
tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 


OULIALIZINKO 


an... na ki. dekasi ii 


Medtem, ko so se vrteli tiskarski stroji, se je v 
Nemčiji pričel Gamescom 2014, največja igri- 
čarska prireditev na tretjem kamnu od Sonca. 


300 jurjev gejmerjev se je gužvalo po halah ko- in sunili, pa septembra v taistem magazinu. 


lonjskega razstavišča, stalo v dvournih čakalnih 
vrstah za novi Call of Duty in se mastilo s klo- 
basami na stojnicah. Kaj smo tam videli, slišali 

EAZ GO NM 


Športni komentatorji nek dogodek v mnogo- 
čem napravijo (ne)gledljiv, kar vedo povedati 
vsi tisti, ki si želijo, da bi se Andrej Stare en- 
krat zaboga že uspel do kraja odhkrati. Isto 
velja za pokrivanje tekmovanj v igrah, kar je 
bilo moč izkusiti prejšnji mesec ob The Inter- 
nationalu 4. Čeprav je Dota 2 po definiciji 
začetnikom neprijazna igra z učno krivuljo 
oblike doverskih pečin, je zajetna gruča profe- 
sionalnih čebljavcev prireditev napravila pri- 
ljudno tudi za tiste, ki ta špil poznajo le od da- 
leč. 

Niti sekunda prenosov, ki so se vili skorajda 
skozi dva tedna, ni ostala brez družbe mož in 
celo ene žene, ki so ti znali razločno in razum- 
ljivo povedati, zakaj je ta ali ona ekipa v ne- 
kem trenutku odpovedala. Letos je bil med 
drugim na voljo ločen kanal z dvema komen- 
tatorjema za čiste začetnike. To je bilo videti 
tako, da sta ti povedala, kaj točno napravi tisti 
urok z oranžnimi kroglami in zakaj neka druga 
kletev s frjolčnimi balončki proti njemu ne 
vžge. Proji so se medtem zgovarjali, ali bo 


petnajstodstotna prednost v zbiranju cekinov 
v osemnajsti minute bitke moštvo pognala v 
vsesplošni napad po spodnji stezi. 

Nemalo ljudi se priduša, da Doto 2 in League 
of Legends raje gleda kot igra. Za to so za- 
služni ravno profesionalni pomagači, ki mora- 
jo dogajanje na zaslonu vsaj približno osmi- 
sliti, nakar svoje storijo rafali ognjenih krogel 
in uživancija je tu. Kljub vsemu je bilo v enem 
elementu opazno, da laiki ob prenosih nikdar 
ne bodo uživali tako kot znalci: pri odbiranju 
herojev pred začetkom matcha. Medtem ko 
so gledalci v dvorani ob slehernem izbranem 
liku poskakovali po trepalnicah, so bili oni 
manj posvečeni doma bolj "lolkva?" Tu na- 
mreč pride do izraza metaigra, torej del špila, 
ki se dogaja med posameznimi boji in ki terja 
dosledno ter vseobsegajoče poznavanje juna- 
kov. Kako to približati priložnostnim gledal- 
cem, je velika uganka, osebno se mi sploh ne 
zdi izvedljivo. Starcraft 2 je v tem pogledu pri- 
jaznejši, saj metaigre praktično nima. 
Aggressor 


Avtera 
Cenex 


65 Continental Film 17 Telemach 3 
58,79  Sisplet 92  Tobos 41 


Slika na naslovki je avtorska, delo hišne ilustratorke Tanje. Vsebina je za posvečene. 

biciklerski izkušnji. Žal lanac ni 

nikakršno jamstvo, kajti džanki- 
ji, čapci, cigoti in kar je še tatinske svojati sunejo 
celo vezano biciklo. Nekateri sicer mislijo, da so z 
orodjem opremljeni zmikavti urbane pripovedke in 
da se kaj takega njim ne more zgoditi. A možnost, 
da v mestu ostaneš brez kolesa, je znatna. Navad- 
než si sploh ne predstavlja, da za razrez ključavnice 
lopov ne potrebuje hidravličnih čeljusti. S tavelikimi 
kleščami za dvajset evrov večina verižic in objemk 
odpade hitreje, kot jih lastnik odklene. Mednožni po- 
ganjalci zato redno izginjajo z ulic pri belem dnevu, 
vse pogosteje pa takenako ponoči iz kolesarnic. 
Pljunili so ga tudi meni, in to iz kleti, mamu jim! Kot 
vsak okradeni sem teden dni preklinjal zlo usodo in 
obžaloval nabavo jadne žabice. Ajd, da dobi nogice 
nezavarovano vozilce, prislonjeno na zid na kolodvo- 
ru, še razumeš. Ampak ko ti banda ob treh zjutraj ho- 
di po bajti, me pa res zaskrbi za usrani svet, v katerem 
živimo. Odtlej molim k vsem starodavnim božanst- 
vom, da prasca dobim in se nadenj spravim po sred- 
njeveško. Tako upanje je seveda naivno, toda mar je 
jalovo vraževerje okrog vrnitve izginule imovine oziro- 
ma spravljanje bicikla v spalnico res edino, kar nam 
preostane? Je sledljivost takega objekta v današnjem 
času res znanstvenofantastična želja? 
Škatlice za avtomobile, ki oddajajo svojo pozicijo, so 
široko dosegljive. Ne toliko zoper GTA, marveč z nji- 
mi delodajalci sledijo neslužbenemu pohajkovanju šo- 
ferjev. Ali možje nezvestim ženam. Obstajajo prav ta- 
ko lokatorji proti izgubljanju hišnih ljubljenčkov in ce- 
lo taki za dementne starostnike. Zdaj se naposled po- 
rajajo tudi bicikelne rešitve. Nekaj nišnih pripomoč- 
kov je že naprodaj, dočim sta najbolj zanimiva projek- 
ta, še v razvoju: bikespike in lock8. Bistvo obeh je 
enostavno: zadeva ima GPS-sprejemnik in je poveza- 
na v mobilno omrežje. Tako lahko lastnik kadarkoli 
preveri položaj kolesa, za nameček pa varovalo ob 
nepooblaščenem premikanju samo od sebe pošlje 
SMS. Ko bi le imel kaj takega nameščenega na svoji 
ljubi bičikleti! 
No, resnici na ljubo bi bil kljub krvoželjnemu široko- 
ustenju in zaobljubam o maščevanju precej v zadregi, 
ko bi dejansko lociral ukradeno imovino. Recimo sre- 
di Fužin ali v Rakovi jelši. Karizma 43 in diploma iz 
besedičenja ne moreta parirati nunčakom, čakijam in 
sekiram. Zato se mi bolj dopade lock8, ki poleg kura- 
tive nudi preventivo. Za razliko od sicer cenejšega, to- 
da zgolj oddajniškega bikespika je namreč sam po se- 
bi izredno zajebana ključavnica z alarmom. Navse- 
zadnje ti je v prvenstvenem interesu, da ti imovine 
sploh ne odtujijo. Škoda, da varovalo ne zna predrz- 
neža elektrokutirati ali mu prizadejati česa slično bo- 
lečega v slogu one reklame v starem Robocopu. Mini- 
malna vendeta za nezaslišan poskus grdobije bi ipak 
sedla. In hkrati laže upravičila visoko ceno 250 evrov. 
Kljub draginji pa gre iniciativo pozdraviti, saj se bodo 
sčasoma take zaščite gotovo pocenile. Če je že druž- 
ba bolana in miličniki neučinkoviti, naj nam na po- 
moč priskoči visoka tehnologija! 
Kljub začetnemu pridušanju, da bom nabavil rabljeno, 
poceni guralo, sem naposled kupil še kar v redu nov 
model in se tolažil, da je prejšnji po ob vsakodnevni 
rabi dobro odslužil osemletni mandat. Vendar si ne 
morem pomagati, da ne bi razmišljal o njegovi usodi. 
Predvsem o tem, kako pravzaprav deluje lopovska 
branža, zaradi katere se po novem ukvarjam s ketno, 
ki bi komot rabila kot sidrna vrv na čezoceanki. Razu- 
mem, da kak beden koleselj izmaknejo priložnostno 
in rabi le prevozu na drug konec mesta, nakar konča 


etko mi je ukrao biciklu, jer ga 
nisam dobro vezo lancom," pre- 
peva Bora iz Riblje čorbe o svoji 


ritprask 2014 


UVODNJAK 


Policaji znajo povedati, da nepriklenjeno kolo v 
centru Ljubljane ne zdrži niti enega popoldneva. 
Čemu ne postavijo par zased in v kratkem času po- 
lovijo nepridipravov, jim odsekajo rok ter polomijo 
kolen? Na tak način bi rešili še kak drug primer, 
kajti organiziran kriminal zelo verjetno vključuje 
druge podtalne panoge. Z vabami so navsezadnje 
v Torontu dobili najslavnejšega odtujevalca Igorja 
Kenka, ki je imel na vesti nekaj tisoč dvokoles. 


na dnu reke. A namensko prečesavanje ulic s cvik- 
cangami v žepu in organizirane ponočnjaške akcije po 
hišah kažejo na konkreten črni trg. Je tem bandam ta- 
ko težko stopiti na prste? 

Policaji znajo povedati, da nepriklenjeno kolo v centru 
Ljubljane ne zdrži niti enega popoldneva. Čemu ne 
postavijo par zased in v kratkem času polovijo nepri- 
dipravov, jim odsekajo rok ter polomijo kolen? Na tak 
način bi rešili še kak drug primer, kajti organiziran kri- 
minal zelo verjetno vključuje druge podtalne panoge. 
Z vabami so navsezadnje v Torontu dobili najslav- 
nejšega odtujevalca Igorja Kenka, ki je imel na vesti 
nekaj tisoč dvokoles. Žal se naši tovrstnih specialnih 
akcij ne gredo. Njihova briga za dobro kolesarstva ne 
seže dlje, kot da potuhnjeno prežijo v sencah podvo- 
zov in globijo pedalirajoče v nasprotno smer. Tistih 
bajeslovnih deset odstotkov vrnjenih koles, ki jih na- 
vaja Policijska uprava, je bržda stvar naključja ali sa- 
mopobude posameznikov. 


Kam gredo ukradenci, je vprašanje, na katerega ne 
zna odgovoriti noben pošten občan. Kako unovči iz- 
maknjeno kolo drogeraš, ki nuca par desetakov za 
šus? Obstajajo v garažah razvpitih naselij predeloval- 
nice, tako imenovani chop shopi, kjer se nakradena 
roba predrugači in nato brez težav proda na bolšjaku? 
Se ljubljanska kolesa nato vozijo po Mariboru in šta- 
jerska po Obali? Ne brez osnove je tudi sum, da za 
vsem skupaj stoji ceh trgovcev, ki edini profitirajo od 
sunjenih biciklov, odvijačenih sedežev in polomljenih 
ključavnic. Nimam pojma. Toda ko se vozim po avto- 
cesti, pridem še na eno idejo. Prepričan sem, da veli- 
ko slovenskih dvokoles zaživi drugo življenje ob delti 
Donave. Tja ne pridejo po dnu Ljubljanice ali Drave, 
marveč se na pot podajo v bukareštanskih kombijih v 
družbi ducatov motorjev za čolne in kakšnega razstav- 
ljenega BMWja. 


David Tomšič 


SEJ, Jes ei: 2) S) A 


MARIO MAKER Nintendo za wii U, 2015 To, kako so se- 
stavljene stopnje v Marievih igrah, pa tudi v igrah na sploš- 
no, dostikrat jemljemo za samoumevno. V resnici pa gre za 
oblikovalsko umetnost, ki lahko ustvari ali pokvari izkušnjo. 
Kako nam gre od rok, bomo naslednje leto preizkusili v Ma- 
| rio Makerju, obrtniškem odvrtku, ki se bo osredotočal na iz- 
delavo nivojev. Fizika ne bo tako dinamična, kot jo pozna 
, ški 4, Sonyjeva serija LittleBigPlanet, a to zna nadomestiti očar- 
NA AA i sy ljivost tvorbe nečesa, kar smo doslej okušali zgolj skonča- 
| no. Ravnico bomo dvigali v hribčke in jo kraško votlili, na 
nebesno modrino devali bloke, v tla zapikovali teleportirne 
cevi ter na območje vsuli jerbas znanih sovražnikov, od koop 
do goomb in pirajskih rož. Vse skupaj bomo stestirali, izbra- 
li starejši ali novejši slog ter paket hihitaje poslali na vse- 
mrežo v zabavo skupnosti. Dosti podrobnosti še ni znanih, 
na primer glede šefov, alternativnih likov in povezovanja 
stopenj v vodovodarske avanture. A z Mario Makerjem bo 

wii U na vsak način bogatejši za še eno inovativnost. (sn) 

ds 
FI 2014 Codemasters za PC, PS3 in X360, 17. 
oktobra; za PS4 in XBO marca 2015 Kot že nekaj 
let doslej bomo novo sezono formule 1 zvečine iz- 
kusili za nazaj. Ljubitelji ne bodo navdušeni niti 
nad tem, da bo ta inačica delana za minuli konzo- 
li in PC, kajti next-genovsko pripravljajo za marec. 
No, o tej verziji ni znanega ničesar razen tega, da 
jo bodo sproti dopolnjevali, zato se je treba osre- 
dotočiti na bližnjo. V njej se bomo zapodili po novi 
progi v ruskem Sočiju, pri čemer bo špil v skladu 
z našo vožnjo sama predlagala, katera pomagala 
| naj uporabimo. Popolnim začetnikom bo ob tem 
na razpolago zelo lahki način. Drugače bo naslov 
imel popolno licenco in bo na vse kriplje upošte- 
val krepke spremembe regulacij v sezoni 2014, 
od spremenjenih bolidov z nizkimi nosovi do 
manjših motorjev, drugačnih menjalnikov in okre- 
pljenega sistema ERS, ki deluje kot nitro. (sn) 


THE SETTLERS: KINGDOMS OF ANTERIA Ubisoft za PC, konec leta Pri dolgotrajnih serijah se avtorji slejkoprej znajdejo pred dilemo, ali recept spremeniti in franšizo 
osvežiti ter s tem tvegati jezo privržencev. Za sloviti nemški niz srednjeveškega grajenja mestec The Settlers bo ta trenutek očividno ob njegovem osmem delu, Kingdoms of An- 
teria. Špil se bo sicer še vedno močno naslanjal na širjenje domene in upravljanje naselbin. Treba bo natančno odrejati pretok surovin in dobrin, ki jih bodo po potkah tovorili 
X hecni nosati strički. A Blue Byte so Naseljence sparili z Diablom in borilna polovica igre bo na moč klikaška, saj se bo osredotočala na četverico junakov. Ti bodo harali po 
deželi, klali nič hudega sluteče trole in zombije ter zbirali levele in epske sekirice. Za vsakega bo lahko poprijel živ igralec, saj bo naslov podpiral sodelovanje v četvero. (ag) 


, > 


ROUTINE Lunar Software za PC, pozimi Neodvisniš- 
ke preživetvene grozljivke so se lepo prijele, o čemer 
priča uspeh serije Amnesia in nedavno opisanega Gone 
Home. Podobno izkušnjo kani dostaviti Routine, ki 
igralca postavilja v skafander čisto pravega astronavta. 
Ta bo domoval v bazi na Luni, kar pomeni znižano gra- 
vitacijo, bržda pa tudi sprehode po pusti pokrajini. Za 
nalogo bo imel ugotoviti, kam so izginili vsi njegovi ko- 
legi. Se mar v postojanki skriva nekaj zlohotnega? Gla- 
vni adut igre naj bi bila čista nelinearnost. Potikali se 
bomo po velikem kompleksu in avtorji pravijo, da prak- 
tično ne bo igralca, ki bi mogel razkriti vse skrivnosti. 
Tudi zato, ker bo Routine igra z enim samim življenjem. 
Ob nesrečni smrti bo treba znova od začetka. Od tega, 
kaj bomo razkrili, in naših odločitev bo odvisno tudi, ka- 
teri konec izmed mnogih se nam bo predstavil. Trojica 
avtorjev smelo napoveduje, da bo do izida nared pod- 
pora še za oculus rift, kar bo dodatno doprineslo k 
vživljanju v srhljivi svet osamljenega zvezdohodca. (gt) 


THE LEGEND OF KORRA Attivison za PC, PS4, xbox 
one, PS3 in xbox 360, jeseni Risana serija Zadnji gospo- 
a 4 dar vetra je bila pri nas lepo sprejeta, Legenda o Korri pa 
je njeno nadaljevanje. Godi se v svetu, kjer izbranci upra- 


vljajo z zrakom, ognjem, zemljo ali vodo - le avatar pa 
nadzoruje vse štiri. Ena od avatarjev je punca Korra, ki se 


pili v bojnih veščinah in spoznava neugodne svetovne raz- 
mere. Igra bo tretjeosebna pretepačina, ki bo zgodbeno 
postavljena med drugo in tretjo sezono. Ujagati bomo 
PA skušali tipčka, ki je Korri vzel vse veščine, in jih bomo 
sproti dobivali nazaj. Ko se bomo v nedrjih cel-shaded gra- 
V fike prebijali skozi negativčeve sluge, bomo uporabljati ta- 
ko navadne udarce kot specialke vseh štirih elementov. 
Mlatenje bo praktično edini smisel, za njegovo kakovost pa 
so odgovorni vrhunski japonski ustvarjalci Platinum, avtor- 
ji Bayonette. Pot do konca bo trajala okrog pet ur, a bilo 


naj bi nemalo povoda za vnovično igranje. Se mar obeta ti- — 
sta najredkejša beštija, kakovostna licenčnica?! (sn) ER 


ASSASSIN'S CREED: ROGUE Uhisoft za PS3 in xbox 360, 11. novembra 
Unity bo samo za tafrišni konzoli in PC, v tolažbo lastnikom 'preteklih' siste- 
mov pa je založnik obelodanil še eno poglavje, Rogue naslovljeno. Ta nadalju- 

je zgodbo iz Black Flaga in in se spaja z ono iz trojke, s katero si deli nekatere 
lokacije. Kraj dogajanja bo namreč severni Atlantik, od New Yorka do Guebe- 
ca, čas pa sredina 18. stoletja. Konkretno bo šlo za del ameriške zgodovine, ki 

ji pravijo vojna z indijanci in Francozi, kajti takrat so se znotraj svetovne se- 
demletne vihre udarile tudi britanske in francoske kolonije. Ubijalcu bo ime 
Shay Patrick Cormac, posebnost pa bo zamenjava strani, saj se bo tipček pri- 
družil templjarjem in postal ašašinska pogibel. To bo vplivalo tako na štorijo. 
kot na igranje, saj bomo morali atentate denimo preprečevati, ne izvajati. Zna- 
ten poudarek bo na morjeplovstvu, ki bo po novem vključevalo ledene gore in BR 
severne medvede. Ladja bo manjša, bolj okretna, primerna za plutje po rekah, " 
in opremljena s Pucklovo puško, enim prvih avtomatskih pihalnikov. Med no- 
vostmi so omenjene še petarde, dimne bombe, sode gorljivega olja in boljši 
eagle vision ter bolj zgoščeno, manj razvlečeno dogajanje. Avtorji, tokrat je to 
bolgarski del Ubisofta, obljubljajo mračnost ter še veliko svežih malenkosti in 
idej, kajti Rogue naj ne bi bil le nategnjen podaljšek Črne zastave. (lf) 


CAPTAIN TOAD: TREASURE TRACKER Ninten- 
do za wii U, koncem leta Razgibanost Super Mario 
3D Worlda je bila komajda še verjetna tudi zaradi niza 
simpatičnih miselnih miniiger z gobico Toadom. Ne- 
malokdo je pomislil, da bi bil lahko ta niz izmoetričnih 
stopenj zlahka samostojen špil, in točno se bo zgodilo. 
V Treasure Tracker bo naslovni junaček znova brez 
vsakršnih sposobnosti, saj bo znal samo hoditi. Zato 
ga bo treba previdno usmerjati po nevarnem okolišu, 
na katerega bomo vplivali s tapkanjem po gamepadu. 
| Tokrat bo treba pobrati le eno zvezdico na koncu nivo- 
ja (v SM3DW jih je bilo pet) in po poti še dobrote, kot 
so diamanti, štampiljke za Miiverse ter kovanci. Do ci- 
lja bo vodilo več poti, ki bodo bolj ali manj arkadno ter 
miselno skravžljane. Stopali bomo tudi v prvo osebo lg 
| in kaj ustrelili, recimo šefovske nakaze. Drugače ne bo 
šlo za malo igrico za desetaka, marveč za velik naslov, 
dostopen tako na ploščku kot v Eshopu. (sn) 


SHERLOCK HOLMES: CRIMES 8. PUNISHMENTS Frogwares za PC, PS4, xbox one, PS3 in xbox 360, 30. septembra Sherlockove peripetije se s Testamentom niso | 
končale. Kmalu bomo v vlogi slavnega literarnega preiskovalca in dohtarskega kolega Watsona preiskovali kar šest novih krvavih primerov. Tokrat se bo detektiv pred nalo- 
gami lahko zakrinkal, dočim bo moč pri zasliševanju osumljencev detajle zaznati skozi različico iskanja skritih predmetov. Nadalje se obeta nov način povezovanja dokazov in 


informacij v dedukcije, ki bodo menda nelinearno pripeljale do pravilne ali napačne končne odločitve. Štorijalno in karakterno pa bo nova šerlokovščina še bolj nadmočna od 
predhodnic. Za jesen torej pripravite pipo, violino in ogrejte male sive celice s prebiranjem vedeža o Sherlocku, ki ga najdete na Jokerjevi stranki pod id-jem 7140. (sh) 


- 


s 


:, 


» 
»r gs di % m a 
"o Boj Mei VR J 5 i - p 
.« di vi £ po Hud a 
s ded Mo : 
. t 7 " 
am 
v" tu x 
h " p—% 
ih. -. 
H s — 
' 


Nova Ultima Underworld bo baje čisto zares 

Morda se špilu ne bo reklo Ultima in se ne bo dogajal 
v Britanniji, a vseeno bo več kot le dušno nadaljeva- 
nje. O novem poglavju namreč razmišlja Paul Norrath, 
nekdanji Looking Glassov kreativni direktor in eden 
od avtorjev Ultime Underworld. Ta je 1992., poldrugo 
leto pred Doomom, prinesla tehnološki premik. Revo- 
lucionarno prostorsko premikanje je naredilo pod- 
zemno izkušnjo verno in neposredno, fantastična vse- 
bina in življenjski okoliš pa sta izdelek umestila med 
legende. O obeh delih smo se razpisali v Jokerju 216. 
Paul pravi, da je čakal več kot dvajset let, zdaj pa je 
čas za dejanja. Z EAjem, ki je lastnik pravic, se je že 
dogovoril in osnoval firmo prav v ta namen. Izdelane- 
ga ni praktično še nič, zato je ob oznanilu vnaprej po- 
vedal, da je naslov na koledarju 2016. A že misel na 
vrnitev v prostrano, večdimenzionalno podzemlje, 
polno skrivnosti in dobrih ugank, je balzam za dušo 
starih igralcev frpjk. V dar bogu kreativnosti zato po- 
darjamo tole sliko iz originala. 


Ob jubileju Ubi pripravlja Tetris Ultimate 

Mnogo let nazaj je druženje ob Tetrisu pomenilo, da si 
je mulčad izmenjevala game boy. Danes to pomeni 
spletno igranje v več, lestvice najboljših in objavljanje 
dosežkov po Facebookovih zidovih. Okrog naštetih 
reči bo osrediščena Ubisoftova izvedenka za moderne 
konzole. Tetris Ultimate, ki prihaja ob trideseti oblet- 
nici, bo vseboval šest načinov. Med njimi takšnega z 
zbiranjem pik v omejenem času in šprintersko podira- 
nje vrstic. Najbolj samosvoj bo power-up battle, kjer 
boš nad soigralce klical nezgode, sebi pa pomagal s 
cirkularko. Spoprijemal se boš z največ tremi tekmeci, 
kar ni presežek, saj spletne inačice že podpirajo os- 
merico. No, vsaj mikrotransakcij naj ne bi bilo notri. 
Avgusta oziroma za PC septembra. 


Dragon Age, Battlefield in Evolve bodo kasni 

Jesen je naporen čas, saj je treba preigrati več naslo- 
vov, kot je zdravo. Letos bomo kanček laže dihali, saj 
so tri igre zdrknile v prihodnost. Najmanj bo zamudil 
Dragon Age: Inguisition, ki je z začetka oktobra skočil 
na 21. november. Resnejše 
težave ima Battlefield: Hard- 
line, katerega beta ni bila 
dobro sprejeta in ga bodo 
pilili do konca zime. Kasni 
tudi sodelovalno-lovska ZF- 
streljanka Evolve, ki name- 
sto jeseni v vse dežele pride 
10. februarja. 


Grytekova preobrazba 


Nemški Crytek je v naši zavesti kot razvijalec, ki je 
ustvaril Crysis in pod njegovim bičem gnal računal- 
nike na tlako. Spričo uspeha franšize in grafičnega 
pogona CryEngine se je v zadnjih letih zredil na nič 
manj kot devet studiev po vsem svetu, od Združenih 
držav do Kitajske. Z inačicami Crysisa in rimsko sek- 
ljalko Ryse: Son of Rome za xbox one je pokukal na 
konzole, pred letošnjim E3jem pa naznanil še mobo 
Arena of Fate ter sodelovalno streljanko Hunt: Hor- 
rors of the Gilded Age. 

Toda! Spomladi so se pričele širiti govorice, da je 
podjetje v hudih finančnih škripcih in da zaposleni po- 
nekod že mesece niso prejeli izplačil. V hiši Crytek UK 
naj bi protestno prenehali z razvojem drugega Home- 
fronta, ki so ga Nemci kupili od THOja po njegovem 
propadu. Kader po vsem svetu naj bi zapuščal tonečo 
barko. Konec julija so vodilni naposled dali karte na 
mizo in razkrili, kaj se je dogajalo. 


Hunt: Horrors of the Gilded Age se bo zgledovala po 
Left 4 Deadu, saj se bo četverica igralcev sodelo- 
valno tepla z mnogimi pravljičnimi monstrumi. 


Dejansko ljudje v nekaterih studijih že od marca niso 
dobili plač in izpostava v Austinu, nekdanji Vigil Ga- 
mes, ki je delal Darksiderje, je povsem razpadla. Cry- 
tek je bil prisiljen hišo obtesati na vsega nekaj zapo- 
slenih, ki bodo urejali podporo CryEnginu za ZDA, 
razvoj Hunta pa od tam preseliti v Frankfurt. Bolje se 
je razpletlo za ljudi v Nottinghamu, kjer je britanski 
del, nekdanji Free Radical, delal Homefront: The Re- 
volution. Tako studio kot igro je odkupil Deep Silver! 
Grupa se po novem imenuje Dambuster Studios, s 
tem pa je Deep Silver še povečal spisek naslovov, ki 
jih je prevzel umrlemu THGju, saj že ima Saints Row 
in Metro. 

Šefe Cryteka Cevat Yerli je razložil, da so do konca ju- 
lija težave uredili in da so neljubi dogodki posledica 
korenitega prestrukturiranja podjetja, ki se povsem 
usmerja v free to play. Streljanka Warface je že popu- 


Arena of Fate ho junake pobirala tako iz zgodovine 
kot domišljije. Vmes boš našel Rdečo kapico, Niko- 
lo Teslo, Ivano Orleansko in Frankenštajna. 

larna v Rusiji, tudi Hunt in Arena of Fate bosta F2P- 
naslova. Ker je Ryse prodajno pogrnil, z njim niso po- 
krili stroškov začrtane reorganizacije. 

Pod črto je Crytek, ki smo ga poznali po velikih naslo- 
vih za PC, torej zgodovina. Še vedno pa bodo razvija- 
li CryEngine, dasi jih je prejšnji mesec zapustil eden 
ključnih inženirjev, odlični Tiago Sousa, ki je odšel v 
ld. Bo potemtakem vsaj Doom tekel bolje kot Rage? 


Electronic Artsove 
naročniške limanice 


Igrice so drag špas in EA si je v iskanju novega za- 
služka izmislil lastno inačico Playstation Plusa. Za 5 
evrov mesečno ali 30 letno se bo dalo na xboxu one 
kmalu pridružiti naročniškemu programu EA Access 
in po mili volji igrati od založnika požegnane igre. V 
beti so bile to Madden, Peggle 2, FIFA 14 in Battle- 
field 4, katere bodo v ponudbi nadalje, pa še niso iz- 
dali. Prav tako bodo imeli naročniki desetodstotni 
skonto na nakupe digitalnih EAjevih iger za XBO in 
dostop do preizkusnih inačic do pet dni pred uradnim 
izidom, pri čemer se bo napredek iz slednjih prenesel 
v polno verzijo. Pravijo, da bo to obsegalo Fifo 15, 
Madden 15, NHL 15, NBA Live 15 in Dragon Age. 


Zates kul bi bila EAjeva ponudba, če bi lahko v za- 
meno za naročnino izbiral med vsemi njihovimi ig- 
rami, starimi in novimi. Težko, da se bo to zgodilo. 


Poteza je dvignila kar nekaj prahu, ki pa bo pri nas ko- 
majda viden, saj je xbox one zaradi Microsoftove ne- 
aktivnosti praktično neobstoječ. Za nameček nikakor 
ni rečeno, da bodo v EA Access všteti najnovejši na- 
slovi, marveč najverjetneje le kak izmed njih - je pa 
res, da jih naknadno ne bodo umikali. Sony se je že 
pridušal, da so Access zavrnili, ker naj bi igralcem 
playstationa nudil premalo vrednosti, in verjetno so 
imeli prav. Vse bo odvisno od tega, katere igre bodo 
'na programu', a jasno je, da si EA ne bo pljuval v 
skledo. Za 30 evrov letno pač ne boš igral Fife, Titan- 
falla, Zmajske dobe in naslednjega Mass Effecta. 


Če bi v EA Accessu prejel celoten Dragon Age: In- 
guisition, bi bila to velika privlačnost za novi servis. 
Ta epski frp obeta dosti, med drugim taktičen boj. 


avgust 2014 


UTOBER 


The Witeher 3 bo imel udarno izdajo z odličnim kipcem. Začuda poleg ne bo kart z nagimi bahami. Inkvizi- 
torjeva oprema bo tesneje povezana z igranjem, saj boš po karti razpostavljal oznake vojska in kvestov. 


Bogata jesen za ljubitel- 
je zbirateljskih edicij 


Večini ljudi virtualno streljanje in dirkanje zadošča, 
obstajajo pa takšni, ki si želijo še otipljivih spominov 
na obiske domišljijskih dežel. Zanje so na voljo zbira- 
teljske inačice iger. Ne gre jih mešati z omejenimi di- 
gitalnimi izdajami, ki vsebujejo le predmete za rabo v 
igri. Zbirateljska edicija mora imeti bogastvo priboljš- 
kov za v vitrino, s katerimi se lahko igraš, ko zmanjka 
elektrike. Taki so velikokrat položeni v težko kovin- 
sko škatlo, s katero je moč premlatiti vlomilca. 


casi 
E: 


Simsov zeleni diamant predstavlja nihalo. Tega 
namiznega boš po USBju priklopil na PC, nakar bo 
spreminjal barvo skladno z razpoloženjem Simčkov. 


Tradicionalno bogata jesenska bera velikih naslovov 
bo tudi letos za denarnice takšnih igralcev pomenila 
veliko breme, pa še na policah bodo morali napraviti 
prostor. Svojega bo zahteval dobre tri decimetre ve- 
lik, ročno pobarvan kamniti Witcherjev kipec Geralta 
in grifona v smrtnem boju. Tudi drugi založniki svoje 
izdaje osrediščajo okoli figuric. Assassin's Creed: 
Unityja pride ponovno v dveh kolektorskih edicijah in 
obema bo priložena figurica ašašina Arnoja. V cenejši 
'notredamski' bo mahal s francosko zastavo, v dražji 
'giljotinski' pa poziral ob krvavi pripravi za sekanje 
glav. 'Kyrat Edition' za Far Cry 4 bo po drugi plati v 
figurično obliko postavil negativca, diktatorja Pagana 


ASSASSINS 
UNITY 


COLLACTORS LOETLAN 
pih 


Mina. Iz Destinyjevega 'Ghost Editiona' se bo na mizo 
skotalil ghost, leteči pribočnik iz igre. Pobliskaval bo 
in čebljal z glasom Petra Dinklaga, če se ti bo zahote- 
lo, da ti mali Tyrion Lannister šepeče med spanjem. 
Pakunga The Sims 4 bo vsebovala značilni zeleni kri- 
stal, dočim ona od Dragon Age: Inguisitiona stavi ne 
na en kipec, marveč na večjo zbirko uporabnosti: pe- 
ro s črnilom, pribor za vlamljanje, kovance in slično. 


Dasi pri Advanced Warfaru vidiš eksoskelet in dva pi- 
halnika, ne gre za igrače, marveč za digitalne pred- 
mete. Modern Wartare 2 je imel pravi nočnogled ... 


Še najbolj borna bo v tem pogledu škatla za Call of 
Duty: Advanced Warfare, ki bo premogla le ploščke z 
muziko in slikanice z risarijami. To je v takih komple- 
tih itak privzeto. Witcher bo denimo prinesel kar dve- 
stostransko knjigo umetnij! Večina iger bo imela tudi 
zemljevide, Unity recimo karto starega Pariza. (Se 
spomnite časov, ko smo ob frpjkah dobili zemljevide 
vsi, ne samo zbiratelji?) ln še nekaj zadnja leta vse po- 
gosteje najdeš v kolektorskih izdajah: pakete igralnih 
kart. Imeli ga bosta Dragon Ageva in ašašinska. 

Ob otipljivih rečeh bo v sleherni od izvedenk še nekaj 
digitalne vsebine, da se boš lahko počutil superiorne- 
ga tudi med igranjem. Se spodobi, kajti pljunil boš od 
60 pa do 140 evrov. Povrhu boš moral naslove pred- 
naročiti, kajti to je pri takšnih izdajah zvečine edini 
način, da se do njih dokoplješ. Tudi pri naših trgovcih. 


Poleg Arnoja vidiš muzikalično škatlico. Ne bo svirala francoske himne, marveč remiks naslovne melodije. 
Far Cryjeva po drugi strani razkrije, zakaj je Pagan Min ubrisan. Vsakdo bi bil, če hi moral ves dan sedeti na 
trdem kamnitem slonu. Poleg sta še propagandni plakat za na steno in v usnje ovit dnevnik. 


ritoprask 2014 

Nova izdaja Colinovega relija razburila kupca 
Davno so minili časi garaškega Richarda Burnsa in 
vzdušnega Colina MeRaea, naj bo obema mehka zem- 
ljica. Marsikomu se toži po dobrih reli špilih preteklo- 
sti, zato ni čudno, da so starejši igralci kojci razvezali 
denarnico, ko se je na Steamu pojavil Colin McRae 
Rally Remastered. Zlasti ker naj bi izdelek temeljil na 
drugem, za mnoge najboljšem delu serije. Tistem, ki 
je vključeval številne legendarne štirikolesnike iz gru- 
pe B in ki je vpeljal 'arkadni način' s krožnimi stezami 
in štirimi tekmovalci, lahko tudi živimi. 


No, tale izdelek nima nič od tega. Codemasters so nam- 
reč iz stare kode zbili okleščen reli za mobilije za slaba 
dva evriča, nakar so ga v enaki obliki ponudili PCjašem 
za 7 evrov. Pri tem so zavajajoče navajali, da gre za 
HD-dvojko. A zadeva ima le štiri avte (focusa, lancerja, 
imprezo in stratosa) in tri lokacije (Grčijo, Avstralijo in 
Korziko), pa nič snega, dežja, blata, noči in nastavitev. 
Prav tako je brez krožnih pist in večigralstva. Meniji so 
telefonično gromozanski, podoba in obnašanje avta pa 
obupna, nevredni počenega auspuha. (Slednje bi ve- 
ljalo tudi, če bi bila verzija enaka izvirniku, saj 3D-gra- 
fika in fizika iz leta 2000 nista za nikakršno rabo.) 
Skupnost se je spuntala, nakar je založnik iz naslova 
igrice licemersko odvzel besedi 'remastered', spreme- 
nil opis in ponudil kupcem denar nazaj. Pri tem pa se- 
veda sebe predstavil v najboljši luči, češ, kako po- 
slušajo gmajno in jim je mar za stranke. Nominacija za 
nateg leta jim kljub temu ne uide. 


GTAV naposled tudi za PC, PSA in XBO 

2K je dal besedo, da Franklin, Trevor in Michael pride- 
jo na najnovejši konzoli in računalnike 'jeseni'. Nova 
izdaja bo vsebovala razločnejše teksture in vsa nak- 
nadno dodana orožja, avtomobile ter džobe, tista za 
PC pa še orodje za izdelavo hudih filmčkov. Doslej se 
je špila prodalo 34 milijonov kosov, s čimer je založba 
2K podrla vse prodajne rekorde. 

Uspeh pa je zmotil hollywoodsko starleto Lindsay Lo- 
han, ki je zaradi nenehnih težav z opojnimi substanca- 
mi in spolnimi partnerji ter partnericami pri osemind- 
vajsetih videti pol starejša. S svojimi odvetniki trdi, da 
je založba brez privoljenja uporabila "njeno zunanjost 
in glas." Na nekdanji Disneyjevi otroški zvezdnici Lind- 
say naj bi temeljil eden od likov v špilu, Lacey Jonas, 
ki ji utrujajo paparaci. Spotaknila se je tudi ob to, da je 
nekje v igri hotel, ki spomni na njeno omiljeno reziden- 
co Chateau Mormont. Kako se bo izteklo, bomo videli. 
Rekli bi, da ima tožba bolj 
malo možnosti za uspeh, saj 
se GTA zelo očitno posme- 
huje Hollywoodu in njego- 
vim ekcesom. Je pa bila Lo- 
hanca, vobče znana po izpa- 
dih, usihajoči karieri in kaza- 
nju balkonov v Machete, zno- 
va deležna medijske pozor- 
nosti. Ob mlajši in bolj nor- 
malni konkurenci jo potre- 
buje, kar je najverjetneje smi- 
sel vsega manevra. 


me Pripravlja se na iphone 6 
Apple bo novi rod svojega 
najbolj priljubljenega izdel- 
ka predstavil na septembr- 
ski konferenci, zato so vsi 
'podatki' dotlej zgolj govo- 
rice. A po slikicah in celo 
prototipih, ki so pricurljali iz Foxconna kljub Applove- 
mu teženju kitajski policiji, bo šestica imela večji, 4,7- 
palčen zaslon. V pripravi naj bi bila celo dva modela, 
še en s 5,5 palci diagonale. To je le pol centimetra 
manj od velikana nota 3. Premik je logičen, kajti celo 
največji appostoli skrivaj pogledujejo h konkurenci, ki 
ima večje ekrane. Trg zahteva in kot zadnji se uklanja 
tudi 'prvi'. Ločljivost kljub povečavi naj bi ne bila 
1080, marveč 960 x 1704. Razlog je v združljivosti 
grafik oziroma programov za nazaj, saj je to točno po- 
lovico več po vsaki osi od predhodnika. Seveda bodo 
vse aplikacije, ki dajo kaj nase, ikone in vmesnik prire- 
dile tej mreži. 

Ostale postavke v pobeglih informacijah so: dvojedrni 
čip A8, od oka tretjino urnejši od A7, zelo verjeten 
NFC za plačevanje s potrkanjem, najbrž 13-megapik- 
selna kamera ter stabilizator zajemanja, česar doslej 
ni bilo, gigatibni wi-fi 802.11ac, trše safirno steklo in 
milimeter tanjše ohišje. In, jasno, i0S 8 z vsemi ozna- 
njenimi pritiklinami. Med njimi bo 'zdravstveni cen- 
ter', kar pomeni, da bo iphone 6 tudi pedometer. Izid 
manjšega modela bo bržda kar septembrski, večji pa 
za dodatnega stotaka pride na zimo. 


Vest meseca: kickstarterjevska krompirjeva solata 
Na desni pišemo o faliranih projektih množičnega fi- 
nanciranja, zmago prav posebne vrste pa je slavil 
Zach Danger. Ta z eno genialno potezo brije norce iz 
skoraj vsega, kar je na Kickstarterju trenutno narobe. 
V šali je namreč zaprosil za deset dolarjev za pripravo 
krompirjeve solate zase. Pri tem je nanizal, kaj vse bo 
vključil od višjih zneskih. Za 35 $ vložka bi početveril 
količino, ob zbranih 250 $ bi uporabil kakovostnejšo 
majonezo, če pa bi mu slučajno kapnil jur, bi izdelavo 
prenašal v živo. No, 
fant je napaberkoval 
kar 55.000 dolarjev, s 
čimer je podrl rekord 
presežene izklicne kvo- 
te. Da je objava projek- 
ta uspela, je kriv prav 
portal, ki je pred krat- 
kem preverjanje avto- 
matiziral in poenostavil. Danger, ki je s podvigom ho- 
tel pokazati, da se Kickstarter iz valilnice sanj spremi- 
nja v topšop fehtalnico, denarja ne bo pobasal. V kraju 
Columbus (Ohiso) bo organiziral veliko krompirjevsko 
zabavo PotatoStock 2014, na katero je povabljen ves 
internet. Preostali izkupiček gre brezdomcem. 


WD pokazal mnogo hitrejši SSD od današnjih 

V začetku avgusta je Western Digitalova podružnica 
HGST predstavila prototip SSDja, narejenega iz pom- 
nilnika s fazno spremembo (phase-change memory 
ali POM). Ta vsebuje material iz halkogenidnih stekel 
- takšnih z žveplom, selenom, telurjem ali polonijem. 
Ta že pri majhnem segrevanju spreminjajo agregatno 
stanje iz kristalnega v amorfnega, s tem pa električno 
upornost, s čimer je moč shranjevati enice in ničle. 
WDjev prototip trdninske shrambe naj bi tako zmogel 
kar tri milijone operacij branja na sekundo pri zakas- 
nitvi poldruge mikrosekunde. To je med deset in sto- 
krat več kot pri obstoječih napravah! No, gre le za la- 
boratorijski prototip velikost gigabajta in podjetje še 
ne daje napovedi o morebitnem prihodu na trg. A lepo 
je videti, da so hitrejši diski na obzorju. 


Nova konzola za deco 


Igralsko osveščeni starši vedo, da je videozabavnic za 
otroke malo. Velike konzole kratkomalo nimajo na- 
vadnim petletnikom primerne vsebine, celo Ninten- 
dove tu niso zares založene. Mehanike iger, tudi tistih 
po risankah, so v kombinaciji s prevelikim kontroler- 
jem prezahtevne, dočim izobraževalnega softvera na 
teh platformah praktično ni. Tablice so vmesniško 
malčkom prijaznejše in nudijo mnogo raznoraznih 
otroških špilov. Vendar je ločevanje redkih zrn od ko- 
pice plev mukotrpno. Tu vidi potencial kalifornijski iz- 
delovalec poučnih igrač LeapFrog, ki je za jesen na- 
povedal televizorsko konzolo za najmlajše, nekam 
neprivlačno poimenovano leapTV. 


LeapFrog neuradno trdijo, da bo njihova konzola 
združevala najboljše od eye toya, kinecta in wiija. 
Hardversko morda. Kaj pa špilovje? 


Otroške drkalice na module sicer niso nič novega in 
jih ima vsaka boljša štacuna z igračami. A gre za ce- 
nenke tako v železnini kot v mečini, medtem ko 
LeapFrog ciljajo više. Njihova škatla bo sodobna, s 
HD-grafiko, internetom, brezžično povezavo, kameri- 
co za hece in zaznavanje gibov ter z večnamenskim 
kontrolerjem. Slednjega bo moč uporabljati kot kla- 
sičen joypad, kot nagibalno krmilo ali, v raztegnjeni 
obliki, kot merek oziroma čarobno palico. S tem, da 
bo priprava narejena za ročice malčka. 

LeapTV meri na starost treh do osmih let, segment, ki 
ga konzolni svet zapostavlja. Obljubljajo vsaj sto iger, 
ples, dirke, princeske na samorogih, licenčnice z liki 
iz Disneyjeve in Marvelove zbirke ter mnogo iz- 
obraževalne vsebine. Pri tem založba poudarja, da za 
ustroj softvera skrbi ducat doktorjev pedagogike. Si- 
cer se "učenje matematike skozi športne špilčke in 
spoznavanje črk med sprehajanjem lika po zaslonu" 
bere dobronamerno. Vprašanje pa je, kako posrečeno 
se bo to zdelo malčkom. Posebej onim, ki so imeli 
možnost užiti Start the Party, Disneyland Adventure in 
druge slične otroške špile na orenk sistemih. 


Š - 
Wč s 
s o j 
LeapTV je trokomponentni sistem. Spredaj je izvi- 
ren igrator, katerega rogova je moč obračati v tri 


različe položaje. Za povrhu pa bo omogočeno igra- 
nje le z mahanjem pred kamero. 

Drugo vprašanje si bodo postavljali roditelji, kajti ob 
jesenskem izidu bodo postavke 150 evrov za napra- 
vo, 30 evrov za kartridžne igre in 5 evrov za dolpoteg- 
ljive. LeapTV bo torej pol dražji od wiija in ne pretira- 
no cenejši od playstationa 3 ter wiija U. To se čuje 
zlasti veliko ob dejstvu, da gre za otroško igračo brez 
dodatnih funkcionalnosti, s kratkim rokom trajanja in 
z ozkim ekosistemom. Resda je sodba vnaprej kri- 
vična, vendar dvomimo, da bo tehnična izvedba iger 
na ravni PS3. Dodatna cokla je manko prepoznavnih 
naslovov. LeapTV bo drugače na voljo tudi v Evropi, 
med ostalim v londonski igračarski trgovini Hamleys. 


Nvidijina igralna tablica 


Dostikrat smo omenili Nvidijin drkamožni projekt 
shield, ki združuje igralni plošček, zaslon in Googlovo 
okolje. Žal te napravice, ki je osmislila mnogokatero 
androidno igro, izven Severne Amerike niso nikoli 
splovili. Ne pravimo, da bi se tod dobro prodajala, saj 
jo je prvotna cena težila že v ZDA. A matra nas firbec 
glede shieldovega opevanega pretočnega igranja s 
PCja. Morda bomo imeli v drugo več sreče, kajti leto 
kasneje je Nvidia predstavila naslednji korak v svo- 
jem igralskem programu: gejmersko tablico shield. 
Gre za osempalčni model s paradnim hišnim čipom 
tegra K1 nihajnosti 2,2 GHz. Zaslon je LCD-sorte reti- 
na z razmerjem stranic 16 : 10 in razločljivostjo 1920 x 
1200. Na pročelju sta stereozvočnika, za boljšo izkuš- 
njo pa je omogočena povezava s televizorjem, in to v 
4K! Obvezen del opreme, čeprav nepriložen, je mod- 
rozobi igralni plošček, tak kot oni od prvega shielda. 
To je polnovreden krmilnik z veliko gumbi in gobani, 
podoben xboxovemu, za večigralske namene pa je 
možen priklop do štirih. Tabla takisto vključuje riši- 
piši peresce. 


Igranje pred 20-centimetrskim zaslonom se sicer 
ne zdi baš privlačno, a tabla se z MHL-kablom po- 
veže s televizorjem, nakar je slika dobesedno dru- 
gačna. In tegra K1 poganja Unreal Engine! 


Naprava je kajpak v celoti združljiva z vso robo z Goo- 
glovega marketa, pri čemer je mogoče urejati in 
ustvarjati razporede komand za različne špile, kajti 
občega joypadnega standarda v mobilniškem gejmin- 
gu ni. A ker Nvidia prav tako skrbi za softversko plat, 
je poudarek na lastni štacuni Tegra Store. Tam so 
zbrane titule, posebej prirejene grafičnemu čipu in na- 
prednejšemu nadzoru. Takih je več kot sto, med zad- 
nje izvrstnice in hkrati ekskluzivnice pa sodijo Half-Li- 
fe 2, War Thunder, Trine 2 in Portal. Dodatni softverski 
fičr je prenašnje igranja v živo na videoservis Twitch z 
možnostjo okenskega prikaza igralca skozi sprednjo 
kamero. Kot predhodnik tudi ta tablica omogoča igra- 
nje na daljavo s PCja. Zaženeš Titanfall ali kakšnen 
drug podprt naslov na računalniku in če poseduješ no- 
vejšega geforca, lahko po lokalni mreži ali mobilnem 
dostopu gledaš ter igraš na malem zaslonu. 


avgust 2014 


Shield je promocija čipovnih rešitev tegra in obenem 
eksperiment novih igričarskih smeri. V sebi združuje 
kakovostno igranje kjerkoli, televizijsko mikrokonzolo 
in pretočno uživanje v največjih PC-naslovih. Bere se 
kot nekaj posebnega, praktično izkušnjo pa bomo ne- 
mara dobili na Gamescomu. Vašingtoncem je onegaj 
že na razpolago, in sicer za 300 (16 giga, wi-fi) oziro- 
ma 400 dolarjev (32 giga, LTE), plus 60 za kontroler 
in 40 za pokrov, ki lahko stojalo postane. To so cene 
brez davka, zato bodo ob jesenskem izidu na naši ce- 
lini številke enake, le valuta bo spremenjena. 


S tehnologijo proti 
tatovom koles 


V Amsterdamu bojda vsako leto sunejo 50.000 koles. 
V Angliji ukradejo enega vsako minuto. Enako se do- 
gaja praktično v vseh mestih in kolesarji, na katerih- 
svet stoji, so obupani, saj so tatovi vse boljši in pre- 
drznejši. Mar res ni ustrezne zaščite? Tako sta raz- 
mišljala Berlinčana, ko sta čez noč ostala brez kolesa, 
in udejanjila idejo elektronske, z alarmom opremlje- 
ne, v omrežje povezane ter lokacijsko podprte kole- 
sarske ključavnice. Projekt z imenom lock8 sta spo- 
čela na Kickstarterju, nažicala množice za začetni ka- 
pital in po poldrugem letu razvoja že zagnala proiz- 
vodnjo. 


Lock8 je elektronska ključavnica, a energetska re- 
zerva za odklep naj hi trajala celo dve leti. Polnje- 
nje pa je indukcijsko: na šprikli je magnet. 


Na zadnjo vilico pritrjeni lock8 navzven združuje ka- 
kovosten zaklep in trdoživo verigo. Ključa ni, kajti za- 
klepanje je prek mobidične aplikacije po nizkoener- 
getskem protokolu bluetooth 4. Drugi nivo varnosti 
so tipala gibanja in temperature, ki se aktivirajo, čim 
se lastnik oddalji za nekaj metrov. Ob premikih, cvi- 
kanju zajle ali lotevanju s spajkalko oziroma tekočim 
dušikom zadeva sproži boleče glasen alarm ter pošlje 
na telefon sporočilo. Če je nepridiprav gluh in uspe 
kolo vendarle ukrasti, pa ima reč vgrajen GPS-spre- 
jemnik. Ta prek mobilnega omrežja sporoča natanč- 
no lokacijo, pri čemer ne potrebuje SIM-kartice z na- 
ročnino, marveč ima vgrajen oddajniški čip, tako da 
je online brezplačno. 

Lock8 je več kot le hardver, kajti za njim stoji spletni 
servis, ki vključuje socialno mrežo. Ko je bicikel odtu- 
jen, o dogodku izve vsa skupnost, kar poveča mož- 
nosti, da tatu izsledijo. Nadalje je s pošiljanjem e- 
ključa s telefona na telefon omogočeno izposojanje 
koles, bodisi komercialno, bodisi prijateljsko. Pri tem 
je biciklu moč postaviti geografsko ograjo. Če otrok 
odkolesari dlje, kot mu je dovoljeno, dobi starš spo- 
ročilo. GPS omogoča tudi beleženje lastne poti in de- 
ljenje dobrih tras z drugimi rekreativci. Možnosti je to- 
rej precej, edina zavora je cena. Kljub tehnološkemu 
obilju je 250 evrov za ključavnico mnogo. 


ritoprask 2014 


Cenejši bo 130-evrski bikespike, a ta sam po sebi ne 
bo ključavnica, marveč le GPS-lokator in tipalo giba- 
nja, ki v primeru nepooblaščenega premikanja pošlje 
sporočilo. To pri iskanju kolesa pomaga, a je vseeno 
bolje, da le-to sploh ni ukradeno. Zato bi morali vgra- 
diti glasen alarm, ki bi malopridneža odgnal. Maloko- 
mu stas in veščine dovoljujejo, da se sam poda za lo- 
povi, na koncu pa te sledenje pripelje do bloka s sto 
stanovanji. Poleg tega v rom(un)skem kombiju brez 
šip ali v kleti satelitski signal ne deluje. Vsekakor pa 
je fino, da se ponudba izoblikuje in da taka ali dru- 
gačna elektronska varovala postanejo dosegljiva. 


Bikespike, GPS-telefonični modul, je zakamufliran 
v držalo za bidon. Ker so snovalci cikali na nižjo ce- 
no, se niso bavili s ključavničarstvom, toda manko 
sirene je vseeno hud minus. Ko gre enkrat kolo po 
svoje, je vprašanje, kdaj in če se vrne. 


Ko izginejo podarjeni 
milijoni na Kickstarterju 


Do zdaj je veljalo, da prazne obljube - prevarantske 
ali take, ki izvirajo iz manka izkušenj - na Kickstarter- 
ju nimajo pravnih posledic za žicarja. Obljubiš ume- 
telno oblikovane karte, poprosiš za 15 dolarskih jur- 
jev, fašeš deset več, prižgeš cigaro in ponikneš. Vsaj 
tako je bilo do zdaj, saj tožilci takšnih prevar ali polo- 
mij niso preganjali, zasebnih tožb pa praktično ni bilo! 
Hop, Cefizelj! Nič več. 

Primer je resničen. Ko je zanj slišal washingtonski 
tožilec, je šel v prvi znani pregon proti neuspešnemu 
projektu na Kickstarterju, kar lahko kot sodni prece- 
dens prinese precejšnje spremembe v spletnem sa- 
maritanstvu. Od Altius Management, ki so ponujale 
karte Asylum, zahteva po 2000 evrov za vsako neiz- 
polnjeno obljubo nagrade podpornikom. Ob 810 da- 
rovalcih to znese dober milijon in pol evrov kazni! 
Zgodba Asyluma sicer kaže na namensko prevaro, 
zato utegne biti kazen pravična. Morda bo nova prak- 


ŽU ulčard Š 


Kaj je težava izgotoviti karte za remi s psihotičnim 
oblikovanjem, ve le neznani srbski avtor. A ker je 
fehtal prek ameriške firme, ga zna to drago stati. 

sa dosegla predstavnika kolektiva Anonymous, Jac- 
kalAnona, ki je na IndieGogo nedavno nabral skoraj 
60.000 zelencev za globalni portal državljanskega no- 
vinarstva YourAnonNews, nakar je anonimneže po- 
trolal tako, da je jo je skupaj z gnarjem podurhal. 

Drugi primer, brezročno stojalo hanfree za ipad, pove, 
da lahko neizkušen Kickstarter pade v osebno kalva- 
rijo zaradi gole nespretnosti. Ameriški dizajner je na 
Zaganjaču prejel 35.000 enot, nakar se je zapletel v 
birokracijo izvedbe in nategunstvo podizvajalcev. Po 
letu dni je skomignil z rameni in razglasil neuspeh. 
Imel je to nesrečo, da ga je bil podprl nek advokat, ki 
ga je nato spravil na sodišče. Oblikovalec je bankroti- 
ral, slab glas o njem pa se je razširil po internetih, za- 
to ni našel službe in stres ga je stal zdravja. To je bila 
prva znana zasebna tožba proti projektniku v ZDA, v 


"Hanfree is a new way to experience the iPad" 


Hiba Kickstarteja postaja inflacija projektov, ki bi 
sodili na Top Shop. Pripomočkov za ipad, kot je ta- 
le hanfree, je na tam kot smrekovih iglic. 


Plaz tožb je zdaj možen v tretjem primeru sfiženega 
kikstarterjevanja, igri Yogventures, v kateri je ponik- 
nilo pol milijona darovanih dolarjev. Gruča poklicnih 
YouTubarjev, ki služijo z deležem dobička od oglasov, 
se je odločila ustvariti ultimativno igro. Vse Baldurje, 
Falloute in Minecrafte, združene v enem ogromnem 
svetu, ki bi si ga lahko uporabnik sproti prilagajal, 
ustvarjal lastne podsvetove in naloge ter s tem imel 
milijone iger na enem mestu. Ekipa Yogscast je raz- 
voj zaupala kar enemu znancu, ki je slučajno imel fir- 
mo, kjer so slučajno programirali. Ko je po dveh letih 
zadeva komajda prišla v hudo revno alfa verzijo, jim 
je kapnilo, da so obljubili preveč. Denar je pošel, raz- 
vijalci bankrotirali, darovalci pa odšli k ortodontu za- 
radi prehudega škripanja z zobmi. 


Obljube glede igre Yogventures so bile tako obšir- 
ne, da bi jih težko udejanjil spravil celo velik stu- 
dio, kaj šele šestčlanska razvijalska kamra. 


Kickstarter, IndieGoGo in podobni pri takih primerih 
poberejo odstotke ter si pilatovsko umijejo roke. Vse 
to je šola za običajne smrtnike, da v čudovitem no- 
vem svetu množicanja mrgoli šlamparije. Prosilec nu- 
ca dober poslovni načrt, podarjalci pa se morajo za- 
vedati, da za fehtarje niso stranke, temveč miniaturni 
vlagatelji, ki z vložkom prevzemajo tveganje. Včasih 
zmagajo, včasih - kot v teh primerih - pa izgubijo. 


Piratski zaliv ima 

mobilno stran 

Stvaritelji najbolj popular- 
nega trackerja na svetu so 
se že dolgo zavedali, da nji- 
hova stran na mobilnih na- 
pravah ni uporabniku prija- 
zna. Če jih citiramo, je bila 
"za en drek." Vendarle je bi- 
lo to nekako razumljivo, saj 
sandokanskih vsebin nismo pretakali neposredno na 
telefone in tablice. A ker mnogokdo serije in filme 
ogleduje ravno na teh priročnih napravah, so se že po- 
javili pravi odjemalci za torrente, zato morajo katalogi 
trendu slediti. Posledično smo dobili pagino, ki je na 
malem zaslonu bolj razločna in ima večje gumbe za 
prstnično upravljanje. To je le ena od novosti, ki jih 
pripravljajo švedski meceni kršenja avtorskih pravic. V 
prihodnosti kanijo filmi, nadaljevanke in glasba dobiti 
vsak svojo namensko stran. Moč pa si bo nastaviti tu- 
di obveščanje o novostih v izbranih sekcijah prek RSS, 
bržkone na način, kot ga pozna priljubljeni TVTorents. 


The Pirate Bap 


Search  Brame Mecent. Top 00 


teta kavne tina 


V na Či ela Va — bolnem 


Google Play Movies za brate Hrvate 

Pred nekaj tedni je Google na svojem servisu Play 
pričel ponujati nakup filmov za enaindvajset novih 
držav. Na seznamu so praktično vse vzhodnoevrop- 
ske republike, med njimi Albanija in Hrvaška — Slo- 
venci pa smo izviseli! Upamo si špekulirati, da se je 
nekje zataknilo pri avtorskih pravicah, saj je nabor sli- 
kosučnega gradiva od države do države drugačen. Fil- 
me lahko tako kupujejo že v 71 deželah. Še vedno pa 
boste na seznamu zaman iskali nadaljevanke, čeprav 
se preselite v lijepo njihovo. 


Naslednji mesec Zeldin monopoli 


Monopoly je zavzel že nebroj pojavnih oblik, od onega 
starega jugoslovanskega z baščaršijo in Ado Ciganlijo 
prek edicije Star Wars do, heh, take z Mariom. Zdaj bo 
izšla še ena Nintendova inačica, in sicer z licenco Zel- 
de. Vsaka lastnina na plošči bo posvečena delu prosla- 
vljene serije, od Skyward Sworda za wii prek Ocarine 
za N64 do Minish Capa za GBA. Valuta bodo seveda 
rupeeje, skrinje bodo oblikovane kakor v Zeldinih tem- 
nicah, hoteli bodo drevesa dekuji, igralne figurice pa 
lok, kavelj, ščit in triforce. Američanom je izdelek že na 
voljo in če ga kupijo v Gamestopu, dobijo okarino. 
Upamo, da bo podobna kupčija mogoča tudi v Evropi, 
kamor Zelda Monopoly pride septembra za 40 evrov. 


Oculus rift kot napredni 3D-kino 

Čeprav je naglavno prikazovalo Oculus rift v prvi vrsti 
namenjeno igram, se ga Facebook kani širše uporabi- 
ti. Med drugim se dogovarja s filmskimi hišami za ek- 
skluzivne videovsebinah. Med prvimi se je odzval Le- 
gendary Pictures in na Comic-Conu ponudil prvoose- 
bno (neinteraktivno) izkušnjo pilotiranja jagra — veli- 
kanskega robota iz Pacific Rima. Gre torej za material, 
ki bi zijanju filmov na riftu prinesel dodano vrednost 
in tako pritegnil še več kupcev. Baje bo izid naprave 
pospremilo še več naslovov. Nemara se bo v filmih 
prihodnosti mogoče ozirati naokoli, kdo ve? 


Hobi kosci elektronike 


Lego kocke so uspešnica, ker omogočajo sestavlja- 
nje konstrukcij iz majhnega števila standardiziranih 
gradnikov. Kaj pa, ko bi ta recept uporabili še kje 
drugje? Na primer pri elektroniki? Na to zamisel je 
prišla Kanadčanka libanonskega rodu Ayah Bdeir in 
pred tremi leti ustanovila podjetje LittleBits Electro- 
nics. Tamkaj snuje istoimenske komplete sestavi-si- 
sam elektronskih napravic tako za izobraževanje kot 
raziskovanje in praktično rabo. 


Osnovnejši paketi so primerni za otroke in ame- 
riške šole so že množičen kupec LittleBitsov. Grad- 
niki so za lažje prepoznavanje različnih barv. 


Premisa je enostavna: magnetki spajajo kosce elekt- 
ronskih onegajev. USB-napajalnik povežeš s stika- 
lom, senzorjem, elektromotorčkom ali LED-številč- 
nico. Vsak od sestavnih delov je zaključen sofisticiran 
element, zato se ti ni treba ubadati s tuljavami in kon- 
denzatorji. Takisto odpadejo spajkanje, preračuna- 
vanje tokov in slične zahtevnosti, saj elementov prak- 
tično ne moreš zložiti napak. Programirati ti pri os- 
novnih sestavljankah ni treba, obstaja pa to vselej 
možnost kot pri Lego Mindstorms. 

Raba je zato razumljiva tudi mlajšim, ki skozi igranje z 
LittleBits spoznavajo osnove elektronike in elektro- 
tehnike. Podobno kot smo pred desetletji otroci so- 
cializma z Elektro Pionirjem raziskovali fizikalne za- 
konitosti in napravili svoj prvi elektromotor. Toda ti 
skupki niso le igrače, kajti LittleBits ne uporabljajo 
zgolj v šolah, kjer mulčad sestavlja robotske roke, av- 
teke in budilke, ki jih sproži tipalo svetlobe. Za svoje 
so ga vzeli celo načrtovalci resnih elektronskih reši- 
tev, ki tako hitro pridejo do prototipov svojih zamisli. 
Med naprednejšimi kompleti najdeš takega z mikro- 
kontrolerjem arduino, pa Synth Kit, ki vsebuje signal- 


-—- 


Space Kit ne vsebuje zgolj elektronskih kompo- 
nent, marveč tudi preproste makete mednarodne 
vesoljske postaje, roverja in antene. 

ne filtre in oscilatorje. Z njim lahko torej obdeluješ 
zvočni signal in zmodaš svoje inštrumente ali mešal- 
no mizo ter napraviš nekaj, kar bo slišati bolje kot 
Damjan Murko. Načrti teh zamisli se stekajo v spletno 
odložišče, kjer jih lahko pobere kdorkoli. S tem so 
LittleBits postali velik igralec na področju tako ime- 
novanega odprtega hardvera, strojne analogije odpr- 
tokodnemu gibanju. 


Med zamislimi na spletu ne manjka hudomušnosti. 
Ta konstrukcija z všečki in omembami na Twitterju 
napihuje balon, da ponazori dvigajoč se ego. 


Spomladi so predstavili dva nova kompleta, Space in 
Cloud. Prvi je nastal v sodelovanju z vesoljsko agenci- 
jo NASA in rabi učenju o raziskovanju vesolja. Z njim 
lahko med drugim sestaviš preprosto radijsko anteno 
in marsovskega terenca, medtem ko je v priloženih 
knjigah ogromno resnejših fizikalnih nalog, ki te deni- 
mo poučijo o kvadratnem padcu jakosti svetlobe z 
oddaljenostjo. Zanimivejši za splošno populacijo pa je 
Cloud, ker elektrosestavljanke po wi-fiju poveže v in- 
ternet! Nato lahko elektroniko denimo upravljaš z 
mobitelom ali obratno. Sestaviš onegaj, ki ti na fon 
pošlje SMS, če se dojenček zbudi in začne dreti. Na 
spletnem odložišču na primer najdeš načrt za senzor 
za nivo krme za kure, ki stanje sporoča na telefon, ali 
krmilnik rib na ukaz. S tem so napravice LittleBits po- 
stale del interneta stvari. Spojiti jih je moč tudi s ser- 
visom za povezavo spletnih aplikacij IFTTT in recimo 
sprožiti zvonec, če ti kdo piše na Facebookov zid. 


Napravica, ki ti na telefon pošlje SMS, ko v tvoji 
odsotnosti na vratih pozvoni, je ena najpreprostej- 
ših in najbolj razširjenih uporabnosti iz Cloud Kita. 


Kompleti LittleBits so ta hip na voljo zgolj v ameriški 
spletni štacuni, kjer gre začetni z desetimi gradniki za 
sto dolarjev plus davek plus poštnina. Posamezni 
gradniki pa sežejo od 14 do 30 dolarjev. Morda bo 
kdo mnenja, da niso poceni, a resnici na ljubo za kon- 
kretno Warhammerjevo vojsko pljuneš več, pa iz nje 
ne moreš sestaviti pravega robota. 

Valve je na uradni spisek 
kart za Counter-Strike: 
Global Offensive dal ni- 
vo Castle, izdelek Slo- 
venca Jana Gortnarja, 
napravljen po Predjam- 
skem gradu. 

z avtorjem udari eno 
moško o miniranju na- 
cionalnih znamenitosti. 


rvega julija so igralci Counter-Strika: Global 

Offensive dobili Operation Breakout. Gre za 

četrto od operacij - razširitev, s katerimi 

Valve osvežuje uradni nabor kart, ki jih igrin 

matchmaker uporablja za spletno terorizira- 
nje. Eno od šestih novih prizorišč, Castle, je bilo po- 
dalpskim igralcem videti nadvse domače! V oči je 
namreč zbodla podoba gradu, koder je vitez Erazem 
Predjamski z izdajstvom našel konec pod topovsko 
kroglo, medtem ko je opravljal veliko potrebo. Koli- 
ko znoja, krvi in solza je potrebno, da izgotoviš stop- 
njo, po kateri se dnevno preganjajo deset tisoči, 
nam pove njen avtor Jan Gortnar. 


Izdelava dobrih kart zahteva izkušnje. Koliko časa 
se že ukvarjaš z level designom in konkretno s 
pogonom Source? 

Pričel sem leta 2009, torej imam približno pet let iz- 
kušenj. Že od vsega začetka delam v Valvovem Sour- 
cu, ker sem štartal z Left 4 Dead 2. To je bil tisti špil, 
zaradi katerega sem začel šariti po editorju in se 
ukvarjati s snovanjem kart. Castle ni moj prvi izdelek, 
predtem sem končal dve kampanji za L4D2. Še precej 
številnejše pa so nedokončane karte, ki niso nikdar 
prišle na linijo. Bolje, da ne. Tako je pri vseh mapper- 
jih. Za kvalitetne izdelke je treba biti samokritičen. 


Toda Castle je karta za Counter-Strike. Zakaj si za- 
menjal igro? 

Pravzaprav je bil tudi Castle sprva mišljen za Left 4 
Dead 2. Biti bi moral del kampanje, torej skupka kart, 
ki bi vseboval še Postojnsko jamo z vlakcem, finale pa 
bi bil na železniški postaji, če se prav spomnim. Toda 
vmes sem pogruntal, da delež igralcev L4D2 vztrajno 
pada, in sem izgubil motivacijo, da bi napravil celotno 
kampanjo, ki ni majhen zalogaj. Padla je odločitev, da 
bo Castle ozemlje za Global Offensive, ki je postajal 
vse bolj popularen. Tudi čas, ki ga igralec preživi na 
karti, je v CSu daljši, saj runde trajajo dlje. 


Čemu ravno Predjama? 

Ko iščeš motive za prizorišča, so takšne ideje običaj- 
ne. Kot sem dejal, je prvotna zasnova vključevala še 
Postojnsko jamo in druge reči. Enostavno se mi je 
zdelo super vključiti znane lokacije. 


Kako vesten posnetek gradu je v igri? 

Samo zunanjost je realistična. Za notranjost pa nisem 
našel točnih načrtov in sem jo napravil bolj po spomi- 
nu. Za večigralske karte ponavadi itak ne moreš sto- 
odstotno posnemati stvarnih lokacij, ker je na prvem 
mestu igralnost, ne realizem. Notranjosti v Castlu de- 
nimo nisem smel polniti s pohištvom in drobnarijami, 
ker so igralci hoteli čimbolj prazno, čisto karto, da se 
po njej laže gibljejo. 

Si teksture posnel ali vzel od drugod? 
Večina tekstur za grad je vzeta z odložišča 
Cgtextures.com in drugod s spleta, dočim 
sem nekaj okolice napravil po lastnih foto- 
grafijah, na primer nebo in gore v ozadju. 


Koliko časa ti je vzela gradnja karte? 
Pričel sem lani na začetku poletja, prvo pol- 
no inačico pa sem na Steam Workshop dal 
decembra. Torej okrog pol leta. Ampak ta- 
krat se razvoj še ni končal ... 


... ker je bilo treba karto optimizirati? 
Tako je. Ker sem prišel od Left 4 Deada, s 
Counter-Strikom nisem imel dosti izkušenj 
in se prva verzija karte seveda ni dobro igra- 
la. S kolegi smo veliko pretestirali, da smo 
jo spravili v igralno stanje, mnogo so sveto- 
vali igralci. Pomembno je, da imaš za preiz- 
kušanje zanesljive ljudi. Vedeli smo, da ima 
Castle potencial, saj je hitro po izidu prišla 
na drugo mesto popularnosti na Steam 
Workshopu. To pomeni, da so jo igralci sa- 
mi radi sneli s servisa in igrali. 


Takrat je to opazil Valve? 

Da. Rekli so, da so jim je zadeva všeč, am- 
pak da moram spremeniti to in ono. Imajo 
svoj notranji oddelek za preizkušanje, ki jim 
je povedal, kako karto izboljšati. 


Potem si jo moral sam predelovati? 
Seveda. Valvovi ljudje izdelke z Workshopa 
zgolj preizkušajo, sami se vanje ne vtikajo. 
V karte se itak ne morejo, ker nimajo ne- 
skompajlanih inačic. 


In ko jim je bila dovolj všeč, so jo vklju- 
čili v operacijo? 

Tako je. To pomeni, da je zdaj v uradni ro- 
taciji iskalnika soigralcev za vse imetnike 
Global Offensiva in ne več le kot opcija za 
dolpoteg v Workshopu. Za 5 evrov je moč 
kupiti pasoš s priboljški, kot so kožice za 
orožja, prihodki pa gredo nam, level desig- 
nerjem. V prejšnjih operacijah so se enako- 
merno porazdelili med avtorje kart. Bomo 
videli, kako bo tokrat :). 


Je veliko odziva domačih in tujih igral- 
cev? 

Nekaj pa. Dnevno so reguesti za frenda na 
Steamu. Tujcem je pa dosti vseeno, večina 
jih ne porajta, da je karta napravljena po re- 
snični lokaciji. 

Je level design zgolj hobi, ali se kaniš z njim po tem uspehu 
ukvarjati še resneje? 

Ne, ni le postranska stvar, ampak imam s tem profesionalne 
načrte. Hodim na Akademijo za likovno umetnost in oblikova- 
nje, ki gre dobro poleg, čeprav po prvem narejenem letniku še 
ne morem reči, da mi je šola res pomagala. Me pa bolj kot iz- 
delava kart, ki obvezno vsebuje tudi načrtovanje igralnosti, za- 
nima 3D-modeliranje arhitekturnih in naravnih motivov ter tek- 
sturiranje. 


Niso vse Janove fotke za teksture posnete 
v Predjami. V daljavi lahko opaziš Krvavec. 


Uravnoteženje karte še vedno poteka, saj na- 
val igralcev Valvu kaže boljšo statistično sliko. 
stal 


Podoba od realne najbolj odstopa v jami, ki 
predstavlja polovico karte in jo stilsko poživi. 


Četrta izvedba tekmovanja The International v Doti 2 se je zopet postavila z 
rekordno visokim nagradnim skladom skorajda enajstih milijonov dolarjev. 
pokomentira Valvov bučni prodor v e-šport. 


Desettisočglava množica na- 
vijačev kriče vstaja s stolov v 
dvorani in nori s pisanimi 
transparenti. Je to prizor s 
košarkaške tekme? Nak: na 
odru se v steklenih komorah za računalniki 
potijo tekmovalci, ki besno klikajo z miška- 
mi. Korejski turnir v Starcraftu, torej? Tudi 
ne. Prizorišče je KeyArena v Seattlu, špil pa 
Dota 2, uradni naslednik moda Defense of 
the Ancients, ki je spočel zvrst spletnih 
aren MOBA. 10.000 gledalcev je sredi julija 
na licu mesta spremljalo četrto tekmovanje 
The International, dočim ga je dvajset mili- 
jonov zrlo na vsemrežnih servisih. Zmago- 
valna ekipa s Kitajske, Newbee, je pobasa- 
la pet milijonov dolarjev nagrade - več kot 
Seattle Seahawksi, zmagovalci zadnjega 
Super Bowla. In največ v svetu e-športa. 


Cingljanje cekinov 
Veličino Internationalov skrbno orkestrira 
Valve, ki tako neguje vez z igralci in širi pre- 
poznavnost. To so med drugim pokazali z 
marčnim filmom Free to Play, ki je orisal 
prvi turnir pred tremi leti in te dogodke pri- 
bližal tistim, ki jim Dota še ni pohrustala živ- 
ljenja. Podjetje se ga je tedaj lotilo z name- 
nom oglaševanja skorajšnjega izida Dote 2. 
Norijo pa najlaže sprožiš z zajetnimi nag- 
radami, zato je stric Gabe odšel v trezor in iz 
njega prinesel 1,6 milijona dolarjev, od kate- 
rih je zmagovalec vzel okrogel milijon. To je 
bil rumeni ukrajinski klan Natus Vincere ali 
Na'Vi. 

Valve si je tekmovanje sprva zamislil kot en- 
kraten podvig, a jih je uspeh prepričal, da ga 
preobrazijo v vsakoletni dogodek. S koln- 
skega Gamescoma so ga premestili v Seatt- 
le - najprej dvakrat v halo Benaroya, letos 
pa v mnogo večjo KeyAreno. Leta 2012 je 
bil nagradni sklad enak kot prvič, lani pa je 
zrasel zavoljo genialne zamisli, Compendiu- 
ma. Šlo je za paket digitalnih priboljškov za 
Doto 2, pri katerem se je delež od prodaje 
prelil v nagradni fond. Hakeljc je v podrobno- 
stih, kajti virtualni zaboj se je odpiral posto- 
poma, z vse množičnejšo prodajo. Letos je iz 
sebe bruhal najprej kožice za Dotine junake, 
ob dosežku 2,9 milijonskega sklada pa celo 
nov igralni modus! Toda kupci so se ustavili 
šele pri neverjetnih 10.929.723 $! Compen- 
dium je letos koštal desetaka, četrtina je šla 
v turnir. To pomeni, da je sam Valve dobil tri- 
krat toliko denarja! Brez več denarja, kolikor 
ga je šlo v turnir. Brez dvoma zadetek v črno 
in eden najuspešnejših spojev profesionalne- 
ga igranja ter modela free 2 play. 

Pro! 


Norija glede prireditve je bila tolikšna, da so 
karte za dvorano letos pošle v manj kot uri. 
Ko imaš opisana sredstva in privržence, si 
pač lahko privoščiš gromko, profesionalno 
organizirano doživetje. Ekip je bilo devet- 
najst z vsega sveta, vsako je sestavljalo po 
pet tekmovalcev in trener. Ko sta se dve 
spopadli, sta bili vsaka zaprti v svojo zvočno 
izolirano sobo z računalniki. Komentirala je 
šesterica osrednjih strokovnjakov. Štirje so 
gledalce med tekmami zaposlovali z analiza- 
mi in govoricami hitreje, kot Ališič reče 'dež', 
medtem ko je bil par zadolžen za posame- 
zne, nekako polurne boje. Prištej ducat po- 
ročevalcev za druga jezikovna območja in 
prismuknjeno množico, pa imaš dogajanje, ki 
spomni na najodmevnejše športne priredi- 
tve. Ob tem je TI4 z nekaj prekinitvami pote- 
kal vse od 8. do 21. julija! 

Internationali in peščica sorodnih tekmovanj, 
denimo LoLovi finali letnega turnirja World 
Championship, na Zahod prinesejo tisto, kar 
Korejci poznajo že dobro desetletje. Tekmo- 
vanja na najvišji ravni, ki se tako po pridihu 
kot denarcih spogledujejo s športnimi. Gle- 
dalci s kriki pospremijo vsak adrenalinski 
trenutek na zaslonih, dekleta mečejo hlačke 
fantom na oder, komentatorji ob izjemnih 
potezah dvigujejo glas, kamere so z veščimi 
rezi za petami slehernemu detajlu. Ko to vidiš 
prvič, te prevzame. Pa zaprmej je verodostoj- 
nejše kot ameriški wrestling. 


GG, Valve 


Letos se ljubljenci množic, Na'Vi, prvič niso 
dokopali do finala, marveč so odleteli že v 
osmini. Tudi druga pretekla zmagovalca, In- 
victus Gaming in Alliance, je nista odnesla 
bolje. Zakaj smo tokrat prvič videli povsem 
kitajski finale, v katerem so Newbee povozili 
Vici Gaming, je stvar strokovnih debat za Do- 
tine privržence. Velja pa poudariti, da se je s 
tem prvič odrazilo dejstvo, da je Dota 2 na 
Kitajskem najpomembnejša turnirska igra. 
Tako kot sta za Korejce oba Starcrafta. 
Valve je že doslej imel svoj tekmovalni na- 
slov, namreč Counter-Strike. Toda v e-šport 
se ni izdatneje vtikal. Z Doto 2 in Internatio- 
nali se je to obrnilo, saj je v borih nekaj letih 
prireditev, ki je bila spočetka zastavljena 
oglaševalsko, vzredil v najudarnejši e-športni 
dogodek na svetu. Stric Gabe lahko na se- 
znam dejavnosti, v katerih Valve šola tekme- 
ce v industriji, doda še enega. Gotovo tam 
nekje v svojem dvorcu zdaj boža belega mač- 
ka in se manično heheta. 


A 


« 
Turnir EVO je mokef-sen domala vsakogar, ki setgkmovalno ubada z 
arkadnimi.bofilhimi igrami. -nci/ pozorno prisluhne zvdkom mastnih 
klofut iz Las Vegasa, ki tokrat udarjajo takt'evropske himne. 


x 
p uli 


na 


m. Min: 


Refleksni odziv na matchup Sagat proti Rose je "uboga deč- 
va nima za piškote." Toda Luffy je dokazal, da ni čisto tako. 


Letošnji zmagovalec Luffy je tip na desni. Za razliko od kon- 
kurenta v roki nima arkadnega sticka, temveč joypad od PSX! 


as Vegas je znan po kockanju, pregrehi, 
I seriji CSI - in že dosti let po pretepaš- 

kem turnirju EVO. Letos se je ta odvil 
med 11. in 13. julijem v igralniškem hotelu LVH, ka- 
mor so lahko prihlačali vsi, ki se jim je zazdelo, da so 
naštudirali frame dato ene od osmih iger. To so bile 
Ultra Street Fighter IV, Tekken Tag Tournament 2, 
Ultimate Marvel vs. Capcom 3, BlazBlue: Chrono 
Phantasma, Killer Instinct, Injustice: Gods Among 
Us, King of Fighters XIII in Super Smash Bros Melee. 
Največ jih je teklo na xboxu 360 in na Asusovih mo- 
nitorjih brez zamika, dočim so Smash Bros poganjali 
wiiji, ki so polno združljivi z gamecubom. Največ pri- 
javljenih je imel USF4, skoraj dva tisoč, sledila sta 
UMvC3 z jurčkom in Smash Bros z 970. Zadnji, Tek- 
ken Tag 2, je pridobil 257 častilcev. 


Garbanja obilo 


EVO je javni turnir, za katerega se ni treba vnaprej 
kvalificirati. Prineseš kontroler, ki je lahko vsakršna 
ožičena palica ali kontroler, invokaš spletno registra- 
cijo, ki stane 20 dolarjev, in se znajdeš v eni od kvali- 
fikacijskih skupin. V uporabi je sistem dvojne elimina- 
cije. Domov greš, če izgubiš dve partiji, tisti, ki so bili 
potolčeni enkrat, pa imajo še eno priložnost. Tak si- 
stem je bolj pravičen in privlačen od single eliminatio- 
na, kjer ena izguba pomeni pogubo. 

Kvalifikacije so bile napete in privlačen je bil razdelek 
BYOC - Bring Your Own Console. Tu se je folk z las- 
tnimi konzolami meril v alternativnih naslovih. A gle- 
dalcem, ki so na licu mesta plačali 10 Š$ za dnevno 
ogledno vstopnico, in stotisočem, ki so ob rjovenju 
komentatorjev spremljali streame, so se oči zares za- 
svetile šele, ko se je udarilo najboljših osem. 


Nepoučenemu najbolj hecno je bilo udejstvovanje 
v Super Smash Bros Melee, trinajst let stari prete- 
pačini za gamecube, ki si je pridobila kulten status. 

OLA RADOSTI 


Pričakovanja so bila kot zmerom velika, saj se Eva 
tradicionalno udeležijo vsa največja imena, zvečine 
razporejena po sponzorskih ekipah. Med navadneži 
so letos stopala komboastična božanstva, kot sta 
Daigo Umehara, ki je v japonskih igralnicah v Street 
Fighterju IV z naskokom številka ena, ter Američan 
Justin Wong, ki mu je ljub Marvel vs. Capcom. Ravno 
onadva sta zaslužna za najbolj odmevni trenutek v 
zgodovini tekmovanj v pretepačinah, ko je leta 2004 
v Street Fighterju III Umehara s Kenom neverjetno 
zbrano premagal Wongovo Chun-Li. YouTubaj 'Evo 
moment 37'. 


Zmaga babe v grdih šolnih 


Najbolj odmeven naslov je bil Ultra Street Fighter IV 
in večina je pričakovala, da se bodo v njem na kraju 
sklofali stalneži. A letošnji Evolution je bil, podobno 
kot International v Doti, nabit s presenečenji. Zgodaj 
so izpadli številni favoriti, vštevši z Umeharo, lanskim 
cesarjem Xianom in predlanskim prvakom Infiltratio- 
nom. Naposled se je na prestol povzpel Oliver 'Luffy' 
Hay, ki je v napetem, tehnično in taktično dovršenem 
finalu porazil Bonchanovega Sagata. Čeprav so bile 
njune bitke za nepoučene v slogu finala svetovnega 
nogometnega prvenstva manj privlačne kot nekateri 
prejšnji obračuni, ko so zasloni pokali od triumfov a la 
Nemčija : Brazilija 7 : 1, so izvedenci in sladokusci 
prišli na svoj račun. Oba sta pokazala vrhunsko iz- 
vedbeno in psihološko znanje ter znova dokazala, da 
je moč pretepaške igre označiti za pohitren šah. 


8 z 


Nevidne zvezde Eva so komentatorji. Pri najbolj 
obiskanih kanalih na Twitehu in Tubu so gobčni in 
hkrati strokovno podkovani. Skorajda kot Stare. 

Da je zmagal Luffy, je bila senzacija iz štirih razlogov. 
Prvič, je prvi Evropejec - četudi azijske krvi -, ki je os- 
vojil Evo. Drugič, ni igral z arkadno palico, marveč z 
joypadom, in sicer z onim s prvega playstationa! Tre- 
tjič, Street Fighter ni njegova primarna igra, saj se bolj 
udejstvuje v Doti 2. In četrtič, ni dominiral z liki, ki 
smo jih vajeni, torej z Akumo, Fei Longom ali Cammy. 
Nak, vse je razmontiral s coprnico Rose, ki jo ima 
skupnost le za 'soliden' lik. V navezi z lansko zmago še 
enega 'outsiderja', Xianovega starca Gena, ni težko 
ugotoviti, da so tako imenovane tier liste bulšit. Finali 
v drugih igrah niso bili tako presenetljivi, so pa post- 
regli z lepimi obračuni in na Twitchu ob najbolj popu- 
larnem času nabrali med 80.000 in 150.000 gledalci. 


Stičišče udarcev 

Čeprav je bil EVO 2014 s 5600 prijavljenci največji 
doslej, cifre v primerjavi z Dotinim Internationalom 
zbledijo. Manjša sta prizorišče in domet, mnogo nižji 
je nagradni sklad, ki je znašal 111 tisoč dolarjev. Cifra 
je dobljena iz deleža vstopnin plus prispevka, ki ga da 
založnik igre - Capcom je za USF4 pljunil 10.000 $, 
Razer enako za Killer Instinct, Arc in Askys pa sta 
BlazBlue obogatila s kar 30 jurji. Luffy je tako odnesel 
17.000 $ in točke za Capcom Pro Tour. To je niz tek- 
movanj v Street Fighterju, ki potekajo po vsem svetu, 
med drugim v nam bližnji Angliji (VSFighting 4 od 23. 
do 24. avgusta) in na Švedskem (Dreamhack Winter 
od 27. do 30. novembra). Fino in Slovencu vsekakor 
bolj dosegljivo, ampak EVO je eden in edini! 


Odnesti domov takole trofejo in kakih petnajst evr- 
skih jurčkov ni slabo. Toda za tem se skriva 
ogromno treninga in veščine ter golidica sreče. 


Na letošnji konvenciji GuakeCon smo naposled uzrli naslednji Doom. Pardon, "so" 


ga uzrli, kajti oči je božal le obiskovalcem. 


U 
ZU. 


Navzven s OuakeCona največ slišimo o ZeniMaxovih najavah. Toda 
za prisotne je to v prvi vrsti nepozabno množično druženje ob igrah. 


otel Hilton Anatole v teksaškem Dalla- 
su je vsakoletni kraj največje LAN-za- 
bave onstran Luže, GuakeCona. Osred- 
nji prostor prireditve je hala s tri tisoč 
prostori za računala, ki jih zanesenjaki 
privlečejo na prizorišče in povežejo v velemrežo. Na 
njej igrajo Warcraft 2 ali Diabla. Prvega. Ja, Guake- 
Con je oda starošolskemu druženju s PCji. Četudi so 
ga zasnovali navdušenci nad Guakom in Doomom, 
tam niso zapovedani izdelki studia Id. Se pa poleg 
odvijajo nagradni turnirji v Guaku Live. 
Skozi leta je Id konvencijo pričel uporabljati za lastne 
najave. Na njej je imel tradicionalno vsakoletni govor 
oče njihovih grafičnih pogonov in guru grafike John 
Carmack. Lanskega novembra pa je zapustil hišo in 
se preselil k Oculusu. Čeprav je letos ponudil svoj 
glas in stas za OuakeConov oder, z organizatorji ni 
našel skupnega jezika. (Da ga ZeniMax krivi domnev- 
ne kraje intelektualne lastnine in ga zato toži, pri tem 
gotovo ni pomagalo.) Letošnji Con, ki je potekal med 
17. in 20. julijem, je bil torej prvi brez Carmackovega 
štiriurnega traktata, v katerem večina ljudi razume 
samo "Zdravo" in "Nasvidenje." Toda ta žalostni man- 
ko je zasenčilo nekaj drugega. Pokazali so Doom 4. 
Oziroma enostavno Doom. 


IBETHESDA NEKAJ ČEBLJA 


Odkar je ZeniMax pred petimi leti kupil Id, je založ- 
nikov del GuakeCona poln Bethesdinega igrovja. Le- 
tos si mogel tam igrati Elder Scrolls Online, največje 
predavanje na prireditvi pa je govorilo o prihodnosti 
tega mmorpgja. Sprehodili so se skozi prihajajoči 
opustošeni Imperial City, kjer bo potekal množični boj 
tako proti zverem kot igralcem hkrati! Ušesa so naj- 
bolj zastrigla ob najavi mehanike, značilne za odklop- 
ljene Elder Scrollse, ki je v Onlinu še slabo razdelana: 
sistema zločina in kazni. Igralci bodo lahko kradli in 
pobijali NPCje, s čimer jih bodo na piko dobili stra- 
žarji. Z enim fejst hakeljcem: tudi igralci se bodo lah- 
ko udinjali za žandarje in lovili cefizlje! 

Med ostalim smo slišali še, da hororščina Shinjija Mi- 
kamija The Evil Within pride nekaj dni prej, kot je bi- 
la napovedana, 18. oktobra. A to so bile obrobnosti. 
Kamorkoli si prvi dan pogledal, je bilo jasno, kaj je na 
umu dolgolasih obiskovalcev z veliko grško črko psi 
na majicah. Pred dogodkom je Id z dražilnim videom 
pošteno zrajcal slehernika, ki ve, kaj pomeni first-per- 
son shooter. Obljubili so, da tokrat pa zares pokažejo 
novi, četrti Doom. Prisegli so pri odrezani dvocevki in 
demonskih črevih, da res. In so ga. 

poizve, čemu skrivnostnost. 


Med kopico tekmovanj je bilo več takih v grajenju ND Ažii 
najbolj utrganega PC-ohišja. Tu je zmagal R2D2. m 


UMAKNITE SE KRALJU 


Ko se je odvrtel uvodni piar Bethesdinih kravatarjev, 
so ugasnile luči in zaslišal se je značilni zvok dvocev- 
ke. Na zaslonu je oživela slika, ki je spomnila na Do- 
om 3: sivo kovinske, okrvavljene stene, ogenj in veli- 
ka puška v rokah. Nato je prilomastil prvi demon. Na- 
gravžni spoj mesa in stroja, takisto spominjajoč na 
nakaze iz trojke. A tu so se podobnosti s slednjo kon- 
čale. Ko se je namreč gnusoba pod zadetkom iz puš- 
ke opotekla, je marinec bliskovito skočil do nje, ji od- 
trgal roko in jo z njo premlatil do smrti. Tedaj se je 
množici v dvorani strgalo. 

Brutalni boj na blizu bo v novem Doomu hudo po- 
membna stvar, saj bo naš marinec obvladal vse vrste 
grotesknih pokončanj, ob katerih bi šlo na bruhanje 
še borcem iz Mortal Kombata. Mancubus je denimo 
storil konec tako, da mu je igralec v demu iztrgal čre- 
vesje in mu ga stlačil v gobec. Poglavje zase bo veriž- 
na žaga, ki bo svojat razkosavala, da bo veselje. Do- 
om bo v Nemčiji zaprmej prepovedan! 

To ni bilo edino, kar je navdušilo prisotne. Tempo v 
demu je bil brzinski, skoraj na ravni enice. Marinec bo 
obvladal dvojne skoke in dobršno merico parkourjev- 
skih trikov. Vse to za učinkovito soočanje s hordami 

Za oglaševanje rdeče-packastega Evil Withina so 
vodili krvodajalsko akcijo. V zameno za merico 
življenjske tekočine si dobil vrečo s priboljški. 


Ob manku dema se moramo za podobo gnusob za- 
nesti na dražilni video. Tole naj bi bil cyberdemon. 


rogatih gnusob, ki jih bo spet toliko kot v prvih dveh 
delih. Torej polne dvorane, ki jih bo treba grupno 
radirati z ognjem iz rotirajočega kanona. Tudi med 
seboj se bodo znale spričkati, kar bo treba izrabiti! 


NJi »osSTENO, ID! 


Doom bo rimejk enice in trojke, zaradi česar je izgu- 
bil štirico v imenu. Dogajal se bo na Marsu in gnal 
ga bo pogon Id Tech 6. Ostalega, razen izida za PC, 
xbox one in PS4, še ne vemo. V bistvu smo morali 
vse spisati po poročanju očividcev, kajti organiza- 
torji iz dvorane niso spustili ničesar. llegalni posnet- 
ki? Nak, ljudje so morali pred ogledom oddati mo- 
bitele, množico pa je preverjala stotnija prostovolj- 
cev. Varovanje kot v Guantanamu. Skratka, Id in 
Bethesda sta vsem ljubiteljem franšize, ki niso bili 
tam (svet minus tri tisoč), pokazala sredinec. Ple- 
bejci bomo namreč Doom lahko uzrli šele na E3ju 
prihodnje leto, torej še niti letos na Gamescomu. 
Razlog za takšno ravnanje je razkril Bethesdin Pete 
Hines, ki je pojasnil, da to ni bila volja založnika, 
marveč Idjeva želja. S projekcijo na GuakeConu so 
"hoteli le pokazati, da so živi." Drugače povedano, 
demu niso zaupali dovolj, da bi ga dali vsem na 
ogled. In to naj bi ljubitelje pomirilo? Po tistem, ko 
so morali predlani čisto resetirati razvoj igre in so iz- 
gubili množico ključnih ljudi plus Carmacka?? Čud- 
na logika, ki je med zanesenjaki povzročila obilo 
negodovanja. Razen pri onih treh tisočih, ki so reč 
videli. Tisti so morali po nove gate. 


ritoprask 2014 

ERIC BANA EDGAR RAMIREZ 


REŠI NAS 
JUDEL; 


PRAVEGA ZLA ŠE NISTE VIDELI 


ka, 
a? 


V KINU OD 14. AVGUSTA 


Neznanec se v bojni opravi LordaFebota pomeša 
med može v pajkicah in grudi, ki buhtijo iz lateksa. 
Išče kipec Super Pepeta in čarobne kikirikije. Ta-dih! 


e dva meseca sta minila, kar smo poročali z 
londonskega Comic-Cona, osrednjega evrop- 
skega zbora ljubiteljev superjunakov, pravljic, 
znanstvene fantastike in zombijev. A 
kljub mnogim tovrstnim organizacijam 
širom sveta kalifornijski Comic-Con vla- 
da vsem. Tam se namreč pofočka vsa- 
kdo, ki je nekdo v popkulturnem poslu, in take ali 
drugačne ekskluzive pokažejo vsa velika imena, naj 
gre za filmske studie, stripovske založbe ali proiz- 
vajalce igrač. Za nameček je kraj dogajanja San Die- 
go, najbolj privlačna točka zahodne obale. Tam so 
Sea World, živalski vrt in safari park, predvsem pa 
imajo (za razliko od Los Angelesa) lokali in restavra- 
cije mize na prostem. Skoraj evropsko. V barve Co- 
mic-Cona se za štiri dni v juliju ovije vse mesto, saj 
je sejmišče že davno postalo premajhno. Zato so 
šov razširili na obalne hotele in celo na znamenito 
muzejsko letalonosilko USS Midway. V okraj na ta 
rovaš priteče kar dvesto milijonov dolarjev! 
Konvencije 'geekov' niso noviteta. Za eno prvih velja 
njujorški Science Fiction Convention iz leta 1939. Iz- 
virni sandieški Comic-Con pa je leta 1970 spočela 
peterica navdušencev nad stripi in prvih nekaj sto 

obiskovalcev je hitro nekaj tisoč postalo. Odtlej se je 
vsebina razširila na filme, nadaljevanke, namiznice in 
naposled videoigre, ime pa je postalo močna blagov- 
na znamka, pod katero potekajo slične prireditve po 
celem svetu. Dobršen del sodobnega dogodka sicer 
predstavljajo vrste stojnic, kjer lahko kupiš akcijsko 
figurico še tako obskurnega junaclja, stare stripe, blu- 
ray z animejem, najnovejši grafični roman ali vitrinski 
rekvizit iz omiljenega filma. Toda Comic-Con je mno- 
go več od smenja. Za več kot 170.000 obiskovalcev 
je to štiridnevni praznik fantazije v vseh pojavnih obli- 
kah. Blagor tistim, ki ga obhajajo, zakajti njih je um 
svoboden! 

Ponavadi obiske takih dogodkov spodbujam, pri Co- 
mic-Conu v San Diegu pa je drugače. Seveda je obisk 
mame in ate takih konvencij neprecenljiva izkušnja. 
Vendar podvig ni enostaven. Četudi damo ob kraj, da 
so avionske karte za ZDA poleti zasoljene, je glavna 
težava vstopnica. Te so namreč vselej razprodane v 
predprodaji, in to v nekaj urah, pri čemer lahko kupiš 
eno samo. Cena dnevne karte je drugače 45 dolarjev. 
Zato je za začetek mnogo bolj priporočljiva londonska 
prireditev. Naslednja tamkajšnja maškarada bo 24. 
oktobra. 


Superman v Batman: Dawn od Justice 
marec 2016 
Najbolj znana rešimoža sta se sicer v 
stripih in risankah že mnogokrat sreča- 
la ter udarila, na filmu pa se bosta prvi- 
krat. Ni čudno, da je to najbolj priča- 
kovan tovrstni film, dasi je oddaljen 
skoraj dve leti. Ekipa je domala ista kot 
pri Jeklenem možu, na čelu z režiser- 
jem Snyderjem in akterjem Henryjem 
Cavillom. Temnega viteza bo, kot ve- 
mo, po novem upodobil Ben Affleck, 
nad čimer skupnost ni navdušena. Po- 
kazani video ni razkril ničesar, ne Beno- 
ve igre, ne zgodbe. Kraj dogajanja baje 
ne bo Gotham, marveč Supermanov 
svet, fanta pa bosta sprva rivala, nakar 
bo prišel Lex Luthor in treba bo združiti 
moči. Prvikrat se bo na velikem platnu 
pokazala amazonka Wonder Woman, a 
ne v prepoznavnih rdeče-modrih cunji- 
cah, marveč v 50 odtenkih rjave. Upo- 
dobila jo bo izraelska igralka Gal Gadot. 
Manjši vlogi bosta imela še Cyborg in 
Aguaman, kajti film je nastavek za ju- 
naški krožek Justice League, DCjevo 
ustreznico Marvelovim Avengerjem. 


Avengers: Age of Ultron  maj2015 
Na kraju Winter Soldierja so agencijo 
Shield razpustili, zato je superjunaški 
vod ostal brez delodajalca. Ambiciozni 
Tony Stark zaščito Zemlje privatizira: 


MAŠKARADA PONOSA 


Najbolj prepoznaven element festivala je našemlje- 
nost obiskovalcev. Tako imenovani cosplay je znotraj 
skupnosti priljubljen hobi in ljudje se več mesecev 
pripravljajo za popolno preobrazbo v lik iz filma, stri- 
pa, risanke ali igre. Največ je znamenitejših superhe- 
rojev in vojnozvezdnikov, toda praktično ni nezasto- 
panega področja oziroma vira. Tu so sto in ena Dis- 
neyjeva princeska, ducati Mariov in Linkov, vsi pajaci 
iz Avengerjev in Pravičniške lige, japanske šeme s pi- 
sanimi pričeskami in gromozanskimi orožji, Transfor- 
merji, oklepljeni vesoljski vojaki, borci iz pretepaških 
iger, kiberpunkovski strici, spaki iz Warcrafta ... 

Ob preštevilnih Batmanih, Narutih in stormtrooperjih 
ima svojega glasnika poslednja manga in prenekateri 
davno pozabljen film. Recimo Šund, ki sta ga zasto- 
pala Jules in Vincent. Domiselni so tudi 'nadgrajeni' 
ali hibridni liki, ki so zadnječasni trend, na primer ma- 
riachi Sub-Zero, sadomazo Vader in Hello Kitty R2D2. 
Izvirnost ne pozna meja, tako pri izbiri kot stvaritvi 

svojo bajto spremeni v glavni štab 
Avengerjev in izdela vojsko Iron Manu 
podobnih dronov. Toda umetna inteli- 
genca postane prepametna in se odloči 
uničiti človeštvo. Rodi se Ultron. Poleg 
njega bo v filmu še par novih likov, ki 
jih bralci stripov že poznajo. Eden od 
zlobnjakov bo nekdanji nacist Baron 
von Strucker, na strani dobrih pa priha- 
jata x-mož Ouicksilver in njegova dvoj- 
čica x-žena Scarlet Witch. Po Marvelo- 
vem kanonu je njun oče Magneto. Stara 
tovarišija, torej Hulk, Captain America, 
Black Widow, Thor, Hawkeye in Bad 
Ass Motherfucker Nick Fury ostajajo. 
Proračun je višji kot za katerikoli Mar- 
velov film doslej, tako da ima, da poka! 


Ant-Man julij 2015 
Marvelov bazen junacljev je res globok 
in zdaj bo lastno slikosučno predstavo 
dobil še en honorarni član Avengerjev, 
Ant-Man. Pod imenom in kostumom, ki 
sta si ga pred pol stoletja izmislila oča- 
ka umetnosti Stan Lee in Jack Kirby, se 
skriva več ljudi. Vsem je skupna upora- 
ba seruma, ki omogoča spreminjanje 
oblike navzgor ali navzdol in nadzor 
mravelj. Film bo povzel izvirno zgodbo 
žužkologa Henryja Pyma (Michael Dou- 
glas), prvega Ant-Mana, ki kemikalijo 
iznajde, nakar moč preda učencu Scot- 
tu Langu, ki ga bo uprizoril komedij-ant 
Paul Rudd. Proti komu se bosta hudi 


mask. 


kostuma. Eni se dela lotijo improvizatorsko in s 
spenjačem ter črnimi vrečkami za smeti sebe pre- 
obrazijo v aliena ali mobility scooter s kartonom 
predelajo v x-wing. Drugi pristopijo karseda resno 
in izdelajo veličastno preobleko s krili, se prebar- 
vajo ter uporabijo strašljive kontaktne leče. Vse je 
v kreativnosti, kajti cosplay ni kupovanje izdelanih 


Šeme tisti vikend vidiš povsod po mestu, celo na 
plaži. Pri nas bi na kup leteli rešilci in jopiči z roka- 
vi na hrbtu, tam pa so nekaj normalnega in 
kvečjemu turistična atrakcija. Še policija sodeluje 
v znamenitem sprehodu zombijev. Zlasti je veselje 
gledati punce v oprijetih nošah, ki brezsramno 
kažejo kipeče dekolteje do popka ali se naokoli 
sprehajajo v priljubljeni opravi princese Leie - tisti 
iz dveh krpic in s ketno okoli vratu. Za tistega, ki 
ima fetiš na ženske junakinje (le kdo ga nima?), je 
izkušnja neprecenljiva. Je bilo pa v tej navezi letos 
par prijav spolnega nadlegovanja, kar zna v pri- 
hodnosti vplivati količino izpostavljene kože. 


mravljici borili, ne povedo. So pa šefi 
studia namignili, da se bo junak pri- 
družil Maščevalcem v tretjem poglavju. 


Mad Max: Fury Road maj 2015 
Po treh desetletjih se Pobesneli Max 
vrača. Seveda ne Mel Gibson, marveč v 
škornje stopa angleški igralec Tom 
Hardy, ki ga gledamo v filmu Locke. 
Postapokaliptični spektakel vnovič na- 
staja v avstralski produkciji, saj za re- 
žijo in scenarij skrbi oče serije George 
Miller. To je v redu, kajti projekta se je 
lotil bolj starošolsko, torej z več posne- 
te in ne računalniško ustvarjene akcije. 
Kako oziroma če sploh se Furijasta ce- 
sta umešča v poznano časovnico, ni 
znano. Edini prepoznavni element je 


ford XB falcon, eksplozivni trailer z ne- 
navadnimi vozili pa daje misliti, da bo 
film potenciran Road Warrior. Zenski 
lik igra Charlize Theron, ki bo kasneje 
dobila ločen odvrtek. Zanimivost: film 
bi moral biti že nared, vendar jim jo je s 
preveliko močo zagodlo domače oko- 
lje, zato so bili primorani snemanje pre- 
staviti v namibijsko puščavo. 


The Hohbit: The Battle of the Five Armies 
g december 2014 
Škratje so zbudili speče zlo in Jezerne- 
mu mestu se slabo piše. A Bard bo po- 
pravil napako predhodnika in pravilno 
usmeril črno puščico. Zdaj ima Hrastov 
ščit drugo težavo: na Goro že jurišajo 
čete orkov na vargovskih hrbtih. Na 
srečo tokrat dobi zaveznike. Z Zelezne- 
ga hribovja svojemu rodu na pomoč 
prihaja Dain, z juga se jim v boju zoper 
skupnega sovražnika pridružijo gozdni 
vilini in ko jim gre najbolj za nohte, pri- 
hlača Beorn v najbolj kosmati podobi. 
Načitanci vemo, da Thorin, Fili in Kili 
umrjejo, smo pa blazno radovedni, ka- 
ko je Jackson umestil Sauronovo in Sa- 
rumanovo vlogo, ki ju v knjigi ni. Chris- 
topher Lee, ki igra slednjega, je že čivk- 
nil, da ga bo v filmu kar precej! Celotna 
ekipa se je strinjala z Jacksonom, da se 
je razdelitev zgodbe v tri dele splačala 
in da bo zaključek nepozaben. 


RAZNOLIKO DOGAJANJE 


Medtem ko nekateri v glavni hali brskajo za arhaičnimi iz- 
dajami stripov, na polno zapravljajo za nove igračke in se 
slikajo ob velikanskem Smaugu ter Bumblebeeju, v oko- 
liških dvoranah ni nič manj zanimivo. Nekje se odvija 
maškarada, kjer izbirajo najboljše cosplayerje, v vsakem 


trenutku pa poteka okoli dvajset različnih predavanj, fo- 


sezone ... 


rumov, pogovorov, turnirjev in predstav, katerih skupna 
številka je skoraj štirimestna. Količina predstavljenih, 
omenjenih in šušljanih informacij je neobvladljiva. 

Filmarji prikazujejo ekskluzivne odlomke iz prihajajočih 
spektaklov ... televizijske mreže najavljajo nove serije in 
igralske zasedbe odgovarjajo na vprašanja 
skupnosti ... pisci stripov razlagajo zgodbena vesolja in 
vnovične zagone superjunakov ... potekajo kvartopirska 
in druga namizniška tekmovanja ... neprestano se sukajo 
animeji vseh vrst, tudi za odrasle ... znani pisatelji, kot sta 
Neil Gaiman in Raymond Feist, vodijo debatne krožke ... 
ljudje iz posla svetujejo mladim, kako priti v stripovsko 
ali televizijsko industrijo ... in svojih pet minut slave vno- 

PAR KOLEKTOR- 
SKIH HOTNIC 


Igrače za odrasle otroke so velik posel, zato proiz- 
vajalci dogodek vedno pospremijo s specialnimi 
hotnicami, ki jih v prosti prodaji kobajagi ni. De- 
narnice zbirateljev (in preprodajalcev) se zato od- 
pirajo kar same. 

Lego je na svojem štantu za 40 dolarjev prodajal Alie- 
set 'klasičnih' Batmana in Robina v batmobilu, ti- ni sicer niso tako 
stih iz TV-nadaljevanke iz leta 1966, ter posamično zimzeleno vroči, a očividno jim 
figurico Batmana s planeta Zur-En-Arrh. (Gre za priljubljenosti ne manjka. 250 komadov posebne re- 
enega od alternativnih vesolij.) Zdaj je moč oba iz-  troizdaje dvorane z jajci, tiste iz izvirnega Scottovega 
delka za trimestni znesek kupiti le še na Ebayu. Osmega potnika, je šlo za med. Zal stodolarski set ne 
upraviči cene, saj je prizor ceneno-plastično-kartona- 

< 4 ne. stega videza in čisto nič posebnega. A je 'omejen'. 
se o SE z f Figuric j da več, kot se jih d ledati, in se- 
š J j a guric je seveda več, kot se jih da pregledati, in se 
4 za 2 gajo od zafrkantskih do najhudejše podrobnih za več 
' sto dolarjev. Višek ponudbe za najbolj petične geeke 
Ma zm in restavracije Planet Hollywood pa so dvometrske 
makete izdelovalca Sideshow Collectibles. Sem sodi- 
jo Terminator, Iron Man, Boba Fett, Darth Vader in 
Tam je edinole dosegljiva tudi posebna izdaja va- Han Solo v karbonitu. Slednji nedvomno popestri 

dermobila, avtomobilčka, ki izgleda kot sploščena vsako spalnico. Od šest do devet ameriških jurjev! 
Vaderjeva čelada. Z njim je Matell obelodanil nave- 
zo Hot Wheels — Star Wars, ki bo pripeljala še yo- 


vič iščejo igralci, ki so upodobili znane vloge v nekem damobil, chewymobil, lukmobil in r2d2mobil. Voj- 
drugem času. Med slednje denimo sodi stalni Comic- na zvezd se vselej prodaja in vročina se 


Conov inventar Lou Ferringo, Hulk iz TV-serije iz 1977, bo le še stopnjevala. 
ki bo tam najbrž do smrti prodajal avtograme. 

V zakulisju je vselej polno znanih obrazov z vseh ve- 
trov, največ iz filmskega sveta. Za nenapovedano pre- 
senečenje je poskrbel Ben Affleck, ki je prišel osebno 
prepričevat fane, da je iz pravega testa za novega Bat- 
mana. Gneča je bila takisto okoli Matthewa McCona- 
ugheyja, ki je - z majico na sebi - hvalil vesoljsko pu- 
stolovščino Interstellar. Frank Miller in Robert Rodri- 
gez sta pomovirala novi Sin City in Jeff Bridges film o 
distopični futuri The Giver. Posebej oblegana je bila 
dvorana, kjer so znanci iz Zahodnjega odgovarjali na 
vprašanja o četrti in peti sezoni. Je pa letos zevala 
praznina na stojnici, kjer oče Hulka, Avengerjev, Spi- 
der-Mana in mnogih drugih rešimož Stan Lee vsako 
leto deli podpise. 91-letnemu starosti risbic z oblački 
je zavdal superzlobnež Larin Gitis. 


Ml m E. 


Ni mi znano, kakšni so bili primeri spolnega nadle- 
govanja. Če so primitivci šlatali babe za joške in jih 
škljocali pod kikle, naj jih Bane drgne s podpazdu- 
ho, dokler se ne pokesajo. A mislim, da se je doga- 
jalo predvsem okularno in verbalno gestikuliranje. 
Da se takele ženščine, ki jim jozeljni dobesedno ki- 
pijo spod majčk, pritožujejo, ker jim ljudje bulijo v 
oprsje in ga slikajo, se mi zdi skrajno licemersko. 
Če jih to moti, naj se preoblečejo v spužvo Boba! 


IGRICE IGRICE 


Konzolne igre so redne spremljevalke Comic-Cona, a nikoli 
niso v prvem planu oziroma tam ni premier. Prisotnost za- 
ložnikov je zelo poljubna in letos jih je bilo kakih pet. Na 
majhnih paviljonih je izstopala šesterica naslovov, o vseh 
smo že pisali, še več pa bomo prihodnji mesec v raportu z 
Gamescoma. Potihem smo upali, da bo Warner razkril kak 
drobec Arkham Knighta, toda očitno je še prezgodaj, saj izi- 
de šele čez leto. Njihov štant je bil zato v znamenju ambi- 
ciozne odprte pustolovščine Shadow of Mordor, v kateri se 
je dalo prosto raziskovati Srednji svet in udrihati po trolih. 
Obetavni in izvirni špil, ki bo v marsičem razložil dogajanje 
med Hobitom in Gospodarjem, izide jeseni. 

Ubisoft je omogočil špilanje novega Assassin's Creeda: 
Unity. Toda bolj kot Arnovo guncanje po pariških strehah je 
pozornost pritegnil čisto pravi parkurjevski poligon, ki so ga 
postavili čez cesto. Na skupku vsevrstnih ovir so lahko obi- 
skovalci preizkusili svoje gimnastične skilze, pri čemer se ni 
uspelo polomiti nikomur. Francoski založnik si je zagotovil 
medijsko pokritost tudi s Far Cryjem 4, streljanko, ki se bo 
v četrto dogajala v Nepalu. Objavili so namreč natečaj za 
video, kjer bodo zmagovalca šerpe vkup z računalnikom 
odnesle na Everest, kjer se bo vpisal v anale kot prvi tam- 
kajšnji gejmer. Seveda imajo v mislih pobočje, ne samega 
vrha sveta, a drobni tisk vseeno pomenljivo veli: "There is 
inherent risk of death and significant injury." 


režiser Peter Jackson, igralec Daniel Radcliffe in preganjalec mitov Adam Savage. A da imajo mir pred 
oboževalci, je potrebna maska. Prvi se je odel v zlobnega burkeža in Harry Potter je Pajkomož postal. V 
takle astronavtski kombinezon z alienovskim facehuggerjem na skafandru pa se je napravil Adam. 

Protagonist v Shadow of Mordor bo stopač Talion z nenavadnim prekletstvom, zaradi katerega je domala ne- 
smrten. Da ga bo odrešen, bo moral maščevati družino, pri čemer ga bo pot vodila v Mordor in okoliške 
dežele. To ne bo mimogredni tolkienovski špil, marveč visokoproračunska varianta Assassina oziroma Bat- 
mana z življenjskim okoljem. Odločitve bodo znatno vplivale na potek, med ostalimi pa bosta Talionu poma- 
gala Golum in duh Celebrimorja. Kdo je slednji? |, tisti, ki je skoval Prstane mogote in obrti naučil Saurona. 


V novem legičnem Batmanu bodo vsi DCjevi pajaci, 
ki kaj veljajo, od Lexa Luthorja prek Flasha in Mar- 
tian Manhunterja do Plastic Mana in Fireflyja. Os- 
rednji bo seveda Netopir v mnogo različnih suknjah, 
tudi tisti tavesoljski. Pestrosti bo nedvomno v izobi- 
lju, dočim mehanika in grafika ostajata enaki. Sled- 
njo bi morali nadgraditi na raven one iz legofilma. 


2K Games je demonstriral domiselno večigralsko ak- 
cijado Evolve, v kateri so se v džungli pomerili štirje 
lovci in zver. Vlogi sta seveda popolnoma različni, jagi 
pa so se lahko pridružili opazovalci. Po naključju se je 
vod štirih sodelovalnih likov spopadel z zlobnjakar- 
skim nasprotnikom tudi v Microsoftovi frpjki Fable Le- 
gends. Ta idejno spomni na Dungeon Keeperja, le da 
je dogajanje bolj neposredno. Kooperativno igranje, a 
le za dvojico, je takisto ponujal Lego Batman 3: Be- 
yond Gotham. V njem se Šišmiš skupaj s Superma- 
nom, Zeleno lanterno in drugimi člani Pravičniške lige 
spopade z E.T.jem Brainiacom. Na razstavišču je bilo 
mogoče igrati nivoje v breztežnostnem vsemirju, kar j 
za svet legoidnih pustolovščin nekaj novega. 


SEDMA UMETNOST 


Daleč največ zanimanja med obiskovalci vlada za 
filmske promocije, ki se odvijajo v osrednji dvorani s 
kar 6500 sedeži. Začuda je izostala Sedma epizoda 
Vojne zvezd, prav tako ni bilo ničesar o novem Ava- 
tarju, Prometeju ali Jurskem parku. Smetano pozor- 
nosti je tako pobrala projekcija Warnerjevih bratov. 


Pričelo se je z napovednikom za svežega Pobesnelega 
Maxa, nadaljevalo z enournim kramljanjem Jacksona 
in ekipe o sklepnem poglavju Hobita ter zaključilo z 
ekskluzivnim dražilnikom za Batman v Superman. Na 
net je pricurljal le kot bedni 'cam', a je studio poskr- 
bel, da ga je zelo težko najti. Itak ni kaj prida, saj po- 
kaže le Batsa, ki mu svetijo oči belo, nakar pride 
Sups, ki mu svetijo oči rudeče. In geeki so omedleva- 
li. Režiser Zack Snyder je pri tem namignil, da vzpo- 
redno že pripravljajo nadaljevanje z ekipo Justice Lea- 
gue, v kateri združijo moči še drugi junaki hiše DC. 
Na široko se je o svojih filmskih načrtih razgovoril tu- 
di Marvel, ki je bil edini prisotni del Disneyja. Napove- 
dali so novega rešimoža Ant-Mana, dvoje Avenger- 
jev, Stotnika Ameriko 3, Guardians of Galaxy 2 in tri 
neimenovane projekte po stripih do leta 2018. Eden 
od njih naj bi bil Dr. Strange. Na razočaranje najm- 
lajših ni bilo ničesar o tretjem Amazing Spider-Manu, 
najbolj znanem Marvelovem junačku, ki ga je studio 
Sony sicer že najavil za prihodnje leto. 

Sledile so najave projektov z vseh koncev. Naslednji 
Godzila se bo spopadel s kar tremi starimi znanci: Ro- 
danom, Mothro in večglavim zmajem Ghidorahom. 
Vse smo omenili v članku v Jokerju 250 ... Film War- 
craft, ki bo razložil sovraštvo med ljudmi in orki, je v 
delu in na koledarju za 2016 ... Čez dve leti prispe 
Skull Island, zgodba o slovitem domovanju King Kon- 
ga ... Vlogo Ellie v filmski verziji The Last of (Us uteg- 
ne dobiti Maisie Williams, znana kot Arya Stark, do- 
čim bosta za vsebino poskrbela producent Sam Raimi 
in avtor špila Neil Druckman ... Za prihodnje leto so 
obelodanili novo ekranizacijo Hitmana ... Prvi del tre- 
tje zgodbe Iger lakote, podnaslovljen Mockingjay, pri- 
de v kina konec letošnjega novembra, zaključek pa ob 
letu osorej ... Naslednje poletje dospe igrano-animira- 
na zgodba Pixels z Adamom Sandlerjem, Pac-Manom, 
Donkey Kongom, Froggerjem in drugimi retro liki, ki 
se skupaj zoperstavijo Space Invaderjem ... Na jesen- 
skem sporedu je pričakovani Crimson Peak, skrivno- 
stna zgodba o gotski strašljivi hiši režiserja Guillerma 
del Tora ... Horns, temnofantazijski triler Daniela 'Har- 
ryja Potterja' Radcliffa, pride oktobra ... 


STARI JUNAČKI, 
NOVI OBLAČKI 


Kljub blišču znanstvenofantastičnih fil- 
mov, oglaševanju TV-serij in obči priv- 
lačnosti videoiger stripi ostajajo polno- 
pravni sestavni del Comic-Cona. Konec 
koncev so podlaga za večino predstav- 
ljenih filmov, za mnogo nadaljevank in 
dobršen del maškar ter igrač. Res pa 
je, da zaradi malega papirnega formata, 
ki se ne bliska, ne trese, bliska in buči, 
niso v prvem planu in o njih občila ne 
poročajo dosti. Poleg tega jih je toliko, 
da je pregled nemogoč celo za pozna- 
valca. Laičen Slovenec ve za založbi 
Marvel in DC, a samo v ZDA je še mno- 
go velikih imen, kot sta Image Comics 
(Spawn, The Darkness, The Walking 
Dead) in Dark Horse (Aliens, Hellboy). 
Da ne omenjam nebroja malih izdajate- 
ljev in samozaložnikov. Za mnogo sled- 
njih je konvencija odlična prilika, da se 
predstavijo, prodajo svoje izdelke in 
upajo, da jih opazi kak velik urednik. 
(Drugače je malim striparjem namenje- 
na hčerinska oktobrska konvencija APE 
- Alternative Press Expo.) 

Žal v dolini šentflorjanski stripovska 
kultura ni razvita, zato je nizanje števil- 
nih naslovov in novitet nesmiselno. 
Kakšno pa kljub temu lahko omenimo. 
Američanke so recimo navdušene nad 
svežo angleško izdajo dveh priljubljenih 
japonskih stripov za ženske, kuharske 
mange What Did You Eat Yesterday? in 
bridgetjonesovske In Clothes Called 
Fat. Marvel in DC bolj kot na sveže like 
stavita na reciklažo ter mešanje starih. 
Primer prvega je nova serija Spider- 
Verse, v kateri se bodo srečale čisto 
vse doslejšnje oblike Pajkomoža, torej 
Superior, Amazing, Ultimate in Noir, pa 
še Spider-Woman bodo povabili zraven. 


In ClotheskeMied Fat 
Moyoco 


Slično počne konkurent, ki že nekaj 
časa fura lastna alternativna vesolja, 
znana pod skupnim imenom Multiver- 
se. Zdaj je v pripravi izdaja Earth 2: The 
World's End z zločestim Supermanom, 
Thomasom Waynom (fotrom) kot Bat- 
manom in Lois Lane kot ginoid Red 
Tornado. 

Stripov po Vojni zvezd je bilo mnogo, a 
od drugega leta dalje ima ekskluzivo 
zanje Marvel. Jasno, saj sta oba sveto- 
va pod marelo Mikija Miške. V načrtu 
imajo troje serij, vse pa se bodo, nena- 
vadno, ubadale z dogodki med Epizo- 
dama IV in V. Osrednja izdaja bo nosila 
naslov Star Wars in bo predstavila peri- 


petije Luka, Hana in ostale uporniške 
zalege. Drugi, petdelni strip Princess 
Leia bo posvečen travmam alderanske 
lepotice, ki je ravno dobro ostala brez 
domačega planeta. Najbolj zanimiv pa 
Darth Vader. Zgodba bo pripovedovana 
s temne strani in po zagotovilih pisca 
bomo najbolj popularnega fiktivnega 
zlobneža spoznali v čisto novi luči. Kaj- 
zer ga zaradi izgube Zvezde smrti poš- 
lje klečat na koruzo, dodatno pa čela- 
darskega Anakina bega novi pilot s Silo 
... Oboje troje bo kupljivo in berljivo tu- 
di v digitalni obliki, niso pa povedali, ali 
zgodbe sodijo pod uradni kanon. 

Flash 7. oktober 


Barryja Allena ob nesreči pospeševal- 
nika delcev useka strela in ko se zbudi 
iz kome, zmore šibati supersonično. 
Vendar ni edini, ki dobi supermoči in 
nekateri jih uporabljajo za grde posle. 
Dogajanje v Central Cityju postane zelo 
pestro in petminutni video obeta dobro 
serijo. Za njo stojijo pisci Arrowa, saj 
gre pravzaprav za odvrtek, zato je glav- 
ni igralec od tam poznani Grant Gustin. 
Napovedanega je še kar nekaj križanja 
med nadaljevankama. 


Constantine 24. oktober 
Okultnega detektiva Johna Constantina 
poznamo s frisom Keanuja Reevesa, a 
lik v prihajajoči seriji bo mnogo bolj po- 
doben blontnemu stripovskemu izvirni- 
ku. Dušebrižniki pri NBCju so mu edi- 
nole ukinili prepoznavno verižno kaje- 
nje. Bržda bo uporabljal nikotinske ob- 
liže. Skratka, v tej gotsko-noirovski se- 
riji se bo temni čarodej vkup z angelsko 
pomočnico spopadal s svojo pretek- 
lostjo in demoni, ki napadajo sodobni 
London. 


se 


Star Wars Rebels oktober 
Risana serija Klonske vojne se je po 
šestih letnikih spomladi poslovila, zato 
za žaromečevanja željne zdaj prihaja 
Star Wars Rebels. Animiranka bo pov- 
zemala dogajanje med tretjo in četrto 
epizodo, v ospredju pa bo druščina raz- 
ličnih pritepencev. Med njimi bo Kanan 
Jarrus, eden redkih jedijev, ki je ušel 
zloglasnemu ukazu 66. Skozi njihove 
pustolovščine bomo spremljali obliko- 
vanje Imperija na eni strani in partizan- 
skega gibanja na drugi. 


Gotham 22. september 
Osrednji lik ne bo Batman, saj ga še ne 
bo, marveč komisar James Gordon. 
Njegov uvodni primer bo umor Thoma- 
sa in Marthe Wayne, kjer se bo spoznal 
s siroto Bruceom. Skozi epizode bomo 
videli počasen razkroj Gothama in za- 
četke mnogih zlobnih umov, kakršni so 
Joker, Riddler, Penguin in Scarecrow. 
Kljub temu ne pričakujte superherojske 
sage, marveč temačno psihološko kri- 
minalko. Zanimiva izbira za šefa mafije 
Fisha Mooneyja je Jada Pinkett Smith. 


Upanje na ekskluzivni napovednik pete sezone Igre prestolov je bilo kajpakda prena- 
ivno, prav tako datum izida šeste knjige The Winds of Winter. Ekipa s simpatičnim 
pisateljem Georgom Martinom v sredi je eno uro bajala o snemanju, o mečevalskih 
treningih in stresala (nesmešne) šale. Predstavili so tudi nove igralce za prihajajoče 
like, predvsem Dornijce, a le na velikem platnu, ne v živo. Znan ni noben obraz. 


ČAR MALIH ZASLONOV 


Filmi imajo visoke proračune, zato si lahko privoščijo 
večji spektakel, znana imena in zgoščeno akcijo. To- 
da resnici na ljubo smo se vsega tega nekoliko preob- 
jedli. Zato radi gledamo malce bolj umirjene, na tre- 
nutke celo gledališke TV-serije, ki pritegnejo z nepri- 
merno boljšim razvojem likov, podrobnejšo pripoved- 
jo in kakovostnejšim tempom. Nič manj kot dva du- 
cata novih nadaljevank so oznanile mreže, par pa so 
jih ekipe jokavo zaključile, recimo True Blood, katere 
zadnji deli so na sporedu ravno te dni. Seveda so bile 
prisotne tudi igralske zasedbe vročih serij, katerih no- 
ve, jesenske sezone so najavili zelo naglas. Na primer 
The Walking Dead, ki v jesenskem petem letniku na- 
poveduje dramatične preobrate, in Arrow, bolj člo- 
veška superherojska pripoved, katere tretja sezona 
bo postregla z mnogimi novimi DCjevimi liki, med 
drugim Flashem in Ra's al Ghulom. 

Nizike po stripovskih predlogah bodo letos v porastu, 
česar se zaradi prej omenjene narave medija res ve- 
selimo. Poleg novih primerov Arrowa in Agentov 
SHIELD koncem leta dobita svojo še dva DCjeva lika: 
brzonogi Flash in lovec na nadnaravnosti Constanti- 

ne. Iz stripov na male ekrane prideta prav tako iZom- 
bie, pripoved o grobarki Gwen, ki mora enkrat na me- 
sec jesti možgane, in Agent Carter, primeri skrivno- 
stne agentke, ki dela za Iron Manovega fotra Howarda 
Starka. Najbolj pričakovana serija znotraj comicco- 
novske skupnosti pa je Gotham, ki bi ji utegnila pari- 
rati edinole dolgo šušljana, a še vedno (uradno) ne- 
potrjena igrana nadaljevanka Vojna zvezd. 

Omembe (in kasnejšega opisa) se mi zdijo vredni še 
naslednje nizike. Ascension bo govoril, kaj dandanes 


28. septembra Griffini pojdejo na izlet v Springfield, kjer se bodo ob krofih 
spoprijateljili s Simpsoni! Tako se bo otvorila 13. sezona Family Guya. Rož- 
nati človečki se bodo v mestu rumenokožcev dobro znašli: Homer in Peter se 
bosta prerekala, kateri pir je boljši, Bart in Stewie pa eden drugega učila 
lumparij. Dotična 232. epizoda z dvema sortama humorja bo dolga celo uro. 


počne večstočlanska posadka vesoljske ladje, ki so 
jih leta 1963 poslali na nove svetove ... Mike Tyson 
bo v slogu Scooby-Dooja raziskoval skrivnosti v 
Adult Swimovi animiranki Mike Tyson Mysteries ... 
Gledalci so dobro sprejeli Del Torovo noviteto The 
Strain, ki je štartala sredi julija in govori vampirskih 
parazitih v New Yorku ... Sam Raimi in Bruce Cam- 
bell potihem pripravljata nadaljevanko Evil Dead ... 
Halo: Nightfall, igrana nizika od Ridleyja Scotta, 
umeščena med poglavji 4 in 5, vzleti novembra ... 


se želi razširiti in obogatiti. 
Zato vabi k STALNEMU sodelovanju! 
Zahtevamo veliko, plačamo nebajno, a redno. 


Če obkljukaš vse postavke na desni i in niti ene na levi, 
se lepopisno pofočkaj na | 

v živalskem kraljestvu, nismo najbolj eksplozivni, smo pa najbolj vzdrž- 

ljivi. In imamo možgane, s katerimi smo sposobnost tekanja in skakanja 

tehnološko nadgradili. (uaftiro razišče, kako so se športni copati rodili in 
postali istočasno specializiran kos opreme ter vsakdanje obuvalo. 


HERMESOVI SANDALI 


ermes je bil postaven bogec, ki je spričo 
hitrosti in zmožnosti prehajanja med ne- 
bom, zemljo ter podzemljem prevzel vlo- 
go božjega poštarja. Pri tem so mu izdat- 
no pomagali krilati sandali, ki jih je iz ne- 
beškega zlata skoval Hefajst. Ne le, da je z njimi še 
bolj šibal, zaradi perutničk je lahko poletel. V svoji 
prijaznosti jih je posodil celo Perzeju, ko se je ta od- 
pravil pokončat Meduzo. 

Skozi tisočletja smo izdelali mnogo obuval, katerih 
primarni namen je bil ščititi naše krake pred neprili- 
kami. Vse do moderne dobe pa nismo iskali čevlja, ki 
bi nas naredil hitrejše, okretnejše ali bolj zdržljive. Ta- 
ke, ki bi našim nogam nadel Hermesove peruti. Na 
antičnih olimpijskih igrah so športniki nastopali goli in 
bosi, prvi maratonec se je na cilju zgrudil mrtev. Bi 
preživel, če bi bil sodobno obut? 


Adidaske ali superge? 


Pravilen slovenski izraz je športni copati, adidaske in 
superge pa so poobčenje blagovne znamke. V splošni 
ljudski govorici je to pogost pojav, zlasti ko kak izde- 
lek orje ledino. Za Američane je recimo Xerox sopo- 
menka za fotokopiranje, Slovenci imamo pa mobite- 
le, eurokrem in adidaske. Še za časa socializma smo 
imeli v Sevnici tovarno, ki je imela Adidasovo licen- 


co, dočim konkurenčnih multinacionalk ni bilo. Zato 
smo vsi hoteli nositi 'firmo'. Ko je na trg prišla Puma, 
smo kralja že okronali. 

Toda če je pri adidaskah izvor jasen, z izjemo Primor- 
cev ni dosti takih, ki bi vedeli, da obstaja italijansko 
podjetje Superga, ki je teniške čevlje izdelovalo med 
prvimi v celinski Evropi, že leta 1911. Kdor se je v na- 
ših koncih takrat ukvarjal s športom, je skoraj zanes- 
ljivo nosil njihove platnene copate z gumijastim pod- 
platom. Tako se je ime prijelo. Danes je lastnik Su- 
perge italijanski gumar Pirelli, še vedno pa izdelujejo 
modne gumijasto-platnene škrpete. 

Nasploh je štorija o razvoju športnih copatov hkrati 
pripoved o razvoju blagovnih znamk. Kmalu po tis- 
tem, ko je sredi 19. stoletja Goodyear odkril vulkani- 
zacijo, so se pojavili prvi ceneni čevlji z gumijastim 
podplatom in platnenim zgornjim delom. Sprva so bi- 
li mišljeni kot obutev za nižji sloj, a so zaradi tega, ker 
so bili poceni, postali priljubljeni za najrazličnejše pro- 
stočasne aktivnosti. Bili so tihi in lahki, dočim je pro- 
filiran podplat preprečeval drsenje. Zato so si med 
bostonskimi tenisači okrog leta 1890 prislužili naziv 
'sneakers' - 'to sneak' pomeni plaziti, tihotapiti se. 
Tako jim onkraj Atlantika pravijo še danes. 

Leto pred allstarkami je U. S. Rubber Company iz- 
delala športne copate keds in popularizirala izraz 
'sneakers'. Primat pa gre Spaldingu, ki je namen- 


ske patike za košarko prodajal že leta 1907. 

Kako teči hitreje? 
Moda se je prijela tudi v Evropi. Tisti čas so Britanci 
lahko nosili čevlje 'plimsolls' - tako poimenovane po 
zarisani črti, ki označuje ugrez ladje. In zato, ker so jih 
sprva izdelovali kot obutev za na plažo. Podobno črto 
so namreč imeli tam, kjer sta bila zlepljena guma in 
blago. Če si stopil v mlakužo, ki je segala čez črto, si 
se zmočil. 
S prihodom vulkanizirane gume so podplati postali 
debelejši in prožnejši ter tako uporabni še kje drugje 
kot na pesku. Radi so jih nosili tako pohodniki kot 
športniki, denimo igralci kroketa (ne kriketa). Novo- 
tarijo je takisto pograbila vojska, ki je naročila pose- 
bej profilirane podplate. Vendar to še niso bili pravi 
športni oziroma tekaški copati. Tekači so zvečine 
uporabljali čevlje za kriket in ene boljših je izdeloval 
James William Foster, navdušen sprinter. Ker mu je 
drselo, je podplate opremil z železnimi konicami, po- 
dobno kot dereze za hojo 
po ledu. 


To ni prva kopačka, marveč čeveljc dolgoprogaške 

legende Emila Zatopeka. Adidas je z njih odstranil 

znamenite tri črte, da češki atlet ne bi imel težav s 
takratno komunistično vlado. 


Koncept ni bil nov, čevlje s špicami so tekači krosa 
uporabljali že desetletja. A šlo je za dokaj okorne pri- 
prave, v katerih si bil počasnejši kot v lahkih, gumija- 
stih novitetah, zlasti v šprintu. Fosterjevi rezultati so 
bili osupljivi, saj je svoje čase konkretno izboljšal. Na- 
enkrat so njegove čevlje hoteli vsi. Ker ni mogel zado- 
stiti povpraševanju, je v posel potegnil sinova in leta 
1895 ustanovil podjetje Foster 6 Sons, ki ga danes 
poznamo kot Reebok. Poimenovanje po afriški gazeli 
je maslo Jamesovih vnukov. 

Kako uspešni so bili Fosterjevi čeveljci, priča poda- 
tek, da jih je nosila večina atletov na olimpijskih igrah 
leta 1924, Nakar je štafetno palico prevzel nek nemš- 
ki gospod, čigar podjetje je od leta 2005 večinski 
lastnik Reeboka. 


Naci s posluhom za noge 


Takoj po prvi svetovni vojni je do para špičastih te- 
kaških pripomočkov prišel bavarski čevljar Adolf 
Dassler in zavohal poslovno priložnost. Železje je 
pričel naročati pri sosedu kovaču in prve sprinterke 
zbijal kar v mamini kuhinji. Kot tipičen Nemec se ni 
zadovoljil z osnovnim dizajnom, marveč je iz tega raz- 
vil pravo znanost. Za različne razdalje je ustvaril raz- 
lične špice, pa še posebne za nogomet. K sodelova- 
nju je leta 1924 pritegnil starejšega brata Rudija in 
skupaj sta ustanovila prvo tovarno. Že na naslednjih 
olimpijskih igrah sta bila glavna opremljevalca te- 
kačev. Potem je na oblast prišel Hitler. Brata sta po- 
stala navdušena nacista, kar pa ju ni oviralo, da svo- 
jega izdelka ne bi nataknila na noge Jesseja Owensa, 
ki si je z njim pritekel štiri zlate kolajne na olimpijskih 
igrah v Berlinu. 

Rudolfa so kmalu vpoklicali v vojsko, medtem ko je 
Adi izpolnjeval obilna naročila obuval za nemško voj- 
sko. Nacisti so se mu zamerili, zato sta si z bratom 
prišla navzkriž. Anekdota pravi, da je spor nastal iz 
neumnosti. Adi je ob bombnem napadu z ženo prišel 
v zaklonišče, kjer je že bil Rudi z družino. Mlajši brat je 


ritoprask 2014 


Adi Dassler je bil med prvimi, ki so različnim šport- 
nim disciplinam namenili specializirana obuvala. 
Kot pravi Nemec se je največ posvečal atletiki in 

nogometu ter med obema vojnama veljal za enega 
pionirjev razvoja. Mestece Herzognaurach, veliko 
kot Koper, je še danes sedež Adidasa in Pume. 
Slednjo je skregani brat Rudi iz jeze postavil na 
drugem koncu mesta in nasprotnem bregu reke. 


preklel prasce, ki so že spet tukaj, s čimer je mislil na 
zavezniške bombnike. Rudi pa je bil prepričan, da go- 
vori o njem. Postala sta zakrknjena sovražnika in za- 
mera naj bi šla tako daleč, da je Adolf brata zavezni- 
kom menda ovadil kot esesovca. Po vojni sta leta 
1949 ustanovila vsak svoje podjetje: Adi Adidas in 
Rudi Pumo. Ta se je sprva imenovala RuDa, a je spre- 
videl, da se to ne sliši kul. Znamenite tri črte, logotip 
podjetja, ki krasi vsak Adidasov copat, pa je Adi kupil 
od nekih Fincev, bojda za današnjih 1500 evrov in 
dve steklenici viskija. 

Adidas je lep čas po drugi vojni vodil razvoj copatov 
in jih prilagajal posameznim športom. Vendar je šlo za 
ozkonamenske, maloserijske izdelke, kar je počela 
večina evropskih firm. Obutev za množice pa je bila 
še vedno platnena. Reebok je bil recimo v petdesetih 
glavni dobavitelj čevljev za rugby, dočim je košarka 
skoraj od samih začetkov častila drugo ime. 


ME A MZ kn 


Vse zvezde 


Čeravno so prve ameriške športne copate napravili pri 
Spaldingu, je za preboj poskrbel Converse s košarki 
namenjenimi modeli all stars. Američani so pri takih 
rečeh bolj podjetni in dajo veliko na promocijo. Poma- 
galo je, da je bil človek, ki so ga zapregli, ne le dober 
košarkar, marveč rojen prodajalec. Ime mu je bilo 
Chuck Taylor. V zgodnjih dvajsetih prejšnjega stoletja, 
ko šport še ni bil profesionaliziran, je dotični gospod 
sodeloval pri razvoju visokega platnenega čevlja, na- 
kar jih je ročno nosil okoli in jih tržil drugim igralcem. 


Ni blagovne znamke, ki bi do danes ponovila us- 
peh Conversa. Allstarke so bile pojem košarke. 
Igralce, ki bi obuli kaj drugega, si preštel na prste 
ene roke. Tako uspešen prodajalec je bil Chuck. 


Kot član Conversove ekipe košarkarskih zvezd je po 
šolah organiziral tečaje košarke in učil nadebudno 
mladež. Ob tem jim je razlagal, zakaj so ravno njegovi 
čeveljci tako fini, in sproti dodajal novotarije. Okrogla 
platnena značka na gležnju? Videti je kot reklama, a 
je v resnici opornica za sklep. Prav tako je popravljal 
debelino podplata in celo vzorec na njem. Kako dober 
je bil pri tem, govori dejstvo, da se allstarke skorajda 
nespremenjene prodajajo še danes in bodo čez tri leta 
praznovale stoletnico. 

Leta 1930 je Converse počastil njegov prispevek k 
razvoju s tem, da so dotičnemu modelu nadeli Chuc- 
kovo ime. 'Chuck taylors' so bili sinonim za košar- 
karski čevelj in v ZDA za športni copat nasploh. Po- 
stali so obvezna športna oprema ameriške vojske in 
konec petdesetih je firma obvladovala devet desetin 
košarkarskega trga. Ogromno ljudi jih je nosilo iz 
čistega udobja in sploh ne zgolj za športno rabo. Če- 
velj je postal del ameriške kulture, bolje rečeno, sim- 
bol uporniške generacije. 


Veliki zmagovalec olimpijskih iger v Berlinu 1936 Jesse Owens je bil obut v copate bratov Dassler, ki sta 
bila takrat zagreta člana NSDAP. Morda je imel posel prednost pred ideologijo ali pa sta bila tako prepriča- 
na v nadraso, da sta hotela nekemu zamorcu nuditi enake pogoje. Danes najhitrejši človek na svetu, Ja- 
majčan Usain Bolt, nosi Pumine šprinterke. Lahko si jih kupite za ugodnega evrskega stotaka, a tako hitri 
ne boste nikoli. Za razliko od Jessejevih imajo plastične špice, ki ne poškodujejo tartanske podlage. 

Pumine košarkarske superge so bile v osemdese- 

tih zaradi nizke cene obvezna oprema vsakega slo- 

venskega metalca. Danes podjetje med drugim iz- 
deluje dirkaške čeveljce za moštvo Ferrarija. 


Nekako takrat so pričeli izdelovati nizke copate in jih 
prvič ponudili v bolj pisanih barvah, ne le beli in črni. 
Toda zgodba nima srečnega konca. Converse v se- 
demdesetih ni več zdržal pritiska konkurence in je 
pričel toniti v dolgove. Večkrat so bankrotirali, nakar 
je blagovno znamko leta 2003 končno kupil Nike. 


Japonski tiger in 
boginja zmage 


Po drugi svetovni vojni so ljudje po vsem svetu odkri- 
li prostočasne aktivnosti in tovarne športne obutve so 
vzklile kot gobe po dežju. Podjetja so zavohala og- 
romno priložnost med rekreativci, ki niso potrebovali 
dragih namenskih obuval, le nekaj udobnega in upo- 
rabnega. Čeprav sta bili Evropa in Severna Amerika 
pokriti, se je zbujal ogromni azijski trg, kamor so vs- 
kočila japonska podjetja. 

Dežela vzhajajočega sonca se je s supergami seznani- 
la prek ameriške vojske in hitro spoznala prednosti 
obuvala. Kot pridni delavci so znali perfektno skopi- 
rati najmodernejše izdelke in hitro razvijati lastne. Iz- 
kušnje so že imeli, Mizuno recimo deluje že od leta 
1906, le da so takrat izdelovali žoge in rokavice za 
baseball ter palice za golf. Dosti večje ime je bilo nje- 
ga dni Onitsuka Tiger, ki je leta 1949 pričelo izdelo- 
vati košarkarske copate, nič kaj podobne allstarkam 
in bolj tradicionalni japonski obutvi. V dveh desetletjih 
se je podjetje razvilo v resno multinacionalko. Njihov 
model mexico 66 je danes nesmrtna klasika, ob boku 
chuck taylorkam in Adidasovim univerzalkam. Danes 
se imenujejo Asics in so posredno odgovorni za na- 
stanek še ene velike blagovne znamke: Nike. 

Japonska tovarna Tiger (Asics) je na zahodu zaslo- 
vela s copatom mexico 66. Ime ASICS nima zveze 


z Azijo, marveč gre za kratico latinske fraze 'Anima 
sana in corpore sano' — zdrav duh v zdravem telesu. 


Trenutno največje ime športne opreme je pričelo kot 
trgovina. Ustanovitelj Phil Bowerman se je v šestdese- 
tih mudil na Japonskem in se navdušil nad tigericami. 
Odločil se jih je ponuditi na ameriškem trgu in enako 
kot nekdaj Taylor jih je prodajal iz prtljažnika. Potre- 
boval je dve leti, da je odprl prvo prodajalno. Ko mu je 
leta 1971 pogodba z Onitsuko potekla, so pričeli izde- 
lovati lastne copate z novim imenom in značilnim lo- 
gotipom s kljukico. Sredi sedemdesetih so prvič naje- 
li oglaševalsko agencijo in pričeli z agresivno promo- 


cijo. Do leta 1980 so že obvladovali polovico trga su- 
perg v ZDA. Ker to ni bilo dovolj, so leta 1984 kot svoj 
obraz izbrali debitanta v NBA, Michaela Jordana. Ta 
je paradiral v divje rdečih air jordankah, kar ga je 
ločevalo od ostalih igralcev, ki so nosili tradicionalne 
bele ali črne šuhe. Nekaj časa so jih v NBA skušali ce- 
lo prepovedati, a 'škoda' je že bila storjena. Vsako le- 
to druge barve in novi vzorci so postali pravilo, pe- 
strost pa je za sabo potegnila prve zbiralce. Danes za 
redke modele terjajo tja do nekaj tisoč dolarjev. 


Vesoljska tehnologija 


Če danes pogledamo copat, ki ga je prodajal Chuck, 
in katerokoli od modernih tekmovalnih izvedenk, je 
razlika velikanska. Gume že davno ni več, platno se 
je umaknilo usnju in kasneje najrazličnejšim kombi- 
nacijam materialov, pa tudi v rekreativni in vsakdanji 
rabi imamo namenske modele. Dvoranske, zunanje, 
za različne vrste tekanja, celo v posameznih športih 
obstajajo različni čevlji glede na to, kako spreten ozi- 
roma tekmovalen si. 

Sodoben copat mora nuditi podporo na pravih me- 
stih, preprečevati najpogostejše poškodbe in se po- 
vsem prilegati nogi. Ljudje seveda nismo po standar- 
dih in obuvala so izdelana s tem v mislih. Kot primer 
vzemimo nogometne kopačke, ki so jih nekoč delali 
le iz kengurujevega usnja, ker je le-to omogočalo naj- 

Sodobne kopačke tehtajo približno 150 gramov, 
kar je zanemarljivo malo. Le položite na tehtnico 
svoje copate! Adidasu je z uporabo naprednih ma- 
terialov težo kronskega modela f50 uspelo zmanj- 
šati na rekordnih 99. Toda isti model je moč dobiti 
v klasičnem kengurujevem usnju. 


boljši nadzor nad krivuljo leta. (Tisti neverjetni streli, 
ko žoga napravi ovinek okrog živega zidu, so posledi- 
ca rotacije, ki jo dosežeš s kirurško natančnim 'felša- 
njem'.) Danes se Adidas v ta namen ponaša z lahkim 
materialom iz polikarbonata in tkanine. 
Nike je bil prvi, ki je podplat brizgal tako, da so v 
njem ostajali zračni mehurčki, kar je delovalo kot do- 
daten blažilnik ob udarcu noge na tla. Dupont je iz- 
našel material EVA, ki je mehurčkast že sam po sebi, 
Adidas pa trenutno ponuja še bolj elastični boost. 
Asics prisega na gel, ki obremenitev enakomerno po- 
razdeli po večji površini. Skratka, cela znanost samo 
v podplatu. Daleč smo prišli od prvih Dasslerjevih na- 
menskih špic. 
Višek tehnologije je 3D-tiskanje celega podplata, ki ga 
ponavadi izvajajo lasersko, pojavljajo pa se že prvi po- 
skusi, da bi natisnili ves čižem. Podobnih eksperimen- 
tov je bil deležen gornji del. Nepremočljivi materiali, 
kot je gore-tex, računalniško kreirane odprtine v us- 
nju, ki preprečujejo potenje, Reebok s pumpico, ki na- 
pihne jezik, da se stopalu zagotovi dodatno stabilnost 
... Bilo je tudi več poskusov, da bi odpravili ali vsaj 
prikrili vezalke. Najbolj radikalno rešitev je ponudilo 
majhno podjetje Boa: vezalko so nadomestili z jekleno 
žico in napenjalom, ki ga zgolj zavrtiš. Pri običajnih su- 
pergah se ni prijel, ga pa danes pogosto najdemo na 
kolesarskih copatih, 
drsalkah in ro- 


Razvoj dostikrat ubere neobičajno pot. Vibramovi 
fivefingers so bili narejeni za jadralce, a so se pri- 
ljubili tekačem. Podjetje MBT gre v drugo skraj- 
nost — debel, izbočen podplat njihovega 'antičevlja' 
naj bi krepil mišice in občutek za ravnotežje. 

Da je noga v obuvalu trdno zasidrana, večinoma 
skrbijo vezalke. Toda proizvajalci posegajo po do- 
datnih trikih. Reebokov model pump je imel napih- 

ljiv jezik, ki je utrdil nart in ga ščitil pred udarci. 


S pohodom mikročipov so v obuvala pričeli tlačiti 
elektroniko. Spet je ledino oral Adidas, ki je že leta 
1986 v jezik vgradil pedometer. Kupcem bržkone naj- 
bolj znan izdelek je nike, ploščica, ki si jo dvajset let 
kasneje dal pod vložek čevlja. Rekreativci imajo zdaj 
zapestnice, v profesionalnem športu pa je elektronika 
v copatih spet vse bolj prisotna, saj trenerjem sporoča 
telemetrijo. Tako lahko lenemu nogometašu takoj do- 
kažejo, da ni pretekel toliko, kot se dela zadihanega. 
Spet drugi se vračajo h golim osnovam. Med pionirji 
na tem področju je podjetje Vibram, katerega izdelki 
niso videti kot športni copati, prej kot nogavice z 
ločenimi prsti. Dejansko ščitijo samo pred ostrimi 
predmeti, ki bi utegnili poškodovati podplat, kajti nji- 
hova filozofija je približati gibanje naravnemu, kakor 
smo pred deset tisoč leti bezljali po stepah. Sprva nji- 
hov izdelek ni bil namenjen tekačem, marveč jadral- 
cem, da jim na mokri palubi ne bi drselo. Za tek jih je 
prvi uporabil kar direktor Vibrama, ki ni maral superg. 
Nekateri prisegajo na tovrstno bosonogo izkušnjo, 
obstajajo celo športniki, ki na največjih tekmovanjih 
tečejo povsem bosi. Večina pa ima raje prednosti 
konkretne obutve. 


Popularna kultura 


Nike je v osemdesetih dokazal, da je ključ uspeha v 
agresivnem oglaševanju. Ne le, da morajo čižme no- 
siti znana imena, ljudem jih je treba vsiliti, kjer je mo- 
goče. No, isto podjetje je dokazalo, da se da fino za- 
služiti tako, da proizvodnjo preseliš v nerazviti svet in 
v nečloveške delovne pogoje, za kar so pokasirali 
konkreten gnev javnosti. A ne dovolj velikega, da bi 
enakega ne storila ostala velika podjetja. Danes veči- 
no superg izdelajo na Kitajskem, v Indiji in Maleziji, v 
razvitem svetu ostajata le razvoj in izdelava po meri. 
Kljub temu, da delovne razmere niso dosti boljše kot 
včasih, si v prvem svetu ob tem zatiskamo oči. Na- 
vsezadnje to počnejo vsi, ne le izdelovalci obutve ... 

K tiščanju glave v pesek nam izdatno pomaga marke- 
ting. Promocija blagovnih znamk je iz športa že davno 
preskočila v zabavno industrijo, na čelu s filmom. 
Najbolj znan primer so šuhi s samozateznimi vezalka- 
mi, kakršne je imel Michael J. Fox v Back to the Fu- 
ture 2. Nike smelo napoveduje da jih bomo lahko pri- 
hodnje leto dejansko kupili, saj imajo sistem že na- 
gruntan. Ob tem so napravili hvalevrednost: za Mic- 
haelovo fundacijo, ki se bori proti Parkinsonovi bole- 
zni, so pred tremi leti že izdelali omejeno serijo superg 
in ji namenili ves izkupiček od prodaje. 


Adidasove Wings, ki jih je oblikoval modni guru 
Jimmy Scott, se neposredno poigravajo z mitom o 
Hermesu. Krilca uporabne vrednosti dejansko ni- 
majo in na igrišču bi vam bila v posmeh. Na mon- 

denih japonskih ulicah so pa njegovi modeli hit. 


Podobno so reklamirali converse v I, Robot, kjer si jih 
Will Smith povsem izven scenarija naroči z Ebaya. 
Reebok je podobno pretirano očitno reklamo za napih- 
ljivi model pump vštulil v Brooksove Men in Tights, 
nepričakovano velik met pa je doživel Adidas zaradi 
serije Glee, kjer je učiteljica telovadbe nosila njihove 
trenirke. Gre pač za utrjevanje blagovne znamke, ne 
toliko za konkreten proizvod. V poslu, kjer se vrtijo 
milijarde, je zlata vredna vsaka taka pogodba, naj gre 
za uradnega opremljevalca dogodka ali navaden co- 
pat, ki ga nosi Jennifer Lawrence v Silver Lining. Gre- 
do celo v tak absurd, da blagovne znamke digitalno 
brišejo - ne zaradi zastonj reklame, podjetja bi jih lah- 
ko tožila za neavtorizirano rabo! 

KRIŽEM NOGE 


Ena najpomembnejših stvari za pravilen in dol- 
gotrajen tek je pravilna pozicija noge. Tudi to lah- 
ko uravnavamo s supergami. Ob normalni drži 
nog so meča navpična, zaradi česar se teža ena- 
komerno razporedi po gležnju in podplatu. A take 
drže nimamo vsi. Nekateri bolj obremenjujejo 
notranjo stran, zaradi česar imajo nizek stopalni 
lok ali celo ploske noge, po domače platfus. 
Strokovno se temu reče pronacija in taki bodo 
iskali copate, ki dajejo dodatno podporo stopal- 
nemu loku. Nasprotje od pronacije je supinacija. 
Takrat pretirano obremenjujemo zunanji del sto- 
pala, kar lahko gre v tak ekstrem, da palec, sicer 
najmočnejši prst na nogi, sploh ni obremenjen. 
Tudi v tem primeru obstajajo obuvala, ki nogo 
poravnajo. 

Če adidaske kupujete v specializirani športni 
trgovini, ne v lokalnem Tušu, bodo gotovo op- 
remljene z znakcem, kakšnim nogam so name- 
njene. Vedno pa lahko za pomoč poprosite pro- 
dajalca. Izbira pravega čevlja je lahko razlika med 
udobnim športanjem in hudo poškodbo! 


nevarna stoja varna stoja nevarna stoja 


pronacija nevtralen položaj desne noge supinacija 


"Nobenih iger, le šport" 


Ta slogan, ki si ga je za Nike izmislil Mel Gibson v 
What Women Want, je preveč spregledan. Naposled 
ni važno, katera znamka se ti sveti s superg, dokler jih 
uporabljaš za tisto, čemur so namenjene. Torej za gi- 
banje. Vse prevečkrat pa gledamo nanje kot na modni 
dodatek, kar podjetja utrjujejo z dizajnerskimi modeli, 
ki postavljajo videz pred uporabnost. Športni copati so 
zato del kulture in udobna alternativa bolj formalnim 
obuvalom. Velik del kupcev jih nikoli ne bo uporabil 
za kaj tako plebejskega, kot je šport, toda superge so 
bile spočete zato, da bi ljudje tekli hitreje in bolje. Da 
bi nam dale krila, nekoč rezervirana le za boga. V tre- 
nutku, ko smo se postavili na zadnje noge, smo po- 
stali čisto posebna žival. Taka, ki se ne ustavi. Nima- 
mo najvišje končne hitrosti. Nimamo najboljših po- 
speškov. A na dovolj dolgi progi uženemo vsako bitje. 


3D-tiskanje prinaša revolucijo tudi v proizvodnjo 

superg. Ze danes podjetja na ta način izdelujejo 
podplate ali prototipne modele. Bomo nekoč sneli 
z Adidasove strani le načrt in copate stiskali sami? 


Kako so nastale tangice? 

Tangice so seksi. So kos perila, ki zakrije le bistveni 
del, da ohrani minimalno spodobnost. Ravno to je bil 
ob koncu tridesetih let prejšnjega stoletja njihov na- 
men. Takrat je namreč newyorški župan striptizetam 
prepovedal plesati 'do nazga' in v odgovor so se op- 
remile z najmanjšim možnim kosom, ki je še prepre- 
čeval javno pohujšanje. Imena tedaj še niso dobile. 
Če se ozremo v zgodovino, podobne cunjice najdemo 
po celem svetu, le da jih zvečine niso nosile ženske, 
temveč moški. Namesto s spodnjicami so si deci ge- 
nitalije že v starem Egiptu prekrivali s krpo, ki so jo 
pritrdili na pas. Z razvojem civilizacije se je namreč 
pojavil tabu razkazovanja intimnih predelov, na vro- 
čem puščavskem pesku pa potrebe po konkretnejših 
oblačilih ni bilo. Prepasica je moškost hkrati ščitila 
pred neugodnostmi. Uporabljale so jo tudi ženske, 
predvsem med menstruacijo. Tkanina je na mestu 
držala vpojni material in vsaj malo prikrila takrat 'ne- 
čisto' stanje. Primere tovrstnih prepasic še danes vidi- 
mo pri južnoameriških in afriških plemenih, tradicio- 
nalno pa jih nosijo sumo borci. 

Naše poimenovanje izhaja iz portugalskega izraza 'tu- 
pi tanga', kar pomeni prepasico. Besedi prihajata od 
brazilskih indijancev, s katerimi so se srečali kolonis- 
ti. ln ni čudno, da je ravno Brazilijo izbral razvpiti av- 
strijski modni kreator Rudi Gernreich, ko je javnosti 
leta 1974 znova razkril tangice, takrat še kot kopalke. 
Glede na to, da je le nekaj let prej šokiral z monokini- 
jem (bikinke brez modrca), je bil to logičen korak. 
Copacabana je novost navdušeno pograbila, po bese- 
dah kreatorja tudi zato, ker Brazilci raje gledajo riti 
kot joške. Se pa kot spodnje perilo niso uveljavile vse 
do devetdesetih. Poglavitni razlog so bile oprijete ve- 
černe obleke, skozi katere so se videli šivi običajnega 


V času največje popularnosti tangic se je pojavlja- 
la skrb, da niso zdrave, ker povečajo možnost gli- 
vičnih okužb. To ne drži. Pomembna je tkanina, ki 
mora biti naravna in dihati, recimo bombaž. 


Vam svetuje že o 
leta 


OGuattro ni imel težav s tem, koga izvoliti. Upa, 
da se bodo vremena Slovencem zjasnila in da 
se bomo vsak dan zbudili v svet lepih golih ritk. 


spodnjega perila. K popularnosti v Sloveniji je dosti 
pripomogla reklama za kremo za sončenje, ki je oz- 
nanjala, da ima vsaka svoj faktor, in na jumbo plaka- 
tih ponosno kazala pet čudovitih raznobarvnih riti. 
Danes poznamo več različnih krojev tangic, ki se lo- 
čijo po tem, kako malo blaga gre vanje. Najbolj spo- 
dobne so vroče hlačke, podobne klasičnim spodnji- 
cam, le da razkrivajo približno pol zadnjice. Na dru- 
gem koncu spektra je tako imenovani T-kroj, ki je le 
majhen trikotnik spredaj, povezan s trakci. A tudi tu 
avstralska tvrdka Wicked Weasel preizkuša meje, ka- 
ko majhne še lahko naredi. 


Kako se razlikujeta večinski in proporcionalni 
volilni sistem? 

Letošnje leto je v znamenju volitev. Imeli smo pred- 
časne in tiste v evropski parlament, jeseni nas čakajo 
lokalne in za povrh smo glasovali na referendumu. 
Vsake toliko pa se v poročilih pojavi zahteva, da bi 
morali uvesti večinski volilni sistem. Usuje se plaz 
protiargumentov, ob tem pa se najdejo ljudje, ki ne 
vedo, za kaj sploh gre. z 
Preletimo osnove. Slovenija je razdeljena na osem vo- 
lilnih enot, od katerih ima vsaka enajst volilnih okra- 
jev. Ti so začrtani tako, da zajemajo približno enako 
število prebivalstva z volilno pravico, okrog dvajset ti- 
soč. Posebni volilni enoti pripadata manjšinama, 
madžarski in italijanski, ki imata pravico do lastnega 
poslanca v parlamentu. 88 volilnih okrajev imamo za- 
to, ker teoretično vsak poslanec zastopa en okraj. Ka- 
ko določiti, kdo bo ta človek? Večinski volilni sistem 
ima enostaven odgovor: zastopa naj ga tisti, ki je v 
okraju prejel največ glasov. Ta sistem je navidez 
pošten, saj izraža voljo ljudstva na najnižji možni ra- 
vni, a ima minuse. Ker se za zmago ponavadi potegu- 
je več ljudi - letos se je v skoraj vseh okrajih borilo 
petnajst strank -, lahko nekdo zmaga, čeprav je zanj 
glasovalo le deset odstotkov volivcev. Odgovor je 
dvokrožni večinski sistem, kot ga poznamo s pred- 
sedniških volitev. Volivci gredo čez teden ali dva na 
volišče še drugič in tedaj izbirajo le med kandidato- 
ma, ki sta v prvem krogu prejela največ glasov. 

No, tu večinski sistem pokaže drugo, še hujšo poma- 
njkljivost. Lahko se namreč zgodi, da v vseh volilnih 
okrajih zmaga kandidat le ene stranke. Na minulih 
volitvah je recimo stranka Mira Cerarja zmagala v kar 
83 volilnih okrajih in bi posledično imela 83 poslan- 
cev. Zato tak sistem na dolgi rok privede do le dveh 
superstrank, kot so recimo republikanci in demokrati 
v ZDA. 


Vse to odpravlja proporcionalni volilni sistem. Deluje 
po načelu sorazmernosti: kolikor glasov prejme st- 
ranka na nivoju celotne države, do toliko sedežev je 
upravičena v parlamentu. Tako so politične barve, 
vsaj v teoriji, zastopane glede na voljo ljudstva. V pro- 
porcionalnem sistemu torej volimo za stranko in ne za 
kandidata! Ker pa je sedežev končno in celo število, 
jih je treba razdeliti po nekem ključu. Prva omejitev, 
ki jo poznamo, je volilni prag. Pri nas mora stranka 
zbrati vsaj štiri odstotke veljavnih glasovnic, da sme 
vstopiti v državni zbor. 


Služba poslanca se Sliši sanjska, vendar do nje ni 
enostavno priti. Uspehi, kot je tokratni Združene 
levice, so redki. Piratom recimo letos ni uspelo. 


Ko po preštetih glasovih postane jasno, katerim stran- 
kam je uspelo, nastopijo matematične formule, po ka- 
terih se odstotki z zaokroževanjem pretvorijo v kon- 
kretne sedeže. Na lokalni ravni uporabljamo Droopov 
količnik, pri delitvi na ravni države pa d'Hondtov si- 
stem. A kljub silni matematiki volivec na proporcio- 
nalnih volitvah nima neposrednega vpliva, kdo bo se- 
del v državnem zboru, stranke pa pri pisanju sezna- 
mov rade upoštevajo lastno hierarhijo. Od tod očitek, 
da v hramu demokracije gledamo vedno iste face. Pa 
jih res? Po letošnjih volitvah je poslanski stolček ob- 
držalo le 26 izvoljencev, vsi ostali so novinci. 
Vendarle pa obstaja način, kako moč postavljanja 
kandidatov izpuliti strankam iz rok. Reče se ji prefe- 
renčni glas in pomeni, da volivec ne voli le stranke, 
ampak točno pove, kateri kandidat naj ga zastopa. 
Tak sistem uporabljamo na volitvah v evropski parla- 
ment in je vsakič pokazal, da včasih ljudje mislimo 
drugače kot Partija. Ni čudno, da naši parlamentarci 
o njem nočejo razpravljati :). 

ZDA študiral, igral playstation in pisal za Jo- 
ker (ugani, kaj od tega NI bilo prioriteta!). Te- 
daj je potekala vojna v Bosni in z Američani sem se 
o njej kot območni domorodec dostikrat pogovarjal. 
Ponavadi me niso spraševali o tem, kako je z dotič- 
nim konfliktom, temveč so dajali zvečine neuka 
mnenja v smislu, kako je to grozno, kako se lahko 
en grdi narod tako spravi na drugega brez trohice po- 
voda in tako dalje. Sicer nisem zgodovinar, da bi na- 
tančno razčlenil korenine ravsa in vse postavil na 
svoje mesto - pa tudi, če bi bil, dvomim, da bi mi to 
uspelo. Vendar vem, da je enostransko gledanje pri- 
vilegij nepoučenih. Običajen Američan ni imel in še 
zdaj nima pojma, kakšna je dinamika premikov in 
spopadov balkanskih ljudstev, kakšna so tod reli- 
giozna trenja, kakšni so apetiti po ozemljih in zakaj 
so nastali. Saj še mi ne vemo natanko, pa smo del 
regije, četudi se sami nenehno umeščamo v central- 
no Evropo. Ker imamo Erjavca, tja ne spadamo. 
Na manku znanja temelji pristranskost, ki smo mu 
priče ob najnovejšem izraelsko-palestinskem 
konfliktu. Jasno se vidim, kako sem sličen 
Američanu, ki me je tedaj spraševal, a je 
vožd Miloševič res tamkajšnji Hitler in 
koliko tankov smo imeli v Sloveniji, da 
smo se obranili pred JLA. (Nič, smo 
imeli strica Janšata! So vsi bežali, da se 
je kadilo tja do Bačke Palanke!) Drugače 
rečeno, pojma nimam o tem, kako je spor 
skozi leta, desetletja, stoletja rasel in se 


Se:«: se, kako sem sredi devetdesetih v 


, verskih nesporazumih, 
in oka Vem, da nič ne vem, je nekoč base ra- 
zumniški ponižnež, in to je tisto, zaradi česar sem 
raje tiho, namesto da otresam po forumih in črtim 
vsakogar, ki se ni pripravljen strinjati. Eni vehe- 
mentno zatrjujejo, da je Izrael leglo klavcev, ki se 
ne bo ustavilo, dokler ne bo zavladalo nad vso re- 
gijo. Drugi bi vrgli levom vse Palestince, ki so po 
vrsti okrutni teroristi. (Dajalci obeh mnenj so se- 
veda preživeli vsaj ducat let v Jeruzalemu in Ga- 
v zi ter so eksperti za zgodovino in mednarodne 
4 odnose.) Tretjim je vse jasno glede ameriške 
4 vpletenosti, ker so gledali video na YouTubu 
4 in so enkrat poklikali deep web. Cetrti krivijo 
vesoljce in HAARP. Čuda mnenj, katerih 
skupni imenovalec je manko širine. Oni 

vedo. To zadostuje. 

Temu se ne gre čuditi. Formalna izobra- 
zba se je z bolonjsko reformo razvredno- 
tila, štancanje diplom je postalo biznis 
in malokdo je pripravljen vložiti trud, 
čas in denar, da se bo zavedel, kako 
majavo in relativno je vse. Dosti laže 
je stati na svojem bregu in vpiti na 
nebodijihtreba onstran. Ta oplašni- 
čenost je topla in udobna kot malo- 
kaj drugega. Spodbujajo jo šolski si- 
stem, način življenja, mediji in zaba- 
vna industrija. Tudi igre. Pravzaprav so 
zvečine tako enostranske, da glava peče. 
Stalno jih vleče v junaški konflikt, kjer ima heroj 
(ti) dovoljenje, da v višjem interesu počne vse, kar 
ga je volja. Ampak glej. Kdo pravi, da demoni v 
Doomu in Diablu doma nimajo malih hudičkov, ki 
jih imajo strašansko radi in jih vsak dan z nežnim 
renčanjem uspavajo ob prasketanju peklenskih 


ognjev? Zakaj so ogroževalci Amerike v vo- 
jaških streljankah oropani vsakršnih validnih 
vzrokov za svoje početje? Čemu temni lordi v 
frpjkah nimajo vsaj približno normalnih izgovo- 
rov za to, da hočejo osvojiti svet? Še Leben- 
srauma si ne morejo lastiti! 

Industrija se rada trka po prsih, da je povpre- 
čen igralec star več kot trideset let. Smo med 
njimi res sami taki, ki jim zadostuje plehka za- 
bava? Kaj pa argument, da so igre umetnost? Z 
izvedbenega stališča po mojem so. Z idejnega 
pa si preredko upajo biti. Nimajo jajc, da bi na- 
čele pereče družbene teme. Smo že kdaj v ka- 
korkoli velikem in odmevnem naslovu igrali kot 
gej, ki ima težave z družino in družbo? llegalni 
migrant? Obiralec trt za mizerno plačilo ali dru- 
gače izkoriščan delavec? Mati samohranilka? 
Prosim vas, saj imamo težave že s kakorkoli 
realističnim prikazovanjem ženskih likov. De- 
jansko smo lahko zadovoljni, če dobimo kako 
metaforično zadevščino, kot je Papers Please, 
ki je lani dajal vedeti, kako je živeti v totalitar- 
nem režimu. Izmišljenem, seveda. 


Razlog, da je Bomb Gaza dvignila toliko pra- 
hu, je po moje ta, da je preveč realna, pove- 
zana z resničnostjo. Igre so namreč fantazijski 
pobeg in odstopanje od kalupa je težava. 


Tematike, ki se jih literatura in film lotevata ne- 
prenehoma, so v videoigrah praktično neobsto- 
ječe. Zato je področje monolitno v obsedenosti 
z reševanjem sveta in spodbuja enostransko 
razmišljanje. Vsled tako naravnanih možganov 
so se množice jadrno zgrozile, ko je v spletno 
tržnico Google Play prišla igrica Bomb Gaza. V 
njej si bombardiral to območje s civilnimi cilji 
ter žrtvami vred, kar je povzročilo tak vik in 
krik, da je Google zadevo umaknil. Civilistov se 
pač ne dotika. Saj dobro vemo, da so zahodne 
rakete v Iraku in Afganistanu vedno našle le in 
samo vojaške cilje. Zato lahko sodimo! 
Ampak, hej. Če imajo nas igralce za take but- 
lje, smo si čisto sami krivi. Kaj pa tako masov- 
no navalimo na vsako rešetanje teroristov, ki 
pride mimo. 

Sneti 

Nekatere specialke dogajanje dvignejo visoko nad W 
ozemlje, denimo takšno žongliranje v stilu pretepačin. 

ripadnost religijam je hvaležen iz- Božji srd Med trenutnimi šestinpetdesetimi liki niso le bogovi, marveč gre 
govor za netenje sporov. "Moj bo- za razširjen spisek bojevnikov iz mitov. Poprijeti je denimo moč za 
gec premlati tvojega!" in že zapo- V vsemrežnih arenah (MOBA) se stepeta dve gruči Herkula in pošast Scilo iz Homerjeve Odiseje. Avtorji so vsaj za si- 
jejo meči ali puške. Med ljudmi, junakov, koder sleherni igralec nadzoruje po ene- lo napravili domačo nalogo in v igri na kratko predstavijo njihove 
ne bogovi, ker so slednji sramežljivi in le ga. V Doti 2 heroji izvirajo iz Warcraftovega izroči- štorije. Kljub vsemu pa Smite ne bo imel takšnega vpliva kot 
od zgoraj spremljajo, kako se ljudstva la, League of Legends ima lasten domišljij World of Tanks, kjer je skokovito naraslo poizvedovanje po zgo- 
koljejo v njihovem imenu. Fajn šport. In- pertoar, pri hiši Hi-Rez pa so se domislili, da bi jih dovinski vlogi oklepnikov. V razlagah veliko stvari manjka, recimo 
ternetna arenska igra Smite, ki jo avtorji nabrali iz mitoloških panteonov. Starodavne civili: daje Bakh rimska verzija grškega Dioniza. Predvsem so liki vide- 
za efekt radi pišejo z velikimi črkami, je zacije so si božanstva namreč dostikrat zamišljale zno predstavljeni v risankasti, hudomušnejši naravi. Ženščeta 
bolj poštene sorte. V njej se božanstva kot vojščake silovite moči. Kratos se je fejst na- imajo joške do Koroške in poplesujejo kot japonske šolarke, mož 
mlatijo osebno: Thor zagrabi kladivo in mučil, preden je poklal večino grških, ampak to je pa je čez pleča za dva tovornjaka. 
kresne Aresa okrog kepe, dočim Ra za- iz drugega stripa. Vez med izročilom in igro pride najbolje do izraza pri borbenih veš- 
copra sončev snop ter podkuri Afroditi Smite zaenkrat pobira iz sedmih mitoloških pod- činah, ki dobro povzamejo naravo likov. Had se zna kot bog pod- 
pod ritjo. Ravsanje spremljamo izza hrbta ročij: starogrškega, rimskega, nordijskega, maj- zemlja potopiti v tla in se prikrasti pod sovražnike, nakar jim še 
mitskih silakov in ne s ptičjih višin, kotje skega, egipčanskega, hindujskega in kitajskega. scuza duše, vladar časa Kronos zna prevrteti lastno zdravje in ma- 
pri tosortnih špilih sicer v navadi, zato je Jezuščka in sorodno monoteistično folkloro iščeš no za osem sekund nazaj in podobno. Pri takih gradnikih so se pri 
učinek težkih božjih pesti toliko udar- zaman. Hoja po vodi je sicer uporabna v mnogih ig- Hi-Rezu najbolj potrudili in ko s hindujsko Kali delaš štiriročne 
nejši. Vse to in še vrsta nadaljnjih po- rah, toda Odinovo pometanje bojišča z Gungnirjem specialke, se res počutiš kot boginja uničenja. 
srečenih prijemov poskrbi za odličen na- je udarnejše. Pa muslimani bi imeli marsikaj pri- 
slov, ki je dejansko sposoben tekmovati z  pomniti, če bi se v špilu pojavil poskakujoči Moha- Ži 
Doto 2 in League of Legends! med. Pripomniti z bombami. Zahrbtneži 
Dvomi, ki bi jih utegnil imeti ob lahkotnejši predstavitvi bogov, 
MU ENE zbledijo, ko jih popelješ na bojišče. Na dogajanje zreš iz tretje ose- 
Število veščin sledi receptu Lige — ena je pasivna, štiri so aktivne in jih sprožaš. Pe i" like upravljaš s tipkami WASD. Zato Smite bolj kot na Doto 
Četrta je najmočnejša, tako imenovani 'ultimate', kot je Pozejdonov Kraken. spominja na spopade iz WoWa in Guild Wars 2. Za udarce in strele 
; K ni dovolj, da bi poklikal tarčo, marveč jih je treba nameriti. Večina 
x odi A. veščin so torej tako imenovani 'skillshoti'. Ples smrti je zato bolj 
4 ke ma x NI. kompleksen kot v Doti in LoLu, saj je več izmikanja. Tega lahko 
z - nk včasih izvedeš v luft in se tako izogneš specialkam, ki rijejo po tleh. 
Skupinski boji so bili v mobah že doslej bliskajoča zmes urokov. V) 
Toda pogled izza hrbta akcijo še približa in jo napravi bolj osebno 
ter surovo. Ko se Pozejdon zadere: "RELEASE THE KRAKEN!" in 
ra . iz tal poženejo lovke, ki zapolnijo ves ekran, se kar malo umak- 
Dame seji iII M4 š neš. Kitajska princesa Nezha pa nasprotnika sune v zrak in z njim 
5 k maja 7 v GTE-igri žonglira kot Bayonetta. K 
je— K ii Druga lastnost kamere je, da je tvoj zorni kot mnogo bolj omejen vw" 
- : kot ob pogledu iz ptičje perspektive. Tam se umori, popularno 
imenovano 'gankanje', vršijo tako, da nasprotnika presenetiš iz 
grma ali mu presekaš pot umika. V Smitu pa ga lahko dejansko 
zalezuješ, če je zaposlen z mlatenjem koga drugega in ni dovolj 


a 
x 4 s 47 ' avgust 2014 N 
Ee o krmo em. EPM 


ZE k: di vn 
HINDUJSKI BAKASURA 


Likov je preveč, da bi jih popisovali, zato naj za 
vzorec navedem manj znano hindujsko prika- 
zen. Bakasura je nenasitni zli demon iz epa Ma- 
habharata. Tamkaj je teroriziral vasico Eka- 
čakra, ki mu je morala vsak dan dostavljati vo- 
ziček s hrano, on pa ni pospravil le njegove 
vsebine, marveč še voznika. Naposled je storil 
konec pod pestjo junaka in ubijalca demonov 
Bhime, ki se je z njim mlatil ves dan. V igri je 
Bakasura morilec, njegova glavna vloga je torej 
pobijanje bogov. Ubijanje in žretje ga zdravita 
ter delata močnejšega. Njegova ultimativna 
veščina je precej zanimiva, saj po nasprotnikih 
skozla vse pogoltnjene creepe in jih z nastalim 
gnusom upočasni ter onesposobi. Mora biti 
prijeten na zabavah. 

pazljiv, da bi pogledoval čez ramo. Ko te opa- 
zi, mu tvoj meč že štrli iz torza. Igranje je zato 
vseskozi napeto, saj imaš vselej v zavesti, da 
ti za hrbtom sovrag morda že brusi nože. 


Mitski ringelšpil 

Akcijski boj ume privleči mnoge tiste, ki jih 
Dota ni navdušila. Avtorji so zato Smite na- 
pravili prijaznejšega začetnikom od konkuren- 
ko! tov. To se čuti tako v zbirki igralnih načinov 
Lj kot v podrobnostih v sistemu. 


ritoprask 2014 


nalniške vojske je v Smitu dodatn 
S stolpi opazijo nasprotne junake in jih označijo na karti. Zato te takrat teže presenetijo. 


. vg a | Smite za izris uporablja Unreal Engine 3. Podoba ni ravno na čelu napredka in 
. j animacija je sem in tja hecna. A ko padejo čreva na plot, vse odlično leti po luftu. 

tek Dotine klasične tristezne karte. Nasproti si 
stojita dve peterki božanstev in vsaka ima v 
svojem kotu bojišča golema - titana. Povezu- 
jejo ju tri potke, po katerih v obe smeri kora- 
kata računalniško vodeni vojski, za nameček 
pa so tam postavljeni obrambni stolpi. Cilj 
ekipe je premagovati nasprotne junake, voj- 
sko in stolpe ter naposled zaklati titana. Za 
postopen razvoj poskrbi frpjski način napre- 
dovanja, saj s pobijanjem nasprotnikov zbiraš 
izkušnje, s katerimi odklepaš junaku lastno 


peterico veščin, pa tudi cekine, s katerimi kupuješ opremo in se ta- 
ko prilagajaš situaciji. Partija traja okrog pol ure, nakar se v na- 
slednji vse začne znova, kajti izkušenj ne vzameš s sabo. Skratka, 
kot v Doti 2 in LoLu. 

Toda Smite ni tako tog in neodpustljiv kot omenjena. Cekine dobiš 
že, če si zgolj v bližini boja, in ne le, če beštije štihneš osebno. De- 
nyjev, ko ubiješ lastno zver, da sovragu odvzameš zaslužek, ni. Te- 
leportiranje v bazo po nove zaloge je brezplačno. Kupovanje ščitov 
in amuletov je moč pred bojem prednastaviti! Zaradi poenostavitev 
se igra bolj osredotoči na vzdušen boj med božanstvi in manj na le- 
velanje. 

Za nameček ima Smite kopico dodatnih, mlatilno usmerjenih mo- 
dusov. Joust v inačici ena na ena ali tri na tri je enostezna karta. As- 
sault ta recept dodatno začini s po vsaki smrti naključno izbranim 
novim herojem, kar je čisti smeh. V siegu kupuješ velike oblegoval- 
ne stolpe. Najbolj na nož pa gre arena, kjer se v enem samem pro- 
storu ekipi stepeta v prvih sekundah in se neumorno štihata, dokler 
ne zmanjka pik za oživitve. Taktika? Kvajeto?! In kot bi to ne bilo 
dovolj, imaš vsak dan na sporedu match of the day, bitko s pose- 
bno odpuljenimi pravili. V Thorsdayu se recimo tepejo samo Thori. 


Tudi za proje 

Spričo opisane zabavniškosti je Smite na začetku igralne poti manj 
zapet kot ostale Mobe. In to se pozna na obnašanju soigralcev, saj 
zmerjanja in živčnosti ni toliko. A bolj zagnani naj se ne bojijo, da je 
špil muha enodnevnica brez globine. Zaradi mnoštva raznolikih 
božanstev in samosvoje kamere je zahtevnost na višjih iz- 
kušenjskih nivojih tolikšna kot pri ostalih naslovih žanra. Vseh pet 
igralcev v ekipi mora brezhibno sodelovati, da docela izrabi 
veščine posameznih šampionov. Ti imajo različne vloge, od tankov 
za vpijanje škode do morilcev. Tudi po letu dni bete so ljudje še 
vedno zalepljeni pred zaslone. 

Za soigralci brska kar spodoben iskalnik in ker je Smite po prilju- 
bljenosti že na tretjem mestu med Mobami, za Doto 2 in LoLom, jih 
je vselej dovolj. Tudi v tehničnem smislu servis zadovolji, saj pad- 
cev z linije ni veliko. Seveda ne manjka podrobno razvrščanje po 
lestvicah v več ligah. Takisto sta v vmesnik vdelana gledanje 
streamov s Twitcha in orodje za glasovno komunikacijo. 

Naposled moram pohvaliti način, na katerega so se pri Hi-Rezu lo- 
tili monetizacije. Kot vsaka pecejaška MOBA je Smite naslov vrste 
free 2 play. Junake je treba odklepati bodisi z igranjem, bodisi z 
evri, in niso vsi takoj na voljo. Po drugi plati so poceni, predvsem 
pa je moč kupiti vse obstoječe in vse prihodnje (!!) za samo 24 
evrov! To je skorajda kraja. Z naše strani. Vse za boj ključne reči so 
dostopne brezplačno, saj razen junakov za nekaj evrov po kosu ku- 
puješ vzklike bojevnikov in njihove kožice. Ob svetovnem prven- 
stvu si jih lahko denimo preoblekel v fuzbalerje. Uporabniški račun 
sicer levelaš do tridesete stopnje, a to je kozmetika brez vpliva na 
igranje kot rune in mojstrstva v League of Legends. 


Pri Zevsovi bradi, fajn je!!! 

Da je Hi-Rez napravil zloščeno in posrečeno Mobo, ni presenetljivo, 
saj taisti avtorji stojijo za Global Agendo in Tribes: Ascendom. 
Hkrati pa se tu skriva največji dvom vanje, saj so na račun Smita 
povsem žrtvovali posodabljanje omenjenih dveh naslovov, ki sta 
sedaj tako rekoč kaput. Kdo jamči, da se nekaj podobnega ne bo 
zgodilo Smitu?? Res pa je, da sami trdijo, da ne bodo ubili kure, ki 
leže zlata jajca. Optimizem vliva tudi najava svetovnega prvenstva 
januarja prihodnje leto. 

Žanr vsemrežnih aren, ki mu ta hip grozi prevlada Dote 2 in LoLa, 
ima odslej v vsakem primeru pomembnega svežega člana. S sa- 
mosvojim pogledom na bojišče in posrečeno igrivostjo ni le klon 
obstoječih naslovov. Primeren je tako za začetnike kot veterane. 
Naj me Anubis spremeni v mumijo, če ni res. 


ne mara za dolgočasna katoliška božanstva in za- Š 
pleše valček z Ateno. "ga rukne strela z jasnega" 


svež tretjeosebni pogled v zabavnost za začetnike v globina za 
znalce v veliko načinov igranja v dober ekonomski sistem 
bo čez leto dni še tu? Hi-Rez Studios 

if dej kanjem in bojevanjem odzvanjajo osem- in šestnajstbitni hiti davnih dni. 

Vasica je miren prostor za počitek. V krčmi unovčiš bone za prehrano, da 
si povečaš življenjsko moč, in pri kuharju okrepiš zalogo coprniške moči. 

Brez platformerskih spretnosti v Shovel Knightu ne gre. Skakanje je sicer 
osnovno, vendar na dosti mestih terja do točkice natančno premikanje. 
Ploščad, na kateri stojim, bo po nekaj sekundah izginila. Vendar igra 
srečoma ni tako žleht, da bi spodaj postavila prepad in ti odtujila življenje. 

ickstarter je resda vir marsikakšne nategunske faliranosti, od an- 
droidne konzole ouya prek igralske prireditve Maine Gamescom do, 
em, strežnika za Minecraft, klicanega BobMarleyCraft. Za slednjega 
ljudje niso bili pripravljeni odšteti 190 evrov, da bi ga udejanjili - nak, 
dali so jih natanko 6. No money, no cry! 
Po drugi strani pa je s te platforme za financiranje s strani množic prišlo že 
več zanimivih špilov. V prejšnji številki smo opisali dobre Xenonaute, klon 
strategije XCOM ... še malo prej novega Texa Murphyja s fedoro in FMVjem 
vred... sedaj pa je na vrsti pikslasti Shovel Knight. Sredstva zanj so Yacht 
Club Games zvečine dobili od tistih, ki pogrešajo poskakovalno-borilne ak- 
cijske avanture iz dobe 16-bitnih sistemov, kot sta SNES in amiga. Izdelek je 
zato pisan na kožo ljudem, ki čislajo Ghosts 'n Goblins in Superfroga. 


f Stopnje nelinearno obiskuješ na nadkarti v slogu Super Maria 3. , 
-J. Ze obdelane nudijo dodaten zaslužek, in to v predrugačeni obliki! . 


Do kraja za devojko 


Uvodnega afnanja ni dosti. Naslovni vitez pri temačnem stolpu izgubi vi- 
teško dekle, zaradi česar je tako prizadet, da se upokoji in meč zamenja za 
lopato. A ko zle sile ogrozijo vso deželo, je čas, da prekliče paket v toplicah 
in se poda na pot reševanja tako sveta kot ljubice. Da še zmerom vihti le 
njivsko orodje, ni težava. Z bridko sabljico pač ne bi mogel odkopavati go- 
mil, iz katerih letijo dragulji, niti enako nekrvavo suvati sovražnikov okrog 
kep. Ko bi se le tega domislil Artur! 

Tako kopanja kot garbanja je obilo, ko vitez šiba na desno in se trudi doseči 
cilj nivoja, kjer ga vedno čaka šef. Spočetka je borba dokaj upokojenska, saj 
so nasprotniki v slogu hroščev in podgan statični ter miroljubni, lopata pa 
ima kratek doseg. A kmalu v malho cepnejo pripomočki, s katerimi učin- 
kujemo na daljavo. Tedaj se nabor tečnob razširi, naj gre za samuraje, ki se 
skrivajo v tleh in na stropih, ali oklepljence s ščiti, ki jih je treba najprej pre- 
motiti in šele nato udarjati, sicer jim ne storiš ničesar. 

Najbolj uporabni artefakt je čarovniška palica, s katero izstreljujemo ognjene 
krogle, pridružijo pa se ji še amulet za kratka obdobja neranljivosti, mehan- 
sko kolo za prečkanje smrtonosnih špic in rokavica za serijsko razbijanje 
blokov. Te je moč uničevati tudi z lopato, pri čemer je najbolj uporaben na- 
padalni manever, da se vitez postavi nanjo kot na palico s fedrom in tre vse 
pod sabo. Naj je skala ali sovrag. 

Iz obojega radi sfrčijo dragulji. Ti se zbirajo v denarnici z zlatom, ki gre za ra- 
zne nadgradnje. V dveh vasicah, kjer se tudi humorno meniš s prebivalci, j 
moč kupiti prej navedene artefakte, si zvečati energijo, okrepiti magijo in 
ubosti nov oklep. Ta ti daruje kako sposobnost, na primer dvojni zamah, 
večjo čarobnost oziroma silnejšo akrobatiko. 


Bisaga presenečenj 
Vse to še kako potrebuješ, kajti Shovel Knight je pravo dete včerajšnjika. Ti- 
ste dobe, ko iger ni skrbelo, ali jih bo kdo končal, in na ta rovaš niso po- 
puščale v zahtevnosti. Prvi zasloni so pohlevni, a ob neprestnosti umiranje 
kmalu postane serijsko. Ravno tako ni vse v direktni akciji. Kmalu srečaš ne- 
smrtnega zmaja, ki ga je treba s skakanjem po buči prisiliti, da umakne rit. 

Take finte so zaščitni znak Lopatnega viteza, ki stavi 
na mešanje preciznega skakanja, mlatenja in rabe si- 
vih celic. Slednje potrebuješ pri oprezanju za skriv- 
nostmi, ki se jih tare. Lažni zidovi, lesketajoče globeli 
in alternativni prehodi so posejani vsepovsod po ra- 
zgibanih nivojih, ki v delno nelinearni shemi zaobje- 
majo nebeško ladjo, grad, podmornico in pokopa- 
lišče. Zbirati je moč notne liste, ki jih predaš bardu v 
vasi, da si deležen plejliste nalezljivih srednjeveških 
čiptjunastih melodij, odpirati v kote zatavšane skrinje 
z zakladi, iskati spretno zamaskirane prehode v do- 
datne sobane in na ključnih mestih nucati predmete, 
na primer ribiško palico, s katero ujameš razmetane 
vreče z denarci. 

Drobec premisleka terja tudi pisan mimohod šefov, 
med katerimi so gromozanski rudarski robot, leteč 
mečevalec, kruta smert s koso, zblaznel kemik in za- 
ključna uročiteljica, kjer pa slednja nekolikanj raz- 
očara. Več spretnosti kot pri poskakovanju okrog nje 
je treba pokazati prej, ko uvidiš, da platformanje vk- 
ljučuje dinamično fiziko. Najlepši primer tega so leb- 
deče ploščadi, ki jih z udarci poganjaš naprej in pa- 
daš, če nepremično stojiš na njih. Seveda jih je treba 
usmerjati med rohnečimi plameni in frčečimi sitno- 
bami, kar bo za nevešče velik zalogaj. 


Novi srednji vek 


No, Shovel Knight ni tako težak, da bi si ob njem pu- 
lil lase. Navsezadnje življenja niso omejena, temveč 
se ob vsaki smrti preseliš k nazadnje obiskani nad- 
zorni točki. Na kraju crkota pa po zgledu Dark Souls 
ostane del denarja, ki ga imaš možnost dobiti nazaj, 
če do tja prideš, na da bi spet podlegel. Tako lahko 
poskušaš v neskončnost, kar je bolj odpustljivo kot v 
resničnih ancientnih zajebankah, kot sta Super Mario 
3 in Mega Man 2. 

A tega, da igra ni ultimativno težka in da to ne posta- 
ne niti v new game 4, kjer je manj nadzornih točk in 
pečenih puranov za povrnitev energije, ji ne štejem 
pretirano v slabo. Niti zares glasno ne vpijem, ker je 
levji delež artefaktov uporaben malokod, tako da 
zvečine uporabljaš le coprniško palico, in ker zasno- 
va ni razvejana v metroidvanijskem slogu. Shovel 
Knight resda ne poseže v žanrske globine, a je uži- 
vantski staromoden platformer, ki upraviči ceno 15 
evrov na Steamu. Z njim preteklost obsije nova zora. 


"Z lopato nad solato!" se dere in s pogo pos- 
kakovanjem dela sramoto društvom ljubiteljev 
srednjeveškega orožja. 


kot britev ostra ploščadno-bojna ak- 


cija v stalna razgibanost v pikslas- 
to-čiptjunasta krasota v nenapredna 
raba predmetov x nekam medel zaključni boj in 
vsebina po njem Yacht Club Games 

20 odstotkov! 


Nov naročnik dobi eno od teh 
pisanih daril po lastni izbiri! 


predstavitev 
Steva Jobsa 


srebrn ali črn ključ 
USB 16 GB 


Guinnessova 
knjiga rekordov 


Slove Joba 


zgodovinska strategija 
z vključenim barbarskim 

dodatkom Rome Total 
War Gold Edition 


SVET 


V PRESEŽNIKi 
KRE; 


knjiga Skrivnosti 


predstavitev 
Steva Jobsa 


Epska zmajelovna 
igra FRP Skyrim 


knjiga Steve Jobs 


NJE 


ESSENTIALS 


knjiga 
simulacija Batmana Svet v presežnikih 


Arkham City 


knjiga 
Tolkienov svet 


prvi del pustolovščin 


kompilacija dveh odličnih Lego Harry Potter - 
arkadic Lego Star Wars Years 1-4 streljanka N ere upi 
Complete Saga Borderlands i 

Naročilnico in vse podrobne informacije najdeš na 
Med novimi naročniki bomo izžrebali dva 


srečneža, ki bosta odslej naprej temeljiteje 
skrbela za svoje obrazno dlačevje. 

POST SHAVE 

e Vprašaš igralce mmorpgjev, čemu kolovra- 

odkrivali zdravilo za raka, dobiš sila različne 

odgovore. Nekateri živijo za izziv srečevanja s 
karseda težavnimi monstrumi, ki njihovo sposob- 
nost azijske hitrosti klikanja priženejo do meja. Mno- 
go se jih vrača le zaradi drugih ljudi, s katerimi ima- 
jo daljše debate kot na mn3njalniku. Tretji morajo 
na vsak način pridobiti vse vrste domačih živalic, 
kar jih igra premore, ker so kompulzivni zbiratelji, 
pokemone imajo pa že vse. Četrti plezajo po odroč- 
nih kotičkih in padajo skozi luknje v ozemlju, peti so 
mahnjeni na pripoved in na konvencijah avtorje 
spravljajo v zadrego z vprašanji. Sto ljudi, sto čudi. 
Masovne nalinijske igre so na vsak način gigantski 
zalogaj in njihovi snovalci so vselej pred vpraša- 
njem, katerega od naštetih tipov igralcev prednostno 
zadovoljiti. No, Wildstar se skuša udinjati vsem, saj 
gre za najbolj naphan mmorpg ob izidu doslej. 


Ziv žav! 

Navzven to ni takoj očitno, saj te pričaka nedolžna 
risankasta, da ne rečem otroška podoba. Carbine 
Studios so prostranstva skrivnostnega planeta Ne- 
xus, kjer se špil odvija, oblekli v preproste teksture, 
napravljene z dolgimi potegi čopiča. Ob prvem pad- 
cu v igrin svet sem dobil občutek, da sem spet v 
Free Realms ali kaki slični free to play spletnici. Še 
World of Warcraft je v zadnjih dodatkih, od Lich Kin- 
ga dalje, grafično naprednejši. 


Mavrični mmorpg Wildstar te ne zasuje le z barvito floro in favno, marveč tudi z gromozansko količino dejav- 
nosti, kot sta obrt (levo) in odličen akcijski boj (desno). A to meso je o na staro, Warcraftovsko okostje. 


IGROVJE 


A ta primitivna tehnična osnova se dobro sklada 
s slogom, ki je recimo mešanica novejših ame- 
riških in japonskih risank. Nekatera bitjeca bi 
zlahka ušla iz Dexterjevega laboratorija, druga iz 
animejev. Tudi vsebinsko, kajti univerzum je me- 
šanica fantazije in znanstvene fantastike z meči, 
magijo ter žarkovnimi puškami, malo po zgledu 
Final Fantasyja. Planet poseljujejo vse mogoče 
živalske oblike, od črvov in žuželk velikosti avto- 
busa do pasavcev in bitjec, ki si jih izmisliš po 
vleku treh belih črtic. Igralni liki so po drugi plati 
humanoidni. Ne umanjkajo ljudje, nakar imaš čo- 
kateže s kamnito kožo, pa rogate bestialne bojev- 
nike, robote in polzombije. Najbolj razširjeni med 
igralci so zajkljasti Aurini in psihotični čivave. 
Porazdeljeni so v na smrt sprti frakciji, galaktični 
imperij Dominion in odpadniške Exile. Kot impe- 
rialci in uporniki iz Vojne zvezd, le brez hropenja 
in žaromečev. Tu itak žari vse, ne le meči, mar- 
več tudi pištole, kuhalnice in odčepniki. Kljub 
mestoma resnobni štoriji je namreč ves Wildstar 
prežet z odpuljenim humorjem in igrivim optimiz- 
mom. Na strani preganjanih Exilov, katerim je 
Imperij nenehno za petami, si na robu iztrebljenja, 
toda liki kot v Disneyjevih risankah ne izgubijo 
vedrine. Špil je zato tematsko primeren za mlaj- 
še, čeprav ne manjka odraslega, zajebantskega 
humorja. Ko 'dingaš' novo stopnjo, te nagradi bu- 
čen aplavz in krik "HELL YEAH'", takisto ob po- 
sebej estetskem krepotu gnusob. Ne, Wildstar se 
ne jemlje čisto resno. 


Na vrhove in v jame 


Naj bo to mimika bitij, ki dajejo kveste, ali hecna rečenica v 
prebranem tekstu, Wildstar te stalno vabi s prešerno na- 
smejanim življem. Ta te hoče v tričetrt primerih ugonobiti, a 
tega ne zameriš. Videzna pisanost se že s prvo stopnjo pre- 
vede tudi v veliko količino zadolžitev. Ob nastanku lika po- 
leg rase in klase izbereš eno od štirih poti. Te predstavljajo 
drugotno smer napredovanja in so ustvarjene po mnogih 
uvodoma orisanih arhetipih igralcev. 

Samurajsko orientirani izberejo soldierja, ki pri pohajkova- 
nju sumljivo velikokrat naleti na zasede ali ga lokalni zasel- 
ki pokličejo na pomoč. Taki izzivi ga postavijo nasproti 
močnejšim sovragom od ostalih. Druge tri poti so bolj miro- 
ljubne. Explorer in scientist sta mešanica raziskovalcev in 
zbiralcev. Nos vtikata v najzakotnejše obronke Nexusa, ki 
jih drugače pri sledenju običajnim kvestom ne raziščeš. 
Planet sta obe frakciji šele odkrili, zato je poln neznank, na 
čelu z ostanki starodavne civilizacije Eldanov, ki je po njem 
pustila razmetanih kup relikvij. Trdno zaprta vrata, ki jih 
more odpahniti le scientist, so stalnica. Tu pride do izraza 
Wildstarovo mehko siljenje h grupiranju, saj liki ostalih treh 
poti brez pomoči skozi take duri ne bodo prišli. 

Zadnja in najbolj samosvoja drugotna smer je settler. Njeni 
pripadniki znajo nadgrajevati mesta s frišnimi storitvami in 
mešetarji ter sredi ničesar vržejo na tla pakungo z zalogami 
za iztrošeno druščino. Odlična izbira za družabno usmerje- 
ne in edina, ki v igro doprinese nekaj novega. Soldier, ex- 
plorer in scientist pač s formalnimi kvesti in nagradami 
ozaljšajo reči, ki bi jih itak počel, s settlerjem pa imaš 
včasih dejansko občutek, da si nekaj spremenil. 


Hiti hitro 
Zakaj je to pomembno? Wildstar nekaj počne 
zelo dobro: zasipa te z neprekinjenim plazom 
nalog, pripetljajev, skrivnosti, rudarskih naha- 
jališč in bogsigavedi česa še. To ni Elder Sc- 
rolls Online, kjer se moraš potruditi, da sploh 
zahaklaš kvest. Bliže je Guild Wars 2 na deseto 
potenco, kjer se dogodki zlivajo na zaslon z bli- 
skovito naglico. Vdor megamonstruma tu, skri- 
ta ploščadna uganka tam, dela nikdar ne zma- 
njka. Zato je prvi nasvet prišlekom, naj ne bo- 
do ujeti v rutino iz ostalih mmorpgjev, da torej 
pohlevno sledijo verigi kvestov. V Wildstaru je 
treba stopiti s poti in uživati Nexus po en moril- 
ski črv naenkrat. 

No, pregoreni veterani žanra bodo zgodaj ugo- 
tovili, da je ta nausahljivi hudournik vsebine 
podobno globok kot novodobni članki, ki ob- 
ljubljajo uvid v "osem stvari, ki jih ne smeš 
početi na stranišču." Kvesti in dogodki v Wild- 
staru so kričeči, niso pa ravno sveži. Ne po me- 
haniki, ne pripovedi. Ogromno jih je stare šole, 
s pobijancijo beštij, nabiranjem kožuhov in ku- 
rirčkanjem. Tega ne more skriti niti razparceli- 
ranost na mnogotere verige, rokodelske nalo- 
ge, poti, spontane pripetljaje in tako naprej. Par 
zgodbovnih serij zadatkov je fajn, a Elder Sc- 
rolls Online je tu v prednosti in kdor raje igra 
počasi, z enoigralskimi frpjkami v mislih, naj 
raje ostane tam. Wildstar je bliže pobezljanemu 
rajanju za ljudi z motnjo pozornosti. Saj ne, da 
je to nujno slabo. Na Nexusu zlahka doživiš 
špas, boljši kot v večini mmorpgjev. Le vedi, 
da ne gre za prelomen špil, marveč takega, ki 
običajno tlako zgolj solidno skrije. 


Balet smrti 


Wildstarov najpomembnejši način za razbijanje monotono- 
sti je akcijsko bojevanje. Večina ubijalskih prijemov je mer- 
jena, kar špil ponazori s kazalcem na tleh (telegraph). Snaj- 
perski strel ima dolg trak v daljavo, zamah z mečem pol- 
krog. Isto počno nasprotniki, tako živi kot računalniški. Mi- 
kastenje ima zato podobo podivjanega plesa med mnogo- 
terimi raznobarvnimi kazalci po tleh, ki ti kažejo, kje NE 
SMEŠ biti, če nisi mazohist. Vsi liki lahko delajo premete in 
dvojne skoke, da se hitro ognejo težavam. 

Najlepše je, da igra od tebe zahteva, da se sistema priučiš 
in ga izkoristiš. Zlasti v vlogi soldierja. Težavnost skozi 
stopnje skokovito naraste in kmalu naletiš na monstrume, 
ki te skuhajo z dvema merjenima specialkama. Zgoraj sem 
napisal, da je Wildstar nemara špil za mulčad - ampak ven- 
darle takšno, ki se ne boji izziva in ima nekaj izkušenj. Igra 
predpostavlja, da so ti znani nekateri frpjski pristopi, kot so 
stuni in pazljivo uravnotežanje statistik. Kljub nedolžni po- 
dobi gre za zahtevnejši mmorpg, gotovo bolj kot World of 
Warcraft. 

Da se ti ob stiskanju combov ne zavozlajo prsti, je spisek 
hipoma uporabnih veščin omejen na okrog deset, ki jih 
spraviš v akcijski vmesnik, podobno kot pri Guild Wars 2. 
Tako jih moraš pazljivo odbrati s seznama več ducatov, ko- 
likor jih na končni petdeseti stopnji premore vsak od šestih 
bojnih poklicev. Na prvi pogled so klasične sorte. Warrior 
maha z velikimi meči, stalker s kremplji in nožiči, spellslin- 
ger strelja s pištolami, esper pa z uroki. Medic je zdravilec, 
engineer se obkroži z robotskimi pomočniki. Toda sleherna 
od klas ima na voljo zelo raznolik izbor sposobnosti, razde- 
ljenih v tri razrede - combat, utility in support. Spellslinger 
denimo obvlada še zdravilsko magijo, dohtar pa je v neka- 
terih okoliščinah celo boljši morilec od bojevnika. Povsod 
imaš raznotere možnosti specializacije skozi globok sistem 
razpostavljanja vseh mogočih točk. Kdor tripa na prirejanje 


V igrinem domovanju lahko izživiš skriti talent notranjega oblikovalca, ki ga žena, mož in pes doma 
niso nikoli opazili. Moč je razporejati pohištvo in stopnišča, del tal ter stene s tapetami in slikarijami. 


Ženski liki so vsi brez izjeme tako joškati, da bi morale babure imeti 5 pik 
oklepa samo zaradi airbagov. Po spletu najdeš obilo feminističnih protestov. 

Sleherni mmorpg ima kakšno pri- 

smuknjeno raso in v Wildstarju so to nori 
znanstveniki Chue. Navzven so videti kot 

zmes Gremlinov in Ewokov, dočim so po ka- 
rakterju blizu Asuram iz GW2 ter goblinom iz 
WoWa. Spričo mahnjenosti na izvijače in pipete so 
zadolženi za početje znanosti in tehnologije. Najra- 
je takšne, ki napravi genocid. Cirkularke upora- 


bljajo tako na strojih kot živih bitjih, saj jim je sve- 
tost življenja spričo visoke rodnosti tuja. Če prvi 
glodalski vajenec ne preživi, bo pač petnajsti. Svo- 
jega mentorja bo ponavadi nasledil tako, da bo 
slednji eksplodiral. Kajpak so v službi Dominona, 
kjer iz zelenih planetov delajo izropane pustinje. 


lika in mu je bil zaradi tega všeč Final Fantasy XIV 
Online: A Realm Reborn, ga bo od vsega dobrega ko- 
nec. Zato je najbolje, če preizkusiš karseda veliko 
služb, ker imajo mnoge skrite uporabnosti. 


Plenilci temnic 


Vabeč kot polnaga vilinka te Wildstar zgodaj odvleče 
na raznotera prizorišča. Že s šesto stopnjo (!) se ti od- 
pro instancirana bojišča za mlatenje igralcev, torej 
PvP. No, bojiščl, ker sta ta hip šele dve. Podobni sta 
onim v Warcraftu: po ozemlju se podita dve ekipi s po 
desetimi borci, ki na prvem lovijo zastavice in na dru- 
gem zasedajo strateške točke. Manjše skupine se ra- 
zen tega merijo v arenah, takisto sličnih Warcraftovim. 
Če ti PvP ne diši, se podaš v kopico instanciranih pri- 
god za druščine do petih igralcev. Le štiri so klasične 
temnice, čemur sledi deseterica shiphand missionov 
in adventurejev, ki so bliže Warcraftovim scenarijem. 
V eni od avantur na primer spremljaš karavano, ki jo 
napadajo tolovaji, in za nameček moraš še futrati 
vlečno živino. Vse te inštance so moderne sorte in vi- 
di se, da je Carbine hitro povzemal vse novitete, ki so 
jih tosmerno zadnja leta prinašali Warcraft, Rift in The 
Lord of the Rings Online. Cilji so raznoliki in ne vse- 
bujejo le golega pretepanja monstrumov. V eni od ječ 
moraš na primer v množici min deaktivirati pravo, si- 
cer vse leti v luft. Šefi niso prizanesljivi in če druščine 
iščeš s samodejnim iskalnikom, ki ti v grupo nabije 
motorične nesposobneže, si pred velikim izzivom, saj 
morajo znati igralci dobro sodelovati. 


Srp in kladivo 


Ne suče pa se vse okrog kurjenja beštij. Najbolj je to 
razvidno pri ustvarjalnem vidiku. Na spisku rokodel- 


Da se lahko zgodaj udeležiš PvPja, je odlična ideja, ki močno popestri si- 
ceršnjo tlako. Ze na nižjih stopnjah so spopadi z drugimi igralci siloviti. 

ZEER Zadolžitve se ti izpisujejo ob desnem robu in karti. Na jej je brž vse ipolnej kli 

Sprva se podiš po zelenih poljane kasneje pa ti Nexus odpre nedrja kri- 
SEJE M3s04 stalnih jam, laboratorijev in tovarn. Z njimi Dominion industrializira površje. 

MA Wildstar marsikako ustaljeno reč napravi malo po svoje. Osnovne statistike na primer imenuje drugače — na- 


MA mesto agilityja in vitalityja imaš tu moxie in grit. Kot v WoWu jih sam ne moreš prirejati, to počneš z opremo. 


jčkov in puščic, ki ti pomagajo do 


| cilja, naj bo to krepot nesrečne stotnije banditov ali iskanje pozabljenega artefakta. Brez dela nisi niti sekundo. 


skih poklicev najdeš kar trinajst veščin, od strojenja 
usnja do izdelovanja run za krepitev macol. Pri sle- 
hernem izdelku lahko surovinam dodajaš elemente, 
da napraviš še bolj epsko sekiro. Toda več kot je pri- 
tiklin, večja je možnost, da se postopek sfiži. Ker so 
dragocene surovine redke, je kovanje najboljših 
mečev tvegano, njihova cena na trgu pa sorazmerno 
visoka. Kljub tem odlikam je videti, da izdelki ne bo- 
do dorasli plenu iz težjih temnic, s čimer vse skupaj 
nekako izgubi smisel. Upam, da Carbine na daljši rok 
ne bodo napravili taiste napake, ki jo je toliko studiev 
pred njimi. 

Obrtniki izdelajo tudi mnogo kozmetike, ki pride do 
izraza v enem najprivlačnejših delov Wildstara: last- 

nem domovanju. Ne le, da so bajte na voljo že ob izi- 
du, marveč si lahko svojo omisliš že na dvanajsti 
stopnji. Zakupiš lebdeč kos asteroida, na katerega 
poleg hiške postaviš čuda uporabnosti. Na primer 
njivo za zelišča, pa delavnico z bonusi za tvojo roko- 
delsko spretnost, in celo ploščadarsko stopnjo za 
hec. Tako zunanjost kot notranjost okrancljaš po 
svojih željah in kočuro daš na ogled prijateljem. Za 
marsikatero od slik, kipcev in tapet potrebuješ sa- 
mosvojo valuto, renown, ki jo prejmeš ob sodelova- 
nju z drugimi igralci. Še eden od Wildstarovih mehkih 
požokov v smer družabnosti, čeprav je moč, kot v 
večini modernih masovščin, velik del igre izkusiti sa- 
motarsko. A potem raje igraj običajne frpjke. 


zl. 

hočejo mesojede rastline po vsej sili 
gristi v dolge uhlje, zato jih z laserjem. PIU PIU! 


gromozanska količina zadolžitev v raznoliki izzivi 
dinamičen boj v luštna domovanja v zahtevnost 
malo originalnih kvestov x prikrita tlaka x ostarel 
endgame x naročnina Carbine / NCsoft 


Špas v štirideset 


Vsi našteti elementi, od raziskovanja do battlegroun- 
dov, temnic, kovaštva in urejanja lastnega becirka, 
so tesno prepleteni, da te vlečejo iz ene dejavnosti v 
drugo. Komaj zgruntaš, da si že level 50, kar se zgodi 
dokaj hitro. Nakar pride do izraza, da je sedemnajst 
članov kalifornijskega Carbina nekdanjih Blizzardov- 
cev, saj prične Wildstar ubirati značilne prijeme, vsaj 
če te v glavnem zanima PvE. Na voljo imaš dva rai- 
da, tako za dvajset kot za štirideset igralcev. Da lah- 
ko z njima pričneš, moraš iti skozi dvanajststopenj- 
sko odklepanje (attunement), ki se ga ne bi sramoval 
niti originalni WoW. Ta zahteva vse mogoče, od preč- 
kanja vseh temnic v težji, veteranski različici do far- 
manja reputationa in raznoraznih valut. Kakor je špil 
pri levelanju razgiban, je v PVE endgamu elitističen in 
to naravnost pove. Kdor kani Wildstar igrati dolgo, 
mora vedeti, da bo raidal v štiridesetero kot v naslo- 
vitejših Wareraftovih časih. 

Bolj izvirna možnost je masovni PvP v inačici 40 na 
40, ki mu pravijo warplots. Začne se podobno nabavi 
lastnega domovanja, le da utrdbo okrepiš s kanoni in 
zbereš do štirideset zavezniških igralcev. Za stražarje 
lahko celo dodeliš v raidih premagano zverjad! Nato 
zaženeš matchmaker, ki ti na kosu asteroida pripelje 
podobno močan konkurenčni warplot, in soldateski 
se udarita. V tem hipu je težko reči, kako se bo odvi- 
jal endgame. A očitno bodo raidanje in warploti pre- 
pleteni, kar pomeni, da boš moral biti v resni gildi, če 
boš od igre hotel kaj imeti. 


Stare kosti 


Wildstar pod igrivim nasmehom in napudrano kožo 
skriva mmorpg za tiste, ki gredo vanj na drugi šiht. 
Takih je še vedno ogromno, celo med izgorelimi ve- 
terani Warcrafta. Vprašanje pa je, ali jih je dovolj za 
uspeh igre. Wildstar namreč, podobno kot Elder 
Serolls Online in FFXIV: A Realm Reborn, zraven os- 
novnega stroška v višini 45 evrov (to je dvakrat več 
od Final Fantasyja) po izteku začetnega meseca terja 
13 evrov mesečne naročnine. To omili z možnostjo, 
da igralni čas kupiš na dražbi, podobno kot v EVE 
Online, vendar moraš za znesek toliko garati, da se ti 
bolj splača pljuniti evre. Mnogi bodo zatrdili, da imajo 
raje od free 2 playa naročnino, ker je pritok vsebine 
bolj zanesljiv, in taki imajo kar prav. A za svoj denar 
bi si bolj želel česa res novega od World of Wacrafta 
1.5, kar sem z Wildstarom pod črto dobil. 

rasen je bil tisti pravljični čas, sede- 

mindevetdesetega je bilo, ko sem se 

spoznal z namizno igro Magic: The 

Gathering. Očaran sem bil od trenut- 
ka, ko mi jo je demonstriral kolega, pozneje 
aktiven na turnirski sceni. Karte z bitji in uro- 
ki, s katerimi sta si skušala coprnika pobrati 
vse življenjske točke, so aktivirale usedline, 
ki so jih vame naplavile fantazijske knjige in 
igre. Zmaji, angeli, goblini, ognjene krogle, 
silni magi - planeswalkerji, ki se selijo med 
dimenzijami ... Bilo mi je, kot bi oživela Tol- 
kien in Bioware. 


Vigilance 


A pravi razlog, da je MTG priklenil nase tako 
mene kot množice, se je skrival v raz- 
mišljevalno taktični globini igranja, ki je terja- 
lo mozganje in predanost. Nadalje v nalezlji- 
vem zbiranju kart, ki si jih dajal v albume in 
jih naključno dobival v razširitvenih paketkih, 
boosterjih. V njihovem mešetarskem izme- 
njavanju. Ter v tvorbi lastnega kupčka, de- 
cka, kar je nudilo obilico možnosti. 

Prevrtimo čas naprej sedemnajst let in scena 
je drugačna. Magic je zdaj le ena od številnih 
zbirateljsko-izmenjevalnih iger s kartami, ki 
so se razpasle po njegovem uspehu. Za na- 


9%: Trucfirc Paladin gets 2/40 until 


end of tum 


9%: Trucfire Paladin gains first strike 


until end of turn. 


eščka ali dotikom gumba na 
oypadu si je moč pobliže ogle- 
dati karto in prebrati namige. 


meček je velik del njih dobil digitalno obliko oziroma se tam celo že 
rodil, naj govorim o Hearthstonu, Duel of Champions, SolForgu ali 
Scrolls. Trendu sledi tudi sam MTG, ki ima dve računalniško spletni 
verziji. Ogromnejša, zahtevnejša in dražja je Magic Online, ki je zvesta 
preslikava otipljivega izvirnika. Obvladljivejša in cenejša izvedenka je 
Duels of the Planeswalkers, ki je zdaj dospela z letnico 2015. 


Podobic tisočero 


Špil je vnovič razdeljen na dva ključna dela, enoigralskega in 
večigralskega. Prvega tvori premočrtna kampanja, v kateri zaporedo- 
ma sesuvaš raznolike nasprotnike v petih Magicovih svetovih - Inni- 
stradu, Therosu, Ravnici, Shandalarju in Zendikarju. Zgodba, v kateri 
slediš hodcu Garruku, je komajda opazna in rabi pretežno kot okvir, ki 
skrbi za novo, hladno belkasto estetiko. 

Zmage nad kanaljami prinesejo boosterje, iz katerih padejo naključne 
karte. Vsebinsko različnih je nekaj več kot tristo, kar ni slaba cifra. Zla- 
sti če upoštevaš, da nimaš le opcije preoblikovanja obstoječih štirih 
vnaprej pripravljenih snopičev, temveč lahko prvič doslej ustvariš 
čisto svoj deck! Tvorjenje je svobodno, od lastnoročnega odrejanja 
barv do določanja količine landov. Po drugi strani zdaj dobiš le še za 
vzorec vnaprej določenih močnih kart, za kar nekateri ne bodo marali. 
Ker je umetnih nasprotnikov v kampanji omejeno število in za vno- 
vične zmage nad njimi ne dobiš ničesar, nove karte kasneje nabiraš 
skozi naključne izzive v vseh petih svetovih. Tu srečaš interesantne 
tekmece, od takega, ki skriva karte pod artefakt in jih nato naenkrat 
izpljune na mizo, do onega, ki bitko dobi, če mu zmanjka podobic v 
kratkem kupčku. Seveda jih na odložišče meče kot ubrisan. Bojev se 
ne naveličaš hitro, ker računalnik na najvišji od treh težavnosti igra 
spodobno, čeprav občasno počne neumnosti. 

Bolj(e) kot se udejstvuješ, več kart in znanja imaš ter lepše znaš uredi- 
ti lastni snopič. Če nimaš časa, lahko za 18 evrov odkleneš vse karte 
oziroma si kupiš booster za 1,79 bruseljčana. Nekateri nad tem jadi- 
kujejo, vendar menim, da je plačevanje samo po sebi itak slabša mož- 
nost in izhod v sili, saj ne nadomesti sproti pridobljenega znanja. Člo- 
vek s kupljenim obiljem enostavno ne zna rokovati. To se pokaže zla- 
sti na spletu, kjer so možni obračuni za dva, tri ali štiri osebe z na- 
ključneži ali prijatelji s Steamovega seznama. 


Tepen, a ne poražen 


Magica 2015 bodo ljubitelji in medžikovski odvisneži pretežno veseli, 
že zaradi kart iz novega core seta D15 in osvobojene kreacije lastnih 
deckov. Pozabili niso niti na začetnike, ki jim je namenjen zelo dober 
tutorial. So pa letošnjo inačico izdelali precej površno. Odstranili so na 
primer alternativne oblike udejstvovanja, ki so pestrile minule verzije, 
kot so uganke, two-headed giant (spopadeta se ekipi s po dvema 
igralcema, ki si delita tako življenjske točke kot dejanja), planechase z 
večjimi kartami in šefovski archenemy. Nadomestili jih niso z - 
ničimer! Prav tako je tokrat manj predpripravljenih deckov in jih po 
začetni izbiri enega od njih ne moreš po želji menjavati, kar je res 
krneki. Taisto velja za boleče počasne menije in umetno pamet, ki 
skrbi za tapanje tvojih landov. V večbarvnih kupčkih jih redno upora- 
blja napak in treba se je zateči k ročnemu obračanju s tipko CTRL, 
medtem ko igra kaže, kaj kani uporabiti. Čuden sistem zaradi prilago- 
ditve drugim sistemom, saj je naslov narejen tudi za oba xboxa, iOS in 
Android. 

Leta samemu Magicu niso zavdala in zaradi tega je Duels 2015 še 
vedno vreden razmisleka. Tisti desetak za obilico MTGja ni dosti in 
čeprav so mikrotransakcije vdelane, so opcijske - z učenjem, igra- 
njem in nadgrajevanjem kupčka nadomestiš vsakršen izdatek. Vendar 
pa bi se morali avtorji vsebinsko in izvedbeno bolj potruditi, da bi 
poželi navdušenje. Škoda, da so letos tako zaspali na lovorikah oziro- 
ma da naloge niso vzeli resno, saj si Magic zasluži več. 


znova premišlja, da bi prodal svoj MTG-album, poln starih an- 
gelov in vampirjev. A potem bo imel le še tole digitalnost ... 


svo- 
manj- 


znova mnogo medžikiranja za majhen denar 
bodna izdelava lastnega kupčka, juhej juhej 
kajoče in pokvečene sestavine 

Stainless Games / Wizards of the Coast 

in xbox 360. Vendar je kljubyočesni privlačnosti piteča 


emška erpegejska serija Sacred kljub desetlet- 
ni starosti ni nikdar sodila med težkokategor- 
ne predstavnice žanra, je pa bila kljub temu 
zanimiva in si je pridobila zagreto občinstvo. 
Tako enica kot dvojka sta bili akcijski frpjki z razisko- 
vanjem prostrane dežele, nebrojem kvestov in spo- 
dobno zahtevnim mlatenjem. Tudi pri nas ju je igral 
in lajkal marsikdo. 
A časi, ko se je niz spogledoval s solidnostjo in vse- 
boval izvirno pesem benda Blind Guardian, so minili. 
Tretji del, ki ni več nastal pri Ascaronu, temveč pri 
prav tako švabskih razvijalcih tretjerazredne robe Ke- 
en Games, je zadovoljen s tem, da caplja za velikim 
Diablom Ill in prežvekuje njegove ostanke. Saj ne 
rečem, zna biti sprostitven, ampak to pač ne sme biti 
vse, na kar meri sodobna igra. Zlasti ne taka, ki jo 
tržijo po najbolj premijski ceni. 


Kar'Tel in lesketavi prah 


Dežela Ancaria je tokrat do obisti pisana. Rjave in 
črnikave teksture iz dvojke so preteklost in četudi se 
znajdeš opolnoči na pokopališču, v začaranem gozdu 
ter v dvorcu zlobne nakaze, veselje pronica skozi sle- 
herni piksel na zaslonu. Videti je, kot bi nekdo zave- 
stno kopiral slog World of Warcrafta. Temu ustreza 
vsa klasična tolkiensko srednjeveška fantazijskost z 
orki, demoni in coprnicami, v katero je vkovana plit- 
ka zgodbica o zlobnjaku, ki preti svetu in ga je treba 
namlatiti po nagi riti. Mu bo všeč. 

Edina okoliščina, po kateri Sacred vzpostavi lastno 
realnost, je pobalinski humor. Medtem ko je pobija- 
nje resno, so besede udejstvujočih obrnjene na hec. 
Imamo seksualno zblaznelega lokostrelca, ki peca 
nadzornico, ta pa ne špara z besednimi igrami tipa 
"You're well on your way to the well. Get it? Well?" 


4 AZ, ZA, ie 
Naključje v povezavi z lastnostmiord£ja odloča, če bo sovrag predčasno 


kra Vinrodložljivejši. 


Vmes padajo izjave, kot sta "I have defeated many 
enemies, none have complained!" in "I fought on 
both sides once. | won!" Negativci pa se cmerijo "The 
dark core is indestructible! lt said so on the box!" 
Sem omenil, da je enemu od barab ime Kar'Tel? In 
da, ko pride šefovski trol, zraven piše "Don't feed 
him!"? Vem, totalno najstniško in v stilu Jokerja leta 
1994, Ravno zato si večkrat nisem mogel kaj, da ne 
bi prasnil v smeh! 


Zatišje pred viharjem 

Način igranja je podoben Diablu Ill za konzole, saj lik 
usmerjaš direktno. Ne klikaš torej v prostor z miško, 
temveč uporabljaš WASD ali levo gobico, nakar 
udarjaš, streljaš in sprožaš veščine. Nelinearno izbi- 
raš med vnaprej zakoličenimi lokacijami na karti sve- 
ta, nakar zvečine premočrtno ubiraš edino pot in z nje 
sem ter tja skreneš toliko, da odkriješ kako skrivnost 
- skrinjo z denarci ali dodaten obračun. Vsak od štirih 
poklicev, to so bojevnik, lokostrelec, paladinja in su- 
ličarka, ima lastna orožja in spretnosti, na primer 
udarec z macolo ob tla ali tempirano bombo, ki jo po- 
ložiš med prevalom. Če jih v obračunih z vrači, pajki, 
vitezi, šamani, člani BDSM kluba Logatec in sličnimi 
grdavži nočeš fasati, se jim približaš, oddelaš svoje in 
se s premetom odmakneš, ko začno izvajati kaj neu- 
godnega. Ali pa jih z razdalje nadzoruješ z uroki oziro- 
ma strelicami. 

Nekaj časa je špil simpatičen. Lokacije so manjše, 
kjer moraš preživeti valove tečnob ali pobiti vse na 
malem prostoru, in večje, kjer te na koncu vandranja 
po ulicah, gozdnih poteh ter votlinah čaka glavar. 
Redno se izmenjavajo obdobja miru in bojevanja, 
vmes pa naletiš na kako past, kot so špice v tleh, ali 
padanje reči z neba. 

Uplahnjena trdota 


A kakor me je Sacred 3 občasno spravil v dobro vo- 
ljo, me je še večkrat vznejevoljil, ko sem na hordah 
sitnob vsevdilj uporabljal ene in iste finte. Oziroma 
eno in isto finto. Čeprav sam izbereš, kateri dve spo- 
sobnosti in orožje boš vzel s sabo, je nabor obojega 
sramotno majhen, tako da velike izbire nimaš. Za 
razliko od prejšnjih Sacredov, kjer si normalno skrbel 
za razvoj lika, je tu ta plat odsotna. Vse, kar dobiš pri 
levelanju, je pravica do rabe učinkovitejših reči. Tudi 
plena - loota ni, saj iz sovragov le kovanci. 

Sacred 3 sicer ni loot game, temveč skill game - ig- 
ranje v njem je odvisno od znanja, ne od opreme. To- 
da znanja je treba imeti bore malo, saj je špil lahek. 
Na treh osnovnih težavnosti si na avtopilotu, medtem 
ko odklenljiva četrta občasno celo prispeva h kaki 
smrti - ne pa tudi k spremembi pristopa. Tu je vsaka 
lokacija zaklenjena na 41 glede na tvoj izkustveni ni- 
vo, kar je glede na možnosti, ki jih po končanem 
osrednjem kvestu nudi Diablo lll, premalo. Na višanje 
težavnosti po lastni volji kar pozabi. Lahko tlačaniš za 
exp in odklep vseh nadgradenj, a smisla v tem ni. 
Zlasti ker ni nobenih elitnih mobov, saj sovražniki v 
new game 4 ne dobijo niti ene sveže sposobnosti. To 
je posebej boleče pri šefovskih bojih, ki so formalno 
sicer raznoliki, od bojne ladje prek zobate zverine do 
branjenja vodnjaka, a so njihovi vzorci dejanj tako 
enostavni, da mejijo na žalitev. Zaradi tega tudi ni no- 
bene potrebe, da bi šel v sodelovalni multiplayer za 
dva na enem PCju, PS3 ali xboxu 360 oziroma v nje- 
govo internetno varianto. 


Sveta pomagavka 


Če bi Sacred 3 stal od deset do dvajset evrov, ne bi 
kompliciral. Dal bi mu šestico in popotnico, da je to v 
redu špilič za začetnike v akcijskih frpjih, ki bi se v 
dosti boljšem Torclightu 2 in Van Helsingu 2 za po- 
dobno ceno oziroma brezplačnem Path of Exile mo- 
rebiti počutili ogrožene. Vendar Deep Silver zanj ra- 
čuna 50 evrov, kar ga postavi ob bok Diablu Ill oziro- 
ma drugim velikim igranjem domišljijskih vlog, kot je 
Divinity: Original Sin. Za v to družbo pa je mnogo 
preveč okrnjen. 


Svet, svet, svet si ti, Gospod, Bog vsega stvarstva. 


— Snet, snet, snet sem jaz, bedak, igralec tele igre. 


zna biti sprostitveno zabavna v bar- 
5h 0 vita in sposobna spravljati v smeh v 
bojno enostavna x prelahka x med- 
lo šefovje x nič vznemirljive dolgoročne vsebine x 
odločno predraga x  Keen Games / Deep Silver 

bo. Za 4 z 
Kdor je Warface pričakoval zaradi CryEngina, bo razočaran, saj pogon m 
! ostane neizkoriščen tako videzno kot fizikalno. Malokaj je moč porušiti. 


- s 


Po stari navadi so specialci sovražnih najemniških podjetij vselej videti nm 


bolje kot igralčev lik. Tisti naprednejši te znajo celo zaslepiti z laserjem. 


Sniper in rifleman sta poklica, dosegljiva spočetka, dočim za sanitejca in 
inženirja traja nekaj ur, da ju odkleneš. Poleg so uvajanja za začetnike. 
da TIH TEEN 


Minišef z rotirajočim topičem je od spredaj neranljiv, ker protioklepnih 
orožij v igri še ni. Eden mora iti za vabo, nakar ostali falota streljajo v hrbet. 


«m — 


ej, vsi se igrajo free 2 play, daj- 

mo se še mi," je moral pred leti 

po vsej sili pasti predlog v višjih 

ešalonih Cryteka. Ker je tvrdka 
najbolj poznana po Crysisu, streljanki z 
zelo veliko grafikami, je logično, da je 
njihov prvi F2P-naslov prvoosebnica v 
pogonu CryEngine. In ker večigralski 
deli Crysisov niso bili slabi, bo klic 'Iz- 
delano v Cryteku s CryEnginom!' goto- 
vo pri marsikom vzbudil zanimanje. 
Toda špila niso razvili v Frankfurtu, 
marveč so ga prepustili kijevski izpos- 
tavi. Kar se pozna. V prvi vrsti razloži 
ime, ki se ga v treznem stanju zaprmej 
ne domisliš. Warface. Resno? 


Za več fac 


Pričakoval bi, da se bo Warface osre- 
dotočal na streljanje tekmecev v obraz, 
toda špil je v prvi vrsti sodelovalna 
streljanka! Od dva do pet igralcev se v 
letu 2023 potika po brezimnih vasicah 
Kosova in Afganistana ter pragozdovih 
južne Amerike in Azije. Tamkaj poče- 
njajo nečednosti plačanci multinacio- 
nalke Blackwood, ki sploh ni aluzija na 
na razvpito najemniško firmo Blackwa- 
ter. Trgujejo z orožjem in ščijejo lokal- 
nim prebivalcem v pitno vodo. Žleht. 
Igro si po vzdušju najlažje predstavljaš 
kot sodelovalni Call of Duty. Z mošt- 
vom prodiraš po linearni stopnji, vsa- 
kih pet metrov pa se nate skriptano 
usujejo računalniški Blackwoodovi 
borci in te skušajo preluknjati. Kdor 
ima iz CoDjev izvežbane prave reflek- 
se, se bo počutil zelo domače. Hitrost- 
nega polaganja sovragov s headshoti 
je kot za stavo, vmes pa tečeš od ene- 
ga zaklona do drugega in z nožem za- 
štihaš plačanca, ki je ravno uletel izza 
vogala. Umetna pamet ni za prehvalit, 
ampak falotov je taka množica, da ne 
utegneš misliti na to. 

Je pa ena pomembna razlika: zdravje 
se ti ne obnavlja, kajti mašenje strelnih 
ran je naloga sanitejca, enega od štirih 
poklicev. Ob njem si lahko obuješ še 
škornje strelca, snajperja in inženirca. 
Vloge so žal dokaj plitve, saj ima razen 
različne oborožitve (dohtar recimo nosi 
šibrenice) posamezna le do dve poseb- 
ni lastnosti. Strelec obnavlja strelivo, 
inženirec krpa zaščitne jopiče in nasta- 
vlja mine. Krepiš se le z zbiranjem oro- 
žij in ko ima Call of Duty bolj pogloblje- 
no napredovanje likov, veš, da nekaj ni 
v redu. 

Co-op je nekaj dni fajn, ker se izzivi 
vsak dan zamenjajo. Na voljo imaš 
šesterico nalog, razporejenih po težav- 
nosti. Prve so primerne tudi za one, ki 
še ne vedo, kateri konec puške uperiti 


veliki preizkušnji. Sname te že ena do- 


bro merjena krogla ostrostrelca ali rafal 
iz minišefovega topiča. Na nekaj kon- 
cih namreč tvojo skupino napadejo po- 
sebej oklepljeni hodci in tam lahko že 
ena napaka pomeni ponavljanje karte. 
Ni švoh, vendar se začne ponavljati, saj 
je nalog manj kot ducat. To je problem, 
ker je boj proti igralcem - PvP - zanič. 


Ni preveč faca 


Boj proti soigralcem sicer premore več 
modusov in ima poleg deathmatcha še 
counterstrikovsko miniranje ter zase- 
danje položajev. A pol ducata kart je 
tako majhnih, da lahko zalučaš granato 
iz enega začetnega položaja v drugega, 
kar je seveda totalna komedija. 

To je le prvi košček 'ruskega' pridiha 
Warfaca. Pihalniki ne rezgetajo in ska- 
čejo, kot bi se zanje spodobilo, zazna- 
vanje zadetkov pa je čudno. Marsikate- 
ra tovrstna nerodnost gre na račun go- 
stovanja igre na švoh mašinah, saj se 
uradni strežnik uporabi le za povezova- 
nje igralcev, dočim igro gosti eden od 
njih (peer 2 peer). Če špil za to izbere 
koga iz Moldavije s 386ko, ni prijetno. 
Ljudje radi padajo z linije. Nekateri za- 
nalašč, ko jih iskalni samodej spari z 
mojstri in krepnejo v prvi sekundi. 
Zares pa se ti želodec obrne, ko uzreš 
vdelano štancunico z orožji in pri- 
boljški. Večina krepel, ki po moči ali vi- 
dezu izstopajo - tako imenovana 'kron- 
ska' oprema -, je na voljo le za evre in 
za omejen čas. Superca, pljuneš dva 
evra za megapuško in jo imaš v bistvu 
le v najemu za dva tedna. Uradna ra- 
zlaga je, da tako omejujejo moč plačni- 
kov, a ti imajo takrat še vedno boljše 
orožje od tebe. Predvsem pa takšna 
začasna imovina ni v redu za občutek 
razvoja igralčevega lika. 

Če namerava Crytek takole voditi tudi 
ostale free 2 play naslove, naj raje ta- 
koj odneha. Warface ima samo en luš- 
ten element, co-op, pa še to zato, ker 
ga drugje težko najdeš. Zavozili so tudi 
CryEnginov potencial, ker Warface ni 
videti prav nič bolje kot Call of Dutyji 
izpred petih let. Že res, da je špil urad- 
no še v odprti beti, a tako je že leta in z 
njim mastno služijo. Kako je lahko to 
druga najuspešnejša F2P-igra v Rusiji, 
mi je velika uganka. Nemara jo pa obo- 
žujejo udomačeni medvedje. 


Aggressor se trudi z grimasami 
napraviti vojni obraz, ampak samo 
izpade prismuknjen. 


sodelovalništvo je nekaj časa raz- 
gibano v zanič boj med igralci x 
oduren ekonomski model x polovi- 
čarska v mnogo pogledih x 


avgust 2014 


| Hhatever it is you're trying to do 
doesn't seem to be working. 

Tole je stavek, ki ga malodane sanjaš. Pa hotel sem le utrgati MW. [U R 
rožico. Ni pa problem iz obglavljene glave izdolbsti možganov. |S 


Ouest for Infamy 


skanje razvpitosti so izdelali s priljubljenim 

zastonjskim orodjem Adventure Game Stu- 

dio, ki že privzeto ponuja pikslast videz in 

ikonični pristop Sierrinih pustolovščin iz- 
pred četrt stoletja. Vseeno to ni klasična dogo- 
divščina, marveč sledi ustroju edinstvene serije 
Guest for Glory, kar pomeni vključitev nekate- 
rih sestavnih delov, ki jih poznamo iz frpjk. Ju- 
naček Rohan ni omejen na par dosegljivih loka- 
cij, marveč po mili volji raziskuje pravljično 
krajino, se pogovarja z življem, pridobiva kves- 
te, tepe okostnjake in si viša statistike. A po 
drugi strani je način igranja 'avanturističen', pa 
tudi probleme premaguje in kveste rešuje zve- 
čine z uporabo predmetov. Za razsvetlitev moč- 
virja mora na primer v glaž s posebnim mahom 
ujeti kresničke in tako. 


Fajter, mag in tat 

Kot v Sierrinem zgledu se fante spočetka odlo- 
či, po kateri poti infamije bo šel. Kot vojščak bo 
ovire premagoval s silo, coprniška usmeritev 
edina omogoča čaranje, dočim mu članstvo v 
cehu zmikavtov omogoča vlamljanje. Vsaka 
smer ima dobršen del lastnih nalog, pri čemer 
so one od tatu najmanj pestre, a po drugi plati 
najhitreje prinesejo cekine. Po izbiri mentorja se 
prične odkrivanje dežele, mest, gozdnih skriv- 
nosti, ruševin, močvirja in kakopak pokopališ- 
ča. Čeprav je večina krajev dosegljivih spočet- 
ka, še po dvanajstih urah najdeš kak nov pre- 
hod. V divjini so tudi zombiji, pajki in tolovaji, ki 
sprožijo boj. A ta je zanič, saj je nadzor kilav in 
izid je bolj odvisen od sreče. Večinoma se jim je 
zato bolje ogniti. 

Ouest for Infamy kljub videzu in sproščenemu, 
pretežno šaljivemu pristopu ni lahka igrica. 
Pravzaprav je orenk zaguljena. Že najti rdečo 
nit, ki se tika skrivnosti lokalne družine, zna biti 
problem, nakar je prvi kvest dolg tretjino špila. 
Lokacij je ogromno, pri čimer se menjavata še 
dan in noč, kar vpliva tako na videz kot na do- 
gajanje. Prav tako je veliko kupljivih in poberlji- 
vih predmetov ter sogovornikov, ki v dolgih po- 
govorih postrežejo z neočitnimi drobci namigov. 
Resda je igranje zaradi tega odprto in če ti ne 
gre osrednja naloga, se pač lotevaš postransko- 
sti. A taka količina zahteva precejšnjo osredo- 
točenost in potrpežljivost. Mnogokrat sploh ne 
veš, kaj bi sam s sabo in slepo bluziš naokoli. 
Enaindvajset ur je bil moj vložek, pri čemer sem 
bil večkrat primoran pogledati po forumih za 
rešitev. 


ritoprask 2014 


Cokle, kamni in nakovala 


Kljub konkretnemu trudu avtorjev z grafično in igralno vse- 
bino pa špil vključuje minuse, ki zavdajo privlačnosti. Eden 
večjih se tiče 'pustolovske' plati. Nekaj opravil in problemč- 
kov ima sicer pohvalno več rešitev, a to je le nekaj svetlih 
točk dizajna. Ob čisto razumskih poskusih namreč nepre- 
stano poslušaš en in isti stavek, kako jalovi so tvoji napori. 
Konju lahko daš korenček, jabolko pa je popolna bedarija. 
Vejo lahko odsekaš s sekiro ali odžagaš z žago, dočim je lo- 
tevanje s sabljo nezaslišano neumno. Kadilski stražar bo 
sprejel fajfo, toda če mu ponudiš cigaro, te špil pobara po 
duševnem zdravju. 

Ne dlakocepim, tega je preveč in je moteče. Dobiš na pri- 
mer risarsko oglje in kos papirja. Klikneš z enim na drugega 
in dobiš enak odgovor, kot če bi hotel skombinirati pajser in 
artičoko. Po drugi plati pa bo Rohan ob brez pomisleka 
hladnokrvno ubil človeka in sunil odrtega zajca, čeprav ga 
ne nuca. Če so stavili na zajeten inventar in splošno širino, 
bi morali upoštevati mnogo več kombinacij. Ter bolj poglo- 
biti vse skupaj, kajti tako junak kot dogajanje sta plitka. 
Cokla pri igranju so tudi nekateri nesodobni pristopi. Moto- 
viljenje s številnimi Sierrinimi ikonami je odveč in po sili ... 
klikanje mora biti včasih do piksla natančno ... pogovarja- 
nje ima švoh vmesnik ... inventar bi moral biti manj okoren 
in bolj pregleden ... zemljevid za teleportiranje obstaja, a 
vsebuje le par glavnih postaj in dostikrat kratkomalo ne naj- 
deš več vodnjaka ali štora v gozdu, čeprav si ga videl malo 
prej ... pogrešal sem beležke nalog in nasvetov ... tipično 
pogosto sierrovsko umiranje ne koristi ničemur ... Za na- 
meček so statistike brez pravega smisla. Če zida ne moreš 
preplezati ali zlomiti ključavnice, nanju kratkomalo stokrat 
klikneš, veščini se bosta z vadbo zvišali in ovira bo prema- 
gana. Brez veze. Pravzaprav bi špil komot deloval kot čista 
avantura, torej brez mlatenja in spremenljivk. 

Take zamere brez težav odpustim igricam, ki jih naredijo 
ljubiteljsko in distribuirajo zastonj. Infamy pa košta 20 
evrov. Ni slab, a potreboval bi več dodelave, težavnost pa 
mu tudi ne viša vrednosti, saj igralec slejkoprej začne po- 
gledovati za skozihodi. Vnovično igranje z zamenjavo pokli- 
ca da nekaj drugačnosti, vendar še zdaleč ne toliko, da bi 
odtehtalo vložen čas. Kdor bi rad poskusil take baže dogo- 
divščino, naj najprej preigra brezplačni in v prenekaterem 
pogledu celo boljši in globlji Heroine's Guest (Joker 246). 


Gizdalin razreši staro"skrivnost, ubije lokal- 
nega suroveža inrnaredi red v dolini, od jošk pa vidi le 
obrise. Ni pravice na tem svetu. : 


da 


veliko lepo narisanih zaslonov in'govora 
široka, zahtevna igra z občasnimi večreš- 


ljivostmi < nenehno poslušanje generične 


zavrnitve < vmesnik cena infamous Ouests 

| That was both gruesome and painful. ge; 


a — 
Vi 


s.s an a am, 


o Ad ve pon mm o — 
FoaIMI ras 


- 


TU say it - easy on the 
eyes isn't even closel If I 
didn't have , Id still 
pšner to feel how hot 


tari prdci se z nostalgijo spominjamo nekaterih 

naslovov iz polpretekle zgodovine. Ultima VII, 

Baldur's Gate, Fallout ... To so imena, ki jih iz- 

govarjamo s spoštovanjem in se pridušamo, da 
tako kompleksnih, uživaških ter globokih frpjk ne de- 
lajo več. Morda bo kdo porekel, da nanje gledamo 
skozi rožnata očala in bi danes izpadle bedno. A ravno 
nova izdaja Baldurja dokazuje, da gre celo po petnaj- 
stih letih za vrhunsko igro. Ni čudno, da je belgijski 
studio Larian kot zgled za Divinity: Original Sin vzel 
ravno naštete - in na Kickstarterju našel več kot dvaj- 
set tisoč podpornikov. 


Izvirni greh je izometrična frpjka s poteznim bojem, 
kronološko umeščena kako stoletje ali dve pred Divi- 
ne Divinity, prvo igro v seriji. Nikjer ni sledu o zname- 
nitih zmajskih jezdecih in Rivellon je videti kot gene- 
rična fantazijska dežela, kjer pravo renesanso onemo- 
gočajo neprestani spori med sedmimi rasami. Polna je 
magije, tudi nečedne. Za red na coprniškem področju 
skrbijo tako imenovani source hunterji, ki praktikante 
prepovedanih modrosti za stalno utišajo. 

Ravno njim pripadata osrednja protagonista, ki sta 
oba v glavni vlogi. Vodja gilde ju pošlje v mestece Cy- 
seal bogu za hrbet, da bi raziskala umor mestnega 
svetnika, pri katerem je bila skoraj zagotovo uporab- 
ljena prepovedana sorta coprnije. Toda kar je videti 
kot banalna naloga, hitro preraste v ekspedicijo ep- 
skih razsežnosti. V njej se pod vprašajem znajde ne le 
obstoj Rivellona, ampak mnogih vzporednih vesolj. 
Mesto na eni strani oblegajo orki, na drugi pa armada 
nemrtvih. Ob tem, ko se junaka trudita preživeti, zme- 
deta velikopotezne načrte nevarne sekte in potegne ju 
v vrtinec dogodkov. Tako sta prisiljena sklepati nena- 
vadna zavezništva, v druščino pritegniti voljne posa- 
meznike in marsikatero nalogo opraviti samo zato, da 
dobita košček informacije, ki bi jima pomagal razkriti, 
kaj se v tem kosu dežele dogaja. Vsak odgovor pa pri- 
nese nova vprašanja ... 

rev: 
1 ko pw app z 
so mesta v Rivellonu polna življenja. 


Cyseal je šele prvo območje od štirih, ki jih bosta obi- 
skala. Toda že v njem je skritih na ducate nalog, ki jih 
zastavljajo vsi po vrsti, od senilnega župana do proda- 
jalke rib na tržnici. V dnevniku sproži zapis celo na pe- 
sku ležeče truplo. Ribičem, ki jim je pogorela barka, 
moraš denimo najti novo zaposlitev z izpraševanjem 
desetin ljudi. Poveljnik garde ti ne bo kaj dosti pripra- 
vljen pomagati pri raziskovanju umora, če mu prej ne 
pomagaš ugotoviti, kaj se je zgodilo z njegovimi voja- 
ki, ki jih je poslal raziskovat pojave zombijev. Tu vsa- 
ka od lokacij sproži par novih nalog. Skratka, dogaja- 
nje je kompleksno in konkretno povezano na več ni- 
vojih. Vseskozi pa ga spremlja na trenutke obešenjaš- 
ki humor, ki mestoma preraste v pravo satiro frpjskih 
stereotipov. Bi nosil smrdljive ženske spodnjice za do- 
datno točko karizme? Izvoli! 

Ravno ta vseobsegajoči gordijski vozel zna botrovati 
začetni zmedenosti. V prvih nekaj urah sem dostikrat 
vprašal, kaj pravzaprav počnem, ko sem tekal od 
enega meščana do drugega, misleč, da sem nekaj 
spregledal. V enem takih poskusov sem v malho slu- 
čajno dal sliko s stene. Že sem jo hotel zavreči, nakar 
sem opazil, da je vredna petsto cekinov, kar v danem 
trenutku ni bilo malo. Zanjo sem dobil soliden lok! Za- 
radi takih detajlov sem začel na Cyseal gledati z dru- 
gačnimi, lakomnimi očmi in kovati zlobne načrte. Ko 
se je moj čarodej zapletel v pogovor s stražarjem, sem 
s tatico pobral vse, kar ni bilo pribito. 

Ko sem dojel še, da špil pričakuje vzporedno opravlja- 
nje več kvestov hkrati, saj novo sled nemalokrat od- 
kriješ med opravljanjem nečesa čisto drugega, zmede 
ni bilo več. Podatki so namreč v dnevniku lepo ureje- 
ni in z branjem dobiš dovolj namigov, kam bi bilo smi- 
selno vtakniti nos. Hkrati pa te špil noče voditi za roki- 
co. Pogruntaj si sam, kaj in kako, ne bom ti zabadal 
markerjev na zemljevid. Res je le, da si lahko sam oz- 
načiš točko za kasneje. Na srečo karte niso ogromne, 
tako da je moč na nov dokaz naleteti po naključju, če 
si vesten. 


Divinity ne pozna klasičnih poklicev v slogu coprnika 
in tanka, marveč je classless - oba lika oblikujemo 
sami. Osnova so primarne statistike, podprte z nizom 
veščin in perkov. Sistem je podoben SPECIALu v Fall- 
outu, le da je še nekoliko bolj prilagodljiv. Ker so vsa- 
kemu liku na voljo vse spretnosti in orožja, ga lahko 
kadarkoli pričneš šolati v prijemih, ki morda bolj ust- 
rezajo dani situaciji. Prvi del denimo copraš, nakar 
poprimeš za meč. Po želji ustvariš ozko specializirane- 
ga borca, ki mu bodo na dosegu roke najbolj ubojite 
tehnike, četudi znajo te v najbolj neprimernem trenut- 
ku zatajiti. Ali pa bolj raznovrstnega maherja, ki ima v 
malhi nekaj za vsako neprijetnost. Raznolikih perkov 
in znanj je toliko, da si kar vesel, ker jih lahko poraz- 
deliš med dva protagonista. 

Fino je, če se seveda dopolnjujeta. Pri enem denimo 
vložiš točke v diplomatske vode in pri drugem v miši- 
ce. Ali pa povabiš kolega, da se ti pridruži v sodelo- 
valni partiji. Lahko se namreč brezšivno kadarkoli pri- 
javi v tvojo seanso in prevzame nadzor nad drugim 
glavnim likom, nakar skupaj harata naokrog. Ni nuj- 
no, da po karti blodita skupaj. Čeprav sta vsak na 
svojem koncu, si lahko vedno izmenjujeta predmete, 
kritični dialogi pa bodo vključevali oba. 

Tvoja source hunterja se včasih ne strinjata, kako se 
spoprijeti z dano situacijo. Ne pri bojevanju, temveč 
moralnih odločitvah. Ujela sta recimo lačnega tatiča 
in prvi pravi, naj ga odvlečeta do trgovca, kateremu je 
izmaknil ribo, drugi pa, naj reveža izpustita, saj je kra- 
del iz nuje. V dialogu predstavita svoja stališča in na 
podlagi tvoje izbire nabirata točke na lastnem moral- 
nem kompasu. Morda boš enega določil za materiali- 
sta in drugega za idealista, pragmatika ali mehko- 
srčnika. Skratka, obema gradiš osebnost, kar včasih 
pripelje do konflikta. Če namerno izbiraš nasprotujoče 
si odgovore in ne prideš do sporazuma, je odločitev 
prepuščena miniiigri kamna, škarij in papirja. Še bolj 
prikupni so prepiri v sodelovalnem večigralstvu, saj 
nimaš shizofrenega občutka, da se kregaš sam s sabo. 

Verjetno najbolj presenetljiva odločitev avtorjev je potezni boj. 
Dandanes ga v frpjih ne uzremo pogosto. Divinity ubere staro- 
šolsko pot. Za vsako potezo ima lik določeno število akcijskih 
točk, ki jih lahko porabi za premikanje ali akcijo. Neporabljene se 
prenesejo v naslednji krog. Namenoma, kajti najsilovitejši napadi 
in coprnije jih porabijo več, kot jih dobiš v enem krogu. Enako se 
obnašajo nasprotniki, ki znajo včasih več potez ždeti pri miru in 
prenašati tvoje udarce, nakar te z uničujočim napadom na mestu 
ugonobijo. Zavedati se je treba, da ni vsaka palica za vsako ritko. 
Zombiji so odporni na strup, goreče okostnjake bo ognjena krogla 
pozdravila in proti duhovom meč ni kaj prida. 

Vse našteto napravi bojevanje taktično. Zanašanje na lastno de- 
struktivnost zvečine ne zadošča in všeč mi je, da moraš vsaj malo 
napreči možgane. Sploh, ker obstajajo alternative. Agresivno sku- 
pino sovražnikov lahko z begom pripelješ pred mestna vrata, kjer 
se ti bodo pridružili vojaki in baliste. V brezizhodni situaciji jo lahko 
pobrišeš skozi portal in se na bojno polje vrneš kasneje. Ali pa iz- 
koristiš tisto, kar najdeš v okolici. Vodo se da zmrzniti, olje zažgati 
in smrdeče truplo izbruhne oblak strupa. Tega igre na splošno ne 
obrajtajo kaj dosti in je zelo pohvalno, da obstaja še kje drugje kot 
v arkadni Magicki. Ker je sinergija vedno krepko močnejša od po- 
sameznih dejanj, se le nasmehneš, ko tvoja druščina čez čas stoji 
ob strani in gleda, kako se sredi plamenov grdobci pobijajo med 
sabo ali sami zakorakajo v past, namenjeno tebi. 


je perk, ki te spremeni v doktorj; 


| 
Nabor sovražnikov je pester. Že v prvem dejanju uletijo orki, zom- 
biji, okostnjaki, duhovi, troli in samomorilski bombaši, razjarjena 
favna z volkovi, prasci in medvedi, za povrh pa še kult nekroman- 
tov. Nato pridejo goblini, ose in celo strupeno rastlinje, dokler na 
' koncu ne prideš do, jasno, zmajev. Respawna ni, a tudi ne konkre- 
z Rene ee EN tnih šefov. Obstajajo unikatni večji brdavsi na prelomnih točkah 

tza ru. em določenih kvestov, vendar bi jih po diablovski klasifikaciji prej dal 
J SEE med elitneže, saj jih včasih položiš prej kot spremljajoče pod- 
Z EKUEKUIIU ložnike. 
- B Po zahtevnosti sovražnikov okvirno tempiraš, na kateri del karte se 
boš podal. Če te mimogrede pomalicajo, ti tam še ni mesta ali pa 
delaš nekaj narobe. Akopak si investiral dosti v opremo in zgodaj 
našel spremljevalne like - s sabo lahko vzameš še dva, ki ju vodiš 
enako neposredno kot protagonista, le neigralni liki se z njima 
nočejo meniti -, težavnost znatno pade. Vendar lahko tudi tu nale- 
tiš na hordo, ki je prevelik zalogaj, nakar z repom med nogami ui- 
deš na manj nevarno območje. 
Po drugi strani se včasih zgodi, da si močnejši, kot so predvidevali 
avtorji. Oprema v tipični maniri akcijskih frpjk pada naključno in 
se deli na običajno, magično, redko in legendarno. Če si bolj golju- 
five sorte, lahko pred veliko skrinjo, kjer te čaka nagrada, shraniš 
položaj in ga naložiš, če ti dobljeno ne diši. Vsake toliko najdeš kak 
unikaten kos in ti nosijo imena kickstarterjevskih podpornikov. 
Občasno pade (pre)dober drop, na primer orožje ali knijga s copr- 
nijo višjega nivoja, oziroma si oboje preprosto kupil. Nivojska 
omejitev obstaja, vendar ti špil za višjo ceno v akcijskih točkah do- 
voli rabo orožja, ki si mu še nedorasel. Ponavadi si pripravljen 
plačati, saj je izkupiček tebi v korist. 


Čeprav je moč konec doseči v petdesetih urah, si v tem primeru 
skoznjo odbrzel po bližnjicah in bržkone izpustil oziroma napol 
opravil kveste, ki jih za napredovanje glavne štorije ne potrebuješ. 
Vendar Original Sin ni take sorte igra. Njen čar je v tem, da prevo- 
haš vsak vogal, najdeš še eno skrivnost in se nemara naučiš pogo- 
varjati z živalmi. Te marsikdaj razkrijejo tisto, česar ljudje nočejo 
oziroma česar sploh ne vedo! Da se, skratka, potopiš v del Rivello- 
na in odkriješ vse, kar ti ima ponuditi. 

Včasih shraniš položaj le zato, da boš poskusil nekaj, za kar veš, 
da bo imelo usodne posledice. Nakar si presenečen, da je reč iz- 
padla povsem drugače, kot bi morala. Tedaj imaš občutek, da 
sam ustvarjaš zgodbo o dogodivščinah source hunterjev, ne le, da 
slediš scenariju, ki ti ga je pripravil nekdo drug. Žal štorija izpade 
plitka in potisnjena v ozadje, a po drugi strani je toliko za raziskati! 

LARIAN IN RIVELLON 


Belgijska skupina nam prigode iz Rivellona dostavlja že od leta 
2002, ko je izšel nesrečno poimenovani prvenec Divine Divini- 
ty. Za bebavi naslov je kriv nemški založnik CDV, ki mu ni sed- 
lo izvirno ime Sword of Lies. Ze takrat so naredili polnokrvni 
RPG, ki je presenetil s konkretno širino in imel večino prvin, ki 
jih uzremo v Original Sin. Le boj je potekal v realnem času. Gle- 
de na to, kako neznan je bil studio, so nas prijetno presenetili. 
Neuradno nadaljevanje, Beyond Divinity, se je prvikrat poigra- 
valo z dvema protagonistoma, pozitivcem in negativcem, ki ju 
je povezala veriga usode. Princip je ostal enak, saj si oba vodil 
hkrati. Novi založnik je bil Focus, ki je za zaščito uporabil oso- 
vraženi sistem Starforce, zato je bil doseg pičel. Skoda, kajti 
igra ni slaba in zdaj jo brez protipiratskega ščita dobite na 
Gog.com za petaka. Na isto vsoto cenijo tudi Divine Divinity. 
Sledilo je pet let premora. Uradni drugi del, Ego Draconis, je 
pogled prestavil protagonistu za hrbet in se skušal prikupiti tis- 
tim, ki so prisegali na Witcherja. Prehod ni bil gladek, še pose- 
bej, ker so šli še na xbox 360, kjer špil ni bil najbolje sprejet. 
Takisto smo igralci bentili nad nezadovoljivim koncem. Večino 
očitkov so odpravili z dodatkom Flames of Vegeance in nazad- 
nje združek prodajali pod naslovom Dragon Knight Saga. Gla- 
vna posebnost špila je bila možnost spremeniti se v pravega 
zmaja, ki je trosil ognjeno pogubo po celih vaseh. Ce jo boste 
kupovali danes, posezite po predlanski različici Director's Cut. 
Krovna zgodba Divinityjev še zdaleč ni končana in sprva smo 
pričakovali, da jo bo vsaj malo razkril Original Sin. Vendar so 
nam že ob pričetku množicanja povedali, da gre za ločen nas- 
lov. Povezave so, a jih bo zvečine uzrla le zelo predana skup- 
nost. Samozaložništvo se je izplačalo, saj so prodali že več kot 
200.000 izvodov Izvirnega greha, kar je največ med vsemi igra- 
mi, kar so jih naredili. Ob tem znajo podporo skupnosti vračati. 
Tako so lani povabili v studio avstrijski parček in pobič je v po- 
sebej za to narejenem kvestu zaprosil izvoljenko za roko. 


In ko bo enkrat najdeno vse, je tu urejevalnik, s katerim je moč iz- 
delati lastno avanturo. Kot demo je priložen kravji simulator, očitna 
parodija na znani izdelek s kozo v glavni vlogi. Verjamem, da bo 
modovska skupnost orodje s pridom uporabila za odpuljene ideje. 


Najhujši sovrag je hrošč 

Glede na to, kako ambiciozna je ta igra, ne gre pričakovati, da v 

njej ni žužkov. Parkrat se mi je zgodilo, da se mi opravljeni kvest ni 

štel ali pa mi je uspelo opraviti med seboj izključujoči se nalogi. 

Očitno sem ubral pot, ki avtorjem ni padla na pamet. Nadalje so tu 

statisti v naselbinah, ki neumorno žebrajo iste enovrstičnice, kar ti 

začne kmalu iti na jetra. V prenekaterem dialogu najdeš zatipkane 

napake oziroma v odgovor dobiš <Generic Answer 03>. Je pa res, 

da gre bolj za moteče stvari kot za kake kritične hrošče, ki bi one- 

mogočili napredovanje. Vseeno smo bili že deležni več korenitih za- 

plat. Ena od njih je žal onemogočila globalni čvek, ki je bil krasen, 

če se ti je kje zataknilo, a poln primitivcev, ki so tja hodili izživljat 

frustracije. Morda se nekoč vrne. 

Larian so majhen studio, ki so v Original Sin izlili srce in dostavili ; H h 
čudovito izkušnjo. Ravno zato ostri robovi v njej zarežejo bolj, kot bi  "Wigrisevlahko pridružiš-razli ivoje člansti /o je pona 
drugače. Ne glede na to, da se številka na koncu opisa ne prične z K i NG ; iruž tev kultu n 
devetico, pa bi ga moral preigrati vsak ljubitelj domišljijskih vlog. j 

Ni mi je težko postaviti ob bok trem velikankam iz uvoda. 


izkusi Rivellon na malodane pozabljen način: kot kraj, 
kjer nič ni pribito, niti štorija. Kako bo rešil deželo, je odvisno 
od njegove domišljije! 


dogajanje je prepuščeno igralčevi izbiri / hkrat- 

en nadzor dveh samosvojih likov v konkretna 

dolžina in velika vrednost ponovnega igranja 
večrešljivi kvesti x zgodba je povprečna x nemalo hroščev, 
čeprav niso kritični x nihajoča težavnost 


AMONG THE SLEEP 


reživetvene grozljivke za vlivanje strahu v glav- 
B nem uporabljajo en pristop - nemoč igralca, ki 

se sreča z groznimi grozotami. Takoj ko pograbi 
šibrovko in prične rešetati nakaze, srh izgine. V nor- 
veškem Krillbite Studiu so se zato vprašali, kdo je 
najbolj nemočen. Dojencelj z dudo v ustih, vendarle! 
Domiselna izbira lika ni sama sebi namen. Skupaj z 
je ravno upihnil ava svečko i in mama ga položi v 
stajo, kjer mu bo delal družbo novi pliš. A sredi noči 
se odprejo duri in nekaj mu vzame medvedka ter pre- 
vrne posteljo. Dojenčku ne preostane drugega, kot da 
gre iskat mamo. To bo počel z lahkotno pustolovsko 
rabo predmetov in reševanjem ugankic. Obenem bo 
moral bežati pred monstrumi, ki ga hitro ugonobijo. 


OLLIOLLI 


omniš Tony Hawk's Pro Skaterja, kjer si se z rol- 
B ko podil po mestu in za rezultat izvajal serije tri- 

kov? Če ti je ugajal, se boš ogrel za njegov mi- 
niaturni odvrtek OlliOlli, ki se osredotoča na besno 
nizanje vratolomnih potez. Ta samotarski indie špilič, 
ki izvira z drkalice vita, izgleda kot endless runner Ca- 
nabalt. Skejter vozi z leve na desno in na tebi je, da iz- 
polniš cilje za odklep naslednjega nivoja. Med njimi so 
'dosezi najmanj toliko točk', 'nikdar ne stopi na tla' in 
'izvedi kombo določene dolžine'. Bistvo je v ohranja- 
nju hitrosti, grindanju površin in doskokih. Za trike 
moraš opisovati različne gibe z levo gobico (tipkovni- 
ca zaradi poudarka na analognosti ni udobna) in za 
gladek pristanek v zadnjem trenutku pritisniti gumb. 


HALF-MINUTE HERO: 
SUPER MEGA NEO 
GLIMAX ULTIMATE BOY 


olminutni heroj je bil ob debiju na PSPju pred 
Pp: leti posebnost, zdaj pa si nekaj sekund 

slave jemlje tudi na Steamu. Rimejk tvorijo štir- 
je ločeni špili z istim polminutnim motivom, pri čemer 
gre za različne zvrsti z različnimi glavnimi liki. 
Hero 30 je rougelike frpika, kjer je treba v tridesetih 
sekundah vedno znova prilesti do pete stopnje, vmes 
rešiti uganko, najti predmet in ubiti zlodeja. Akcija je 
nevrotično hitra, boji potekajo samodejno, oprema je 
minimalnega pomena in ni hudih specialk ter magije. 
Je pa igranje zato naphano s humorjem, ki se norčuje 
iz klišejev. Formula zato kar deluje. 


Mae V a A O A AA AME 

Govoreči medo je edini zaveznik v izprijenem svetu. 
Pri enostavnih pustolovskih zagonetkah ti pogosto da- 
je namige, če ga stisneš k sebi, pa sveti v temi. 


A že kljuka je previsoko, da bi jo dosegel. Iz predalni- 
ka si zato napravi stopnice. Nato išče koščke sesta- 
vljanke ali zbira ključe, bajta pa postaja vse bolj gro- 
zeča, dokler se ne spremeni v odbito deželo kakor iz 
igračo, ki mu da vedeti, Gi je še vedno doma. S po- 

močjo govorečega pliša ugotovi, da mora poiskati 
spomine na mater. Toda v hiši ni sam in iz obrisov se 
kmalu pokaže bavbav. Otrok ve, da nima možnosti, 
zato se skriva, plazi in pazi, da ni preglasen. 

Ideja je huda in vzdušje je ob igranju ponoči fanta- 
stično. Včasih imaš sicer občutek, da igralni potencial 
ni docela izkoriščen, a po drugi plati je močan pouda- 
rek na zgodbi, ki se stopnjuje do pretresljivega finala. 
Gre za bujno domišljijo? Morda le za moro? Vsekakor 
je jasno, čemu malčki nočejo leči k spancu. Pod po- 
steljo je bavbav in medo je nemočen! Žal pa je cena 
za tri ure kljub temu previsoka. Kavbojc 

Krillbite Studio e 20 EUR 


Veliko sem igral Tončke Sokolove, a se ne spomnim, 
da bi kdaj grindal helikopterski rotor. V OIliOIliju ga 
daš mimo kot šef. V 109. poskusu, seveda. 


Sistem je enostaven in hitro priučljiv. Za privlačnost 
na daljši rok skrbijo dolg niz vedno težjih nivojev, 
spletne lestvice ter nabor trikov. Ob visoki hitrosti 
premikanja jih je težko povezovati v venomer izvirna 
zaporedja, saj ponavljanje ne prinese dobrega rezul- 
tata. Pri tem je treba skrbeti za preciznost, sicer se po- 
lomiš in moraš od začetka. Stopnje so grižljajčkaste, 
toda za poln nabor zvezdic je veščina nujna. Sploh za 
dnevne izzive, na štiriindvajset ur zamenjane stopnje, 
ki se avtomatično naložijo s spleta. Vadiš jih lahko po 
mili volji, toda zaresen poskus imaš samo en. 

Ker je tehnologija enostavna, igri zmanjka okoljske 
privlačnosti. Bliskovito drsenje po helikopterskih eli- 
sah, hrbtih dinozavrov in napuščih na nekaj tematskih 
ozadjih je sicer samo po sebi kul. Bi si pa želel še več 
razgibanosti videza ter elementov. OlliOlli je fokusiran 
na trike in drgnjenje ne ravno prelestnih predelov za 
perfekcijo, da je kmalu naporen. A če ceniš arkadnost 
in se omejiš na krajše seanse, je zelo soliden. Sneti 
Devolver Digital e 11 EUR 

Kot se za princeso spodobi, je ta varno nameščena na 
podestu, ki ga prenašajo podaniki. Z njega z varne 
razdalje pol minute izstreljuje puščice v sovrage. 


Podobno velja za druge dele. V strategiji Evil Lord 30 
prevzamemo vlogo zlobnjaka, ki se v slogu Dungeon 
Keeperja brani pred roparji. V tridesetih sekundah 
moramo s tremi sortami priklicanih pošasti pokončati 
vse napadalce. Sledi Princess 30, zamaskirana vodo- 
ravna streljačina, ki zahteva predvsem hitro odziv- 
nost. Kljub preprosti zasnovi je kar zabavna. Zadnji 
del Polminutnega junaka pa je Knight 30, kombinaci- 
ja platformijade in strategije, kjer moramo varovati 
čarovnika. Ta potrebuje točno pol minute za izvedbo 
smrtonosne čarovnije za uboj vseh sovragov. 

Špil je zapakiran v različna grafična vmesnika. Prvi 
jemlje navdih iz 16-bitnih iger in vrhunsko prenese 
satirično zasnovo, drugi pa je privzeti, a bolj bedni ri- 
sankasti način. Ne glede na to pa je Neo Climax za- 
bavna pogruntavščina, priporočljiva za tiste, ki bi radi 
izkusili nekaj neodvisniško drugačnega. Jurec 
Marvelous AGL e 7 EUR 


pa Pasti 


K srhljivemu vzdušju dosti pridodajo mnogovrstna 
okolja, kjer se fantazija prepleta z resničnostjo. Sko- 
da, da pri igralni plati niso bili tako domiselni. 

Misije ti zapovedujejo, kaj moraš storiti, vendar imaš 
določeno merico umetniške svobode. Preciznejši kot 
si pri doskoku, več točk boš imel. Ni tako lahko. 


Novi risankasti stil ne prinaša ravno dodatne igralne 
razsežnosti. Splača se ga hitro zamenjati za tistega iz 
originala, ki paše k špilu kot ata na mamo. 


JO 


KOLUMNI 


Menjava spola 


Za utvaro, da so ženske na spletu in v igrah v resnici 
fantje, imamo bore le malo znanstvene podlage. Ouattro 
izve za profesorico, ki fenomen aktivno preiskuje. 


niverza v Montrealu ima katedro za raču- 
nalniške igre in dizajn. Ta je pod drobnogled 
vzela skupino 375 igralcev in jih poslala v 
posebej za to narejen kvest v World of War- 
craftu. Ob tem so beležili obnašanje vseh sodelujočih 
znotraj igre, od tega, kako so se pogovarjali, do giba- 
nja in poveljevanja. Razlog? Hoteli so ugotoviti ne le, 
kako se v igrah obnašajo fantje in punce, marveč tu- 
di, ali se njihovo vedenje spremeni glede na to, kakš- 
nega spola je njihov lik. Rezultati so bili zanimivi. 


Najstnica z interneta 


Pretvarjanje, da si nekaj drugega kot v resnici, je sta- 
ro kot internet sam in prenekateri od nas je že srečal 
'najstnico s chata,' ki je bila v resnici kosmat dedec 
srednjih let z eno roko v gatah. Nekateri to počnejo iz 
trolovskih vzgibov, medtem ko so drugi pogruntali, 
da jim goljufivo predstavljanje za deklino v MMOjih 
prinese določene ugodnosti. Več pozornosti, nemara 
celo darilca ali to, da se okoreli igralci manj znašajo 
nad tabo. Ko je tak slepar razkrit, so posledice temu 
primerne. Ban in ploha žaljivk. 

Resnične igralke imajo nasproten problem. Zlasti v 
strelskih igrah, kjer prednjačijo hormonov polni najst- 
niki, niso deležne le ogromne pozornosti, marveč od- 
kritega spolnega nadlegovanja. Če se delajo, da so 
fantje, se jim s tem ni treba ubadati. A pravzaprav se 
jim ni treba dosti pretvarjati - dovolj je, da so tiho. 
Večina strelskih iger namreč ne ponuja avatarjev žen- 
skega spola. V moderni vojni so statistke. 

Kar je po svoje korak nazaj. Ob prelomu tisočletja, ko 
smo nabijali Guake 3 in Unreal Tournament, je bila 
vključitev ženskih likov v tovrsten naslov samoume- 
vna in je verjetno nemalo pripomogla k temu, da so 
po tradicionalno fantovskem žanru posegale punce. 
Nekatere so žele zavidljive uspehe na svetovni ravni. 
Nenazadnje Ubisoft zaposluje skupino igralk pod ime- 
nom Frag Dolls, ki ravno letos praznuje deseto oble- 
tnico. Nakar sta prišla Call of Duty in Battlefield ter za- 
trla žensko emancipacijo. CoD je babe za multi ponu- 
dil šele lani v Ghosts, na BF pa še vedno čakamo, 
čeprav so obljubili, da v štirici bodo. No, ni jih. 


Sestre povsod 


Profesorica Mia Consalvo, vodja raziskovalne ekipe, 
razlaga, da v World of Warcraftu že od začetka obsta- 
ja skupnost, ki je po spolu precej uravnotežena. Še 
bolj zanimivo je, da igralci v digitalnem svetu zvečine 
igrajo precej podobne vloge kot moški in ženske v re- 
sničnem svetu, vsaj s primarnim oziroma najbolj igra- 
nim likom. Tako se je izkazalo, da so moški v večini 
primerov bolj ukazovalni, se prej poženejo v srž bitke 
in so v čveku resnejši oziroma osredotočeni na zasta- 
vljeni cilj. Ženske po drugi strani vse skupaj jemljejo 
bolj lagodno in najdejo čas za šalo. 

Kaj pa, ko se vlogi zamenjata? Tu so naleteli na prvi 
problem. Žensk, ki bi WoW igrale z moškimi avatarji, 
je malo. V izbrani skupini, ki jo je tvorilo 44 odstotkov 


deklet, je le vsaka petnajsta priznala, da je kdaj igrala z 
moškim likom. Nasprotno se fantje radi preoblačimo. 
Več kot tri četrtine jih je poskusilo vsaj enkrat, 30 odsto- 
tkov bojda to počne redno. V tem JCT nismo izjema ;). 
Tu, pravi Consalvova, se pokažejo določene razlike. Do- 
kler do akcije ne pride, fantje v babjem avatarju baje 
kažemo manj agresivnosti, se bolj zabavamo in manj 
skušamo vplivati na skupino, a še vedno odstopamo od 
pravih žensk in kažemo določena tipično moška ob- 
našanja. Profesorica pravi, da moški iz neznanega razlo- 
ga opazno več skačemo. Če je torej ženski lik prava sko- 
kica, je zelo verjetno, da ga vodi moška roka. 


Pač igram z žensko, pa kaj! 


Razlogi, zakaj pride do spolu nepisane spremembe vede- 
nja, so zaenkrat premalo raziskani. Mia teoretizira, da v 
virtualni svet prenašamo sebe, kakršnega si želimo, da 
bi bili. Ne konkretno po gonadah, marveč po obnašanju, 
ki bi ga želeli imeti v realnem svetu, a si tega zaradi takih 
ali drugačnih moralnih zadržkov ne privoščimo. Naša 
online persona tako dosti bolj verno upodablja, kdo smo 
oziroma kaj želimo biti, kot resnična osebnost. To naj bi 
se poznalo na oblikovanju avatarja, kjer popravljamo 
značilnosti, ki nas motijo na fizičnem telesu, ali ustvarja- 
mo idealnega partnerja. Za svojo teorijo ima še premalo 
podpornih podatkov in napoveduje, da se bo v to poglo- 
bila. Ne sama, z njo sodeluje še pet univerz. 


V igrah imajo ženski liki ponavadi več možnosti prila- 
goditve, medtem ko so dedci zvečine namrgodene go- 
re mišic. A rečemo še kako o seksizmu v drugo smer? 


Medtem fantki, ki igramo punce, za to podajamo 
najrazličnejše razloge. Najpogosteje slišimo, da če 
že gledaš svoj lik v rit, naj bo ta ženska. Pogost od- 
govor je tudi, da babše na zaslonu vzame manj 
prostora oziroma jo je teže zadeti. Tretji razlog, ki je 
analogen prvemu, je, da so moški liki grdi oziroma 
imajo manj možnosti za prilagoditev. Čeprav ti ra- 
zlogi nosijo v sebi košček resnice, si upam trditi, da 
jih izvijamo iz trte. Podajamo namreč izgovor, ki 
smo si ga izmislili, ker se sliši dovolj verjeten, v bi- 
stvu pa ne razkrije ničesar - in hkrati ohranja našo 
pozicijo pravega dedca. Nemara pa z njim lažemo 
še sami sebi. Ne vemo, ker se nihče dejansko ne 
poglobi v to oziroma ne zastavi pravih vprašanj. 
Morda jih bo Mia v kateri naslednjih raziskav. 

Pri ženskah je preprosto razumeti, zakaj jih menja- 
va spola ne mika. Vanjo so zvečine prisiljene, kajti 
levji delež prvokategornih naslovov ima izključno 
moške protagoniste. Logično je, da s fantom ne 
bodo igrale, če se jim ponudi možnost, kar je v 
manj kot polovici primerov. Po raziskavi podjetja 
EEDAR, ki se ukvarja z napovedmi gibanj trga 
iger, je od 669 špilov, ki so izšli lani, le 24 takih s 
punco v glavni vlogi. Onih, ki bi ponujali izbiro 
med moškim in ženskim likom, je bilo še kakih 
dvesto. Preostanek so bili zabriti, izpod čela gleda- 
joči, zajebani kloni Sama Worthingtona. 

IGN je pred časom dokazal, da večina razvijalcev 
vse bolj stremi k temu stereotipu moškega prota- 
gonista, in postavil teorijo, da razlog tiči v marke- 
tingu. Ta z anketami vse bolj vsiljuje model, ki je 
najbližji ciljni skupini - testosteronskim mladcem. 
Ni čudno, da tipi, prenažrti ene in iste podobe, 
udarimo v kontra smer, če imamo možnost. Fan- 
tje torej igramo kot punce, ker lahko. Punce pa 
igrajo kot fantje, ker morajo. 


Vrnite nam junakinje 
Založniki početje opravičujejo s prodajnimi števil- 
kami, ki gredo pri Call of Duty v milijarde dolarjev. 
Vendar o tem zamolčijo, da za promocijo letno 
odštejejo krepke solde. EEDARJeva raziskava je 
razkrila, da imajo igre z dedci dvakrat višji ogla- 
ševalski proračun kot z ženskami. Temu navkljub 
se je ponovnega zagona Lare Croft prodalo več 
kot tri in pol milijone izvodov samo v prvem mese- 
cu. Prodaja Beyond: Two Souls se ravno tako me- 
ri s sedemmestno številko. 

Igre s puncami vsekakor niso nišni izdelek, name- 
njen feminističnim igričarkam. Laro smo med 
prvokategornice spravili fantje, ki smo nekdaj 
medleli nad njenimi špičastimi mlekarnami. V 
uspešno franšizo pa se je razvila, ker je bila po me- 
rodajnih kriterjih dober špil. Zakaj več založnikov 
ne naredi istega koraka, je bila ena glavnih tem 
predavanj na letošnjem E3. Gre za področje, na 
katerem lahko pričakujemo konkretne premike. 
Bili smo že na dobri poti, a smo zavili z nje in čas 
je, da se nanjo vrnemo. Za mnogo iger je vseeno, 
ali vodimo fračo ali otepača, in prenekateri bi de- 
kle prineslo dodano vrednost. Kako smo bili pre- 
senečeni, ko se je v pradavnem Metroidu iz oklepa 
prikazala Samus! Si predstavljate, da bi se to zgo- 
dilo z Master Chiefom? 


"Fantje igramo kot punce, ker lahko - 
punce igrajo kot fantje, ker morajo." 

ri Blizzard Entertainmentu so veliki nav- 
dušenci nad rogatimi bitji, kakršna po- 
seljujejo svetove Warcrafta, Diabla in 
Starcrafta. Zlasti pa imajo radi orke. Ta- 
ko zatreskani so vanje, da so pred glav- 
nim štabom v kalifornijskem Irvinu dali postaviti tri 
in pol metra visok kip orkovskega jezdeca. Mladež 
bržda meni, da so z zelenokožnimi hrusti pričeli v 
Warcraftu, a niso. Istega leta 1994, nekaj mesecev 
pred Orcs and Humans, so namreč izgotovili Blackt- 
horne, ki je imel orke s šibrovkami! Bil je 2D-plošča- 
da s plezanjem in streljanjem. Danes se ga drži slo- 
ves grdega račka Nevihtnikov. Vendar špil ni zanič, 
temveč le nekaj slabši od sorodnih odličnežev, kot 
so Prince of Persia, Another World in Rick Dange- 
rous. Poleg tega ima meni osebno najboljši intro z 
modrim Blizzardovim logotipom. Tega ob strelu puš- 
ke popacka rdeč madež in zraven se rola dlake dvi- 
gajoča muzika, podobna UFOvi. Kaj češ lepšega. 


ŠIBRE V KSIHT 


Uvodni prizor si skorajda pomešal z Warcraftovim, 
ker je bil na obeh grad. Toda v Blackthornu je gorel, 
saj so pošastni grobijani iz dežele Ka'dra'suul vdrli v 
miroljubno kraljevino Androth. Sredi kadečih se 
ruševin je androthski kralj Vlaros sina Kyla uspel pred 
poginom obvarovati tako, da ga je z magijo teleporti- 
ral s planeta Tuul na Zemljo. Tam je človekoliki Kyle 
postal najemniški soldat in vzgojil mišice ter metalsko 
čupo. Ko ga je dvajset let pozneje posrkalo nazaj v la- 
stni svet, je znal vihteti krepalice in se je namenil tem- 
nemu vladarju Sarlacu povedati, da mu sploh ni všeč, 
da mu je ta poklal familjo ter zasužnjil sonarodnjake. 
Sarlac se je odzval s: "Pomendral te bom in pljunil na 
tvoje kosti!", kar kaže, da je pripovedna spretnost 
Blizzardovcev od tedaj do Diabla III napredovala za 
približno dva promila. 

Kyle je najprej cepnil v rudnike, kjer so uklenjeni An- 
drothiji garali pod biči orkovskih stražarjev. Vendar 
gnusobe ob srečanju s Kylom niso pograbile sekir, 
marveč šotganke - in ti si uslugo vračal na enak na- 
čin. Tu si srečal zaščitni znak igre, umikanje. Ob priti- 
sku na puščico gor se je junak lahko pritisnil ob steno 
in so ga krogle zgrešile, dočim se je moral za strelja- 
nje spet izpostaviti. A isto so znali rogati nasprotniki. 
V bojih si si zato izmenjaval ogenj po hodnikih in se 
trudil sovrage ujeti odkrite, kajti vsak je bil za trenutek 
ranljiv. Ponavadi med repetiranjem orožja. Skratka, 
podobno skrivanju v zaklonih v modernih streljankah, 
le da smo to počeli v dveh dimenzijah. Blackthorne je 
imel zaklon, preden je bilo to kul! 

PRINC S PUŠKO 


Malopridneži s puškami niso bili edina nadloga. Poleg 
njih si srečal še kotaleče se kamnite goleme in valpe- 
te z biči, ki so bili videti kot naraščaj orkovskega fotra 
ter zergovske matere in si jih moral obmetavati z 
ročnimi granatami, ker so šibre lovili z zobmi. Kyle in 
nasprotniki so nosili dosti eksploziva, med drugim 
vodljive bombice. Opremo so zaokrožali napoji za 
zdravljenje, ključi in lebdeče dvigalo. 

Predmete in stikala si moral pravilno uporabljati v 
preprostih puzlah. Kyle je imel v sebi dosti Prinčeve 
krvi, saj se je na podoben način metal čez prepade in 
teatralno umiral na ošpičenih preklah. Le da je imel 
namesto turbana leder jakno. In namesto meča puš- 
ko. Vendarle pa ni znal skakati s krepalico v rokah, 
marveč jo je moral med akrobacijami pospraviti. To 
je botrovalo nadležnemu tipkarjenju pred vsako ploš- 
čadno sekvenco. 

Še bolj je šlo igri očitati, da se je premalo razvila. 
Strelna mehanika je bila kul, a na enak način si naži- 
gal praktično skozi ves špil. Okej, junak je dobil nad- 
grajene puške in kak stvor je včasih zahteval nov pri- 
stop. A tega je bilo premalo. Kotaljenje si moral upo- 
rabiti le pri šefu, Sarlacu, ki je bil tudi zato vrhunec 
igre. Problem je bil, da je bil edini poglavar! Sarlac je 
ravno s svojo imenitnostjo pokazal, kaj vse bi Blackt- 
horne lahko bil, pa ni. 

Smo pa dosti tegob oprostili zaradi še ene Kylove 
spretnosti — sovraga je znal pihniti v fris s slepim stre- 
lom za hrbet. Frajerji ne gledajo v eksplozije, Kyle 
Blackthorne, kot je bil novi junakov naziv, pa ni gle- 
dal niti, kako je orka razčesnil s strelom. Že tako so 
bili nagravžni, kaj šele razfršaljeni ... 


PRVA NEVIHTA 


Blackthorne je imel čast biti prvi naslov, ki ga je stu- 
dio napravil pod imenom Blizzard Entertainment. 
Pred tem so se namreč tri leta imenovali Silicon 6 Sy- 
napse - kdor je igral The Lost Vikings ali Rock n' Roll 
Racing, mu srce ob tem še danes igra. A le nekaj me- 
secev kasneje je prišel Warcraft in na Blackthorna je 
večina pozabila, četudi je bil igralcem in kritikom raz- 
meroma všeč. Nadaljevanja seveda ni dobil. 

Sprva so ga napravili za SNES in PC. Če te ga mika 
pognati na emulatorju, vedi, da ima SNESova inačica 
slabšo glasbo. To še bolj velja za izvedenko za Segin 
32X, ki je izmaličena tudi videzno. Zato se je ogni, 
čeprav ima štiri nove stopnje. Če hočeš izkusiti ta 
kanček Blizzardove zgodovine, zato vzemi PCjevo tip- 
kovnico. Dela tudi na računalniku za Word. 

KEZU V EU VSAV 


Okolica se je trikrat zamenjala in čez hosto in 
puščavo si na koncu prispel v Sarlacovo trdnjavo. 

Blackthorna je Blizzard dal na voljo zastonj za dolpo- 
teg z Battle.neta, pri čemer ne potrebuješ klienta! 
Začuda pa je igra na razpolago samo na ameriški iz- 
postavi, zato moraš iti točno na https://us.battle.net/ 
account/download/. Brez problemov dela na vseh 
sodobnih Oknih in sploh ni videti zanič. 


Interplay, PC in SNES - 1994, 
kasneje še sega 32X, mac in GBA. 


DAVE VIN BRADLEY 

NEMŠKA 
KVALITETA 


se pusti razvajati prenovljeni seriji igralskih 
slušalk slovitega nemškega proizvajalca Sennheiser. 


tilizirano razpotegnjeni logotip hannovr- 
ske firme Sennheiser je že dolgo sopo- 
menka za brezkompromisno čist in bo- 
gat zvok. Za podjetje, ki je leta 1968 
spisalo zgodovino s prvimi odprtimi 
slušalkami sploh, se manj kot to ne spodobi. Ko so 
pred leti prispeli na področje iger, smo zategadelj 
pošteno zastrigli z ušesi. Za špilavske naglavnice 
namreč velja, da je njihova cena glede na kvaliteto 
hreščanja prenapihnjena. Vzameš jih, če potrebuješ 
vdelan mikrofon ali surround, sicer pa je smiselneje 
odšteti novce za muzikalične izdelke. A Nemci so tu- 
di semkaj pripeljali pikolovskost in z modeloma PC 
350 ter 360 postavili mejnika, ki ju ostali izdelovalci 
še niso dosegli. Njihov repertoar je zdaj prenovljen, 
zato poglejmo, kaj je na voljo zvočnim gurmanom. 


GLME 2ERO, GLME 
ONE IN PC 350 SE 


Zero in one sta naslednika proslavljenih PC 350 in 
360. Razlikujeta se v odprtosti, kar pomeni, da gre pri 
modelu 'one' za slušalke, ki nekaj hrupa prepuščajo 
ven na račun pristnejše zvočne slike. To ne pomeni, 
da imaš na glavi bobneče zvočnike, gotovo pa motijo 
ljudi v istem prostoru. Omisliš si jih, če igraš sam. V 
nasprotnem primeru vzameš zaprte zero. Slednje 
imajo poleg tega zložljivo ogrodje in torbico, da jih 
lahko tovoriš po omreženih zabavah. 


Prva navdušujoča lastnost obeh izvedenk je udobno 
ohišje. Imata zajetne jajčaste školjke, ki povsem obja- 
mejo tudi večje uhlje. Zero ima usnjene blazinice, one 
takšne iz blaga. Na glavi oba stojita nadvse elegantno 
in celodnevne igralne seanse ti ne napravijo kompota 
iz uhljev. Le pri zeru upoštevaj, da se pri zaprtih izdel- 
kih glava bolj poti. Eleganco zaokrožita v desno školj- 
ko vdelan gumb za jakost zvoka ter poklopni mikro- 
fon, ki se ob dvigu sam ugasne. 

Najbolj udarna odlika je fenomenalen zvok. Gonila so 
podobna tistim v avdio liniji HD 500, kar pomeni kva- 
liteto, ki se konkurentom smeji v brk. S takšnimi 
slušalkami na primer pri orkestralni glasbi slišiš inšt- 
rumente, ki se drugod zlijejo v šum. Zvočna slika je 
uravnotežena in iz nje ne silijo srednji toni, kar se rado 
dogaja pri izdelkih za igre. Seveda pa zanju potrebu- 
ješ konkretno zvočno kartico, saj premoreta le analo- 
gne priključke. Hvalo lahko razširim še na mikrofon, 
ki učinkovito izloča šum. 

Edina 'slabost' je cena, saj zero velja 240, one pa 220 
evrov. Bi rekel, da se splačata, če ne bi bilo poleg 
mičkenega detajla: razlika v primerjavi s predhodni- 
ma PC 350 in 360 ni velika, kvečjemu malce polnejši 
basi in trdnejše ohišje. A sta starejši izvedenki vseeno 
več desetakov cenejši - no, če ju najdeš, saj ju ne de- 
lajo več. Alternativa je tako novi PC 350 SE, ki se od 
zera razlikuje le v manj kvalitetnih blazinicah in košta 
borih 190 evrov. Zakaj, mi res ni jasno. Skratka, zma- 
govalca sta one in 350 SE, razen če najdeš starejši 
verziji, to so zaprte PC 350 in odprte 360. 


Prenovljena linija z g4me one ima bolj vpadljivo belo ohišje od predhodnic, ki jih z bolj zadržanim črnim še 


zastopa PC 350 SE (na sredi). Razlika ni le v videzu, kajti bela ogrodja so odpornejša. Na one vidiš mreži- 
co, ki ponavadi izdaja odprte modele. Slušalke U 320 na desni pa so že na pogled mnogo bolj cenene. 

RABA OSTALIH SORT 
SLUŠALK 2A IGRANJE 


Ker pravimo, da imajo avdioslušalke boljši zvok 
od takih za špile, je na mestu vprašanje, v katerih 
primerih po njih poseči za igranje. Če hodiš na 
LAN-žurke in potrebuješ enostavno dosegljiv mi- 
krofon, vzameš igralske, ker je ukvarjanje z loče- 
nim mikrofonom nadležno. Takisto vedi, da ima- 
jo muzikalične naglavnice analogni priključek in 
se za kvaliteto zvoka zanašajo na tvojo mašino, v 
kateri moraš imeti spodobno zvočno kartico, 
sploh za prostorski zvok. Če imaš laptop, so 
USBjke z lastnim pretvornim vezjem večinoma 
boljša izbira. Za nameček avdioizdelki običajno 
nimajo potenciometra, ker jakost pač nadzoruješ 
na frajerskem glasbenem stolpu. 

Drugi del spektra so PC-slušalkice za govorance. 
Spričo miniaturnih školjkic zvok pri njih ni tako 
poln in slabo odstranijo okoliški hrup. Tudi na 
glavi ne sedijo tako udobno, čeprav zaradi lahko- 


z njimi v nalinijskih streljankah ravno tako uspe- 
šen, saj njihov rezki zvok (govor so srednji toni!) 
ne izpušča glasovnih namigov. Le užitek ob eks- 
plozijah in krikih je manjši. 


PC 323D in U 320 


Če se spustiš z elitističnih višin, imajo Nemci zate niz 
320. PC 323D se ponašajo s prostorskim zvokom, 
dočim U pri drugih pomeni 'univerzalno', saj dobiš 
poleg kablovje za povezavo z xboxi in playstationi. 
Obe na PC priključiš po USB-vtiču, kar pomeni, 
da imata lastne pretvornike zvoka. 
Kvaliteta hrupa je sicer glede na razerje in lo- 
giteche dobra. Predvsem jih prehiteva po 
ostrini in jasnosti. A zvočna slika je zaznavno 
poudarjena pri srednjih tonih in basih, zato jih 
zahtevnejši poslušalci ne bodo uporabljali za 
glasbo. Sennheiserjev surround je glede na 
onega v PC 333D napredoval in ni več tako 
zamolkel, vendar še pači glasove. Pri mikro- 
fonih, ki sta na elegantnih poklopnih roči- 
cah, nimam pripomb. Zamera pa je ohiš- 
je, ki na videz in otip daje cenen obču- 
tek. Školjki nista tako gibljivi kot pri 
dražji seriji in ne sedita tako elegantno 
na glavi. Sta rahlo ovalni in dovolj veli- 
ki, da objameta povprečno velike uhlje, 
ne pa tudi večjih, kjer tiščita. To je prob- 
lem, ker zanju zahtevajo 120 evrov. 
Naglavnici sta sredi močne konkurence izdel- 
kov, kot sta Logitech G430 in Corsair vengean- 
ce 1400. Za tako ceno bi pričakoval izpopolnjenost 
na vseh področjih, ne le zvočnem. Bolj smiseln je na- 
kup precej cenejših PC 320 enake oblike, ki imajo 
analogne vtiče brez vdelanih pretvornikov, a jih v Po- 
dalpju težko dobiš. Nisem navdušen. 

LOGITEGH G502 
PROTEUS GORE 


o je Logitech lani rahlo po- 
K: mišake in jim nale- 

pil novo znamko s črko G, 
smo dobili simpatično druščino 
izdelkov. Toda trg zahteva 
konkretnejše novosti. Prvi po- 
skus je bila pred meseci brez- 
žičnica G602 z impozantno za- 
logo hranjene elektrike. Drugi je 
G502 proteus core. Zakaj tak naziv? 
Ker je treba imensko konkurirati Ra- 
zerjevim kačam. Kobra, stari. 
Novinka je na prvi pogled slična G602, 
saj ima enako sloko, podolgovato obliko za 
desničarje. Manj zaobljena in ožja je od starejših 
Logijevih ledvičnih mišk. Kdor ima večjo dlan, ki jo 
rad naslanja na glodalca, ne bo navdušen. Otip pred 
nakupom je obvezen. Toda v primeri z G602 je G502 
ožičena miš, njena paradna novost pa je laserski sen- 
zor z ločljivostjo kar 12.000 dpi! Nastavljati ga je moč 
v korakih po 50 dpi od 200 pa do skrajne vrednosti. 
Bolno. Saj res prihajajo 4K-monitorji, koder bodo miši 
višje ločljivosti končno uporabne za navadne smrtni- 
ke. Toda nad 6000 dpi kurzor tudi tam bezlja kot ubri- 
san. Bolj smiselna je zmožnost tipala, da se prilagodi 
podlagi, podobno kot oni na Roccatovem konu. Nad 
zanesljivostjo senzorja res nimam pripomb. 
Tudi pri ostalih lastnostih je proteus core vrhunski ig- 
ralski izdelek. Odet je v oblogo proti potenju, ki jo na 
bokih bogati guma za trden oprijem. V elegantno do- 
segljiv prostorček lahko dodaš do pet 3,6-gramskih 
uteži in tako prirediš 145 gramov osnovne mase. Po- 
leg obeh uhljev premore tri dobro postavljene gumbe 
na levem boku, enega za koleščkom in dva ob levem 
ušescu. Prav vsi imajo odlična stikala z ravno pravš- 
njim hodom ter odzivom in slehernega je moč priredi- 
ti v preprostem programskem vmesniku. Nanje lahko 
nalepiš od ukazov za predvajalnik do makrov. Sistem 
pozna tako dvigalko, s katero podvojiš število kombi- 
nacij, kot snajperski knof, ki hipno zniža ločljivost. Ko 
si nastaviš želene ukaze, jih spraviš v do tri profile v 
pomnilniku na miši. 
A G502 ima žal črnega račka: kolešček. Logijevci so 
vdelali svojega z dvojnim delovanjem, koder prekla- 
pljaš med klikotavskim načinom za menjavanje orožij 
in brzečim za potovanje po spletnih straneh. Toda ko- 
leselj je glasen kot hudič, nerodno masiven in okoren 
za pritiskanje v vlogi vmesnega uhlja. Res čudno, da 
niso vdelali onega iz G5005, ki je takisto dvojne sorte, 
a elegantnejši in natančnejši. 


Logitechovo programje za nastavljanje zori kot vi- 
no in je danes med vsemi najpreprostejše za upo- 
rabo. Brez vsiljivega prijavljanja v račun! 

MINI TESTISI 


Če te kolešček ne moti, je G502 vr- 
hunska miš za špile, ki jo dobiš za 90 
evrov. V nasprotnem mirne duše kupi 
/ ostani na desetaka cenejši G500s. 
Škoda, da namerava slednje Logi 
nadomestiti s proteusi. Aggressor 


LOGITEGH K830 


ipkovnic običajno ne povezuje- 
T:«: s kavčem v dnevni sobi, saj 
je daljinec za sporazumevanje 
s televizorjem pogostejši pripomo- 
ček. A kdor za serviranje vsebine 
dnevnesobnemu zaslonu uporablja 
namenski medijski računalnik (Home 
Theater PC oziroma HTPC), dobro ve, da 
je brezvrvična tipkovnica obvezna. Logitech 
je že doslej ponujal mnogo tovrstnih izdelkov, 
denimo K400, TK820 in druge. K830 je novi člen te 
skupine. Gre za kompaktno in robustno tastaturo ele- 
gantnega stila, ki dobro sedi v naročju. Napravo na- 
pojiš prek USB-kabla, baterija pa nato zdrži okoli dva 
tedna redne rabe. Povezavi z računalnikom streže Lo- 
gitechova enotna brezžična rešitev z dosegom desetih 
metrov. 
Postavitev tipk je standardna, le desni del s številčnico 
nadomesti 3,6-palčna drsna ploščica, ki prepoznava 
dvoprstne geste za potovanje po menijih in poveče- 
vanje. Pod njo sta 'miškina uhlja', nad njo trije gumbi 
za nastavitve zvoka. Ostali medijski ukazi so v vrhnji 
funkcijski vrstici. Ker se po taki pripravi često posega 
v temi, vdelano tipalo svetlobe poskrbi, da tipke med 
uporabo žarijo. To je sicer fino in tudi par nastavitev je 
možnih na ta račun, a reč bi lahko imela senzor giba- 
nja, kot nekateri Logijevi daljinci. Tako bi osvetlitev 
sprožil že sam prijem tipkovnice, ne da ga moraš vz- 
podbuditi s prvim pritiskom. 


Tipkovnica K830 je namenjena multimedijskemu 
PCju, ki je priključen na TV. Izkaz je zadovoljiv, le 
cena je visoka, in včasih bi si želel še daljinca. 


Tipkanje in pošiljanje smernika po zaslonu je za obi- 
čajno rabo s kavča udobno in zanesljivo. Nizke mem- 
branske tipke so dokaj trde in niso za dolgotrajno pi- 
sarjenje, vendar izdelek temu itak ni namenjen. K830 
je načeloma soliden pomočnik za tiste, ki imajo v 
dnevni sobi PC, vendar nikakor ne idealen. Za ceno 
120 evrov bi namreč moral v kompletu prinesti še da- 
ljinski upravljalnik, ki je bolj priročen za gledanje fil- 
mov in podobne dejavnosti kot cela tipkovnica. 

Je pa nenavadno, da se Logitech ni odločil za poveza- 
vo bluetooth, ki bi razširila uporabnost še na televizor- 
je in konzole. Resda v zelo omejenem načinu z neka- 
terimi modeli deluje, vendar je uradno tipkovnica le za 
Okna 7 in 8. Vseeno preverjeno deluje tudi z Visto in 
mnogimi distribucijami Linuxa, med njimi kakopak z 
Ubuntujevo. Aggressor 


LOGITEGH G402 
HYPERION FURY 


e je miš G502 naslednica G500s, bo potemta- 

kem obstoječo G400s, katere posebnost je in- 

frardeči senzor, nasledila G402 z istovrstnim, 
popularno imenovanim 'optičnim' tipalom. Izraz ni 
najbolj posrečen, saj je tudi laser 'optičen', toda IR- 
lučka je bila pač prva nekroglična stvar in naziv je 
ostal. V čem je danes sploh razlika med 'optičnimi"' in 
laserskimi zaznavali? Prva imajo občutneje nižjo ločlji- 
vost (dpi). A po drugi plati so manj dovzetna za mot- 
nje in bolje prenašajo hitre sunke z roko. To je zlasti 
pomembno za starošolske igralce prvoosebnih stre- 
ljačin, na primer Guaka. Namesto da bi navili dpi in 
precizno sukali zapestje, raje pometajo po mizi in se 
gredo poleg igranja fitnes za ramo in komolec. Za ta- 
ko akrobatiko nucaš glodalca z nizkim dpijem, a viso- 
ko natančnostjo. Se pravi, optično miš. 


vse najnovejše ; Grka 
ni raznobarvna utripajoča disko luč kot pri roccatih. 


Ker je treba pri tovrstnih manevrih napravo veliko 
dvigovati, so inženirji v G402 vdelali merilnike po- 
speškov in žiroskope, ki ji tudi v zraku povedo, kam 
mora iti merek. Skupku tipal pravijo 'fusion engine' in 
zmogel naj bi natančno tolmačiti gibanje s hitrostjo 
okoli trinajst metrov na sekundo. To je veliko. Največ 
doslej, če verjameš tržnikom, ki so morali fejst poha- 
ti, da so iznašli podnaziv hyperion fury. V praksi je za- 
bavno suvati miš v zraku in gledati, kako se odziva 
kurzor. Strelcem pa lahko položim na srce, da je za- 
mikanje smeri pri dvigovanju povsem nezaznavno. 
Videzno je G402 enaka G502, z udobno podolgovato 
obliko za desničarje in USB-ožičenostjo. S sestro si 
deli tudi razpored gumbov in njihovo odlično kako- 
vost, torej tri bočne in dva za dpi. Le knofa za ko- 
leščkom ni. Sorodnost se nadaljuje s prirejanjem uka- 
zov in makrov v programju, tri profile lahko takisto 
spraviš v vdelani pomnilnik. Natančnost je moč na- 
stavljati v korakih po 80 dpi od 240 do 4000. 

Se pa izdelka pomembno razlikujeta po nečem dru- 
gem. V G402 so namreč dali klasični gumijasti ko- 
lešček, ki je za igranje udobnejši od dvonačinovnega v 
G502. Štiristotka je nekaj preprostejša še zaradi od- 
sotnosti uteži in je s 140 grami lažja. Enostavneje se je 
takisto ločiti od soldov zanjo, saj stane 70 evrov. Brž- 
da najboljša miš ta hip za starošolske kvejkaše in ti- 
ste, ki želijo dosti spodobno igralsko miško ter ne nu- 
cajo 65 milijonov dpi. Priporočam. Aggressor 

"Internet je zaporedje cevi," se je leta 2006 nerodno izrazil ameriški 


senator Ted Stevens in požel salve smeha. Vendar njegova primer- 
java ni tako iz trte izvita, pomisli Ouattro, in predstavi fizični del in- 
ternetne infrastrukture — tako imenovano internetno hrbtenico. 


te se kdaj vprašali, kakšno pot pre- 
potujejo podatki, ko jih zahtevate 
od strežnika na spletu? Je pot kaj 
drugačna, če pošljete tvit z mobilnega 
telefona? Kako lahko beremo elektron- 
sko pošto na letalu in in na kakšen 
način dostopajo do interneta na 
Mednarodni vesoljski postaji? Od 
kod pravzaprav dobi internet vaš 
ponudnik? Mar tudi on plačuje na- 
ročnino kaki večji ribi? Odgovor zaje- 
ma množico kablov, omaric in tehnologij, ki po- 
sredujejo paketke podatkov do njihove končne 
postaje, ter armado ljudi, ki skrbijo, da reč delu- 
je. Postali so novodobni živčni sistem našega 
planeta, po katerem se pretakajo slike mačk, 
prOn in zlonamerni komentarji. 


Sodobnega telekomunikacijskega sistema, od katerega 
smo odvisni, si ne znamo predstavljati brez kablov. Nape- 
ljevali smo jih po zraku ali zakopavali v zemljo. Ko se je 
pokazala potreba po hitri medcelinski izmenjavi informa- 
cij, smo jih začeli vleči po oceanskem dnu. Danes je z nji- 
mi povezan celoten svet razen Antarktike. Na najmanjši 
celini ni nikogar, ki bi imel tam stalno bivališče, le pingvi- 
ni in peščica znanstvenikov na raziskovalni postaji. Tem je 
enostavneje zagotavljati povezavo naravnost iz vesolja, 
prek satelita. Kako neogibni so drugod podvodni kabli, 
priča podatek, da po njih poteka 99 odstotkov medcelin- 
skega prometa, le en odstotek je brezžičen. Kraji, na kate- 
rih pridejo iz oceana, so varovani enako strogo kot vo- 
jaške postojanke, saj gre za objekte ne le državnega, am- 
pak kar planetarnega pomena. Ne glede na to, da jih je ve- 
lik del v zasebni lasti. To je zgodba o internetni hrbtenici, 
ki nam omogoča neprestano povezanost. 

KODA. 


Taka je zgradba tipičnega podmorskega kabla. Po- 
datkovni del je samo ona drobna žička na sredi. 
Vse ostalo je izolacija, opora in zaščita pred pretr- 
ganjem. Na dnu morja ga je težko popraviti. 


avgust 2014 


nalniki, telefonom ali radijskimi postajami. Prvi 

signal, ki je potoval po električni žici, je bil brzo- 
jav. Konceptov zanj so se domislili že sredi 18. sto- 
letja, vendar uporabne različice niso naredili skoraj 
celo stoletje. Manjkal jim je namreč kritični kos 
elektronike - rele, z elektriko krmiljeno stikalo. Po 
njegovi iznajdbi leta 1835 je trajalo le dve leti, da 
so postavili prvi komercialni električni telegraf v 
Londonu, ki je deloval med postajama Euston in 
Camden Town. Istega leta je v ZDA Samuel Morse 
neodvisno razvil podoben sistem. 


[prije doba se ni začela s prvimi raču- 


Ko pomisliš na telegraf, ti skoči pred oči podoba 
strička s ščitkom na glavi, ki tapka po takem sti- 
kalu. Z njim je krmilil oddaljeni rele, ki je vklap- 


ljal zvočnik, drugi striček pa je beležil piske. 


V naslednijh dvajsetih letih so Američani zgradili 
brzojavno omrežje, ki je seglo čez cel kontinent in 
spravilo na boben znamenito kurirsko službo Pony 
Express. Prenos informacije, ki je nekoč trajal več 
tednov, je z enega konca države na drugega vzel le 
nekaj minut, če le ni kak nepridiprav prerezal žic. 
Neslutena hitrost, s katero so potovale novice, je 
zaznamovala poslovni svet in kmalu so pričeli raz- 
mišljati, kako z izumom premostiti ocean. A so jih 
pri tem prehiteli Britanci. 

Elektrika ima to zoprno lastnost, da v kontaktu s 
slano vodo uide iz žice. Dosti umov 19. stoletja se 
je ukvarjalo s problemom, vendar uporabnega izo- 
latorja niso našli. Nakar je Michael Faraday odkril, 
da ima gutaperča, vrsta lateksa, ki so jo pridobiva- 
li iz dreves guta na Malajskem polotoku, odlične 
izolacijske lastnosti. Še pomembneje je bilo, da 
vodno rastlinje in živalstvo lateksa ni maralo. 
Zgodnji poskusi so se namreč radi končali tako, da 
so izolacijo požrle ribe. Faraday je torej iznašel 
prožen izolirani kabel, ki je še danes temelj elektri- 
ke, in predlagal, da z njim vzpostavijo zvezo prek 
Rokavskega preliva. Leta 1845 so izum uspešno 
preizkusili v strugi Rena. Pet let kasneje pa so slo- 
vesno predali v pogon prvo podmorsko povezavo 
med Dovrom in francoskim Calaisom. 

Atlantsko telegrafsko družbo so ustanovili leta 
1856 in potrebovali so deset let ter štiri neuspešne 
poskuse, da so z ladjo Great Eastern položli kabel 
2300 morskih milj (4250 kilometrov), kolikor jih je 
od irskega otoka Valentia do Nove Fundlandije. 
Spak se je namreč neprestano trgal, ponavadi za- 
to, ker se je plovilo peljalo prehitro in so ga preveč 
napeli. Pred sto petdesetimi leti pač niso mogli na- 
tančno vedeti, kako daleč je do morskega dna, in 
so računali na to, da se bo pod vplivom gravitacije 
sam dovolj hitro odvijal s koluta. Tega pa kabel s 
premerom vsega tri centimetre ni zdržal. 

UDAR 

PJAVA 
Transatlantski kabel je bil mojstrski izpit. Takoj zatem 
so dosti bolj smelo spravili žico vse do Indije in nazad- 
nje pripojili še Avstralijo leta 1872. Zadnja postojanka 
je bilo prečkanje Tihega oceana, kar jim je končno 
uspelo leta 1902. Da so objeli ves planet, so prak- 
tično uničili gozdove gute. K sreči je kemijska indu- 
strija kmalu pričela proizvajati plastiko, gutaperčo pa 
je marsikje zamenjeval cenejši kavčuk, zlasti po od- 
kritju vulkanizacije. 

ze AI PINOT seč ; o oe a? 
Baker je dragocena kovina, zato so stare kable ne- 
koč redno vlačili iz morja. Tole je prva Western 


Unionova podmorska linija, ki je povezovala Lon- 
don in New York. Premer tega kabla je le 4 cm. 


Posebej komplicirano je bilo popravljanje kabla. Ko se 
je ta pretrgal ali povzročil kratek stik, so najprej z oba- 
le z merjenjem upornosti približno ugotovili, kje bi lah- 
ko do poškodbe prišlo. Nato so kabel s kljukami pote- 
gnili na površino in merili, ali po njem še teče tok. De- 
fektni del so odrezali in vstavili brezhibnega. Potem so 
morali vso reč dodatno izolirati. Danes popravilo obi- 
čajno poteka tako, da zamenjajo kar kompletno pove- 
zavo med dvema ojačevalcema. Glavni problem je, da 
v množici kablov dostikrat na površino potegnejo na- 
pačnega. Večina jih namreč teče po isti trasi. Zato si 
na nižjih globinah pomagajo s potapljači, sredi ocea- 
na, kjer je dno nekaj kilometrov pod njimi, pa z daljin- 
sko vodenimi podmornicami. 

Lep čas se pojavljajo ideje, da bi odslužene kable po- 
spravili z oceanskega dna, saj je v njih nemalo drago- 
cenega bakra. Vendar izračuni kažejo, da bi stroški 
presegali izplen. Ko je v igri denar, imata ekologija in 
manjša zmeda pri vzdrževanju postransko vlogo. A 
slejkoprej bo cena barvnih kovin poskočila ali pa si 
bo kak podjeten cigan končno omislil podmornico. 

Sodobna napeljava je različnih debelin, odvisno od 
tega, koliko podatkovnih niti se skriva v njih. Je pa 
kopenski del vedno debelejši od podvodnega, saj 
nepovabljenci laže pridejo do njega. 

Kablovje se množi 


Kakor je napredovala tehnologija, tako so se telegraf- 
skim kablom pridružili drugi telekomunikacijski vodi. 
Prvi telefonski čezoceanski vod TAT-1 so položili leta 
1955 in ga v uporabo predali naslednje leto. Po koak- 
sialnem kablu, ki se je raztezal med Škotsko in Novo 
Fundlandijo, je lahko hkrati teklo šestintrideset pogo- 
vorov. Se je pa na tako dolgih razdaljah poznal zamik. 
To težavo so poznali že iz telegrafskih časov in so jo 
reševali z višanjem napetosti v vodu. Šele v šestdese- 
tih so izdelali prve ojačevalnike signala, ki so bili po 
dnu oceana razpostavljeni v enakomernih razmikih. S 
tem so mnogokratno pomnožili število hkratnih zvez 
in končno zmanjšali zamik. Mnogo teh kablov krasno 
deluje še danes, a jih ne uporabljajo več, ker za da- 
našnje podatkovne prenose niso dovolj zmogljivi. 


Polaganje žice v morje izvajajo specializirane ladje. 
Nekdaj so to počeli na pamet, zato so se pogosto 
trgale. Danes teren pregledajo, plovilo pa glede na 
globino prilagaja hitrost premikanja in odvijanja. 


V osemdesetih je namreč nastopila doba optičnih vla- 
ken. Svetlobni prenos je povzročil pravo revolucijo, 
saj je za nekaj razredov presegel prepustnost bakre- 
nih žic in grozil, da bo klasičnim žnoram preprosto 
odklenkalo. Optika je še dandanes hitrostni prvak in 
večina globalnih komunikacij poteka čeznjo. Vendar 
se baker ni dal. Njegov glavni adut je bila nizka cena 
na krajše razdalje, zato je veljal za prvo izbiro pri 
gradnji kabelskih televizijskih sistemov. Operaterji so 
tudi na kopnem pričeli uporabljati ojačevalnike in po- 
sledično dobili več pasovne širine. 

Sprva je to pomenilo, da so svojim naročnikom ponu- 
dili več programov. V dobi interneta pa so ravno ka- 
belski ponudniki hišnim uporabnikom med prvimi 
omogočili, da so izkusili čare širokopasovne poveza- 
ve. Spomnim se, kako so konec devetdesetih tisti, ki 
so mastno plačevali za telefonske impulze, z zavistjo 
gledali uporabnike Gorenjskega kabla. Medtem ko je 
tipičen uporabnik klicnega dostopa potreboval za eno 
datoteko MP3 petnajst minut, so oni v tem času s pi- 
ratskega FTPja zvlekli celovečerni film v takrat stan- 
dardni velikosti 700 MB. 


Prednost koaksialnega kabla pred optičnim je eno- 
stavna vejitev, saj potrebuješ le ceneno kretnico. 
Nekateri si na ta način postavijo hišno omrežje, saj 


Kje ponudnik kupi internet? 
Uporabniki smo zvečine vsaj osnovno seznanjeni s 
tem, kako internet pride od ponudnika do nas. Pred- 
stavljamo si Telekomovo telefonsko centralo, v kateri 
so velikanske omare in na tisoče žic, med katerimi je 
ena 'naša'. iz centrale gre večja žica v Ljubljano, od 
tam pa pač nekam. Najbrž. Enako preprosto si je pre- 
dočiti koaksialni kabel, ki so ga televizijci napeljali do 
hiše in gre bržkone v Telemachovo lokalno centralo 
ter od tam v ljubljansko ali mariborsko izpostavo. Lo- 
gično lahko sklepamo, da gre signal nekako naprej, 
vendar o tem ne razmišljamo dosti. Ne briga nas reci- 
mo, da Amis svojega telekomunikacijskega omrežja 
dejansko nima, marveč fizične kable najema od Tele- 
koma. Pravzaprav za take stvari slišimo le, ko nam 
internet ne deluje več. Ko pokličemo tehnično podpo- 
ro, izvemo, da je prišlo do napake na medkrajevnem 
vodu. Recimo, da so komunalci z bagrom na Troja- 
nah pretrgali glavni vod. 


Optična povezava temelji na istem principu kot et- 
hernet. Do vsakega končnega uporabnika gre iz 
stikalne omarice svoje vlakno. Pomislite, kako 

težko je poiskati tistega, ki nemara dela probleme! 


V resnici so lokalni ali regionalni internetni ponudniki 
v podobni situaciji kot mi, končni odjemalci. Svoje 
povezave zakupujejo pri večjih komunikacijskih druž- 
bah in te spet pri večjih, dokler ne pridemo do skrbni- 
ka hrbtenice. Torej podjetij, ki si lastijo podmorske 
kable, satelite in antene. V grobem obstajajo tri ravni 
globalnih ponudnikov. Najnižja, tretja raven so tisti, 
pri katerih kupujemo dostop mi, končni uporabniki. 
Stopničko višje (tier 2) so veliki telekomi, pri katerih 
naši ponudniki zakupujejo linije. T-2 ima recimo po- 
godbe s tremi, Telekom z najmanj dvema. Vendar to 
ne pomeni, da promet nujno teče po dveh ali treh fi- 
zično ločenih kablih. Na isti optiki se brez težav dre- 
njajo paketki različnih ponudnikov, ki gredo k istemu 
principalu. Ali celo k drugemu, če je slednji zakupil 
kapacitete. Zato govorimo, da sta fizična in podatko- 
vna raven interneta ločeni. 

Tudi podjetja druge ravni imajo lahko svoje končne 
uporabnike, ki so zvečine multinacionalke. Recimo 
IBM, ki svoje podružnice združuje v lastno internetno 
omrežje. Internetni ponudniki enako kot mi uporabni- 
ki plačujejo pakete, le da so pri njih hitrosti izražene v 
gigabitih na sekundo in jih tipično zakupujejo v svež- 
njih po pet ali deset. Ker gre skoraj izključno za op- 
tične povezave, so hitrosti sinhrone, torej deset giga- 
bitov na sekundo v obe smeri. Vsakih pet sekund za 
en DVD podatkov. 

Čisto na vrhu so upravljalci hrbtenice, tier 1. Teh je na 
svetu sedemnajst in so lepilo, ki drži internet skupaj. 
Med njimi najdemo firme, kot so ATST, Verizon, 
Deutsche Telekom, švedska Telia in japonski NIT. 
Torej znana imena, ki ponujajo kopico komercialnih 
storitev, ob čemer ima vsako oddelek, ki skrbi za naj- 
višjo raven interneta. Govori se, da si ti superupravite- 


lji medsebojne komunikacije ne zaračunavajo, temveč 
med njimi obstaja gentlemanski dogovor. Vsi omo- 
gočajo ostalim dostop do lastnega omrežja, da lahko 
v zameno dostopajo do drugih. V primeru izpada ene- 
ga od njih si ravno tako nudijo rezervne povezave. A 
vendarle, če bi se skregali, bi teoretično dobili sedem- 
najst ločenih omrežij - ki pa, zanimivo, ne bi bila geo- 
grafsko omejena. Kljub temu bi obstajala možnost, da 
ne bi mogli odigrati spletne partije šaha s sosedom. 
Tega se zavedajo podjetja niže v prehranski verigi, za- 
to vzpostavljajo rezervne načrte na državnem ali re- 
gionalnem nivoju. 


V Evropi imamo tri prvonivojske ponudnike inter- 

neta in težko je reči, kateri od njih ima največji de- 

lež. To so Deutsche Telekom, Telia Sonera in Tele- 
com Italia oziroma njihov oddelek Seabone. 


Slovenska internetna 
tržnica koristi vsem 


Za razliko od navadne raje ponudniki svojim principa- 
lom plačujejo še količino prenesenih in oddanih poda- 
tkov, ne le pasovne širine. To je razlog, zakaj na gu- 
sarskih spletnih straneh zmerom vidite nabirke. Več 
prometa kot imajo, bolj jih njihov ponudnik udari po 
žepu, saj mora gigabajte plačevati. Ampak to velja 
samo za promet, ki ga dejansko oddajo ven iz lastne- 
ga omrežja, torej drugonivojskemu operaterju. Zato se 
podjetja na določenem območju mnogokrat odločijo, 
da si bodo prijateljsko izmenjevala podatke, ne da bi 
pri tem vključevala velike brate. 

Tako je v Sloveniji že za časa internetne zore zaživel 
LIX - Ljubljana Internet Exchange, namenski usmerje- 
valnik, ki je rabil zastonjski izmenjavi podatkov med 
takrat aktualnimi uporabniki interneta, tako akadem- 
skimi kot komercialnimi. Leta 1994 pa je Arnes vzpo- 
stavil SIX - Slovenian Internet Exchange in s tem po- 
nudil možnost izmenjave med vsemi slovenskimi in- 
ternetnimi ponudniki. Danes imamo dve vozlišči SIX, 
v kateri je vključenih šestindvajset podjetij. Na Arnesu 
pravijo, da prek njih Slovenci vsako sekundo pre- 
pošljemo v povprečju osemnajst gigabitov podatkov, 
v času največje obremenitve pa tudi do petdeset! 


SIX » Total Traffic 


umira por zecona 


6 m 
24 29 s a FE » so 
Current 11.96 6 
EU dverage 18.63 6 
Bean 39.13 6 

PROMETNIKI V 
KRIZIŠČU 


ok podatkov je odvisen od usmerjevalnikov - 
Tess Večina vas ima doma ob modemu 

še router ali pa sta združena v eno škatlo. Po- 
navadi vam ga dostavi vaš ponudnik in vse, kar 
morate storiti, je to, da vanj vtaknete mrežne kable 
računalnikov in konzol ter nastavite geslo za wi-fi. 
Kljub navidezni enostavnosti pa routerji omogočajo 
še dosti več, na primer omejevanje dostopa na do- 
ločene naprave, požarni zid in enostavne preusme- 
ritve. No, s tem se ukvarajo redki, saj tovrstnih sto- 
ritev povprečen uporabnik ne potrebuje. 
Usmerjevalniki pri internetnih ponudnikih opravlja- 
jo bolj specializirano funkcijo: usmerjajo paketke 
na pravo pot, podobno kot sortirnica na pošti. V ta 
namen imajo v drobovju natančno zapisana pravi- 
la, po katerem vodu in kateremu routerju v vrsti po- 
slati paketek na podlagi njegove ciljne številke IP. 
Pri naslednjem usmerjevalniku se zgodba ponovi, 
dokler podatki ne dosežejo ciljnega naslova. Kako 
podatki dejansko potujejo po omrežju, lahko ugoto- 
vite gun z ukazom 'tracert naslov. strežnika. ' Vsak 


ra prepotovati vaš paketek. 

Tako reč deluje na najnižjem nivoju. Na aplikacij- 
skem pa vse skupaj postane bolj zapleteno. Veliki 
servisi, kot so Google, Facebook in Amazon, nima- 
jo enoličnega IP-naslova, marveč roj strežniških 
farm po celem svetu, ki si enakomerno porazdelju- 
jejo obremenitev. Kje dejansko je naprava, ki obde- 
la vašo zahtevo, ne vedo niti skrbniki, saj je proces 
samodejen. Druge storitve, na primer BitTorrent in 
Skype, delujejo brez kakršnegakoli posredniškega 
strežnika. Storitveni del interneta je zatorej enako, 
če ne še bolj zanimiv in se mu bomo posvetili v po- 
sebnem članku. 


PS G:NUserskguattro> tracert www.siol.net 


Tracing route to www.siol.net [89.143.249.239] 
over a maximum of 38 h H 
1 s ns s om [192.168.1.1] 
9 ms s 7 ms. cm net [213.161.27.11 


3 

4 .net [213.161.2.3] 

- a.net [213.161.2.198] 
6 gej [91.228.194.185] 

7 x out. 

8 s 95.176.253. čij 

9 213.250.29.14 

18 wwu.siol.net [89.143.249.230] 


Ha ace complet 
Č:NlsersVguattro? tracert www.google.con 


Tracing route to w.google.com [173.194.35.1781 
over a maximun o£ 38 hops 


[192.168.1. 
[Pre disi. 27.1] 


router.asus 
s gnete 18 
2i 
t. [213.161.2.3] 
et [213.161.2.218] 
17.193.217] 
B.net .google.com [88.81.193.188] 
s  209.85.251. 
s  72.14.234.233 
216.239.48. iža 


209.85.259 
s muc83s82-in Sie. lei00.net [173.194.35.178] 


Če primerjamo poti paketkov, ki gresta na Siol 
ali Google, vidimo, da sta do petega koraka 
identični. Nato Siolov zavije na SIX, dočim Goo- 
glov pri mojem ponudniku odpotuje v Srbijo, 
naslednji hop pa je že v Londonu. 


Bi torej lahko prišlo do situacije, ko bi Telekomov 
uporabnik mogel dostopati do tujine čez povezave 
v lasti T-2? Tehnično za to ni ovir, le na usmerjeval- 
niku bi bilo treba ustvariti novo pot. V praksi pa te- 
ga ne gre pričakovati, saj podjetja čuvajo svoje 
vrtičke in plačujejo za prenesene podatke. Čemu bi 
konkurentu delal uslugo? Eden od razlogov je, da 
boš s tem zaslužil. Predstavljam pa si, da bi ob na- 
stopu izrednih razmer ponudniki znali stopiti skupaj 
in ljudem omogočiti povezavo v svet, ne glede na 
to, po katerem vodu teče. 


avgust 2014 


MIK soka LUJE 
Pet VEZAVA: 


a razliko 'Od bakrene RA po kateri signal 
Dress elektrika, pri optični povezavi infor- 

macijo nosi svetloba. Bistvena značilnost op- 
tičnega kabla je namreč refrakcija. To je fizikalna 
značilnost svetlobnega žarka, da se ob prehodu v 
gostejši medij, recimo iz zraka v vodo, 'zlomi', se 
pravi spremeni kot potovanja. Zato so recimo pred- 
meti v vodi dejansko na drugem mestu, kot jih vidi- 
mo. Pojav so pričeli temeljiteje raziskovati sredi 
19. stoletja in ugotovili, da je moč napraviti mate- 
rial, v katerem bi se svetloba tako lomila, da iz nje- 
ga sploh ne bi ušla. Če bi torej iz njega izdelal kabel 
in posvetil vanj na enem koncu, bi načeloma lahko 
spravil vso svetlobo okoli ovinka. Na začetku 19. 
stoletja so tovrstne materiale že pričeli uporabljati 
za dovajanje usmerjene svetlobe, recimo pri zobar- 
jih. Že v teh pionirskih časih so skušali prenašati 
tudi sliko, celo z določenim uspehom. Tako so dol- 
go delovali gastroskopi, naprave za preiskovanje 
želodca in črevesja. A trajalo je do osemdesetih, da 
so optična vlakna pričeli uporabljati kot podatko- 
vno povezavo. 
Na grobo rečeno signal potuje po vlaknu tako, da 
na enem koncu posvetimo vanj, na drugem pa ti- 
palo prebere sprejeto svetlobo. Vir svetlobe je pri 
povezavah nizke zmogljivosti, kot je recimo optični 
kabel S/PDIF za digitalni zvok, dioda, pri visokoz- 
mogljivih pa laser. Uporabljajo zvečine infrardečo 
svetlobo, ker je pri njej manj izgub kot pri vidni. 
Svetloba v snovi potuje počasneje kot v vakuumu; 
v optičnem vlaknu to pomeni približno 200.000 ki- 
lometrov na sekundo. Za primerjavo; po bakreni 
žici električni signal gre z okrog 150.000 km/s. Op- 
tične povezave imajo torej manj zamika - latence 
kot bakrene. Deset milisekund razlike čez Atlantik 
se sliši malo, vendar obstajajo naročniki, ki so jim 
take malenkosti pomembne. Ima pa optika še več 
prednosti. V en kabel lahko damo več vlaken in 
vsako prenaša lasten signal, ne da bi motilo druga, 
dočim pri bakru prihaja od popačenj zaradi elektro- 
magnetnih polj. Izguba signala je dosti manjša, za- 
to pri prekooceanskih kablih potrebuješ manj 
ojačevalnikov. Tipično enega na več kot sto kilo- 
metrov, dočim je pri koaksialnem kablu razdalja 
okrog šestdeset kilometrov. 
Iz naštetih razlogov je optika krepko cenejša za 
vzdrževanje, zato danes kompletna podatkovna 
hrbtenica temelji na svetlobi. Leta 2002 je svetovno 
optično omrežje podpiralo skupno hitrost približno 
dva terabita na sekundo - za pet blu-rayev! Danes 
je številka verjetno nekaj desetkrat večja, a poda- 
tkov ni, ker so poslovna skrivnost. V laboratorijskih 
razmerah pa so že dosegli hitrost 500 petabitov na 
sekundo. To pomeni, da bi v eni sami sekundi, če- 
prav med dvema računalnikoma v isti sobi, prene- 
sli toliko podatkov, kot jih uporabniki stočimo s 
Steama (okrog 50 petabajtov) v enem tednu. V re- 
sničnem svetu sta Lucent in British Telecom s ko- 
mercialnim hardverom na eni internetni povezavi s 
sedmimi kabli dosegla 1,4 terabita na sekundo na 
razdalji nekaj več kot štiristo kilometrov, kar neu- 
radno velja za svetovni rekord. 


ritoprask 2014 


- ra Ia 


m. da 


Kje ste bili konec aprila 2003? Ste že hodili v šolo/službo? Se spomnite kakšen je 
bil vaš mobilni telefon? Kaj pa internet? Kakšno povezavo ste imeli takrat? 


-. 


Zelo verjetno ste se takrat spogledovali s priključki ISDN, redki srečneži pa ste 
dostopali hitreje - s tehnologijo DSL ali kabelsko širokopasovno povezavo. Takrat 
ste verjetno prvič videli modro-črnega malčka - Linksys WRT54G. To je bilo še pred 
časom Gmaila, Facebooka in celo v času, ko je bila Wikipedija zgolj eksperimentalni 
projekt? Uporabniki naj bi (končno) lahko vzeli prenosnike v naročje in v vseh 
možnih prostorih hiše dostopali do spleta brez žic. Toda zgodilo se je več! WRT54G 
sicer ni bil prvi brezžični usmerjevalnik na trgu, bil pa je neprimerno naprednejši! 
Tako zanesljivega delovanja, stabilne povezave in dobrega pokrivanja s signalom ni 
zagotavljal noben drug izdelek. Zaradi delovanja na odprti kodi in posledično 
neštetih možnosti nadgradnje je takoj osvojil srca sistemskih administratorjev, 
snovalcev omrežij in — če hočete - frikov. V kratkem času je G, kot se mu je 
pogovorno reklo, zasedal mesta na omarah, policah, regalih in pisalnih mizah. 


Postal je najbolj iskan kos opreme za omrežja doma in v manjših pisarnah. Sčasoma 
je G dobil strojno prenovo in osveženo ime, ki ga poznamo še danes - GL. Tako je 
postal logična in edina prava izbira za vsakogar, ki je želel zanesljivo okno v svet. 
Splet! Še enajst let kasneje je o taisti napravi slišati samo dobro. Še vedno je najbolj 
prepoznavna ikona interneta. 
V enajstih letih se je količina naprav, brezžično povezanih z internetom, 
podeseterila, hitrosti dostopov v medmrežje prav tako, količine prenesenih 
podatkov pa so šle v nebo. 
Čas je torej za dostojnega naslednika. Linksys WRT1900 napoveduje delovanje in 
zmogljivosti, kot jih trg še ne ponuja. Dvojedrno srce usmerjevalnika bije s hitrostjo 
1,2 GHz, zmore brezžične hitrosti do 1900 Mb/s, spomina (128 MB Flash in 265 MB 
RAM) pa obetata visoko zmogljivost obdelave podatkov. Z dvema priključkoma 
USB (2.0 in 3.0) in eSATA se možnosti uporabe razširijo. Skupna raba tiskalnika in 
prenosnega diska, prenos datotek med uporabniki in dostop do njih s pametnih 
televizorjev ... da omogoča storitve v oblaku, pa sploh ni treba posebej omenjati. 
Linksys WRT1900 predstavlja vse dobro, kar je ponujal njegov predhodnik. Verjeti je, 
da bo z zanesljivim delovanjem, stabilnim in prodornim signalom ter mnogimi 
nadgradnjami omogočal funkcionalnosti, o katerih sedaj le razmišljamo. 

Spoznajte Linksys WRT1g00...pozabili boste na stvari, ki jih pred njegovim 

obstojem ni bilo... 


Distribucija: Avtera d.o.o., www.avtera.si 


65 


Podobnih izmenjav je veliko. Niso namenjene le niža- 
nju cene, marveč v prvi vrsti optimizaciji prometa. 
Zakaj bi paketki na Hrvaško delali ovinek čez Nemči- 
jo? Za nameček določeni ponudniki nastopajo na več 
trgih, Telemach je že tak. Zatorej naj vas ne začudi 
podatek, da kablaši do Googla dostopajo prek Srbije, 
kajti od tam imajo glavni vod v tujino. Tovrstno 
usmerjanje je posledica premetene zahteve ameriške 
vojske ob stvarjenju protokola TCP/IP, da morajo pa- 
ketki imeti možnost obvoza, če se primarna linija pre- 
kine. Ustvarjanje rezervnih povezav je torej standard- 
na praksa vsakega dobrega omrežnega operaterja. 
Če pri tem prihrani, toliko bolje. 


Skok v vesolje 


Ožičenost seveda povsod ni mogoča, bodisi zaradi fi- 
zičnih omejitev, bodisi finančnih. Sredi Sahare ali na 
Himalaji podatkovnih vodov ni, tu pa so še ladje, leta- 
la in seveda mednarodna vesoljska postaja. Še dobro 
torej, da poznamo brezžične povezave. Te lahko pote- 
kajo čez satelit ali bazne postaje, enako kot pri mobil- 
ni telefoniji. Slednje recimo uporablja sistem GoGo, ki 
zagotavlja internetni dostop letalom nad celinskimi 
ZDA. Tako opremljene jeklene ptice imajo na trebuhu 
anteno, v kabini pa oddajnik in običajen wi-fi usmer- 
jevalnik, kamor se potnik priključi s svojo napravo. 


Antena sistema Aircell je videti kot stabilizator na 
spodnjem delu trupa. Skupaj z mrežo baznih po- 
staj na tleh dobavlja letalu približno tri megabite na 
sekundo pasovne širine. Hej, bolje kot UMTS. 


Odročni kraji in oceani so odvisni od prenosa poda- 
tkov prek satelitov. V prvi vrsti uporabljamo geosta- 
cionarne satelite, taiste, ki nam omogočajo spremlja- 
nje satelitske TV. Pasovna širina je tu odlična - ne po- 
zabimo, da je primarna naloga digitalnih satelitov od- 
dajanje množice TV-vsebin. No, televizija je pri tem v 
prednosti, saj gre za tako imenovano broadcast odda- 
janje, torej pošiljanje enega signala v širokem snopu 
na čimvečje območje, recimo celotne Evrope. Kateri- 
koli sprejemnik lahko ujame ta signal in ga privede do 
televizorja, tako kot vsa ušesa v sobi slišijo radijski 
sprejemnik. Internetna povezava pa je namenjena toč- 
no določenemu in samo enemu odjemalcu, kamor po- 
datki prihajajo na zahtevo - temu pravimo unicast. 
Problematičen je še upload, saj moraš imeti konkre- 
ten oddajnik, da sežeš v orbito. Nekateri navdušenci, 
tudi pri nas, so to na prelomu tisočletja reševali z asin- 
hrono povezavo. Najprej si vzpostavil klicno povezavo 
prek analognega modema ali ISDN, nakar si po njej 
podatke oddajal, sprejemal pa si jih s satelitsko ante- 
no pri takrat vrtoglavi hitrosti nekaj sto kilobajtov na 
sekundo. Ob tem se je pojavljal zamik, kajti ker je sa- 
telit oddaljen od Zemlje 35.000 kilometrov, podatki 
pa se vmes večkrat kodirajo, so paketki do tebe poto- 
vali nekaj sekund. Neproblematično, če prenašaš vi- 
deo, za spletno igranje pa nemogoče. Poleg tega je 
zakup podatkovnih frekvenc na komunikacijskem sa- 
telitu drag, zato ga uporabljajo le tisti, ki nimajo alter- 
native. 


m 
Lenovo se rad pohvali, (orlksto) o prenosniki uradna oprema Mednarodne vesoljske postaje. Sedemde- 


set thinkpadov je priklopljenih na satelitsko povezavo, ki omogoča dober megabajt na sekundo dolvleke. 
Upload je trikrat manjši, odzivni čas pa previsok, da bi lahko vesoljci igrali CoD proti kolegom na Zemlji. 


Podobno je s sistemom satelitske telefonije Iridium, ki 
kroži 800 kilometrov nad tlemi. V teoriji lahko z njim 
prenašate podatke pri 2400 bitih na sekundo. Besedi- 
lo tega članka bi se po njem pretakalo skoraj minuto! 
Čeprav je iridium že dvakrat propadel, vseeno smelo 
napovedujejo novo floto satelitov po letu 2020, kjer 
bodo podatkovni prenosi primerljivi z današnjim 
HSPA«. Ob tem bi človek pomislil, da Mednarodna 
vesoljska postaja - ISS nima ravno uporabnega inter- 
neta. A kot se za projekt spodobi, so jim uredili spod- 
obno satelitsko povezavo, ki premore deset megabi- 
tov na sekundo proti postaji in tri nazaj proti Zemlji. 
Sliši se fino, velja pa povedati, da je na ISS kakih se- 
demdeset prenosnikov in da po tem vodu potekajo še 
druge komunikacije s planetom. 

Ravno za take težko dostopne kraje je Google zastavil 
velik projekt, ki so ga poimenovali Loon. Osnovna za- 
misel je vzpostaviti mrežo vremenskih balonov, ki bi 
nosili mobilne bazne postaje in tako enostavno pripe- 
ljali signal tja, kjer je potreben. Projekt je v strogo pro- 
totipni fazi in ni nujno, da bo kdaj zaživel. Določene 
afriške države, recimo Gana, so pokazale, da imajo 
voljo postaviti omrežje UMTS, ker je informacijska 
avtocesta očitno pomembnejša kot asfaltirana. 


Dobri stari kabel 


Naj bo kabel bakren, pozlačen ali iz optičnih vlaken, 
še vedno je temelj globalne povezljivosti. Je poceni, 
hiter in najbolj zanesljiv, čeravno ga položimo na dno 
oceana, kjer jih je na začrtanih trasah že na stotine. 
Ne gre pričakovati, da bi se ga v bližnji prihodnosti 
znebili. Ostal bo stacionarna hrbtenica, tista, ki pripe- 
lje podatke do našega doma. Tako rekoč planetarni 
živčni sistem. Zato nihče ne preklinja pretirano, ko vi- 
di, da je ulica razkopana, saj ve, da bo njegova pipica 

Googlov projekt Loon je zaenkrat le igračkanje 
skupinice inženirjev. Baloni naj bi lebdeli približno 
30 kilometrov nad tlemi in v redko poseljenih pre- 

delih omogočali prenose na ravni UMTS. 


kmalu bolj pretočna. Hej, moj travnik je bil v zadnjih 
petnajstih letih trikrat žrtev bagrov. Čakam, da bo še 
četrtič, tokrat na rovaš optike! 

Medtem so brezžične rešitve, kot je prihajajoči LTE 
Advanced, našle tržno nišo v 'zadnjem kilometru.' Ta 
nevsakdanji izraz v jeziku telekomunikacijskih opera- 
terjev pomeni prenos iz najbližje razdelilne omarice 
oziroma bazne postaje do končnega uporabnika. V 
splet nenehno povezani avtomobili postajajo realnost, 
enako velja za prenose podatkov v odročnih kraje. 
Ste si pred desetletjem ali dvema predstavljali, da bi 
na vrhu Triglava imeli širokopasovni internet? Danes 
bi bili nedeljski planinci jako nesrečni, če ne bi mogli 
na Instagram takoj dati fotke, kako so novinca s štri- 
kom po riti. Prihodnost torej ne leži le v žičnosti ali 
brezžičnosti, marveč v sinergiji najboljšega, kar ponu- 
jata obe. 


LTE omogoča konkretno višje brezžične hitrosti 
kot trenutno še aktualni HSPA«, zlasti med vožnjo. 
Toda od bazne postaje naprej gredo podatki po 
žici. Moderni internet torej potrebuje oboje. 


avgust 2014 


ploviti izvirno blagovno znamko je v tej dobi štancanja na- 
daljevanj tvegano. Da igralci odvrnejo pogled od petinse- 
demdesete verzije sebi milega vojaškega streljanja ali kla- 
nja zmajev, je treba biti nekaj posebnega. Last of Us je to 
lani poleti bil. 
Avtorska hiša Naughty Dog in Sony sta se zanj potrudila. Tajming 
je bil pravi, kajti hodeča trupelca so znova popularna, tudi zaradi 
uspešne serije The Walking Dead. Močna oglaševalska kampanja 
pa se je osredotočila na filmskost, razdejani zombijastični svet in 
po njem vandrajoča glavna lika, starega Joela ter mlado Ellie, ki 
jima je vse prej kot z rožicami postlano. Razen če gre za cvetje na 
pokopališču. 
Posledica? Kljub temu, da je bil špil samo za PS3, je švignil na 
vrhove prodajnih lestvic številnih držav, od ZDA do Nemčije in 
Britanije. V treh tednih so ga prodali tri milijone in pol izvodov, do 
zdaj več kot sedem milijonov. Toliko kosov preživetvenega 
nečesa, kar ni ne židano, ne lahkotno, ne zabavno v smislu "Uaaa 
lej kok sem jih postrelu!" in "BUUUUUM!!!"?! To da vedeti, da ima- 
jo mnogi igralci radi resnobnost, temačnost, srh, osebno dramo. 
Le prav jim jih moraš servirati. 


Smo leta 2033 in civilizacijo je uničila skrivnostna okužba, ki jo 
nosijo spore neugodne gobe. Te so krive, da se ljudje spreminjajo 
v krvoločneže, ki grizoč ubijajo, nakar postavajo in čakajo, da se 
pojavi kdo neokužen. Velemesta so uničena, podeželje je polno 
spakov, preživeli životarijo v ograjenih conah pod vojaškim nad- 
zorom. Razdejanje je totalno, katastrofično, ground-zerovsko. 
Naughty Dogovci ga prikažejo na nazoren način, ki na PS4 zaradi 
vidno natančnejših tekstur, boljših svetlobnih učinkov, zglajenih 
robov, imenitnejše gladkosti in mojstrsko prenovljenega zvoka 
nadkrili izvirnik. Domala vsaka lokacija, naj gre za stolpnice, ki 
ječijo pod lastno težo, obraslo kanalizacijo, zasneženi gozd ali opu- 
stela študentska domovanja, je nema priča razdejanja. Stopaje po 
usranih, razbitih hodnikih bogatih vil, ki jih preraščajo vitice vztraj- 
nih ovijalk, razumeš, kako minljiva je človeška veličina. Segnita 
vrata in za njimi nagrmadeno pohištvo v obupnem poskusu, da bi 
družina preprečila vdor podivjanih fungusarjev. Umazan medve- 
dek igrača v kotu. Razbito steklo na zrumeneli fotografiji. Luknje v 
strehah, skozi katere dežuje. In vmes horde okužencev ter nič manj 
nevarnih preživelih, ki so občasno le še inteligentne zverine. 
Ustvarjalci ne puščajo dvoma. Nikdar več ne bo, kot je bilo. 
Razen, hm, če Ellie pod Joelovim varstvom dospe na varno? 


ritoprask 2014 

Sneti se vnovič znajde v okuženi prihod- 
nosti, kjer izven obzidanih mest ne moreš 
narediti treh korakov, ne da bi te popadla 
krvoločna gniloživka, prilimana na nekdaj 

človeško bitje. V olepšanem The Last of 
Us Remastered za playstation 4 je klorofil 

še bolj zelen in fungus še bolj smrdljiv. 


m 

——TI ZE — z nonnd ii 
poi sti ai namenja Sala ki" 
szpreživetvene groze sbojevanja in gledanja izvrstnih film- ..— 
Ski sokven ipostapokaliptičnem zom ijaškem svetu. 


KONZOLEC 


BOLJE KOT PRAVA ŽLAHTA 


Ah, Joel in Ellie. Bradatež poznih srednjih let in štirinajstletna 
brihta, ki spomni na Ellen Page, sta junaka, kakršnih v igrah 
po mojem še ni bilo. Čustveno vez sicer ustvarimo z marsi- 
kom, od pikslastih portretov v starodobnih prvoosebnih erpe- 
gejih do mačističnih karikatur v modernih streljankah. A v to 
moramo preliti dosti truda in sebe. Osrednji osebi v Last of Us 
pa sta točno to - osebi. 

Ne gre le za to, da sta njuna poligonska modela tako napred- 
na, sploh zdaj na PS4, ko sta obraza še naravnejša in čustve- 
no izrazitejša. Ali da sta njuna posojevalca glasov, Troy Baker 
in Ashley Johnson, dobesedno perfektna. Odličnost je v tem, 
kako njun odnos raste in se razvija. Ellie je po eni strani še 
zmerom otrok, po drugi pa bojevnica, ki za preživetje stori, 
kar je treba. Joel, ki je dvajset let prej doživel bolečo osebno 
tragedijo, ima temačno preteklost in ni ravno prijazen stric. 

S tem, ko skušata najti legendarno postojanko in s tem pri- 
skrbeti upanje za človeštvo, se brusita in krešeta drug ob dru- 
gega. To ni za igre značilna romantična ljubezenska zgodba, 
temveč pripoved o tovarištvu in prijateljstvu, o zanašanju 
eden na drugega, o vezi, ki bi lahko bila med očetom in hčer- 
ko, a je istočasno manj ter več kot to. Oba sta navadna člo- 
veka, ki sta navdušena, ju je strah, zmrzujeta, sta lačna, obu- 
pujeta, iščeta moč v sebi in v drugem. Skozi preizkušnje ju 
spoznaš in se navežeš nanju, tolikanj bolj, ker ju nadzoruješ. 


VEČPLASTNA NADMOČ 


Ellie in Joel sta se v vsem doživetju igralcem najbolj zapisala 
v spomin. Na našem forumu je moč med drugim prebrati, da 
"sta življenjski bitji in ne samo kup poligonov, ki jih vodiš 
med checkpointi." Na kraju se zaveš, da nisi prisostvoval 
plehki bajki o koncu sveta, marveč o ljudeh v skrajnih situa- 
cijah, o obupu in pogumu, o smrti in življenju. Obstaja kaj, o 
čemer je bolj vredno pripovedovati? 

Še zaradi nečesa je Last of (Is tako efektiven. Zaradi tega, ka- 
ko Naughty Dog obvladajo nevidne elemente, ki so ravno ta- 
ko važni kot očitni v slogu grafike in zvoka. Če natančno opa- 
zuješ, zaznaš, kako spretno se dviga in popušča napetost, ka- 
ko se kot plima in oseka menjavajo napete in mirne situacije. 
Kako naravno so izdelane stopnje, kako ozki hodniki vodijo v 
širše sobe, kako iz podzemlja prideš na svetlo in se vanj zno- 
va spustiš. Kdaj se oglasijo toni fantastičnega kitarskega 
soundtracka. Pa to, kako ti igra za nekaj sekund subtilno vza- 
me nadzor nad kamero, da ti nekaj pokaže ali poudari trenu- 
tek, ko recimo zaviješ okrog vogala v impresiven prizor, na- 
kar ti jo neopazno vrne. 

In, ko smo že pri kameri, kako dobro so režirane filmske vme- 
sne sekvence, ki jih nanese za kar lepo število minut. Ose- 
bam, ki se v njih pričkajo, streljajo, ravsajo, bežijo, strmijo, 
jočejo ali se včasih celo normalno pogovarjajo, stežka rečeš, 
da so umetne. 


MOLOTOV > KALAŠNIKOV 


Vendarle Last of Us kljub številnim tovrstnim sekvencam ni 
interaktivni film, ki bi ga gledal in dosti stiskal gumbe ob za- 
slonskih pokazateljih kot v Beyond: Two Souls. Med režirani- 
mi scenami živi spodobna tretjeosebna mešanica pristopov, 
ki je na nižjih zahtevnostih enostavna, na višjih pa zaguljena. 
Igranje je setavljeno tako, da se lahkotno prebijaš čez plošča- 
di, plezaš, premikaš zaboje, primikaš lojtre in se streljaš. Pri 
tem se skrivaš za objekti in uporabljaš tako pištole, puške in 
lok kot metalec plamenov. Če hočeš s kom obračunati od bli- 
zu, zapoje kako hladno krepelce a la nož in deska, ki se hitro 
obrabi, oziroma dobre stare pesti. Pri tem je Joel neznačilno 
krut, saj kruto pobija s treskanjem betic ob zidove. Le brez- 
glavo mahati ne smeš okrog sebe, sicer te zgrabijo in jih sam 
dobiš po nosu. Brutalno. Dokončno. 

Vsaj če gre za človeške nasprotnike, kajti zelenjavarji so od 
blizu bistveno bolj krvoločni od ljudi. Štiri vrste okužencev po- 
zna igra: tekače, ki opletaje napadejo v ravni črti; njihovo za- 
lezovalsko inačico; hruste, ki bljuvajo spore; in klikarje z razc- 

prem 


za onjčki,' -Ji vzorce " zdi 


| čete runnerji opazijo, furijasto priletijo nadte. Tedaj se mirno, statično skrivanje 
Oki! v divje letje krepelci in udi, vsaj navidezen red pa v kaos. Hudo. 


vedno 


Last of Us je kot vojna: do relativnega miru, kjer si lahko Joel malo na- 
gliha križ, pomešana s trenu utnosti, čiste groze in smrtnega strahu. 


vetenimi glavami, ki okolico zaznavajo po zvoku. Lahko jim s 
svetilko, ki jo imaš pritrjeno na suknjič, svetiš naravnost v 
betice in ne bodo trznili, če pa si preglasen, bodo pritekli in te 
z neposredne razdalje takoj ugonobili. Zato jih je treba fentati 
od zadaj, če imaš na zalogi rezilo za enkratno uporabo, ali 
potihem, recimo z lokom ali molotovko. Če hočeš ali si pri- 
moran, saj se lahko praviloma splaziš mimo. 

Vzdušje pri tem je rado jajcestisno srhljivo, ko drobiš po 
mrakobnih hodnikih in poslušaš klikanje ter renčanje odlično 
oblikovanih nakaz. Pri tem na podlagi izvrstne zvočne kulise 


> či 5 X ex ugotavljaš, kje in kakšni so sovražniki, ali so te videli in ali ti 
Programske kode Last of Us za PS3 niso grozi, da te opazijo. Pomaga ti batmanski supersluh, ki skozi 
| sa ogli kar vreči na PSA, saj se konzoli po objekte kaže obrise tečnob. Vendar tega na višjih težavnostih 
Y ki roju močno razlikujeta. Za krasne rezul- ni, tako da se tam počutiš dosti bolj gol in bos. Priporočam! 
/ NA %. tate, kot je ta slika, so morali garati. 


biči usi ZAVA STARO, Ki BODE IZ NOVEGA 


Žal se ravno pri skrivanju pokažejo razpoke v igranju, ki so 
na PS4 enake kot na PS3. Čeprav taktično nadgrajevanje 
veščin in skrb za omejeno strelivo ostajata, še vedno ni na- 
prednih elementov, kot so skrivanje trupel, zapiranje vrat in 
slišna hoja po zdrobljenem steklu. Umetna pamet pa šepa 
enako kot v izvirniku kljub navedbam, da bodo klikarji bolj 
napadalni in pametnejši. Niso. Skriptanih poti stražarjev ob 
potrpežljivosti ni težko naštudirati in čeprav je skrivanje na- 
peto, sploh na ultimativni zahtevnosti 'grounded', je prepro- 
sto in se začne v drugi polovici igre zaradi manka svežih so- 
vražnikov ter situacij ponavljati. Isto velja za neposredne 
obračune. 

V Last of Us je na daljši rok ravno toliko premalo razgibanega 
igranja, da so vnovični skozihodi ob ne ravno bistvenih skriv- 
nostih v slogu zapisov nesrečnikov bolj sami sebi namen. Te- 
ga Remastered ni izboljšal. Prav tako niso posegli v nemalo- 
krat zoprno postavljene nadzorne točke, od katerih štartaš po 
smrti in moraš spet in spet početi rutino, da prideš do kočlji- 
vosti. Oziroma v programsko kodo, ki vodi sotrpine, kot je El- 
lie. Ta pri samodejnem premeščanju v bojnih arenah veliko- 
krat zaide v vidno polje sovragov, kar je rešeno tako, da le-ti 
ne trzajo! Res čudno je temu prisostvovati. Za nameček sem v 
Remastered naletel na nove hrošče, na primer na zombije, ki 
se niso hoteli vneti, čeprav so dolgo stali v ognju zaradi molo- 
tovke, nakar so iznenada zagoreli pet metrov stran. 


MOJ BOG, TISTI IZTEK 


Kdo bo rekel, kaj dlakocepiš, Sneti, to so malenkosti. Morda, 
a so moteče in od nove inačice bi pričakoval, da jih porihta- 
jo. Navsezadnje za igro hočejo 60 evrov, storili pa so pretež- 
no le to, da so izboljšali zvok in grafiko, ki je zdaj v 1080p pri 
stalnih 30 sličicah na sekundo ali malček nestalnih 60 fpsjih. 
Verjamem, da truda ni bilo malo, ampak to je igra, ne film. 

Saj je kul, da so omogočili fotografski način za lovljenje im- 


se lahko poi) površini in s sluhom očanca Bat 
osami 


m. NE m ' iča: presivnih trenutkov in da so vključili vse dodatke za solidni 

m pa: ča dd hi," tekmovalni večigralski modus, kjer nastopiš kot Kresnička ali 

Bloaterji so nih ni nej Men , Saj iraj Lovec in se kot del štiričlanske ekipe udariš s konkurenčnim 

;-. So počasni, a zaščiteni in nei (Su keljce. Kd moštvom. Na razgibanih kartah sta na voljo dve varianti 

vi ' 7 j b KALI moštvenega deathmatcha in občutek je samosvoj, saj je veli- 
m s pe prva ko plazenja, prihajanja za hrbet, streljanja v glave, iskanja pri- 
4 Steklenice in opeke lahko mečeš v sovražnike in jih tako niš ( boljškov ter ekipnega truda. Krovno se trudiš za preživetje 


svojega tabora, kar traja okrog osemdeset bitk. Ob tem je 

igralska baza na playstationu 4 enotna, kajti ni treba dokupo- 
ih | vati MP-kart. Prav tako so dodali dobro uro dolg dokumenta- 
rec o izdelavi igre, ki si ga je priporočljivo ogledati, in samo- 
tarsko razširitev Left Behind, ki pove Eličino zgodbo ter je na 
PS3 stal 15 evrov. Vendar sem za tako pošten sold pričakoval 
zglancanost do obisti in nekaj udarnega, svežega. Tega nisem 


TI PZI dobil. Remastered ni Director's Cut, marveč HD-olepšanka v 
' pravem pomenu besede, brez posegov v jedro. 


A 4 Ta kk > Ki pa je še vedno zdravo in kljub sitnim detajlom kot celota 


ro v deluje odlično. Tistemu, ki je Last of Us že izkusil na PS3, ni 
8: treba na vrat na nos v štacuno. Če pa igre ne poznaš in ti vsaj 
malo dogaja misel na zaskrbljeno tiholazenje med krvo- 
— ce. ločnim ohrovtom, ne škrtari. Joel in Ellie čakata, da ti po- 
z z kažeta konec, ob katerem boš obnemel. 


Druga raba je, da jih vržeš v prostor in tako privlečeš pozornost stražarjev. 
ve r a 4 4 

granje starih špilov je vedno povezano s tveganjem, da 
se bo nežna patina časa zdrgnila in boš pod njo name- 
sto sočnega grižljaja mladosti odkril mumificirano, 
režeče truplo. Starejši kot je naslov, več riskiraš, in do- 
sti je takih, ki jih danes ob nekdaj oboževanih igricah za 
spectrum in žlahto prime srat. Enostavno sta tehnologija in 
dizajn preveč napredovala, da bi bila večina njih - čast izje- 
mam! - relevantna izven učenjaškega zanimanja. 
Postavi se torej vprašanje, kje potegniti črto. Pri osembitnih 
igračkah, na katerih so se kalili prvi igrotvorci? Šestnajstbi- 
tnih konzolah, ki so stavile na 2D-grafiko? Prvi generaciji 
3D-pospeševalnikov, ko smo buljili v zglajene Larine joške? 
Ali pri prelomu tisočletja, ko se je trirazsežnost uveljavila, 
dvodimenzionalnost pa se ni hotela predati? 
Vsekakor so se na dobo malo pred paniko okrog Y2K 
spomnili pri firmi Oddworld Inhabitants, kjer so z neodvisno 
angleško hišo Just Add Water poprijeli za štafeto proslavlje- 
nega niza Oddworld. S skupnimi močmi so Abe's Odyssee 
iz 1997 olepšali, ga prekovali v ognju ustvarjalnosti ter do- 
bljeno tvar imenovali New 'n' Tasty. Izdali so jo v digitalni 
obliki za PS4 v playstationovi e-štacuni, kjer stane 30 
evrov, medtem ko inačice za PC, PS3, xbox one, wii U in vi- 
to pridejo kasneje. A istočasno so se trudili, da bi ugodili lju- 
biteljem izvirnika. So v tem sedenju na dveh stolih zasnovo 
spremenili dovolj, da ne štrli iz sodobnosti kot disketni po- 
gon v modernem peceju? Hm, hm! 


Čudnostno, prečudnostno 


Tujski planet Čudsvet je tak, kakršen je bil, ko smo ga za- 
pustili pred izpolnitvijo velikopoteznih načrtov o veliko igrah 
(o tem pišem v sosednjem članku). Zveriženi junak Abe z 
zašitimi usti je suženjski loščilec tal v mesni fabriki grdih ka- 
pitalistov. Ko Abe odkrije, da hoče šef Molluck čudburgerje 
po novem delati iz njegove lastne življenjske vrste, Mudoko- 
nov, zbeži. Tako se začne čudiseja, ki ga popelje skozi to- 
varno, divjino, templje in mudokonska taborišča do konca, 
odvisnega od tega, koliko sotrpinov je rešil po poti. 

Dosti je bilo izrečenega o prispodobah v Abe's Oddysee in 
sporočilo je tudi v New 'n' Tasty zastavljeno naravovarstve- 
no in protikapitalistično, v maniri delavskega boja proti iz- 
koriščevalcem. Zlobni tovarnarji so ugonobili hecno div- 
jačino, izčrpali planet in spremenili avtohtone prebivalce v 
sužnje, ne da bi jih zanimala njihova kultura. O njej sklepa- 
mo v templjih, kjer se prevažamo z domiselnimi dvigali in s 
pretikanjem stikal prižigamo ognje. 

Saj je v redu, da nas špil spomni, kako Zahod živi od trplje- 
nja afriških in azijskih mezdnih delavcev ter kako si je beli 
človek brez skrupul prilastil marsikakšno surovino. Vendar 
igra ne zapolni tega metaforičnega okvira, ki ga postavi v 
začetnih minutah. Ko se Abe prebija čez ovire in mimo so- 
vražnikov ter rešuje dahavske Mudokone, se zgodba in ide- 
ja razvijeta bore malo. To je danes, v času metaforično 
občutenih neodvisnic in štorijalno močno podprtih odprav, 
ki jih je že težko ločiti od filmov, zelo vidno. 

Veliko preciznega skakanja čez mine z nepreciznim likom, dosti tihega, kač dil Sai 
počasnega premikanja mimo smrtonosnih spečih stražarjev — tak je Tasty. 


Ma ne mn 
oe" 


Podoba je veliko bolj zala kot v izvirniku. Prav tako zdaj ne gledamo ne- 
nehno od strani, se! je špil narejen v 2,5D. Včasih se kamera malo zasuče. 


a 
- 


Nivoji so sestavljeni iz dokaj kratkih, med sabo ločenih podstopenj, ki 
delujejo kot krajši izzivi. Kljub temu se mi je igra začela kmalu vleči. 


s Ji li 


Moji lemingasti bratje 


New 'n' Tasty je kakor izvirnik platformska igra z 
veliko skrivanja pred nadmočnimi sovražniki. Abe 
je namreč brez vsakršnih bojevalnih spretnosti. Zna 
čepeti, se rolati, teči, skakati, se gibati potihem, se 
držati za robove ploščadi, metati kamenje ... Nič 
takega, kar bi bilo uporabno proti trem osrednjim 
vrstam tolovajev. Sligi so oboroženi varnostniki z 
omejeno inteligenco; scrabi so hitre, kentavrom 
podobne beštije; paramyti pa pajkovske nakaze, ki 
bežijo, dokler jih ne stisneš v kot ali ne srečajo ka- 
meradov. Tedaj planejo nate in te pomalicajo. Edi- 
na resnična moč, ki jo Abe poseduje, je prevzema- 
nje sligovskih teles. Ko se to zgodi, je moč s stra- 
žarjem noreti okoli, pretikati ročice in streljati, do- 
kler se ga ne naveličaš in ga ne odvržeš v prepad. 
Vendar telepatijo omejujejo kovinska očesa. 

Capine izdatno podpirajo statične in leteče mine. 
Občasno dobiš priložnost, da jih razstreliš z omeje- 
no zalogo kamnov ali oddajanjem rdeče energije, 
ki ti jo dajo mudokonski stražarji. A dobiš jo le, če 
za njimi z žvižganjem treh tonov ponoviš melodijo 
in jo zaključiš z mastnim prdcem. Abe zna sicer ko- 
municirati še z navodili, naj mu nekdo sledi ali naj 
se ustavi. S tem usmerja rešitve potrebne Mudoko- 
ne, dokler ne pridejo do čarobnega portala. 


Koleriki, obvoz 


Sliši se na moč zanimivo in do neke mere tudi je, 
vsaj če iščeš izziv. New 'n' Tasty je namreč igra 
stare šole, ki te rada ubije ob vsakršni nepazljivosti. 
Pri tem ti ne da kaj dosti orodij, da bi zganjal spret- 
nost. Gibanje plebejčevega dolginastega, suhljato 

izžetega telesa je istočasno lenobno in neprecizno, 
tako da pri številnih skokih zadržuješ dih, če se bo 
vse izteklo v redu. Nič neobičajnega ni, če se ne. 
Po smrti, ki je nemalokrat posledica junačkove ne- 
rodnosti, se preseliš k nazadnje obiskani nadzorni 
točki. Te niso redke, a jih spet ni toliko, da bi bilo 
igranje udobno. Treba je ponavljati številna rutin- 
ska opravila, nakar običajno spet pogineš. 
Bognedaj, da se ti kam mudi, kajti tedaj boš res 
trpel. Vse mora biti premišljeno in metodično, naj 
gre za tesnobne skoke čez mine v komajda zadosti 
široke vrzeli, tek pred zasledujočimi scrabi ali sta- 
nje po sencah. En napačen zdrz ali zvok in že kasi- 
raš pregon ali kroglo v glavo. Vse to je med mo- 
zganjem, kakšno je pravo zaporedje dejanj, stra- 
šansko zabavno! Abe ima v tej prenovljeni inačici 
igre sicer energijo in moč je izbrati tri zahtevnosti. 
Vendar je celo najnižja težavnost konkreten preiz- 
kus spretnosti, dočim najvišja z minami in drugimi 
nevarnostmi zapolni številne prej varne kotičke. 


Slab občutek v želodcu 


Glede na to, kako preprost je nadzor, se mi je zde- 
la kaznovalna politika sama sebi namen. Okej, ra- 
zumel sem, gre za boj delavca-sužnja proti esta- 
blišmentu. A ta izziv ni uživantski, marveč je zgolj 
niz trivialnih smrti, kjer moraš vse narediti do po- 
tankosti tako, kot so si zamislili avtorji. To je dizajn, 
ki je bil leta '97 normalen. Zdaj pa je visoka zah- 
tevnost povezana s kompleksnim igralnim siste- 
mom, na primer v seriji Dark Souls, ki omogoča 
svobodo pristopov in te spodbuja, da poskušaš no- 
ve pristope. Celo neodvisnice, kot je The Binding 
of Isaac, razumejo, da nisi podgana v blodnjaku. 


Mudokoni garajo v glukkonskih fabrikah, kakršna je tale. Abe jih lahko 
enega za drugim reši s tem, da jih previdno spelje do svetlega portala. 


se 


Abe teče pred Serabi in upa, da bo naletel na tribalnega kamerada, kjer bo 
zapel in zaprdel. Drugih iger, ki bi omogočale izpuhavanje, ne pomnim! 

Oddworld nasprotno pozna bore malo kreativnosti, mar- 
več terja, da najdeš enoznačne rešitve problemov. Bodisi 
to, v katerem vrstnem redu pretakniti ročice, bodisi ka- 
kršna je pot za prebitje mimo sovražnikov. V tem je neka 
privlačnost, a na daljši rok moraš biti mazohističen, da se 
imaš fino ob stalnem crkavanju ob najmanjši oddaljitvi od 
privzetih dejanj. Po kakih osmih od desetih ur se mi je mi- 
sel na še en nivo dobesedno gabila. Sploh v zunanjostno 
tako prijetnih naslovih, kot je tale. Pogon Unity čara kra- 
sne, četudi nekam mrtve nivoje, naj gre za kovinsko to- 
varno, zeleni gozd ali kamnite votline. Sedaj se prizorišča 
gladko pomikajo, medtem ko so se ekrani v izvirniku pre- 
klopno menjavali. Zlasti gre pohvaliti dizajn likov, ki je le- 
po prestal test časa. Abe kar prekipeva od osebnosti, Sli- 
gi pa se stalno pridušajo, kako je jutri plača in kako 
hočejo nekoga pihniti. A k igranju sem se moral siliti. 


Varnost za vsak primer 


Mislim, da je k temu vtisu bolj kot težavnost prispevalo 
dvoje dejavnikov. Prvi je nerazgibanost početja. Četudi je 
igra občasno nelinearna in lahko odročne prostore z Mu- 
dokoni obiskuješ po lastni volji, je Abe statična pojava, ki 
je veliko večino igre isti. Prav tako se množično reciklira- 
jo tako nasprotniki kot situacije. Niti pomisliti nočem, ko- 
likokrat sem skočil čez domala enake skupke min, koli- 
kokrat na zelo sličen način pretental kanalje in kolikokrat 
s šibajočim jezdnim živinčetom Elumom prečkal smrto- 
nosne kotanje. 

Druga težava je bil občutek, da je svet umeten. Dokler je 
Abe v tovarni, je vse dokaj smiselno. A kasneje se iluzija 
raztrešči. Čemu so v pustinji in gozdu, ki so kapitalisti 
otrebili življenja, mine, da ne govorim o kupih stražarjev, 
ki jih spremljajo? Nasprotnikov ni, vse je zasužnjeno, ti pa 
patruljirajo kot JLA na višku hladne vojne. Modernejše 
igre razložijo, zakaj je okolica taka, kot je, dajo ji smisel in 
te povlečejo v njeno izročilo. V Abe's Oddysee in zdaj v 
New 'n' Tasty pa so ovire tam zato, ker pač so. Argument, 
da gre za pravljico, ne pije vode, saj špil deluje zaradi 
močne realistične komponente. To je naš svet, le kariki- 
ran in izkrivljen. Očitno pri tem ne gre brez detektorjev gi- 
banja sredi puščave in tempeljskih izzivov, ki jih ni znal 
desetletja rešiti nihče razen Izbranega. 


Staro in nekoliko omledno 


Ustvarjalce gre sicer pohvaliti na račun truda, ki so ga 
vložili v dizajn. New 'n' Tasty ni Oddysee v HD, temveč je 
večina stopenj premetanih in nanovo zloženih, tako da so 
vodniki po originalu neuporabni. Špil sedaj teče lepše, o 
čemer sem se prepričal, ko sem šel znova igrat prvenec. 
Tudi moreče, obtežujoče vzdušje je na nivoju, zlasti ko se 
svaljkaš po temačnih predelih in preučuješ drugače pre- 
cej preproste vzorce premikanja grdinov. 
A pod črto je to nekoliko predrag špil, ki ga nova doba ne 
zanima preveč in uživa v svoji retro zahojenosti. Tak, kjer 
prebitje skozi en nivo terja petdeset umrtij na rovaš nikdar 
zanesljivega premikanja. Guick save ne deluje dobro in 
takisto niso dobrodošli hrošči, ki jih mrgoli in vplivajo na 
igranje, saj se zna Abe zatakniti v animaciji oziroma ne 
more uporabiti objekta. Jih preganjajo z zaplatami, toda 
žužkovje v takem obsegu se ne spodobi. 
New 'n' Tasty ni naslov, ki bi zanimal normalnega moder- 
nega igralca. Čeprav je ličnega videza in so mu orenk po- 
brskali po črevcih, cika na tiste, ki so imeli radi Abe's Od- 
dysee. Težava je v tem, da so spomini nezanesljivi in da 
tedanja všečnost ne zagotavlja današnje. Sam sem dober 
primer. Tedaj ocena osem in visokoleteče mnenje - danes 
šestica in kritičnost. 

Sneli iznajde nov vljudnostni rek: lep prdec 
b G lepo mesto najde. Ga povabiš na obed? 

LOBYE 
ČUDSVET 


Ob izidu New 'n' Tasty za PS4 se spomni na serijo Oddworld, 


orne Lanning si ni ničesar želel bolj od tega, da 
bi oblikoval lastne igre. Odkar je kot mladič 
prvič zagledal računalniško generirano grafiko, je 
vedel, da hoče početi nekaj v zvezi s tem. "Vedel 
sem, da je to prihodnost. Moja prihodnost," 
pravi. Danes, pri petdesetih, je priznan razvija- 
lec, oče serije Oddworld, lastnik firme Oddworld In- 
habitants, svetovalec predsednika Umetnostne uni- 
verze v San Franciscu ter eden od vodij Akademije 
interaktivnih umetnosti in znanosti. 
Ljubezen do tehnologije mu je bila položena v zibko, 
saj je njegov oče delal v vojni mornarici na jedrskih 
podmornicah in nosil službo domov. Kasneje je foter 
služboval pri Colecu, ameriškem podjetju, ki je v 
osemdesetih sooblikovalo igralsko krajino s konzolo 
colecovision. Lorne pa špilov ni nažigal le doma, tem- 
več je obiskoval bare in arkade ter drkal Asteroide in 
Missile Command. Klice so bile zasejane in v mehki, 
pognojeni prsti domišljije nadarjenega mladostnika 
so kmalu odgnale. 


Lorne Lanning je velik pristaš neodvisništva od kla- 
sičnih založnikov. Temu je treba dodati, da je bil ob 
začetku svojega indiejanstva že slaven in z blago- 
vno znamko Oddworld. Ostalim je teže. 

Od tujih do lastnih zvezd 


Po srednji šoli se je Lorne učil klasičnega slikarstva in 
ilustriranja. Vendar ga ta pot ni zadovoljila in je kma- 
lu preklopil na študij vizualnih učinkov ter animacije. 
Ko je leta 1987 diplomiral, je ugotovil, da služb za 
njegov profil ni v izobilju in da bo moral poprijeti za 
drugačno delo. Za zaslužek je sprejel službo pri firmi 
TRW, kjer so udejanjali Reaganov program SDI - 
Strategic Defense Initiative za prestrezanje balističnih 
jedrskih raket nesramnih komunajzarjev. Brez heca. 
Lorne je bil zadolžen za 3D-vizualizacijo orbitalnega 
prostora. "Tam sem uzrl, kako izdelujejo vrhunske si- 
mulacije. Samo zijal sem. Ker je vojska zmerom utira- 
la pot tehnologiji, ki je sčasoma prišla med ljudi, mi je 
bilo jasno, da bo tisto kmalu postalo običajna videoi- 
gra. Prisostvoval sem navidezni resničnosti, predhod- 
nici današnjih večigralskih svetov. Ameriška vojska 
je to počela že davno prej, z letali, tanki, ladjami in 
podmornicami v eni sami veliki zbirki podatkov." 

Po postanku v TRW se je pridružil firmi za posebne 
učinke Rhythm 6 Hues, kjer je naposled počel tisto, 
kar se je učil - risal in animiral. Podjetje ni kdorsibodi, 
saj je osvojilo več oskarjev, nazadnje za tigra v Pije- 
vem življenju, in ustvarilo znani oglas s severnim 
medvedom, ki žlampa coca-colo. Ni znano, koliko je 
bil Lorne udeležen pri takih rečeh. Je pa tam dodobra 
izpilil in nadgradil znanje, saj je nekaj let delal pred- 
vsem na računalniški animaciji in teksturah. 

Hkrati je tam spoznal uveljavljeno producentko Sherry 
MeKenna, ki o špilih ni vedela ničesar, a je obvladala 


ki je bila kljub zafrknjenosti idejno pred svojim časom. Osvet- 
litve njenega slogovnega in poslovnega ozadja bo nedvomno 
vesel marsikateri stari ljubitelj Sligov, Slogov ter Scrabov. 


ABE'S ODDYSEE 


(1997; PC, PS1) 

Pust, domala puščoben naslov je bil to, ko si se 
zlagoma prebijal skozi fabriko, skalni tempelj, 
gozdnato območje in taborišče. V primerjavi z 
New 'n' Tasty je bilo v Čudiseji veliko več praznih 
ekranov, kjer se ni dogajalo nič, k starinskemu 
občutku pa sta nadalje pripomogla ostro menja- 
vanje prizorišč glede na skrolajoče sobane v Ta- 
styju in strikten pogled od strani. No, najbolj te je 
zatrla res konkretna težavnost, ki je bila neprilag- 
odljiva in visoka. Abe je bil še večja neroda kot v 
novi HD-priredbi in ga ni bilo nikdar moč prav za- 
nesljivo nadzorovati. 

Njegova taboriščna pojava je bila taka, da si se za 
njegova kolenčka in vranico bal prav vsakič, ko se 
je kam odgnal. Nevarnosti pa je bilo, kot bi jih 
naklel, od stražarjev, ki so te ugonobili z enim sa- 
mim šusom, do gosto nameščenih min, ki so se 
posmehovale Abovim omejenim platformskim 
veščinam. Težave so bile seveda tudi z Mudokoni, 
ki si jih reševal, saj je kak hitro zašel v past ali 
umrl zaradi stražarja. Če si bil z njimi preveč ne- 
previden, te je na kraju pričakala bednejša za- 
ključna animacija. No, če si imel dosti potrpljenja, 
se je dalo uživati v kaznovalni politiki in trenju 
ugank v obliki pravilnih zaporedij dogodkov, naj 
je šlo za skoke, pretike ročic, skrivanje ali mote- 
nje sovragov. Se pravi, v otroku dobe, ko so av- 
torji špile še zmerom delali predvsem zase. 

Firma Oddworld Inhabitants, ki s premorom že od 
začetka skrbi za Mudokone in ostalo čudtolpo, do- 
muje v San Luis Obispu v Kaliforniji. To je mesto 
velikosti Ljubljane med LAjem in San Franciscom. 


posel. Toliko časa ji je nažiral s sanjami o videoigrah, 
ki bi bile po zgodbi in zunanjosti na ravni filmov, da je 
pokapirala, o čem trobezlja. Leta 1994 sta v ta na- 
men ustanovila lastno podjetje Oddworld Inhabitants. 
Naziv ni bil iz trte izvit, kajti Lorne je imel smelo vizijo. 
"Nisva hotela ustvariti nečesa majhnega, temveč uni- 
verzum. Tako, kot so ga naredili Jim Henson z Mup- 
petki, George Lucas s Star Wars in Walt Disney s svo- 
jimi junaki." 


Modrokožni prekariat 


Lorne in Sherry sta bila prva prebivalca Oddworlda, 
Čudsveta, ki sta si ga zamislila širokopotezno in z dalj- 
nosežnim izročilom. To je zajeten, od Zemlje desetkrat 
večji planet v alternativni dimenziji, katerega površje 
je skoraj sceloma kopensko in vroče. Zaradi vulkan- 
ske dejavnosti ima troje edinstvenih področij, vsakega 
s svojo težnostjo, podnebjem in vrsto okolice. 
Oddworld poseljuje več življenjskih vrst, denimo pas- 
jeliki Slogi, kentavrski Scrabi, vodne luštkaneži Gab- 
biti, ličinkasti Fleechi, pajkasti Paramyti, enooki 
Mleepi ... Med vsemi so najbolj značilni Mudokoni. 
To so mirne, poduhovljene, z naravo povezane člove- 
kolike nakazice izbuljenih oči in dolginastih udov, po 
katerih nekoliko spomnijo na Jacksonovega Goluma. 
Mudokoni, ki so večinska populacija na kontinentu 
Mudos in jim pripada Abe, posedujejo edinstveno 
sposobnost, da z žebranjem posebne molitve prevza- 
mejo nadzor nad drugimi bitji. Vic je v tem, da tega 
nočejo uporabljati, kar jih zaradi telesne kilavosti na- 
redi ranljive. 

Njihov pacifizem je izkoristila industrijska življenjska 
vrsta Glukkonov, ki po Mudosu postavljajo tovarne in 
silijo Mudokone, da jim garajo v njih. Med temi fabri- 
kami je mesnopredelovalna RuptureFarms, kjer se od- 
vija Abe's Oddysee. Pri nečednih poslih Glukkonom 
pomagajo dvonogi lovkoustniki Sligi, ki se ob borni 


Kake posebne zunanjostne subtilnosti spake v Čud- 
svetu ne posedujejo. Mudokoni so tako kilavi, da 
drugega kot miroljubni hipiji ne morejo biti, Gluk- 
koni (na sliki) pa so seveda pohlepni zlobneži. 

mezdi udinjajo za oborožene stražarje. Mudokoni in 
Glukkoni so bili pred tisočletji prijatelji, ako se je nad 
planetom pojavila nova luna, so bili Mudokoni tisti, ki 
so se proglasili za nadmočneže. Zamerljivi Glukkoni 
so šli svojo pot in ustvarili tehnološko napredno civili- 
zacijo, v kateri so se začeli Mudokoni zlagoma zapo- 
slovati. Od tod je bil le korak do izkoriščanja in stanja 
v Abe's Oddysee ter New 'n' Tasty. Tu se glukkonski 
šef Mullock spomni, da bi ob manku prehrambenih 
surovin vsled nebrzdanega plenjenja planeta za meso 
uporabil kar Mudokone! O ti strahofuj! 


Današnjiku primerna ideja 
Kljub konkretnemu izročilu, ki si ga je predvsem Lor- 
ne zamislil že pred nastankom prvenca in si ga je moč 
sceloma prebrati na Oddworld.wikia.com, so Inhabi- 
tants izkoristili le majhen del sveta. Vseh pet iger, če 
štejem HD-inačico Stranger's Wratha, se odvije na 
celini Mudos. Ta je resda največji kontinent, a še zda- 
leč ni ves Oddworld. Lorne in Sherry sta pač raz- 
mišljala velikopotezno in nameravala v njem udejanji- 
ti vsega skupaj okrog dvanajst naslovov. Med njimi 
ne bi bile le od strani gledane mešanice skrivanja in 
skakanja, kakršni so Abe's Oddysee, Abe's Exoddus 


ny J RN 


MUNCH'S ODDYSEE 


(2001; PC, xbox) 

Abe se je tokrat ubadal s štiriudimi alienskimi na- 
kazami Vykkerji, ki so zasužnjili njegove brate 
(no, 'brate', saj so Mudokoni brezspolni). Moči je 
združil z zadnjim Gabbitom Munchem, ki se je 
skušal dokopati do jajčkov s preostankom bitij 
svoje baže. Munch je bil počasen, a je znal plava- 
ti, dočim je Abe prejel sposobnost udarjanja. Med 
junakoma je bilo moč preklapljati in tako reševati 
uganke. Največja razlika je bila kajpak triraz- 
sežnost, saj se je igra odvijala v 3D-prostoru iz 
pogleda od zadaj. Tudi nivoji so bili zdaj večji in 
bolj odprti, tako da je bilo iskanje rešitev svobod- 
nejše. No, umrl si še zmerom zelo hitro in kljub 
načelni luštkanosti je bil to naslov za hardcore 
igralce. Ti ga niso najbolj požegnali, saj so mnogi 
zamerili večji poudarek na akciji in imajo Munch's 
Oddysee za grdega račka. Microsoft je pač potre- 
boval udarno uspešnico za xbox in skrivanje švo- 
hotneža po sencah je gotovo ne bi prineslo. 


in Munch's Oddysee, marveč križem pot albinskega 
Sliga v SligStorm, tretjeosebna streljanka Brutal Bal- 
lad of Fangus Klot, potem Sgueek's Oddysee, ki bi 
dopolnil Abe's in Munch's, mlatilni naslov Slave Cir- 
cus, večigralska rešetalka Stranger Arena in realno- 
časovna strategija Hand of Odd. 

Lepi načrti za izviren svet, ki ni bil iz trte izvit in name- 
njen otročadi. Kljub simpatičnemu protagonistu in 
humornosti (ne spreglej čudaškega črkovanja besede 
'odyssey'!) se ga je držala temačnost, ki v igrah sredi 
devetdesetih še ni bila pogosta. Poleg tega je nosil 
metaforično sporočilo. Glukkoni so bili kapitalistično 
tovarnarski izkoriščevalci milih, revnih, tehnološko 
zaostalih 'divjakov', ki so sicer bili napredni, a na svoj 
način. S tem so oddworldske igre zrcalile razcvet za- 
hodne civilizacije, ki je do informacijske faze prišel 
skozi vojaška zavzemanja, izkoriščanje naravnih bo- 
gastev na tujih ozemljih, iztrebljanja avtohtonih naro- 
dov in sužnjelastništvo. V letu 2014 se zdi uperjanje 
prsta v stereotipni kapitalistični pohlep nekoliko naiv- 
no, saj smo v igrah že izkusili naprednejše, bolj izpilje- 
no pripovedništvo. Pred slabimi dvajsetimi leti pa je 
bil Oddworld v špici. 

Kjer bi nemara ostal in bil še ena dolgometražna seri- 
ja, če ne bi zob pokazala realnost ... 

Založniška čudimenzija 
Lorne je bil pri seriji Oddworld punčka za vse. Prispe- 
val je glasove, animiral je like, narisal je večino sveta, 
vključno s konceptnimi slikami in ozadji. Res je šlo za 
njegovo dete. Toda čeprav je menil, da lahko z las- 
tnim vložkom in trdim delom doseže uspeh, tega ni bil 
deležen. Ne zato, ker bi se igre slabo prodajale - na- 
vsezadnje je šlo v promet več kot pet milijonov izvo- 
dov Abe's Oddysee, Abe's Exoddus in Munch's Od- 
dysee. Vendar ni bil niti za belič soudeležen pri do- 
bičku, marveč je ekipa dobila točno toliko, kolikor so 
bili domenjeni z založnikom GT Interactive. Se pravi 
plačo z regresom in božičnico, a brez vsakršnih tan- 
tiem, ki so jih kravatarji dejansko utajili. Lorne in 
Sherry sta najela odvetnike, ki so na sodišču dokaza- 
li, da je Oddworldaše izdajatelj nategnil. Milijonov, ki 
so poniknili, nista nikdar videla, sta pa vsaj dobila na- 
zaj nadzor nad firmo, ki si jo je hotel vmes propadli 
GTI z nizkotnimi manevri pripojiti. 

Oddworld je za naslednjo igro, Stranger's Wrath za PC 
in xbox, podpisal pogodbo o sodelovanju z velikanom 
Electronic Arts, ki je založil konzolno inačico. A iz- 
kušnja le bila le malo manj kisla. Oglaševanje je bilo 
tako pičlo, da je izven dokaj ozkega kroga navdušen- 


StRANGER'S WRATH 


(2005; PC, xbox) 
Ko je šel Abe v zgodovino, smo postali Stranger, 
človečnjaški stvor, ki si je v zakotnem predelu 
Čudsveta služil kruh z najemniškim lovljenjem lo- 
kalnih banditov. V vsaki vasi smo skakali v prvi 
osebi in streljali v tretji, s čimer smo skušali uple- 
niti brdavsa. Oprtan smo imeli le samostrel, ven- 
dar je bilo moč zanj izbirati vrsto municije, kar je 
bilo bistveno za uspeh. Paziti je bilo treba na iz- 
strelke, urno preklapljati med pogledoma in se 
skrivati za naravnimi ovirami, kar je pomenilo, da 
je arkadnosti primešan ščepec taktike. A ko smo 
že mislili, da smo videli vse, je špil v drugi polovi- 
ci odvrgel ponavljajočo se strukturo in se spogle- 
dal z odprtim svetom. Lokacije so postale ob- 
sežnejše, igranje pa se je pohitrilo in dalo moč- 
nejši poudarek streljanju. Dejansko se mi zdi ško- 
da, da so Inhabitants naredili rimejk Abe's Oddy- 
seeja in ne Strangerja 2. Ga bomo kdaj ugledali? 


ODDWORIDi 
DANES 


Za razliko od nekaterih klasik je 
do iger v seriji Oddworld enosta- 
vno priti. Abe's Oddysee in Exod- 
dus sta v izvirni obliki digitalnega 
dolpotega izšla tako na Steamu in 
GO0G.com za PC kot v Playstation 
Storu za PS3 in vito. Druga mož- 
nost je paket Oddboxx na Steamu, 
v katerem dobiš tako originalne 
Oddysee in Exoddus kot Munch's 
Oddysee in Stranger's Wrath. 


Oddboxx stane le desetaka in se 
bolj splača kot kupovanje posa- 
mičnih titul ali nakup na GOG, 
kjer je en del petaka. Naslednja 
varianta je Stranger's Wrath HD, 
olepšana inačica te tretjeosebne 
streljačine, ki je za desetaka vno- 
vič digitalno na razpolago za PC, 
PS3 in vito. Krasijo jo visoka jas- 
nina, 60 sličic na sekundo, dode- 
lani 3D-modeli, ostrejše teksture, 
boljši zvok in dodatne težavnost- 
ne stopnje. Wrath je na vsak na- 
čin unikatna, posrečena in vredna 
slehernega beliča — opis najdeš v 


članku o HD-predelavah v Jo- 
kerju 238. Naposled je tu še manj 
znani Munch's Oddysee HD, z no- 
vimi teksturami in 720p-podobo 
ozaljšani original, namenjen le 
playstationu 3. Pozabljeni sta ta- 
ko le odpravi Oddworld Adventu- 
res za game boy in game boy co- 
lor ter odvrtek Munch's Oddysee 
za game boy advance, ki niso bile 
kaj prida. 


cev redkokdo vedel, da je leta 2005 izdana igra sploh 
na policah. EA si je več opravka kot s promocijo dal s 
poskusi, da bi pod pretvezo, da Wrath ustvarja izgu- 
bo, lastniško vstopil v Oddworld. Potem bi ga najver- 
jetneje raztopil, kakor je že storil z Originom ter Bull- 
frogom, in nadarjence razbobnal v druge ekipe. 
Lornu je bilo po izidu Strangerja dovolj založniške 
strahovlade. EAju je dobesedno rekel "Fuck you very 
much!" in se za nekaj let umaknil iz industrije. Med 
drugim je skušal tedaj udejanjiti oddworldski animira- 
ni film, na splošno pa je ta čas porabil za razmislek in 
doumevanje, kako podla je lahko poslovna plat sa- 
njarijske industrije. 


Igre namesto dirkalnikov 


Nazaj vanjo sta ga privabila dva faktorja. Načrti za ri- 
sanko, ki bi stala med 30 in 60 milijoni evrov, so za- 
radi krize padli v vodo. Porast digitalne distribucije pa 
je pomenil, da Inhabitants za izdajanje iger niso več 
nujno potrebovali založnika, marveč so se lahko tega 
lotili sami. Uspešnost strategije se je pokazala že, ko 


Abe je videti sproščen in se ležerno nasmiha, 
vendar to nedvomno ni odvigranja svojih las- 
tnih naslovov. Ti'so prstničnovzelo zahtevni. 


so Inhabitants dobili nazaj licenco za Oddworld in 
vnovič izdali Stranger's Wrath. Sami so skozi digital- 
ne kanale prodali več izvodov, kot jih je šlo v promet, 
ko je zanj skrbel EA! Okrog sebe so zbrali skupnost, 
ki jih ni pozabila, in ravno ljudje so izglasovali, da naj 
bo naslednja igra po Wrathu HD rimejk Abe's Oddy- 
seeja, New 'n' Tasty. Tega so naredili v sodelovanju z 
angleškimi avtorji Just Add Water. 

Če bodo Tastyja prodali 250.000 izvodov, bo enake- 
ga visokoločljivostnega tretmaja s spremembo vsebi- 
ne deležen Abe's Exoddus. Za morebitnega pol mili- 
jona pa Larne obljublja, da bodo razvili novo serijo, ki 
ne bo povezana z Oddworldom. To bo mogoče, ker 
jih od vsakih desetih evrov razvijalci pri tem modelu, 
kjer jim dobička ne odžira izdajatelj, obdržijo sedem - 
toliko, kolikor so prej dobili od špila, ki je stal 60 
EUR. "Če nam uspe prodati tri do pet milijonov izvo- 
dov posamezne igre, lahko začnemo vlagati v lastne 
prvovrstne naslove, vredne dvajset do trideset milijo- 
nov. Denar bomo porabili za kakovostne igre, ne za 
jadrnice in ferrarije. To je naš cilj," se priduša Lorne. 
Dosezite ga, Inhabitantje! 


onster Monpiece je hecna reč: taktična igra s 
M kartami za vito, v kateri veliko drkaš zaslon. 

Dobesedno! Znajdeš se v fantazijski deželi Ya- 
fanir, poseljeni z ženskami in hibridnimi pošastmi - 
pol babami, pol monstrumi. Te ždijo v kartah in pride- 
jo na plan ob priklicu na bojno polje, ki spomni na 
šahovnico. Zato je moč igro umestiti med taktične 
kvartopirščine. V zameno za mano, ki se sproti obna- 
vlja, lahko na poljubno mesto na svojem območju daš 
pomanjkljivo oblečeno pošast, ki nato vsako rundo 
samodejno napravi korak v desno in na poti mlati 
opozicijo. Isto seveda počne nasprotnik. Linije je tre- 
ba braniti in po njih hkrati napadati, saj je cilj priti do 
nasprotnikovega gradu in mu odvzeti tri življenja. 


E ba sige 


Devet modrih kvadratov na levi predstavlja tvojo 
bazo. Semkaj polagaš deklice iz naključnega nabora 
spodaj. Za bonuse je pametno klicati isto avro. 


Sistem je kar kompleksen, saj ima vsaka babura last- 
no družino in avro. Po družini jih lahko spajaš v moč- 
nejše pošasti, dočim zaporedno klicanje istobarvne 
avre daje bonuse. Borba je dinamična in omogoča ve- 
liko pristopov, saj imaš poleg bojevnic še lokostrelke, 
zdravilke in izboljševalke. Nove dobivaš v boosterjih 
ob koncu dobro opravljene bitke tekom dolge in eno- 
lične kapanje ali jih kupiš v trgovini z igralnim denar- 
jem. Če si neučakan, lahko kupuješ za pravi denar. 
Ker imaš lahko v kupčku le tri enake karte, moraš 
presežke sleči, s čimer karta dobi bonus ali malus. Te- 
daj vito postaviš navpično in moraš na sliki izzivalne 
animejske dekline v slabi minuti najti njene točke 
vzburjenja, kar ponazarjajo zvezdice in srčki. Ko jih lo- 
ciraš, jih drgneš, tapkaš ali božaš. Če si pri tem dober, 
odkleneš ekstremni dražilni način, kjer moraš vito 
istočasno drkati spredaj in zadaj. S tem dečvo pope- 
lješ v nebesa in nadgradiš karto. Da ni dolgčas, imajo 
nekatere dekle deviški pas, ki ga moraš odpreti s pra- 
vilnim ključem. Ključe dobiš v kampanji kot redko na- 
grado ali v večigralstvu za dva po internetu ali lokalni 
povezavi. Sobane na liniji žal niso dobro obiskane, 
očitno vsi raje masturbirajo na samem. 

Drkanje budno spremlja tjulenj Otton, ki je specia- 
liziran za lovljenje spodnjic. Drugače njegov izraz po- 
ve, ali je dečvi dolgčas oziroma je blizu nirvane. 

Kasnejše karte posedujejo še posebne lastnosti, ki 
jih aktiviraš z mano. Tako lahko nasprotniku fernihtaš 
celo linijo lokostrelcev ali sebi zvišaš napad. 


To je glavni minus drugače spodobne in izvirne kvar- 
topirske igre z zanimivim borilnim sistemom. V edino- 
le digitalni obliki v Playstation Storu stane 30 evrov, 
kar je nekoliko preveč. Po drugi strani pa ni dosti iger, 
pri katerih bi bil zaslon po seansi kot Pollockovo plat- 
no in desni biceps dvakratnik levega.70 Raveer 
Idea Factory e vita 


enoigralski akcijski erpege, ki mi je za štiri evre 

in pol luštno popestril tiste 'drugačne' trenutke 
dopusta. Se jih je kar nabralo. Saj veš, kako je, če na 
morje neseš s sabo igrice :). 
Osnovna zgodba o naključnem junaku, ki rovari po 
srednjeveški sword-and-sorcery deželi in išče tajinst- 
vene artefakte, ni odlika. A v tem žanru redko je. Več 
pozornosti gre simpatičnemu humorju v dialogih s 
številnimi neigralčevimi liki. Ko uletiš na čarovniško 
akademijo, predavatelj stoka, da tradicionalna magi- 
ja ne privlači več mladega roda, ki pada na poklic 
battlemaga s plamenečimi meči, nekromantska buk- 
va te zafrkava v glavo in s coprnico v gozdu si izme- 
njaš nemalo ostrih besed. 


E: attleheart Legacy je risankast, pisan in radoživ 


Med svobodnim premikanjem med lokacijami na 
nadkarti naletiš tudi na areno. Sprva te horde prega- 
zijo, a sčasoma se vrneš in jim konansko zavdaš. 


Z ljudmi je povezana napredna lastnost igre, da s čve- 
kom rešiš določene naloge ali si odpreš oziroma zap- 
reš določene poti. Omenjeno bukvo lahko daš čarov- 
nici in si tako omogočiš pridobitev njenega znanja ali 
jo uničiš. Podobnih odločitev je dosti, lepo popestrijo 
sicer tipsko dogajanje s številnimi prinašalno-klavski- 
mi kvesti in so očiten povod za vnovično igranje. 

Še močnejšega da temeljna odlika - svobodno kom- 
biniranje veščin različnih poklicev. V Legacy nisi 
omejen na prednosti in pomanjkljivosti poklicev. Učiš 
se jih lahko stihijsko, saj so vezane le na denar in 
višino ključnih statistik, od moči prek karizme do 


gibčnosti in zdržljivosti. Tako je bil moj lokostrelec 
malce vojščaka, da se je lahko s širnim zamahom 
meča znebil bližnjih sitnob, nekaj nindže, da se je skril 
v oblak črnine, in trohico barda, da je očaral ključne 
sovražnike. Kombinacij je ničkoliko in zabavno jih je 
testirati v iskanju ultimativnega builda. Zanj je važna 
oprema, ki sega od rezil in lokov prek gvanta do dveh 
bonusnih artefaktov. 

Slično priljudna in okovov oteta je akcija. Tap na tla 
pomeni premik tja, nič drezanja po ekranu botruje sa- 
modejnemu mlatenju izbranega cilja z normalnimi 
napadi, z dotikom ikone za veščino pa dotično spro- 
žiš. Sistemu se hitro privadiš in deluje brez večjih te- 
žav. Včasih je treba določene veščine uporabljati v 
pravih trenutkih in na pravih krajih, zlasti če si dvi- 
gneš težavnost. Pri tem ne gre brez opremljanja dru- 
gih artefaktov, občasno tudi menjave skillov. A 
večinoma gre bolj za divje spamanje sposobnosti, da 
se na zaslonu vse bliska in leti v luft. Že na ipadu 2 
brez upočasnitev. 


Če pripadaš 'daljinskemu' poklicu, kot je lokostre- 
lec, je zelo važno, kako se giblješ v prostoru. V ta na- 
men bi si želel nadzora z joypadom, ampak ... 


Legacy se igra lepo, škoda pa, da se po nekaj urah 
pritok vsebine preveč ustavi. Spočetka je videti vse v 
najlepšem redu, ko dobiš predse zemljevid dežele z 
dvema ducatoma dosegljivih lokacij, na katerih se 
nato pojavljajo še nove ječe. Toda za tvoj izkušenjski 
nivo sta primerni ena, dve temnici, ki ju nato besno 
grindaš za novo opremo, denar in EXP. Ta postopek 
zna sčasoma kar nažirati, tako kot ponavljanje okoli- 
ce, sovražnikov in njihovih sposobnosti. Kar naprej 
gledaš iste pajke, ogre, nekromante, volkove in ban- 
dite. Tudi šefi, kot so ledeniški velečrv, kraljica taran- 
tel in usran veper, s svojimi enostavnimi vzorci niso 
pretirano zanimivi. 

A zopet, gre za poceni mobilniško igro, ki jo je nepra- 
vično direktno primerjati z večjimi sestričnami in ki v 
okviru omejitev naprave deluje nenavadno dobro. Kul 
je za zabavo, in to ji zadostuje. 79 Sneti 

Kraji so majhni in pogovoriti se je moč s komaj kom. 
So pa debate razgibane in hecne, da se marsikaj na- 
smehneš ali celo naglas zasmejiš. To je danes redko. 


Vprašanje, kaj si je leta 1985 mislil Hayao Miyaza- 
ki, ko je ustanovil japonski studio Ghibli. Tistega, 
ki je po slabih tridesetih letih delovanja širom 
sveta postal sopomenka za kakovostne japonske 
risane celovečerce. Je hotel biti vsakomur znan? 
izpovedati tisto, kar je nosil v sebi? Ali oboje? 
Kdo bi vedel. Celo zvesti gledalec Jurec ne. 

rvega ne pozabiš. "To je nekaj najboljšega," 

mi je rekel prijatelj, vešč animejske temati- 

ke, pred več kot penajstimi leti, ko mi je v 

roke potisnil nek CD. Na ovitku me je z od- 

ločnimi očmi in krvjo okrog ust gledala 
junakinja, v njeni senci pa je stal ogromen bel volk. 
Princesa Mononoke, moja prva pustolovščina v svetu 
mojstra Miyazakija, ki te s svojimi občutenimi vizija- 
mi očara ter te prilepi ob ekran. Po ogledu ti liki, 
zgodbe in nauki ostanejo v mislih še dolgo časa. Vsaj 
petnajst let! 


//, MN MI dd 
Ob tej legendarni naslovnici Princese Mononoke je 
lepo prikazana Miyazakijeva sposobnost ujeti duh 


in značaj likov že v sami sliki, brez animacije. 


VSAK MOJSTER ZAČNE 


Pred ustanovitvijo danes uspešnega in plodovitega 
studia Ghibli je Hayao Miyazaki znotraj industrije ani- 
mejev opravljal raznovrstna dela. Bil je oblikovalec li- 
kov, animator in režiser, skrbel je za scenarije in sedal 
za risarsko mizo. Ne glede na to, da njegovo ime za 
povprečno razgledanega Slovenca ni zveneče, si je v 
otroštvu marsikdo ogledal kakšno risanko, kjer je 
imel Hayao prste zraven. Na misel padejo predvsem 
Hajdi, Od Apeninov do Andov in Rdečelaska Anne. 
Vse tri so pred časom vrteli tako na nemško govo- 
rečih kot italijanskih programih. 

Že tedaj so se začeli kazati značilni znaki Miyazakije- 
vega sloga, ki karakterne značilnosti likov spretno za- 
pakira v zunanjo podobo. Tako so skorajda vsi otroci, 
ki v osnovi poosebljajo nedolžnost in iskrenost, ideali- 
zirani. Resnejši in odraslejši liki pa so upodobljeni bolj 
realistično, brez animejsko velikih oči in neproporcio- 
nalno velikih delov telesa. Točno iz tega razloga so 
njegove vizije za tako privlačne za široko občinstvo. 
Značaji se pri njegovih izdelkih ne izraža le z animaci- 
jo, ampak je močna tudi pri statičnih prizorih in ris- 
bah. Kar ne velja le za Princeso Mononoke - vsi nje- 
govi izdelki vzbudijo čustva, ki se naenkrat prikradejo 
in te prevzamejo. Naj gre za smeh ali sočutje, veselje 
ali žalost. Tako, kot se je Miyazaki poigral z mojim za- 
znavanjem, se poigrava z občutenjem vseh gledalcev, 
ki se znajo v njegove izdelke poglobiti. 


Ponyo je priredba Andersenove morske deklice. 
Predstavlja še en poskus ubeseditve okoljevarstve- 
ne tematike, ki je Miyazakiju zelo pri srcu. 


avgust 2014 


Po nekaj letih udejstvovanja pri drugih firmah je bila 
logična posledica ustanovitev lastnega studia. Hayao 
je pridobil finančno, fizično in psihološko podporo 
dolgoletnega prijatelja in sodelavca Isaa Takahate. 
Ta je bil zaposlen kot animator pri Toei Animation, 
fabriki, znani predvsem po TV-serijah Dragon Ball in 
Sailor Moon. Oba sta bila pomalem sita štancarskega 
dela za male ekrane in sta v industrijo hotela prinesti 
svežino ter kakovostno produkcijo 

Ideja se je po treh letih pridobivanja dodatnih sredstev 
spremenila v dejstvo in leta 1985 se je v register dalj- 
novzhodnih podjetij vpisal animacijski studio z arab- 
skim imenom Ghibli, ki pomeni 'vroče'. Njihov prvi 
uradni izdelek je bila steampunkovska dogodivščina 
Laputa - Castle in the Sky. 


Hayao Miyazaki pozornosti ne mara preveč. Tudi 
ob prejetju nagrad mu je vselej nerodno stopiti na 
oder in spregovoriti pred publiko. 


STRMA POT NAVZGOR 


Ghibli so odtlej pridno nadaljevali s proizvodnjo celo- 
večercev, enkrat pod taktirko Miyazakija, drugič Ta- 
kahate. Ta je prišel na vrsto takoj pri drugem filmu le- 
ta 1988, ko je režiral Grob kresničk, ki je pretresel pu- 
bliko s psihološko vojno brutalnostjo. A ne glede na 
to, kdo je filmom predsedoval, je bil vsak naslednji 
uspešnejši od prejšnjega. Tja do Princese Mononoke, 
ki ji je prvi pripadla čast širše distribucije na zahodu 
pod Disneyjem. Ozaljšali so jo z vrhunsko sinhroniza- 
cijo, med drugim z glasovi popularnih Claire Danes, 
Gillian Anderson in drugih, ter jo okrepili z zdravim 
oglaševanjem. 

Film je bil za takratne razmere, sploh glede na ostalo 
azijsko produkcijo, precejšnja uspešnica. Pri velikem 
Dju so tedaj zavohali denar in si zagotovili zahodno 
zastopstvo še za nadaljnje primerne Ghiblijeve filme. 
Mogoče bi bilo dobro, da se še sami kdaj lotijo česa 


Ghiblijevi izdelki pogosto izžarevajo nekakšno vsa- 
kdanjost in spokojnost, razen seveda, kadar se 
štorije odvijajo v fantazijskih svetovih. 

Porco Rosso je lahkotna pripoved o pilotu med 
prvo svetovno vojno, ki ga je (po njegovem) dole- 
tela božja kazen in se je zato prelevil v pujsa. 


bolj odraslega ali zahtevnejšega. Nenazadnje bi jim 
lahko bil uspeh teh animejev v spodbudo za kak pro- 
jekt, ki po naravi ni muzikal ali komedija s forami na 
prvo žogo. 

Vrhunec svetovne slave je Miyazaki doživel s podelit- 
vijo oskarja za Čudežno potovanje leta 2001 - sočas- 
no z ugibanji, ali se bo počasi vendarle upokojil in 
prepustil taktirko drugim. Sam je rad zatrjeval, da je 
trenutni film zadnji in da bo njegovo mesto nato prev- 
zel njegov sin Goro Miyazaki. A se kar ni mogel 
umakniti. To spet dokazuje njegov The Wind Rises iz 
lanskega leta, za katerega je prejel zlati globus in no- 
minacijo za oskarja. 


DISNEY VZHODA, A BOLJŠI 


Miyazakiju in Ghibliju radi nadevajo ime 'japonski 
Disney' zaradi čiste, priljudne risbe. Vendar so si iz- 
delki iz teh dveh studiev po notranjem ustroju precej 
različni. Medtem ko so ameriške risanke pogosto tri- 
vialne, s črno-belim prikazom in moraliziranjem, se 
Japonci tematik lotevajo na drug način. Ghiblijeve ri- 
sanke svet neredko kažejo iz več zornih kotov, meje 
med dobrim in zlom so veliko bolj zabrisane. Tako je 
od samega nastanka studia, ki je nastal po več letih 
vsakovrstnega Miyazakijevega udejstvovanja. 

Njegovi najboljši animeji združujejo vrhunskost na 
vseh tehničnih ravneh: izjemna animacija, dopadljiva 
zvočna podlaga, pretanjeno rezanje. A vse to znajo 
tudi pri Disneyu. Kaj je torej pri Japoncih drugače? 
Dve besedi: melodika in liki. Miyazaki zna film posne- 
ti tako, da lahko vsak gledalec, naj bo star ali mlad, iz 
filma potegne nekaj, s čemur se lahko poistoveti. Po- 
memben gradnik na poti do tega so dodelani in pre- 
mišljeni liki, ki morajo odigrati predpisane vloge zno- 
traj filmske fabule, obenem pa pri občinstvu sprožiti 
odzive, razmišljanja, moralne dileme. Pri modernih 


Totoro je z nasmeškom in priljubljenostjo hitro po- 
stal glavna maskota Ghiblija. Zato se že nekaj časa 
pojavlja v uvodni špici vsakega filma. 


ZNI 


POHOD V NEZNANO 


Studio Ghibli je v povezavi s tvrdko Level 5 pred 
kratkim izdal solidno tokijsko frpjko Ni no Kuni: 
Wrath of the White Witeh za PS3 (J236, 77), ki te 
postavi v vlogo glavnega junaka v pravljičnem 
svetu s čudnimi govorečimi stvori in posrečenim 
besednim humorjem. Igra je nekaj edinstvenega 
predvsem zato, ker sodelovanja risarskega studia 
in razvijalca iger na taki ravni še ni bilo. Risarski 
mojstri so imeli proste roke pri oblikovanju likov 
in monstrumov ter orisu štorije, Level 5 pa so po- 
skrbeli za spodobno igralsko ogrodje. Ceprav se 
špil ujame večino pasti frpjk s poteznimi boji, je 
vreden ogleda zgolj zaradi vrhunske predstavitve, 
ki se na določenih mestih lahko kosa z najboljšimi 
Miyazakijevimi deli. Glede na uspešno prodajo se 
ne bi čudil, če bodo najavili naslednika oziroma 
podobno sodelovanje s sličnim izidom. 


GHIBLI NA DOTIK 


Posebno doživetje je Ghiblijev muzej v predmestju 
Tokia. Tam ti ne postrežejo le z originalnimi sce- 
nariji in snemalnimi knjigami za domala vse Ghib- 
lijeve nedigitalne izdelke, temveč ponudijo obči 
javnosti ogled nevidenih kratkih risank in drugih 
eksperimentov. Ze zgradba je sama po sebi nekaj 
posebnega in spominja na značilne hiške iz ani- 
mejev. Ima okrogla okna, zavite stopnice, samo- 
svojo razporeditev prostorov in vrt, na katerem se 
lahko obiskovalec zazre v velikansko kopijo robo- 
ta iz Lapute. Na vhodu pa te v kiosku za prodajo 
vstopnic pričaka pošastek Totoro. Ustanova je 
najboljše doživetje Ghiblijevega sveta v resnič- 
nosti. Obiskovalec se mora zgolj sprostiti, pozabi- 
ti na tegobe vsakdana in uživati v vseh teh čudež- 
nih podobah. Pofočk je kajpakda obvezen za vse 
ljubitelje animejev in Ghiblijevega sveta. Če si že 
preletel pol sveta do Dežele vzhajajočega sonca, si 
preprosto moraš vzeti tistih trideset minut za vlak 
do Mitake. Zagotovljeno ne boš razočaran. 


PRINCESS MONONOKE 

Med obrambo rodne vasi Ashitako, zadnjega princa 
iz plemena Emišev, zastrupi gozdni demon. Edina 
možnost za njegovo ozdravljenje je skrivnostni gozd- 
ni duh. Pot do njega vodi mimo amazonske dekline 
San, ki jo vaščani kličejo princesa Mononoke. Ta vidi 
ljudi kot neizprosne pošasti, ki sekajo gozd in uniču- 
jejo njen dom. Ashitaka in San se zbližata, a osebni 
zaplet preraste v epsko prispodobo boja človeka pro- 
ti naravii. To pa nima posledic le za gozdne prebival- 
ce, temveč za celotno človeštvo. Fabula je izpod pere- 
sa velikega mojstra osebno in je ostra družbena kriti- 
ka, zavita v celofan osebne romance, a brez holivud- 
ske osladnosti in pretiranega srečnega konca. 


MY NEIGHBOUR TOTORO 

Nobena Ghiblijeva zbirka ni popolna brez omembe li- 
ka, ki je skorajda njihova maskota. Zgodba o prigo- 
dah sester Satsuki in Mei ter ogromnega, a prijazne- 
ga Totora je sinonim za risanko brez nasilja, naphano 
z miyazakijevsko igrivostjo in nedolžnostjo. Rdeča nit 
ni povezana zgodba, temveč gre za vinjete iz vsakda- 
njega življenja očeta z dvema hčerkama, medtem ko 
je mama v bolnišnici, pri čemer risanko pevevata pre- 
prostost in veselje do življenja. Nenazadnje je prav ta 
izdelek dal enega najbolj znanih prizorov v zgodovini 
japonske animacije. Komur se ob gledanju scene na 
avtobusni postaji ne bo ogrelo srce, ga pač nima. 


GRAVE OF THE FIREFLIES 

Hotaru no Haka ali Grob kresničk je tista risanka iz 
Ghiblijevega opusa, ki se gledalcev najbolj dotakne. 
Posneta je po istoimenskem avtobiografskem roma- 
nu Akijukija Nosake in pripoveduje zgodbo o Seitu in 
Setsuko, bratu in sestri, ki se med drugo svetovno 
vojno borita za preživetje. Realističnega prikaza gro- 
zot v nobenem trenutku ne prekrijeta značilna pisa- 
nost in risarski slog. Gledalec zato ne bi smel biti pre- 
senečen nad bridkim zaključkom, saj se mu ta dejan- 
sko razodene že v prvih trenutkih. Na kraju za razliko 
od glavnih likov zunanji opazovalci niso deležni du- 
ševnega očiščenja. Ostaneta jim le cmok v grlu in 
občutek, da ogledanega zlepa ne bodo pozabili. 


SPIRITED AWAY 

Japonski odgovor na Alico je za Čudežno potovanje 
umestno primerjava, saj zgodba o Chihiro ni eno- 
smerna rajža do pričakovanega konca, temveč pre- 
plet mistike, psihologije in simbolizma, za katerega je 
Miyazaki dobil oskarja. Domiseln in čaroben svet iz 
japonske mitologije, ki ga mlada junakinja po nesreči 
obišče, gledalcu nudi vpogled v življenje monstrumov 
in božanstev. Naj gre za čistilno akcijo umazanega 
rečnega kralja ali čuvanje gigantskega deteta. Spirited 
Away je nadgradnja Totora, ki opusti otroškost in ne- 
dolžnost ter prenese povest o dekletu, ki mora za 
vrnitev v svoj svet sprejeti odgovornost ter odrasti. 


LAPUTA: CASTLE IN THE SKY 

Uradni Ghiblijev prvenec je bil že konec osemdesetih 
recept za uspeh. Leteči otok si izposodi iz Swiftovih 
Guliverjevih potovanj, ki ga zavije v popularen steam- 
punkovski pridih z letečimi pirati in parnimi roboti. Če 
prištejemo značilni Miyazakijev slog in pravljično fa- 
bulo o iskanju skrivnostnega otoka na nebu, dobimo 
izdelek, ki je tako sporočilno (optimizem kot gonilna 
sila življenja, odpoved materializmu, spoštovanje 
vseh živih bitij) kot tehnično (ves celovečerec so na- 
redili ročno) še danes na zavidljivem nivoju. Hkrati je 
to tisto delo, ki je začrtalo nadaljnjo ustvarjalno pot in 
značilno melodiko, ki preveva dela iz studia Ghibli. 

HOWL'S MOVING CASTLE 

Mlado klobučarko Sophie doleti posebna nesreča, saj 
jo čarovnica iz pustinje prekolne in jo spremeni v osi- 
velo starko. A Zofka se ne vda v usodo in se kot čistil- 
ka vseli v gibljivi grad čarovnika Howla. Ta z njim po- 
tuje po svetu in s skrivnostnimi močmi pomaga pri 
zajezitvi krvave vojne, ki divja med ljudmi. Z vsakim 
novim posegom vanjo Howl izgubi košček člo- 
večnosti, ki mu jo lahko povrne le prava ljubezen. Ti- 
pično pravljično ljubezensko zgodbo zaokrožujejo liki, 
ki niso črno-beli: radoživa starka, nečimrn čarovnik, 
poredni ognjeni demon in pohlevna čarovnica. Nihče 
ni zares zloben, a tudi dobrota meče senco. Lušten 
filmič za vso družino. 


zahodnih risankah se pogosto bolj stavi na formo 
- veliko petja, računalniške animacije, poceni hu- 
mor na prvo žogo, tudi straniščni. Ogled katere iz- 
med Ghiblijevih klasik pa je dogodek, ki ga zlepa 
ne pozabiš. Po vseh teh letih delovanja imamo 
lahko tako studio Ghibli za institucijo v industriji 
animejev, pa tudi širše. Njihovi filmi, predvsem 
Miyazakijevi, so sopomenke za vrhunsko produk- 
cijo, prepoznavno povsod po svetu. 


STRELI V PRAZNO 


A vsaka zgodba o uspehu ima drugo, temnejšo 
stran. Čeprav je pri Ghibliju težko govoriti o neu- 
spehu, saj so vsi njihovi filmi finančno uspešni, je 
znotraj družine kar nekaj grdih račkov, ki kazijo 
drugače spoliran portfelj studia. Da ne bo pomote, 
ne gre za izdelke, ki bi bili zanič ali negledljivi. Na- 
mesto tega ne dosegajo tistih standardov, s kate- 
rimi Ghibli običajno razvajajo navdušence. Ko se 
pred začetkom filma pojavi značilni napis na mo- 
dri podlagi z izrisanim pošastkom Totorom, ki se 
kot maskota studia pojavlja vse od začetka devet- 
desetih, pač pričakuješ celostno doživetje, ki ga 
dolgo ne pozabiš. 


Pri sosedih Yamadovih se takoj opazi druga- 
čen, neznačilen slog. Eksperiment se ni posre- 
čil, saj nismo odtlej videli ničesar podobnega. 


Včasih ni tako. Med nekoliko slabše izdelke spada 
My Neighbours the Yamadas iz 1999, obskurna 
zbirka v celovečerec stisnjenih kratkih zgodb o 
družini Yamada brez repa in glave, rdeče niti ali 
kakovostne animacije. Še en kandidat za malino 
so Zgodbe iz Zemljemorja, priredba sicer izvrstne- 
ga in resnega fantazijskega romana Ursule K. Le 
Guin. Animacijsko in produkcijsko so na nivoju, 
jih pa pestijo površinski liki in nedodelana štorija. 
Zlobni jeziki pravijo, da bi lahko bil prav ta film raz- 
log, da Miyazaki senior še ni v penziji, saj je režijo 
in scenarij prepustil sinu, ki se ni odrezal. 


POGLED NAPREJ 


Kar se tiče Ghiblija pri nas, izgleda zadeva bolj 
klavrno, nekaj dosežkov pa je vseeno moč našteti. 
Tako so z oskarjem nagrajeni film Čudežno poto- 
vanje celo sinhronizirali. Ob istem času so v naših 
kinodvoranah predvajali pet let staro Princeso Mo- 
nonoke po načelu kuj železo, dokler je vroče, Ča- 
rovnik Howl in gibljivi grad pa je slovensko pre- 
miero dočakal na ljubljanskem filmskem festivalu 
Liffe, preden so ga sprejeli v omejeni kinopro- 
gram. Za ostale, zlasti novejše filme, ti ne preosta- 
ne drugega kot internetni ploščkovni nakup. 

Nasprotno od situacije doma je na Japonskem že 
poskrbljeno za novosti in kot se za tak studio spo- 
dobi, imajo v ognju več želez. The Tale of Princess 
Kaguya je pohod po japonskih kinodvoranah za- 
čel lani in po scenariju Takahate, ki je prvič po le- 
tu 1999 spet sedel na režiserski stolček, pripove- 

V zadnjem času se zdi, da se pri Ghibliju spet bolj 
osredotočajo na realistične pripovedi z liki v os- 
predju. Prihajajoča Marnie sledi tej smernici. 


duje tradicionalno japonsko zgodbo o sneženi prince- 
si. A prvi vtisi so bili bolj zadržani. Drugi celovečerec 
kanijo sploviti letos poleti, gre za priredbo romana 
Joan G. Robinson When Marnie Was There. Zna biti 
na nivoju, čeprav spet brez mojstrskega odtisa. Tako 
lahko ljubitelji Miyazakija samo čakamo in upamo, da 
bodo lahko njegovi nasledniki in sodelavci znali v 
svoje izdelke vnesti to, s čemer nas je on pridoma 
razvajal. Globoke osebnosti, domiselne svetove in ne- 
premagljivo moč ter lahkotnost pripovedovanja. 

No, temu navzlic je mojster en sam. Zato se nadeja- 
mo, da se bo v bližnji prihodnosti znova odločil sesti 
na režiserski stolček, kjer bo gledalcem pričaral tisto, 
kar zna najbolje - edinstveno izkušnjo. 


THE WIND RISES 


Kaze Tachinu ali po naše Veter se dviga pripove- 
duje o Jiru Horikoshiju, ki si želi postati pilot, ven- 
dar mu to preprečuje kratkovidnost. Tako se po 
srečanju z (resničnim) italijanskim izdelovalcem 
letal Capronijem odloči, da bo avione raje načrto- 
val. Med študijem spozna mlado Naoko, ki ji v pro- 
metni nesreči priskoči na pomoč. Prav ta dogodek 
zaznamuje začetek zgodbe o sreči in izgubi, vese- 
lju in žalosti ter hrepenenju po nedosegljivem. 
Čudovito animirani Wind Rises se razliko od fan- 
tastičnih svetov, tipičnih za Miyazakija, poglablja v 
duše in skrbi likov v realnosti. Sprva počasno 
spoznavanje okoliščin, pomembnih za razumeva- 
nje ravnanj in mišljenja protagonistov, zlagoma 
prerasteta v preplet čustev in v fabulo, ki kljub na- 
videzni zateženosti nosi prepoznaven Ghiblijev 
pečat. Gre za karakterno dramo, ki ni primerna za 
otroke in se lahko po sporočilnosti primerja z Gra- 
ve of the Fireflies. Jiro je poosebljena radovednost 
in radoživost, ki se vedno, ko ga življenje potolče, 
vrne močnejši, Naoko pa je njegovo nasprotje — 
umirjena, a močna žena, ki se kljub slutnji zaveda, 
da mora Jira prepustiti njegovi največji strasti. 
Ravno simbolika brezpogojne ljubezni in medse- 
bojnega spoštovanja, ki se stopnjujeta do žalost- 
nega, toda katarzičnega zaključka, je botrovala le- 
tošnji nominaciji za oskarja. Wind Rises bi ga mo- 
ral prejeti, saj gre za vrhunsko metaforo življenj- 
skega kroga, kjer se po vsaki izgubi porodi prilož- 
nost za nekaj novega. 

ac IVNDIS 


prebere svežo povest Half a King uveljavljenega fantazijskega avtorja Aber- 
crombieja, znanega po odrobljenih glavah in pikrosti. V slovenščini ga nimamo, a 
bi jako sedel naši suicidno-samoobtoževalni duši. 


kRALJA POL 


crombieja nemudoma ugajale. Komaj 39-letni 

Britanec je urezan iz istega blaga kot jaz, ka- 
kor bi rekli na Otoku. Je dete Monty Pythonov, Črne- 
ga gada in Ricka Mayalla, Tolkiena in LeGuinove, 
prodornih ameriških TV-serij (Galactica, Dexter, So- 
pranovi ...) in videoiger. Tako je dejal že v intervjuju, 
ki smo ga z njim opravili pred petimi leti - id tega 
članka na Joker.si je 6294. 
Našteto se je skuhalo v zanimi- 
vo pašteto, katere največja zna- 
čilnost je, da se jemlje resno in 
se istočasno ne. Njegovi liki tr- 
pijo, so pohabljeni in brezupni, 
maščevalni, ne preživijo vsi. Bit- 
ke so opisane doživeto, krvavo, 
s črevastimi podrobnostmi in 
sesekljanjem junakov v ništrc, 
kajti v Abercrombiejevi prozi ni 
klasičnih junakov. Toda pisec 
vedno najde čas in prostor za 


Hl ič čudnega ni, da so mi pisarije Joea Aber- 


ironijo in sarkazem, za iskanje koran 


JOE ABERCROMBIE 


svetlega v temnem, čeprav se to 
svetlo ne iskri. Če bi on pisal Go- 
spodarja Prstanov, bi bila Frodo 


Rdeča runska volna 


Half a King se iztrga iz First Lawove dimenzije, umerjene 
po srednjem veku. Odvije se v novem svetu, ki je pre- 
težno vikinški, le da s posebnostmi. Ospredje je običajno, 
kakršnega bi pričakoval od sodobne fantazije, ki jo je za- 
znamoval George R. R. Martin. Krepki vojščaki in samo- 
zavestne ženske, neprijazna krajina in spletkarstva v 
ozadju, plemenske in družinske zdrahe, umrli 
očetje in čudaški sinovi. Ti vikingi so prese- 
netljivo realistični, med drugim veliko trguje- 
jo, tako z dobrinami kot s sužnji. Enako so 
počeli pravi rogateži, o katerih smo vedež 
priobčili v Jokerju 234 (id 10351). Pozna se, 
da Abercrombie rad preučuje zgodovino. 
Vendar se ji ne udinja, če to pomeni boljšo 
zgodbo, in v ozadju novega romana se doga- 
ja marsikaj širšega. Najbolj očitne so nave- 
zave na 'dobo vilinov', ki so za sabo pustili 
skrivnostne zgradbe in neuničljive artefakte. 
So bili to res elfi ali pa se Half a King dogaja 
po jedrski katastrofi, ki je uničila civilizacijo 
in preoblikovala površje? Navsezadnje pro- 
tagonisti vandrajo po območju, klicanem 


in Samo porivača, Aragorn bi po- 

ginil sedem centimetrov od krone in Arwen bi bila 
škrbasta lezbijka, podložna zgubani Galadriel. Gan- 
dalf in Balrog? Ne sprašuj. 

Angležev ustvarjalni vigenj je naprej zažarel pred 
osmimi leti z romanom The Blade Itself. Ta je prerasel 
v trilogijo First Law, svet, v katerem se ta dogaja, pa 
je bil deležen še treh samostojnih knjig in niz kratkih 
zgodb. No, več o njegovih preteklih odličnostih naj- 
deš v okvirju. Zdaj je čas za najnovejši roman. 


Abererombie je študiral psihologijo, na idgjo o te- 
mačnem fantazijskem romanu pa je prišelravno 
na faksu. Uresničitev je trajala kakih osem let. 


Razbito morje. Druga možnost je, da nismo 
več na Zemlji. Kakšna je resnica, bomo v 
nadaljevanju Half a World izvedeli kmalu, saj Joe nima 
navade zavlačevati z izdajo naslednjega dela kot GRRM 
in Patrick Rothfuss, ki je prispeval izjavico na naslovnici. 


Pokvečenec na prestolu 


V drugem delu bomo spremljali prigode aktualnega glav- 
nega lika, še enega v vrsti Abercrombiejevih pohabljen- 
cev, kot je bil inkvizitor Glokta v First Law. Yarvi je najm- 
lajši sin enega od vikinških vladarjev, ki zaradi odma- 
knjenosti v krvni liniji in prirojeno pohabljene roke skoraj 
postane dvorni svetovalec, nakar ga sosledje naključij 
(pa so res, hm hm?!) speha na prestol. Tobogan dogod- 
kov ga nese dalje, na suženjsko ladjo, kjer se spre z gu- 
sarsko morjeplovko, ter nazaj proti domu, kjer ga čaka 
žlahta strgana plahta. Vmes ni magije, ognjenih krogel, 
zaklinjanja bogov, temačnih negativcev in sličnih ostan- 
kov klasične visoke fantazije. Samo ljudje, poniglavi in 
pohlepni, strahopetni, koristoljubni, okrutni, pa včasih 
plemeniti in pogumni. Pretežno tedaj, ko je nujno. 
Čeprav se sliši kot še en First Law, je Half a King nekoli- 
ko drugačna povest, bolj lahkotna in instantno berljiva. 
Kakih 350 strani dolga knjiga je krajša, vitkejša in manj 
zamorjena, kot smo od Joea vajeni. Stavi na hitro sosle- 
dje dogodkov, še hitrejše kot v Last Argument of Kings in 
slično filmsko kot pri Sandersonu, a vseeno bolj literarno. 
Prigode občasno niso najbolj smiselno povezane, nekaj 
jih je celo privlečenih za lase. A ko kaj takega ugotoviš, 
že drviš v naslednji beg, krvavi mečevalski obračun ali 
vratolomni zasuk štorije. 

To ni pazljivo sestavljena, do poslednjega opilka zdrgnje- 
na epska fantazija, temveč akcijsko pustolovski roman, 
namenjen zlasti sprostitvi. Če je kdaj bil kak fantasy ka- 
kovostno plažno branje, je to to. 

ABERCROMBIEJEV 
dej V iri Kari 


Še ne štiridesetletni Britanec, ki je svojčas de- 
lal na glasbenih dokumentarcih, preden je za- 
čel tržiti literarne izmišljotine, je plodovit av- 

tor. Tu so navedena njegova ostala večja dela. 


THE BLAOCE ITsELF 
Začetni del trilogije First Law, kjer spoznamo 
pohabljenega inkvizitorja Glokto, ki uživa v 
mučenju, in barbara Devetoprstnika, ki rad za- 
pada v bloodlust. Prihodnost srednjeveške 
dežele je negotova in s severa prihaja nevar- 
nost. Mar kdaj ne? 


BEFORE THEY ARE HANGED 
Stasiti vikinški bojevniki v Half a King imajo 
prednike v drugem delu First Lawa, kjer drek 
zadene ventilator, sablja pa marsikateri kor- 

pus. Junaki serijsko cepajo v mesoreznico, da 
kri prši daleč naokoli ... med Gloktinim blaz- 
nim hehetanjem. 


LAST ARGUMENT OF kiNGs 
Prej je kvazi Angležem pretilo s severa, zdaj 


še z juga. Krvava tepežkanja in ostudna zasli- 

ševanja si sledijo po tekočem traku, da si od 

škrlatnih pršcev kar malo omotičen. Toda kot 

pri kvalitetni nesreči na avtocesti pogleda ne 
moreš odvrniti. 


BEST seRnveDo colo 
Če ti trilogijasti špeh ni po volji, a ti Aber- 
crombie diši, vzemi v roke ta samostojni ro- 
man. Prizorišče je Italiji podobna dežela Sty- 
ria, po kateri hara vojščakinja Monza in išče 
maščevanje. Moraliziranja ni, le pokvečeni, za- 
jebani lajf na šesto potenco. 


THE HEROES 
Drugo samostojno delo v 
svetu First Law se odvije v 
nekaj dneh vojskovanja div- 
jaških severnjakov in postro- 
jenih sil Unije. Na piki se 
znajdeta klasično junaštvo in 
romantično gledanje na voj- 
no, ki v čreva faše konkretno helebardo. 


REO COUNTRY 
Edina Abercrombiejeva knjiga, 
ki je v črkožeru nisem opisal, 
je tretja samostojnica Red i 
Country. To pa zato, kersem yvrf' ; 
jo po prvi tretjini odložil, kajti pt4 
čudaško posiljeno združevanje Vla ae ua 
srednjega veka in vesterna mi nikakor ni pote- 
gnilo. Mogoče bo tebi. 

SLIKOSUK 


THE EXPENDABLES 3 


ilvestru dajem spoštovanje za projekt Expendab- 
S les, s katerim iz naftalina vlači tako sebe kot ne- 

broj drugih igralskih dedkov. Ekipno se nato po- 
dajajo na specialistične vojaške misije stare šole, ka- 
kršnih smo bili vajeni v osemdesetih. Nič hekanja, 
bondovskih igračk in druge visoke tehnologije, le mi- 
traljezi, miniguni, pištole, noži in pesti! Ter težave s 
prostato. Marsikomu prva filma nista dogajala in res- 
nici na ljubo je dvojka tudi mene razočarala. A še 
vedno mi je gledanje Slyja, Dolfa, Švarcija, Jetlija, 
Stathama in številnih drugih dovolj simpatično ter 
edinstveno. 
V tretji odpravi je Chuck sicer izostal, Willis je bojda 
zahteval preveč denarja in Van Damme si ni opomo- 
gel od zlomljene hrbtenice, toda akciji se pridruži tro- 
je novinih starcev. Na strani dobrih se tepeta Wesley 
Snipes in Harrison Ford, negativec pa je to pot Mel 
Gibson. A kakor v tem pogledu nadaljevanje sledi tra- 
diciji, kakovost ravno tako ostaja v negativnem tren- 
du, ki grozi, da bo četrti del na ravni zadnjega Univer- 
sal Soldierja. Eden od razlogov je, da Stallone skoči 
čez plot in najame trop brezveznih mladičev, ki ne iz- 
padejo posrečeno. Pogrešljivcev pač ne maramo za- 
to, ker jih je toliko naenkrat na kupu, marveč zato, 
kdor so. Saj stari znanci so prisotni, toda premalo v 
prvem planu. Film odreže zajeten kos trem docela ne- 
poznanim obrazom in ruvaški babi Rondi Rousey, za 
katero vedo edinole navdušenci nad UFCjem. Vračaj 
pare! Za nameček se moštvu pridruži pavlihasti lik 
Banderasa, ki je čisto neumesten in samo čakaš, kdaj 
bo ven potegnil čigumije orbit. Zdi se, kot da so pro- 
ducenti na dan snemanja pogledali v čakalnico v stu- 
diu in najeli, kar je bilo pač pri roki. 


Prva vrsta kul, zadnja nekul. Slyju je z enko uspelo 
narediti nekaj novega, a če hoče furati serijo naprej, 
naj to počne samo z nekaj osrednjimi liki in kakovo- 
stno. Ne pa, da se Jet Lee sploh ne tepe, marveč ima 
vlogo Arnoldovega ljubimca! 


Liki, dasi nerazviti, terjajo svoj odrski čas, zato je pre- 
več gobcanja, globokoumnega moraliziranja in mrš- 
čenja od botoksa nategnjenih ksihtov. Dobri dve uri 
vsebujeta konkreten zehalni del in vmes te že ima, da 
bi ugasnil ..., no, zapustil kinodvorano. Akcija po ek- 
splozivnosti sicer ne razočara, je pa dobesedno igri- 
čarska: spektakularna in raznolika, vendar obenem 
čisto nesmiselna in nadnaravna. Da se gledalec ne bi 
naveličal, se malo streljajo, pa nožkajo, tankujejo in 
obilno pretepajo, vse naenkrat. Sovražni soldati pri- 
hajajo v valovih in padajo pod svincem ter udarci kot 
snopi, dobrim fantom pa ne zavdajo niti eksplozije 
tankovskih granat in bazuk. Neinteraktivni Battlefield! 


Saj ne rečem, da terjam verodostojnost. Se razume, 
da je to risanka, ki se dela norca celo sama iz sebe. 
Toda bedarije vseeno že žalijo gledalca. Takisto zgod- 
ba, zelo verjetno domislica enega popoldneva. Loka- 
cija je Asmanistan, to je tista dežela, ki meji na Kra- 
kozijo in Koromandijo, v njej pa govorijo srboalbanš- 
čino. Toda zaključni del in nekaj nasmehljivih enovrs- 
tičnic, ki se bolj tikajo igralcev kot filmskih vlog, vse- 
eno oceno dvignejo na dvojko. Za družbo moških, ki 
ob pivu in čipsu rada stresa dovtipe na rovaš gleda- 
nega, se razume. Nikakor pa ta igričarski trailer ni za 
v kino, kamoli punco peljat. LordFebo 

V naših dvoranah Pogrešljivcev najbrž ne bo. Lahko 
jih greste gledat čez mejo ali pa njih povabite k sebi. 


MONTY PYTHON LIVE! 
(MOSTLY) 


egendarna otoška zasedba Monty Python, o kate- 
[: smo obširno pisali v Jokerju 235, se je pred tri- 

desetimi leti po slastno nesramnem filmu The 
Meaning of Life odločila oditi iz blišča reflektorjev. 
Člani so se raztepli po lastnih, bolj ali manj uspešnih 
projektih. Vedno se je šušljalo, da bo zasedba najbolj 
odtrgane humoristične serije vseh časov prišla sku- 
paj, še posebej, ker so ostali dobri prijatelji. A po ne- 
pričakovani smrti Grahama Chapmana leta 1989 je 
upanje bolj kot ne zamrlo. 
Kljub temu so bili ljubitelji neumorni v prošnjah, Pyt- 
honovci pa so jih enako neumorno zavračali z izjavo, 
da se bodo vrnili takrat, ko bo z njimi tudi Graham. A 
vendarle se je v njih nekaj prelomilo, kajti lani so na- 
povedali, da bodo kljub vsemu pripravili zadnjo pred- 
stavo. Ko so karte prišle v spletno prodajo, so bile 
razprodane v pičlih 43 sekundah! Tu ne govorimo o 
zakotnem gledališču, marveč o greenwiški areni O2, 
ki ima dvajset tisoč sedežev! To jih je spodbodlo, da 
so igranje podaljšali na deset predstav. Zadnjo med 
njimi smo si lahko ogledali v naših kinematografih. 
Kdor je pričakoval, da bo videl izviren material oziro- 
ma poskočneže, kot jih pomni s televizije pred štiride- 
setimi leti, se je uštel. Cleese, Palin, Gilliam, Jones in 
Idle so stari, kar so nam vrgli pod nos že v uvodnem 
spotu, ko Mick Jagger stoično komentira, kateri idiot 
bi pri teh letih še hodil na turneje, paradiral po odru in 
ponavljal zlajnane vrstice. Nenazadnje je bil podnas- 


Moram priznati, da nisem pričakoval geriatrikov v ne- 
gližejih. "HA! NIHČE NE PRIČAKUJE GERIATRIKOV V 
NEGLIZEJIH! Naše orožje sta presenečenje! In gnus!" 


lov predstave 'Enega smo že, pet jih še čaka'. Vseeno 
pa so ob pomoči odlične plesne skupine in podporne- 
ga orkestra pripravili nostalgično odrsko uprizoritev. 
Morda ni bila tehnično brezhibna, zato pa polna spo- 
minov in predvsem kemije, ki je med peterico še ka- 
ko prisotna. Le redkim je bilo mar, da so na trenutke 
odtavali z začrtanega scenarija, padli v čisto improvi- 
zacijo ali kar sredi skeča bruhnili v smeh, ker je eden 
od njih izrekel nepričakovano kajlo. Občinstvo v areni 
in mi v kinodvoranah smo se smejali z njimi. 

V triurni predstavi s pol ure odmora na sredini so se 
zvrstili zvečine vsi najbolj zapomnljivi skeči, vključno 
z mrtvo papigo, spamom, štirimi Yorkširci in špansko 
inkvizicijo, kot tudi ponarodeli napevi na čelu z Every 
Sperm is Sacred. Piko na so pristavili plesalci z odlič- 
nimi koreografijami, med katerimi so izstopale Mini- 
strstvo smešne hoje (kolki Johna Cleesa niso več za 
te hece), balet o spamu in Penis Song. Dogajanje v 
živo so kombinirali s starimi posnetki, medtem ko so 
pripravljali oder za novo točko. Tam sta se jim kot 
gosta pridružila Eddie Izzard in Mike Myers, ni pa šlo 
niti brez krutih strelic proti angleškemu tabloidu Daily 
Mail, ki jih je v kritiki raztrgal, ter voditeljem Top Gea- 
ra, ker so riti. 

To je bilo to. Konec sta pospremili osmrtnici: Graham 
Chapman - 1941-1989, Monty Python - 1967-2014. 
In če slednji kdo ni hotel verjeti, mu je bil namenjen 
zadnji napis: "Zdaj pa odjebite." Guattro 

Če niste mogli odjebati v živo, poiščite predstavo na 
internetih ali počakajte na plošček. 


SIOL 


Ena bolj posrečenih domislic je bila združitev skeča o predzadnji večerji s pesmijo Every Sperm is Sacred. 
Vključno s pomanjkljivo oblečenimi nunani in velikim finalom gigantskih ejakulirajočih kurcev na odru. 

SLIKOSUK 


DAWN OF THE PLANET OF 
THE APES 


novičnemu zagonu slovite franšize Planet opic 
V smo pred nekaj leti očitali plehkost, saj je v želji 

biti novi 'origin story' preveč banalizirala in pre- 
malo raziskovala novopridobljeno 'človeškost' pri 
nam najbolj podobnih primatih. Kljub temu je več- 
kratno pokrila stroške produkcije in nadaljevanje ni 
bilo pod vprašajem. Letos smo ga končno dobili in z 
veseljem lahko rečem, da so tokrat nalogo opravili 
dosti bolje. 
Težko to ni bilo, kajti uničujoči virus je človeško vrsto 
v desetih letih ne le zdesetkal, marveč postotkal. Civi- 
lizacije praktično ni več, redki srečneži, ki so bili na 
ALZ-113 imuni, pa se stiskajo v ruševinah in skušajo 
preživeti, kakor vejo in znajo. Medtem v gozdu, ka- 
mor je zbežal Cezar z ostalimi opicami, raste močna 
populacija, ki zna jezditi, vihteti orožje, uči svoje mla- 
de brati in je novo upanje za planet. Vse pa se spre- 
meni, ko iz San Francisca pride ekipa ljudi, ki želi 
usposobiti hidroelektrarno, saj potrebujejo elektriko. 
Med njimi in plemenom primatov pride do neogibne- 
ga konflikta - a izkaže se, da niso vsi ljudje slabi, 
hkrati pa, da lahko eno gnilo jabolko uniči celo gajbi- 
co. Še več, Cezar na lastni koži občuti, da pred delit- 
vijo in sovraštvom niso imune niti opice. Vse, kar je 
mukoma gradil celo desetletje, lahko dobesedno po- 
gori v le nekaj dneh. 


Podari opici inteligenco in pričela bo graditi civiliza- 
cijo. Omogoči ji dostop do orožja in izumila bo vojno. 
Kako srhljivo znano se to sliši! 


Zora planeta opic uporabi enostavno premiso, da se 
končno poglobi v odnose med opicami, dekonstruira 
idealno združbo, ki si je je želel Cezar, in ga postavi v 
situacijo, ki je ljudem domača: izdajo s strani svojega 
prvega pribočnika, zaslepljenega od sovraštva. Cezar 
je nemilo opomnjen, da so za njegovo inteligenco za- 
služni ljudje in da jih ne gre enostransko pospraviti v 
koš kot izmečke planeta, marveč je treba soditi vsake- 
ga posameznika posebej, kosmatega ali ne. K temu 
pomaga človeška zasedba, v prvi vrsti Malcolm (Ja- 
son Clarke), ki je vodil ekspedicijo v gozd, njegova 
punce Ellie in sin Alexander. Začuda je manj markan- 
ten Gary Oldman kot vodja človeške enklave, saj je 
njegov lik dokaj bled in predvsem kaotičen. 

Resda je človeška zasedba plehka, v ozadju. Tudi što- 
rija je okorna, da ne rečem plitka. Nakar te prešine: to 
je vendar film o inteligentnih opicah, ne ljudeh. Te 
svojo nanovo odkrito pamet uporabljajo nerodno, saj 
še niso imele časa razviti prefinjenih in zahrbtnih tak- 
tik, ki smo jih zmožni ljudje. Potem doumeš, da je na- 
ravnost bebavi načrt, s katerim pribočnik vzame ple- 

me Cezarju, v resnici višek njegove inteligentnosti. 
Tako zelo primerljive z malo bolj možgansko omeje- 
nimi pripadniki naše vrste. S tega stališča je Zora pre- 
tresljiv film, še posebej za poletni blockbuster, kajti v 
dvigajočih se majmunih prepoznaš človeške lastnosti. 
Ravno tiste slabe. Guattro 

Zora je vstala le v Cineplexxih, a tudi tam že bledi. 


Tako Cezar kot človeški Malcolm sta v srcu idealista, 
ki hočeta le najboljše in verjameta, da smo po srcu 
vsi dobri. Obema se sanje porušijo, a na koncu mora 
dati opica lekcijo človeku. 


HERGULES 


o predfilmu sodeč bi moral biti Herkul tipska 
B fantazijska razturačina, kakršnih smo od Holly- 

wooda poleti vajeni. Starogrški mitološki mišič- 
njak, sin boga Zevsa in smrtnice, mora opraviti dva- 
najst del za pomiritev Zevsove žene Here. Med drugim 
z mešanico sile in zvitosti ubije večglavo zmajeliko 
pošast Hidro, odere nemejskega leva, ugonobi eri- 
mantskega merjasca, Hesperidam sune jabolka ter 
pripelje Kerbera, psa čuvarja podzemlja. Na ta opra- 
vila se osredotoča trailer, ki pa zavaja. Hercules na- 
mreč ni praznoglava udrihalnica žestokih zverin, tem- 
več zanimiva, nadvse gledljiva mešanica lahkotnej- 
ših, komedijantskih elementov z realističnim mlate- 
njem, ki se ga nenehno drži pridih osnovnega vpra- 
šanja. Tistega, ki bara: kdaj je junak resnično junak in 
kaj ga takega naredi? So to zunanji dejavniki? Ali la- 
stno prepričanje, ki pride od kod? 


Slavni rokoborec Dwayne Johnson (42) se je za Her- 
kula nabildal še bolj skrajno. Pol leta je drgnil uteži 
šestkrat na teden po uro in pol, začenši ob zori. 

Med realistične bojevalne elemente film za zabavo ru- 
lje vtika hecnosti v slogu šekši amazonske lokostrel- 
ke, ki je nekje med Gatlingovim topom in Konanom. 


Herkul (Dwayne 'The Rock' Johnson) je v tej, na stri- 
pu temelječi inačici nekoliko ostarel bojevnik, ki se 
potika po Grčiji in službuje različnim ponudnikom. 
Verovanje, da je Zevsov sin, izkorišča za rihtanje pos- 
lov, pri katerih mu pomaga pisana druščina. S sanda- 
lom nagazi v drek tedaj, ko se začne udinjati pri osta- 
relem kralju Trakije, čigar zemljo naj bi ogrožali ken- 
tavri in temne sile. Pa jo res? 

Mogoče, mogoče ne. Vsekakor je Hercules, ki mu 
Skaloviti daruje zelo primeren stas in glas, akcijada s 
podtoni, malce v slogu prvega 300, čeprav ni tako iz- 
recno krvava. Na površju je nekaj spektakularnih 
spopadov, začenši z izsečki iz ducata del (ki jih odjav- 
na špica fino predrugači - ostani v dvorani!) in nada- 
ljevavši s podvigi, ki jih zmore le nekdo skrajno mo- 
čan. Konji delajo salte, kipi padajo, zlobneži letijo po 
luftu, volcje cvileč bežijo. Po gobcu zna Herkul vseka- 
kor dobro usekati, naj bo s pestjo ali gorjačo. Toda 
mogočništva, ki jih stori, so ukoreninjena v resnično- 
sti in puščajo dvom. Še več, film aktivno jemlje na pi- 
ko praznoverje neumnežev, ki verjamejo zgodbicam, 
da se potolažijo in najdejo pogum. To stori skozi lik 
Heraklejevega nečaka in starega 'preroka', za katere- 
ga ne veš točno, ali mu bogovi res govorijo ali pa je 
pošteno trčen. Ter z vlačenjem tančic z nadnaravnih 
elementov, ki jih predstavi v drugačni luči. 


Če terjaš epski prikaz Heraklejevih mitoloških nalog, 
kot obljublja napovednik, te zna film dodobra razoča- 
rati. Onegavljenja nadnaravnega je malo. 


Glasuješ lahko za to ali za ono, si misliš, da je Herkul 
res Zevsov sin ali ne. Na vsak način film postavlja 
širša vprašanja o naravi junaštva in na nekatera tudi 
odgovarja. Temu doda neznačilno krepko merico res- 
nične bojne in vojaške taktike, ki jo sicer na žalost 
pomeša s krneki trenutki, ter kanalizira starodavne 
pripovedke, v kateri so bile najhujše prav družinske 
krutosti. Skupno vzeto prijetno presenečenje, ki ima 
ponuditi dosti več od tipičnega poletnega swords- 
and-sandals blockbusterja - in od tistega, kar pokaže 
napovednik. Sneti 

Boje možatih Grkov in hotne Amazonke najdeš v kinu. 


SLIKOSUK 


THE SIGNAL 


e prične klapi v trilerju neznanec pošiljati čudno 
C pošto in esemese, to običajno pomeni, da bodo 

njeni člani kmalu na nelepe in kričeče načine 
storili konec. The Signal pa je znanstvenofantastičen 
film, ne slasher. Zato troje prijateljev ob zasledovanju 
skrivnostnega hekerja, ki jim žuga s sporočili, ne na- 
leti na kakšnega morilca, marveč na - nezemljane. To 
je pa hitro eskaliralo, bi dejali. 


Nicu (levo) in Jonahu za haxxanje zadošča že banja v 
motelu. Ves film je bil posnet le z dvema milijonoma 
dolarjev. Tozadevno spomni na Apollo 18. 


Osrednji junak, študent Nic Eastman, se nato znajde 
v tesno zaprtem ameriškem laboratoriju. Nasproti mu 
sedi glavni preiskovalec dr. Wallace Damon v podobi 
Laurenca Fishburna, oblečen v bel kombinezon. 
Znanstveniki namreč niti sami še nimajo pojma, kaj 
se je zgodilo, in se nočejo okužiti s čim, kar bi prilezlo 
iz Nicovih telesnih odprtin. Če so v resnici znanstveni- 
ki. Fantetu je vse skupaj vsak dan bolj sumljivo, kajti 
nalagajo mu na videz nesmiselne eksperimente. Kot 
odličen matematik in računalničar zgrunta, da labora- 
torij deluje na moč čudno. In kje vraga je njegov prija- 
telj Jonah? In čemu je punca Haley v komi? 

Prva polovica Signala luštno stopnjuje napetost, kajti 
Nic je borec in kljub vse bolj paraliziranim nogam 
skuša misterijem na vsak način priti do dna. Film 
stalno streže z obrati, vključno z največjim finalnim. 
Kopica namigov te drži pokonci, tempo pa narekuje 
Nicov notranji boj z dvomi in nerazrešena situacija s 
punco, saj se zveza že dlje časa krha. Vzdušje še 
začinijo hladni barvni toni in približana kamera. V tem 
oziru The Signal pogleduje proti ZF-klasikam, kot so 
Solaris, Moon in Cube ter ni akcijada. Boja ni prav do- 
sti in še tedaj je mnogo prepuščenega domišljiji. 
Toda čeprav bi si režiser William Eubank želel, da se 
njegov film primerja z omenjenimi, jih še zdaleč ne 
doseže. Z izjemo Fishburna neizkušena ekipa dobrih 
elementov filma ni znala izraziti v celoti. Karakterno je 


Fishburnov pomirjujoči glas je nasprotje kaosa v Ni- 
covi glavi in njegova metodičnost je strašljiva. No, 
kultnosti Event Horizona pa The Signal ne bo ponovil. 


edini izdelan Nic, Jonah in Haley ostaneta neizkoriš- 
čena. V drugi polovici se začno vrstiti nelogičnosti in 
slabo razloženi ter po nepotrebnem upočasnjeni kad- 
ri. Najbolj pa vtisu zavda predvidljivost, saj konec 
zgruntaš že mnogo pred zaključkom. Za povrh ne no- 
si bistvene sporočilne vrednosti. The Signal je zato 
primeren kvečjemu kot triler za družabno preživetje 
večera. Bolj pa se je vanj brezveze poglabljati, saj ga 
kmalu pozabiš. Aggressor 

Vesoljci študente ugrabljajo v ljubljanskem Koloseju 
od 14, tega meseca. 


GUARDIANS OF THE 
GALAXY 


el stripovskih filmov se v strahu, da ne bi izpadel 
D kot pofl, jemlje blazno resno. A niso vsi taki, zla- 

sti ne iz štalce založnika Marvela, ki je bolj sproš- 
čen kot DC Comics z nočnim Batmanom, serioznim 
Supermanom in sodniško Justice League. Marvelovi 
so zajebantski Iron Man, lahkotni Avengers, okvirno 
najstniški Spider-Man ... in zdaj Guardians of the Ga- 
laxy. Pri nas je ta vesoljsko junaški strip neznan, ven- 
dar gre za staro reč, ki korenini v davnem letu 1969, 
modernejša inačica pa v 2008. Je precej specifičen, 
saj z veliko žlico nameša tako vsemirsko ZF-dramati- 
ko kot odbito smešnico. Natanko tako kot film. 


Neusmiljena interstelarna pobijalka, ki išče nežnost .. 
družine ... in heroj, ki je po telesu moški, po možganih 


Guardians se odvijajo v oddaljenem vesolju, osrednji 
junak pa je Peter Guill aka Star-Lord (Chris Pratt). 
Tipčka kot mladiča ugrabijo izvenzemeljci in zdaj 
službuje kot zmikavtski vojščak za galaktično krimi- 
nalno združbo. Ko si prisvoji mogočen artefakt, priv- 
leče pozornost versko blaznega medzvezdnega po- 
glavarja Ronana, ki mu je življenjski kvest, da očisti 
nespodobni planet Xandar. Okrog sebe zbere drušči- 
no, med njimi vroče zeleno alienko Gamoro (avatarka 
Zoe Saldana), nabildanca Draxa (WWEjevec Dave 
Bautista), živčnega rakuna Rocketa in humanoidno 
drevo Groota. Skupaj se zoperstavijo fanatiku Ronanu 
in njegovemu šefu, titanu Thanosu. 

Sliši se strašansko resno, vendar je značaj filma ko- 
medijantski. Začenši s prijetno butastim Star-Lor- 
dom, ki se nenehno pomika med herojem in beda- 
kom. Pod nadimkom ga ne pozna nihče, zaradi česar 
je žalosten, pot do artefakta pa odpleše na disko me- 
gamiks iz Sonyjevega walkmana. Tvorijo ga stare po- 
pevke tipa Hooked on a Feeling, ki mu jih je na kase- 

Drevesnik, ki stoji v ozadju, je zanimiv lik, čigar po- 
reklo raziščejo stripi. V filmu je omejen na pridušanje 
"| am Groot!" z glasom Vina Diesla. Najlažji honorar 
vseh časov. Rakuna smo v špilih drugače že videli, in 
sicer v pretepačini Marvel vs. Capcom. 


to nasnela za rakom umirajoča mati. Ne opomoremo 
si še dobro od lolanja na njegove neumne frise, že 
smo v zaporu, kjer rakunov briljantni načrt za pobeg 
sfiži hodeči hrast. Druščina pa se zbliža tako, da slo- 
varsko načitani Drax prispodob ne jemlje več dobe- 
sedno in da se opiti Rocket uspe zadržati pred umo- 
rom vseh okoli sebe. 

Težko je spregledati, kako Guardians brijejo norce iz 
superjunaških stereotipov, zlasti iz druščine, ki rešuje 


pa otrok — to je klapa Reševalcev galaksije. 


vesolje, saj gre tu bolj za jerbas lakomnih polsposob- 
nežev, ki jim je naklonjena sreča. A težko je reči, da 
gre za parodijo ali satiro, ki bi se poglobljeno ubadala 
s klišeji in jih razgrajevala. To bi bilo preveč za izvirno 
tematiko in za množice kinohodcev, ki jim je tak po- 
letni spektakel namenjen. 

Film je bolj ena taka sproščena zafrkancija brez po- 
sebnega sporočila, ki klasike, kot je Star Wars, kana- 
lizira zato, da se takoj počutiš domače in se imaš fino. 
Ob vseh vicih, tudi mnogih interno geekovskih, iz- 
vrstnih učinkih in vratolomnem tempu strelskih obra- 
čunov, mlatenj, bežanj ter pilotiranj se težko nimaš. 
Marvelovi fani pa bodo veseli navezav na širši univer- 
zum, kjer je Ronanova krogla eden od mogočnih Tes- 
seractov in je Thanos navezava na Avengerje. Glede 
na to, da so se ti in X-Meni z Guardiani v stripih že po- 
vezali, bi znalo biti napovedano nadaljevanje še 
močneje vpeto v Marvelovo širše vesolje. Smeti 
Rakuna, drevo in trapca uloviš v kinu, ki je najbolj pri- 
merno okolje za zabaven, z efekti nabit rompompom. 

ate ne vem, a sam sem mimo faze, ko sem 
vsakomur, ki me je bil pripravljen poslušati, 
vročekrvno razlagal, kako nadmočne so 
lahko te strašansko prezirane igrice. Ne 
pravim, da me ne moti več pomanjševalnica 
in da nimam na jeziku ostre besede za tistega, ki se 
špilom posmehuje, ne vedoč, o čem govori. Vendar se 
zadržim in si mislim: "Če si tako trapast, da zaničuješ 
področje, ki ga ne poznaš in ki je po priljubljenosti v 
normalnih deželah preseglo film, je to tvoj problem." 
Ako je tovrsten osebek pripravljen na debato in izmenja- 
vo znanja, mu svetujem kak članek v Jokerju, video na 
Tubi, knjigo ali dokumentarec o igrah. Slednjih se je že 
kar nabralo, naj gre za Chasing Ghosts, ki se bavi z zoro 
videoiger ... Indie Game: The Movie, ki beleži tegobe raz- 
voja neodvisnih naslovov ... ali The King of Kong, ki se 
osredotoča na podiranje rekordov. Na ta seznam bi uvr- 
stil tudi novi doku Video Games: The Movie, ki popisuje 
preteklost elektronske zabave in vpogleda nekatere nje- 
ne opazne gradnike. A izpostavil bi ga bolj pogojno. 


Nostalgija izpostavljenih 
Uro in štirideset dolg ameriški film se otvori z montažo, 
ki mi je v oči priklicala solzico. V par minutah spolzi mi- 
mo zgodovina videoger, od grafično bednih začetkov v 
slogu Ponga prek že uglednejših Pac-Mana in Maria do 
prvih poligonov in sodobnih filmolikih špilov, kot sta 
Uncharted ter Mass Effect. Razlika je očitna in pomenlji- 
va. Začeli smo pri svetlobnih točkicah, zdaj smo pri fo- 
torealizmu. Nato govorec Sean Astin, Samo iz Gospo- 
darja Prstanov, navede dejstva, ki govorijo o tem, da je 
povprečni igralec v svojih tridesetih in da nas je skoraj 
polovica žensk. S tem se vzpostavi štimunga, usmerje- 
na v jemanje videoiger kot nekaj resnega, naprednega 
in odraslega. 

Prav to radi poudarijo intervjujanci v kratkih izjavah, ki 
so nabite z oboževanjem področja. Lastno gejmersko 
preteklost obelodanijo nekateri čezlužni medijski zna- 
neži z B-seznama, kot sta igralca Wil Wheaton (Wesley 
Crusher v Star Treku) in David Faison (Chris Turk v 
Scrubs) ter pisec Max Landis. Frisi iz industrije pa dajo 
uvid v področje, naj gre za Petra Molyneuxa, ki sprego- 
vori o tem, da so igre definitivno umetnost, očeta Deus 
Exa Warrena Spectorja, Atarijevega očanca Nolana 
Bushnella ali CliffyBja, ki je bil hkrati producent in ima 
kot večni nakladač nekaj povedati o vsem. 

Umetnost je le ena od tematik, ki se jim Video Games: 
The Movie posveti. V več časovnih pasažah se spreho- 
dimo po zgodovini videoiger od prve konzole, Magnavo- 
xove odyssey, prek atarija 2600 in NESa do xboxa 360. 
Pri vsaki vidimo akcijske montaže udarnih naslovov in 
poslušamo navdušenje omenjenih person, ki jim je ma- 
ma kupila konzolo ravno do časa, da so padli razred, ali 
so eno leto vsak dan šopali Doom v lokalni mreži. Med 
drugim smo deležni navdušenja nad oblakom, skočimo 
nazaj na zlom čezlužnega trga videoiger leta 1983, opo- 
zorjeni smo na težavnost starih naslovov, dobimo nekaj 
uvida v globalno večigralsko skupnost in prisostvujemo 
poveličevanju geekovstva. 


ritoprask 2014 


Medij, ki vsem vlada 


Zmeda ni navidezna, kajti film je kaotičen in ne- 
organizirano skače po časovni premici, s čimer 
tvega gledalčevo zmedenost. Poleg tega ne ve, 
na koga bi se osredotočil, zato neznalcem utruja 
s pojmi, kot sta raster in bitna karta, poznaval- 
cem pa z razlago totalnih osnov. 

To ni edini greh. Dosti je napak v slogu napačnih 
napisov (Octarina of Time?!) in videov, na pri- 
mer, ko glas žebra o nintendu 64, gledamo pa 
playstationovega Spyra. Za Evropejca ni blago- 
dejna osredotočenost na ZDA in konzole. Najhu- 
je pa je, da hoče dokumentarec v omejeni čas 
stlačiti toliko, da se posamičnim elementom po- 
sveti kvečjemu za nekaj minut. Posledično ni no- 
bene razprave, dvoma, drugih mnenj, globinske- 
ga gledanja. Nasilne igre? Ste ja nori, te pa res ne 
morejo vplivati na nikogar - saj imamo starostne 
oznake! Ob tem je stalno na piedestalu sodobni, 
filmu podobni blockbuster, ki je bojda skrajna fa- 
za evolucije videoiger. Nasploh sta podobnost 
Hollywoodu in osredotočanje na podajanje zgodb 
ideal, ki naj bi ga videoigre lovile. Mehanike igra- 
nja in pristopi so zanemarjeni, da ne rečem za- 
ničevani. 

Enorazsežnost stopa z roko v roki s fanboyiz- 
mom. V Video Games: The Movie ni prostora za 
trohico dvoma o tem, da so igre nič manj kot ul- 
timativna oblika zabave, znanja in umetnosti. 
Uporabljeni argumenti za to so trhli, v slogu 
"(Imetnost je nekaj, kar namenoma izzove odziv 
v nekom, torej so igre umetnost." Ja, tudi pasji 
drek ga izzove, če ti ga vržem v glavo. Ravno ta 
film bi se moral zavedati, da smo se leta 2014 v 
Združenih državah že krepko zavihteli mimo toč- 
ke, kjer je treba pridigati o finosti špilov. Mesijan- 
stvo zaide v take skrajnosti, da slišimo, da igre 
spreminjajo človeške paritvene navade in celo 
evolucijo! 


Mogoče nekoč ob 
devetih zvečer 


Če bi hotel biti Video Games: The Movie učinko- 
vit in spoštovan, bi se moral bolj osredotočiti ali 
postati televizijska serija. Tako izpade kot dosti 
plitek niz mnenje in na brzaka obdelanih postavk. 
A po drugi strani je oboževalsko pribijanje nalez- 
ljivo in po svoje očarljivo. Za nekoga, ki se na 
sceno ne spozna in bi rad le videl, v čem je vic, je 
lahko ogled čisto prijeten. Fokusiranje na films- 
kost je za nas, ki poznamo širšo sliko, moteče, 
vendar dosti ljudi pada ravno na to. Zgodovinska 
plat je ob tem v redu, gibljiva slika pa je priv- 
lačnejša od člankov, ki jih priobčimo mi. Mogoče 
bo z Video Game: The Movie, čeprav Slovencem 
uradno še ni na voljo, pri nas manj totalnega ne- 
znanja v zvezi z 'igricami'. RTV, na potezi si. 

77 4 Ee a 
ze: The Movie, —"- 
obit zanesenjaško 


Commanderja prek Ultim Underworld do System 
Shocka. V filmu se pojavi površno, kot vsebini pritiče. 


V 


Nintenda je vse polno, ni pa japonski velikan ničesar 
prispeval v proračun. Tega so avtorji zapolnili na 
Kickstarterju, kjer so hoteli 60 in dobili 107 jurjev. 


i, Pd k 
Clifford 'GliffyB' Bleszinski ima z Gears of War in Un- 
real Tournamentom sanjski rezime. Pri filmu je sode- 


loval kot večmestni govorec in tudi kot producent. 


Defender (1980) je ena od strelskih starost. Film se 
ne spusti v njeno kakorkoli podrobno analizo, temveč 
jo drži v ozadju, kot bi se starikave pikslavosti nekoli- 
ko sramoval. Ze vem, nima zgodbe! 


LASTNOST 
GOSTEGA 


VISEČA 
CVETNA 
MAČICA 


DOKUMENT 


NEMŠKI 
FILOZOF 
(GEORG 
iz črk SAT) 


KAJETAN 
KOVIČ 


HRIB NAD 
POLHOVIM 
GRADCEM 


TRSKA 
TRŠČICA 


PRISTAŠ 
ČARTIZMA 


NEZNANI 
LETEČI 
PREDMET 


NAKIT V 
UŠESU 


ISKANO 
GESLO 


GLASBENA 
OZNAKA ZA 
POČASI 
POČASNO 


ZNOJ ALI 
STEZA 


GESLO JE 
OZNAČENO 
S PUŠČICO 


VRVEŽ 
VPITJE 


IVO 
DANEU 


ŽIVČEVJE 
V LOBANJI 


KEMIČNA 
PRVINA 
(ZNAK Nd) 


STAR 
SLOVAN 


NUŠA 
TOME 


ZLORABA 


LES. MOČ 


POGOSTA 
PADAVINA 
SR.AMERIKI 


ORBISON 
ZMERNO 
HITER TEK 


REKA V 
BOLGARIJI 
LUKA V 
JEMNU 


ČASOVNA 
ENOTA 
60 MINUT 


HELIJ 


AM. FILM 
IGRALEC 
(KURT) 


UDELE 
ŽENKA 
KAKE PRI- 
REDITVE 


DLAKA 
(besedi 
PRST zame 
njaj 1. črko) 


POJEM 
IZ FIZIKE 


NOSAČ V 
HIMALAJI 


KRAD- 
LJIVEC 
ZMIKAVT 


| ORIS | 
ST. KITAJ 
BRENKALO 
(NIK nazaj) 


OKRASNI 
KAMEN 


PIŠE IDILE 


ROMANA 
KRAJNČAN 


KDOR 


NOJU 
PODOBEN 
AVSTRAL- 

SKI PTIČ 


AGAMI 
PODOBNE 
RASTLINE 


PREBI- 
VALEC 
DANSKE 


PRITISK 

NA RAČU- 

NALNIŠKO 
MIŠKO 


PLANTAŽA 


INOSLAV 


(kaajše) | KOVANJE 


VELIKA 


STAREJŠ 
ČLAN 


MAŠČOBA 


TEKOČA 


IZ SOJE 


VEČNOST 


OLIVER 
ANTAUER 


IZDELO- 
VANJE 
TKANIN 


Dobitnikovci lepih špilčkov za PS4: Blaž Strmole iz 
Trebnjega (Knack), Jure Arih iz Ljubljane (Infamous), 
Saša Majcen iz Kranja (Kilizone). Rešitev: MINIDISC. 


LEG TLAKA 


POLAGA- 


Izžrebanci kražke: Ambrož Velkavrh iz Grosupljega 
(Grid), Luka Eržen iz Maribora (Sniper Elite Il). 
Rešitev je bila: MAROUEZ IN NJEGOV ROR. 


MEGABLOROVSKI KVIZNIK 


Če imaš poln kufr Call of Du- 
tyjevega multiplayerja, ker te 
je na liniji nek mulc spet oz- 
merjal z ginekološkimi izrazi, 
se lahko po novem zatečeš k 
figuricam mož na dolžnosti. 

V prejšnji številki revije smo 
popisali igrače kanadske 
znamke Mega Bloks, ki spe- 
cialcem in teroristom (in zom- 
bijem) nadenejo legoidno pre- 
obleko. Gre za klon danskega 
kockanja, ki pa je napravljen 
kakovostno. Vojački so deni- 
mo sestavljeni iz precejšnjega 
števila delčkov, prav do noža, 
pripetega na stegno. Potem 
lahko zlikovce zarediš v sestri- 
no / hčerkino Barbie hišo in 
tako pridobiš izgovor, da jo 
zdemoliraš z dinamitom. Kola- 
teralna škoda, pač. 

Da se z dotičnimi možici lahko 


in poznati nekaj Call of Dutyje- 
vega sveta. A to bržda ni 
problem, zato se le preizkusi s 
kviznikom. Rešitev do 6. sep- 
tembra vnesi v glasovnico na 
Joker.si in upaj, da so vsi 
ostali glasovalci zafrknili, ker 
so tako mladi, da še niso čisto 
pismeni. Potem morebiti do- 
biš enega od petih kompletov, 
ki jih je doniral slovenski 
uvoznik Orbico. 


1. Kaj je poleg grobega škot- 
skega naglasa še zaščitni 
znak stotnika Prica? 
p) sekira 
V) kilt 
o) FREEDOOM! 
z) mustače 


2. Kaj pomeni Natov kodni 
vzklik 'Oscar Mike'? 
a) On the Move 
o) On Me 
r) Oskar, dej mikrofon 
e) nič, se pa frajersko sliši 


3. Kje se je dogajala razvpita 
misija 'No Russian' v Modern 
Warfare 2? 
a) v Kremlju 
k) na moskovskem letališču 


Geselj, ki izhaja iz kražkine slike, napiši v glasov- 
nico, ki jo poišči na rumeni strani Joker.si, do 8. 


septembrovca inkluzivno. Nagrade so. 


s) v Kabulu 
t) na Luni 


4. V Ghosts je južnoameriško 
zavezništvo napadlo ZDA s 
prav posebnim orožjem. Kaj 
je bilo to? 
i) kiborški psi 
u) nogometni navijači 
|) satelitski topovi 
k) telenovele s sublimnimi 
sporočili 


5. Kateri znani glasbeni ko- 
mad ti igra v eni od vietnam- 


skih misij v Black Ops? 

c) John Lennon — Imagine 
e) The Rolling Stones - Sym- 
pathy for the Devil 
n) Jimi Hendrix — Machine 
Gun 
h) Wagnerjeve Valkire 


6. Za prihajajoči del serije, 
Advanced Warfare, so zapre- 
gli znanega igralca. To je: 
j) Adam Sandler 
d) Boris Cavazza 
0) Tom Hanks 
p) Kevin Spacey 


avgust 2014 


Bleemaža 


zleze 15 letnikov glo- 
boko in najde avgustovski Jo- 
ker iz leta 1999. Takoj za nas- 
lovnico vidi oglas za prvo Mat- 
rico. Ja, toliko je že od Onega. 


etnajst let tega so bile kumarice zelo 
kisle. Opisov iger smo imeli celih sedem 
in le nekaj malega hardvera. Ko smo napi- 
sali obilje novic in vse pomagalnike, pre- 
testirali ducat trdih diskov in troje grafič- 
nih kartic ter postrgali poslednjo tematiko, nam je 
še vedno ostalo veliko praznine. Kako smo potem- 
takem napolnili revijo? Po zgledu butastih rubrik v 
ženskem časopisju - najbrž zato, ker je bila sosedn- 
ja redakcija Smrkljina - smo ustvarili tako imeno- 
vani Kup neumnosti. To je bilo sedem strani dobe- 
sedno krnečesa: zajebantsko izpolnjeni obrazci, sli- 
kice, zgodbice in vokabular sto štirih jokerjevskih 
izrazov. Takrat nam je očitno dogajalo, dandanes iz- 
pade precej bedasto. Ampak šizntraktor moram pa 
zaprmej vnovič uporabiti! 
Na tem mestu sem že omenjal Jokerjeve pomagalni- 
ke, rešitve iger, ki so po mojem mnenju svojčas zvi- 
šali vrednost reviji. Govorim iz lastnih izkušenj, saj 
sem sam že davno prej na tujem kupoval take cajten- 
ge izključno zaradi avanturističnih Komplettlosungov. 
Ni bilo hujše muke, kot ko sem se v kakšnem Ouestu 
zataknil za tedne. Skratka, avgusta 1999 je Joker 
vseboval kar trinajst pomagalniških strani. Ker rubri- 
ka praviloma ni imela slik in je bila pisava manjša od 
drugih člankov, je to pomenilo okoli 150.000 znakov! 
Prispevki še zdaleč niso bili le za pustolovščine, ka- 
kršna bila tisti mesec samo Discworld Noir. Ne, se- 
stavili smo podrobne skozihode za vse sorte špilov, 
celo za Aliens vs. Predator, Heavy Gear 2 in Dungeon 
Keeper 2. Očitno so bile igre tedi kompleksnejše ali 
pa smo mi živeli v utvari, da bralci hočete vodenja za 
roko skozi vsak nivo v streljanki ali strategiji. No, 
srčno upam, da je Jokerjeva mama, kakor smo rubri- 
ki rekli v pradavnini revije, vendarle bila v pomoč. Je 
šlo kar precej truda vanjo. 


Francoski Dark Stone (86) 

blovih klonov, in to zelo dober, zato ga imamo ig- 
ralci še danes v lepem spominu. Ceprav je v večini 
prvin sledil zgledu, se je od Hudičevca vseeno raz- 
likoval v nekaj posebnostih. Grafika je bila poligon- 
ska, zato smo lahko pogled premikali po mili volji. 
Nadalje smo vodili dvoje junakov, kar je v tovrstni 
igri še danes edinstvenost. Pozdravili smo tudi 
kanček bolj možganske uganke, grajali pa potrebo 
po hrani, ki v špilih večinoma res najeda. 

V Jokerju 73 ne gre spregledati glavnega tematskega 
članka. Opisali smo Bleem, najbolj znani in prvi ko- 
mercialni emulator za playstation. To je bila velika 
zgodba, kajti par mojstrov je v asemblerju sprogrami- 
ralo kodo, za katero je Sony sprva trdil, da ni izvedlji- 
va. Zadeva sicer ni delovala stoodstotno, toda Sneti- 
jeve besede so dovolj zgovorne: "Bleem ni namenjen 
igranju vseh iger za playstation na PCju, marveč čim- 
boljšemu igranju najboljših iger." Program so z neko 
blazno piratsko zaščito, zaradi katere si moral imeti 
originalni plošček v pogonu, prodajali za 30 dolarjev, 
dejansko pa si z njim lahko na monitorju in v višji loč- 
ljivosti špilal Gran Turismo, Final Fantasy VIII, Tek- 
ken 3, Metal Gear Solid ter še vrsto opasnih titlov. 

Sony je šel na sodnijo dva dni po pričetku prodaje in 
vložil tožbe vsevprek, med drugim celo zavoljo rabe 
screenshotov na Bleemovi embalaži. Toda progra- 
merji so dokazali, da so vse ustvarili z lastnim zna- 
njem in veliko eksperimentiranja, zato so Tokijci vse 
pravde izgubili. David zmagal proti Goljatu, so tedaj 
kričali novičarski naslovi. No, kljub temu je Goljat to- 
liko časa zamahoval in oviral, da je šla firmica v 
stečaj zaradi pravniških izdatkov. Dva iz ekipe sta na- 
to, ironično, pri Sonyju našla zaposlitev. 


Naslovnica je pripadala Rowanovi letalski simulaci- 
ji MiG Alley (88). V njej nismo pilotirali miga, mar- 
več je ime pomenilo ameriški izraz za severoza- 
hodni del Severne Koreje. Na tistem 'prehodu' se je 
namreč odvilo največ letalskih bitk v korejski vojni, 
kjer so se ameriški reaktivci F-86 sabre soočili s 
sovjetskimi migi 15. Igra je spopade izvrstno simu- 
lirala, velik plus pa sta bili dinamična kampanja in 
dobra grafika. Žal smo leteli samo na strani ZDA. V 
miga je bilo mogoče sesti le v večigralstvu. 

ospa Rohanna ga je motrila z druge strani 
potoka. "Dva moža in deček. Nas je triin- 
trideset. Kako nam kanite preprečiti pre- 
hod?" 
"No," je rekel Dunk, "povem vam. A sa- 
mo vam." 
"Kakor želite." Spodbodla je kobilo in odjezdila v potok. 
Ko je voda dosegla kobilin trebuh, se je ustavila in ča- 
kala. "Tukaj sem. Pridite bliže, ser. Obljubljam, da vas 
ne bom zašila v žakelj." 
Preden se je Dunku uspelo odzvati, ga je ser Eustace 
zgrabil za roko. "Pojdite k njej," je rekel stari vitez, "a 
pomnite Malega leva." 
"Kakor porečete, gnada." Dunk je odvedel Groma v vo- 
do. Ustavil se je ob njej in rekel: "Gnada." 
"Ser Duncan." Segla je proti njemu in položila dva prsta 
na njegovo oteklo ustnico. "Sem to storila jaz, ser?" 
"Zadnje čase me ni oklofutal nihče drug, gnada." 
"To ni bilo lepo od mene. Kršila sem gostoljubje. Dobri 
septnik me je ošteval." Zazrla se je čez vodo k seru Eu- 
staceu. "Komajda se še spomnim Addama. To je bilo 
pred več kot pol mojega življenja. Toda spominjam se, 
da sem ga ljubila. Nobenega od drugih nisem." 
"Njegov oče ga je skupaj z brati položil med robidnice," 
je rekel Dunk. "Robidnice so mu bile všeč." 
"Spomnim se. Nabiral mi jih je in jedla sva jih, zmešane 
s smetano." 
"Kralj je starcu odpustil za Daemona," je rekel Dunk. 
"Skrajni čas je, da mu vi odpustite za Addama." 
"Dajte mi Bennisa, pa bom premislila." 
"Bennis ni moj, da bi vam ga lahko izročil." 
Zavzdihnila je. "Ne bi vas rada ubila." 
"In jaz ne bi rad umrl." 
"Potem mi izročite Bennisa. Odrezali mu bomo nos in 
ga vrnili. Potem bo to končano." 
"A vendarle ne bo," je rekel Dunk. "Še vedno je treba 
urediti glede jezu in ognja. Nam boste predali može, ki 
so ga podtaknili?" 
"V hosti so bili hrošči leščerbarji," je rekla. "Znabiti so 
ga zanetili oni s svojimi leščerbami." 
"Ne šalite se več, gnada," jo je posvaril Dunk. "Zdaj ni 
čas za to. Podrite jez in prepustite seru Eustaceu vodo, 
da se oddolžite za gozd. To je pošteno, mar ne?" 
"Bilo bi, če bi gozd požgala jaz. Vendar ga nisem. Bila 
sem v Mrzlem jarku, varno v postelji." Ozrla se je navz- 
dol proti vodi. "Kaj nam lahko prepreči, da ne bi odjez- 
dili čez potok? Ste med skale raztresli železne kremplje? 
Poskrili lokostrelce v pepel? Povejte mi, kaj mislite, da 
nas bo ustavilo?" 
"Jaz." Snel si je železno rokavico. "V Bolšjem podnu 
sem bil vedno večji in močnejši od drugih fantov, tako 
da sem jih pretepal in jim kradel. Starec me je naučil, da 
tega ne smem početi. Rekel je, da je to narobe, poleg 
tega imajo majhni fantje lahko silne velike brate. Izvoli- 
te, oglejte si tole." Dunk si je zasukal prstan s prsta in ji 
ga pomolil. Morala je izpustiti kito, da ga je prijela. 
"Zlato?" je rekla, ko je začutila njegovo težo. "Kaj je to, 
ser?" Obračala ga je v dlani. "Pečatni prstan. Zlato in 
oniks." Zelene oči so se ji zožile, ko je preučevala pečat. 
"Kje ste to našli, ser?" 
"V škornju. Zavitega v cunje in zatlačenega v konico." 
Prsti gospe Rohanne so ga oklenili. S pogledom je oši- 


nila Egga in starega sera Eustacea. "Veliko ste 
tvegali, ko ste mi pokazali ta prstan, ser. Am- 
pak kako to koristi nam? Če bi ukazala svojim 
možem, naj prečijo ..." 

"No," je rekel Dunk, "to bi pomenilo, da bi se 
moral spopasti." 

"In umreti." 

"Najverjetneje," je rekel, "in potem bi se Egg 
vrnil tja, od koder prihaja, in povedal, kaj se je 
zgodilo tukaj." 

"Ne, če bi umrl tudi on." 

Ne verjamem, da bi ubili desetletnika," je re- 
kel, upajoč, da se ne moti. "Ne tega desetletni- 
ka, ne bi ga. Tu imate triintrideset mož, kakor 
ste sami rekli. Možje govorijo. Tisti debeluh 
tam še posebej. Najsi bi izkopali še tako globo- 
ke grobove, bi se beseda razširila. Potem pa, 
no ... ugriz pikastega pajka resda pokonča le- 
va, toda zmaj je zver povsem druge sorte." 
"Raje bi bila zmajeva prijateljica." Poskusila si 
je nadeti prstan. Bil je prevelik celo za njen pa- 
lec. "Zmaj ali ne, moram dobiti Bennisa od Rja- 
vega ščita." 

«Ne 

"Sedem čevljev trme vas je." 

"Palec manj." 

Vrnila mu je prstan. "V Mrzli jarek se ne morem 
vrniti praznih rok. Rekli bodo, da je Rdeča vdo- 
va ob svoj ugriz, da je prešibka, da bi zadostila 
pravici, da ni mogla zaščititi svoje raje. Ne ra- 
zumete, ser." 

"Morebiti pa." Bolj, kot si mislite. "Spomnim 
se, kako je nekoč neki mali gospod v neurnih 
deželah vzel sera Arlana v službo, da bi mu po- 
magal v boju proti nekemu drugemu malemu 
gospodu. Ko sem starca vprašal, zaradi česa 
se borita, je rekel: 'Zaradi ničesar, poba. Samo 
tiče si merita." 

Gospa Rohanna ga je osuplo pogledala, vendar 
je zdržala zgolj pol srčnega utripa, preden se je 
široko nasmehnila. "V svojem življenju sem sli- 
šala tisoč puhlih vljudnosti, toda vi ste prvi vi- 
tez, ki je v moji prisotnosti rekel tič." Pegasti 
obraz se ji je zresnil. "S temi merjenji tičev go- 
spodi presojajo moč drug drugega in gorje tis- 
temu, ki pokaže svoje slabosti. Če hoče ženska 
vladati, je že v izhodišču na slabšem. In če je ta 
ženska slučajno še majhna ... Gospod Stack- 
house ima skomine po mojih Podkvastih gri- 
čih, ser Clifford Conklyn ima staro terjatev do 
Listnatega jezera, tisti obupni Durwelli se pre- 
življajo s krajo goveda ... in pod lastno streho 
imam Velepednja. Vsak dan se prebudim z 
vprašanjem, ali je to tisti dan, ko me bo na silo 
vzel za ženo." Dlan se ji je tesno ovila okrog ki- 
te, tako močno, kot bi bila vrv, ona pa bi bing- 
ljala nad prepadom. "Vem, da to hoče. Drži se 
nazaj, ker se boji mojega srda, tako kot Conk- 
lyn in Stackhouse in Durwelli oprezno stopajo, 
kadar je vpletena Rdeča vdova. Če bi kdo od 
njih le za hip pomislil, da sem postala šibka in 
popustljiva ..." 

Dunk si je nataknil prstan nazaj na prst in izvlekel bodalo. 
Vdovine oči so se ob pogledu na golo jeklo razširile. "Kaj 
počenjate?" je rekla. "Ste ob pamet? Ducat samostrelov 
vas ima na muhi." 

"Želeli ste kri za kri." Bodalo si je položil na lice. "Lagali 
so vam. Tistega kopača ni porezal Bennis, ampak jaz." 
Rob jekla si je pritisnil v obraz in zarezal navzdol. Ko je 
otresel kri z rezila, je nekaj rdečine oškropilo njen obraz. 
Nove pege, je pomislil. "Tako, Rdeča vdova je dobila 
svoje. Lice za lice." 

"Dokaj blazni ste." Dim ji je napolnil oči s solzami. "Če bi 
bili boljšega rodu, bi se poročila z vami." 

"Ja, gnada. In če bi prašiči imeli krila in luske in bi bru- 
hali ogenj, bi bili zmaji." Dunk je pospravil bodalo nazaj v 
nožnico. V obrazu mu je začelo kljuvati. Kri mu je tekla 
po licu in kapala za ovratnik. Ob vonju je Grom prhnil in 
s kopitom tolkel po vodi. "Predajte mi može, ki so zažgali 
gozd." 

"Gozda ni zažgal nihče," je rekla, "toda če je to storil kdo 
od mojih, je to zagotovo naredil, da bi mi ugodil. Kako bi 
vam lahko izročila takšnega moža?" Ozrla se je k svoje- 
mu spremstvu. "Najbolje bi bilo, da bi ser Eustace umak- 
nil obtožbo." 

"Prej bodo tisti prašiči bruhali ogenj, gnada." 

"V tem primeru moram zagovarjati svojo nedolžnost vp- 
ričo bogov in ljudi. Povejte seru Eustaceu, da zahtevam 
opravičilo ... ali sojenje. Izbira je njegova." Zasukala je 
kobilo in odjezdila nazaj k svojim možem. 


Njuno bojišče bo potok. 

Septnik Sefton je zabredel v vodo in odžebral molitev, ro- 
til Očeta nad nami, naj gleda na ta moža in jima pravično 
sodi, prosil Vojščaka, naj nakloni svojo moč možu, čigar 
namen je bil pravičen in resničen, moledoval Mater, naj 
se usmili lažnivca, da bo oproščen svojih grehov. Ko je 
odmolil svoje, se je še poslednjič obrnil k seru Eustaceu 
Osgreyu. "Ser," je dejal, "ponovno vas rotim, umaknite 
obtožbo." 

"Ne bom je," je drhtečih brkov dejal starec. 

Debeli septnik se je obrnil h gospe Rohanni. "Svakinja, 
če ste storili to reč, priznajte svojo krivdo in ponudite do- 
bremu seru Eustaceu povračilo za njegovo hosto. Sicer 
bo morala teči kri." 

"Moj prvak bo dokazal mojo nedolžnost vpričo bogov in 
ljudi." 

"Sojenje s spopadom ni edini način," je rekel septnik do 
pasu v vodi. "Oba rotim, odpravimo se v Zlati gaj in daj- 
mo spor v presojo gospodu Rowanu." 

"Nikdar," je rekel ser Eustace. Rdeča vdova je odkimala. 
Ser Lucas Pedenjpoljski je pogledal gospo Rohanno, 
obraz mu je potemnel od besa. "Ko bo konec te glumaš- 
ke burke, se boste poročili z mano. Kakor si je želel vaš 
gospod oče." 

"Moj gospod oče vas ni poznal tako dobro kot jaz," mu je 
vrnila. 

Dunk je pokleknil na koleno ob Egga in mu položil 
pečatni prstan v dlan: štirje troglavi zmaji, dva in dva, grb 
Maekarja, princa Poletnega dvora. "Nazaj v škorenj," je 
dejal, "toda če slučajno umrem, pojdi k najbližjemu oče- 
tovemu prijatelju in naj te odpelje nazaj v Poletni dvor. Ne 
skušaj prečiti cele Dalje sam. Glej, da ne pozabiš, sicer te 
bo obiskal moj duh in ti primazal eno okrog ušes." 


"Da, ser," je rekel Egg, "ampak bi raje videl, da ne bi 
umrli." 

"Prevroče je za smrt." Dunk si je nadel šlem in Egg mu 
ga je pomagal čvrsto pripeti k ovratniku. Kri se mu je le- 
pila po obrazu, četudi si je ser Eustace s plašča odtrgal 
krpico, da bi pomagal zaustaviti krvavitev iz zareze. 
Vstal je in stopil h Gromu. Ko se je zavihtel v sedlo, je 
opazil, da se je dim že razkadil, toda nebo je bilo še tem- 
no. Oblaki, je pomislil, temni oblaki. Tako dolgo že traja. 
Morebiti je zlovešče znamenje. Toda zlovešče zanj ali za- 
me? Dunku znamenja niso šla dobro od rok. 

Na drugi strani potoka je konja zajezdil tudi ser Lucas. 
Njegov jahanec je bil rjavkasto rdeč bojni konj, izvrstna 
žival, iskra in krepka, vendar ne tako velika kot Grom. 
Toda kar je konju manjkalo v velikosti, je nadoknadil z 
oklepom: oklepljena je imel vrat in glavo, trup pa mu je 
prekrivala lahka verižnina. Velepedenj sam je nosil črn 
emajliran ploščni oklep in srebrnkasto verižnino. Vrh 
šlema mu je zločesto ždel pajek iz oniksa, toda na ščitu 
je nosil svoj grb: levo lento, šahirano črno in belo, na 
bledo sivem polju. Dunk je opazoval sera Lucasa, kako 
ga je podal oprodi. Ne kani ga uporabiti. Ko mu je drugi 
oproda prinesel bojno sekiro, je vedel, zakaj. Sekira je 
bila dolga in smrtonosna z obitim ročajem, težko glavo 
in strahovito špico na hrbtu, vendar je bila dvoročno 
orožje. Velepedenj bo moral zaupati oklepu, da ga bo 
ščitil. Moram ga napasti tako, da bo obžaloval svojo od- 
ločitev. 

Njegov lastni ščit je bil na levi roki, ščit, na katerega je 
Tansella naslikala njegova brest in utrinek. V mislih mu 
je odmevala otroška pesmica. Ščitita me, železo in 
hrast, da mrtev ne padem v pekla past. Izvlekel je meč 
iz nožnice. Njegova teža v rokah ga je navdala z dobrim 
občutkom. 

Pritisnil je pete v Gromove boke in odvedel velikega 
bojnega konja v vodo. Na drugi strani potoka je ser Lu- 
cas storil isto. Dunk se je usmeril desno, da bi Veleped- 
nju nastavil levo stran, varovano s ščitom. Ser Lucas ni 
kanil mirne volje privoliti v to. Urno je zasukal svojega 
konja in naletela sta skupaj v tresku sivega jekla in zele- 
nega pršca. Ser Lucas je udaril z bojno sekiro. Dunk se 
je moral zasukati v sedlu, da jo je prestregel s ščitom. 
Od sile udarca mu je potisnilo roko navzdol in zaškrtal 
je z zobmi. V odgovor je zamahnil z mečem, zarezal je s 
strani, da je drugega viteza zadel pod dvignjeno roko. 
Jeklo je zavreščalo ob jeklu in začelo se je. 

Velepedenj je spodbujal svojega konja v krog, da bi 
prišel na Dunkovo nezaščiteno stran, toda Grom se je 
obrnil, ga pričakal in šavsnil proti drugemu konju. Ser 
Lucas je drugega za drugim trosil silne udarce, stoječ v 
stremenih, da bi dal glavi sekire vso svojo težo in moč. 
Dunk je prestavljal ščit, da je prestregel sleherni udarec. 
Na pol čepe za hrastovino je rezal po Velepednjevih ro- 
kah in boku in nogah, toda njegov oklep je odvrnil vsak 
zamah. Krožila sta drug okrog drugega, spet in spet, vo- 
da jima je pljuskala ob nogah. Pedenjpoljski je napadal 
in Dunk se je branil, oprezujoč za šibko točko. 
Nazadnje jo je le opazil. Vsakič, ko je ser Lucas dvignil 
sekiro za nov zamah, je pod njegovo roko zazevala 
vrzel. Tam sta bila verižnina in usnje ter podloga pod 
njima, a brez jeklenih plošč. Dunk je držal ščit kvišku in 
skušal tempirati svoj napad. Kmalu. Kmalu. Sekira je 

treščila navzdol, se osvobodila, se dvignila. 
Zdaj! Zasadil je ostroge v Groma, da se je po- 
gnal bliže, in sunil z dolgim mečem, da bi zasa- 
dil konico v odprtino. 

Toda vrzel se je zaprla tako urno, kakor se je 
prikazala. Konica meča je opraskala rondel in 
Dunk, ki se je preveč iztegnil, je skoraj izgubil 
ravnotežje. Sekira se je treskoma spustila, se 
poševno odbila od železnega oboda Dunkove- 
ga ščita, zaškrtala ob stran njegovega šlema in 
oplazila Groma po vratu. 

Bojni konj je zavreščal in se povzpel na zadnji 
nogi, zaradi bolečine je pogledal z belim, zrak 
pa je napolnil bakren vonj krvi. Ravno, ko se je 
Velepedenj približal, je zamahnil z železnima 
podkvama. Ena je zadela sera Lucasa v obraz, 
druga v ramo. Nato se je težki bojni konj zgru- 
dil na njegovega jahanca. 

Vse se je zgodilo v hipu. Oba konja sta preple- 
teno telebnila, brcala in grizla drug drugega, 
penila vodo in blato pod njo. Dunk se je skušal 
vreči iz sedla, toda noga se mu je zapletla v 
streme. Zrušil se je z obrazom naprej in pa- 
nično zajel zrak, preden mu je potok privršal v 
šlem skozi režo za oči. Stopalo je imel še vedno 
ujeto in začutil je podivjan poteg, ko mu je Gro- 
movo premetavanje skorajda izpahnilo nogo. 
Skoraj enako urno je bil osvobojen, se obračal, 
tonil. Za hip je nemočno opletal po vodi. Svet 
je bil moder in zelen in rjav. 

Teža oklepa ga je vlekla navzdol, dokler ni z ra- 
mo trčil ob strugo potoka. Če je to spodaj, je 
zgoraj v drugo smer. Dunkove roke, odete v je- 
klo, so greble po kamnih in pesku, dokler ne- 
kako ni spravil nog podse in vstal. Opotekal se 
je, od njega se je cedilo blato, iz lukenj za diha- 
nje v udrtem šlemu je lila voda. Vsrkal je zrak. 

Obtolčeni ščit se mu je še vedno oklepal leve 
roke, toda nožnico je imel prazno in meč je iz- 
ginil. V šlemu je poleg vode imel tudi kri. Ko je 
skušal prestopiti na drugo nogo, mu je silovita 
bolečina v gležnju prebodla vso nogo. Opazil 
je, da se je obema konjema uspelo postaviti na 
noge. Zasukal je glavo, z enim očesom škilil 
skozi kopreno krvi, iščoč nasprotnika. Ni ga, je 
pomislil, utonil je ali pa mu je Grom strl loba- 
njo. 

Ser Lucas je planil iz vode tik pred njim z me- 
čem v roki. Z divjim udarcem je zadel Dunkov 
vrat, glavo je obdržal na ramenih zgolj zaradi 
debeline oklepnega ovratnika. Ni imel meča, s 
katerim bi odgovoril, samo ščit. Umaknil se je 
in Velepedenj je šel za njim, kričal in zamaho- 
val. Dunkova privzdignjena roka je odrevenela 
zaradi udarca nad komolcem. Ob zamahu po 
boku je zaječal od bolečine. Ko se je ritensko 
umikal, se mu je pod stopalom obrnil kamen, 
da je klecnil na koleno in pristal v vodi do prsi. 
Ščit je dvignil, toda tokrat je ser Lucas zamah- 
nil tako silovito, da se je debela hrastovina na- 
tančno po sredi razklala, ostanke pa je butnilo 
Dunku v obraz. V ušesih mu je zvonilo in usta je 
imel polna krvi, toda nekje v daljini je zaslišal 
Eggovo vpitje: "Dajte ga, ser, dajte ga, dajte 
ga, pred vami je!" 

Dunk se je vrgel naprej. Ser Lucas je osvobodil 
meč za naslednji zamah. Dunk je treščil vanj v 
višini pasu in ga zbil vznak. Znova ju je pogolt- 
nil potok, toda tokrat je bil Dunk nared. Roko je 
ovil okrog Pedenjpoljskega in ga potisnil na 
dno. Izza obtolčenega, zveriženega Velepednje- 
vega vizirja so privreli mehurčki, a se ni predal. 
Na dnu potoka je našel kamen in začel udrihati 
po Dunkovi glavi in dlaneh. Dunk je tipal po 

opasaču. Sem izgubil tudi bodalo? se je vprašal. Ne, bilo 
je tam. Roko je sklenil okrog držala in ga izvlekel ter ga 
počasi zadrl skozi spenjeno vodo, skozi železne obročke 
in parjeno usnje pod roko Lucasa Pedenjpoljskega ter ga 
med potiskanjem obračal. Ser Lucas je trzal in se sukal, 
moč pa ga je počasi zapustila. Dunk se je odrinil in zaleb- 
del. V prsih mu je gorelo. Mimo obraza mu je švignila ri- 
ba, dolga, bela in vitka. Kaj je to? se je vprašal. Kaj je to? 
Kaj je to? 


Prebudil se je v napačnem gradu. 

Ko so se mu oči odprle, ni vedel, kje je. Bilo je blaženo 
hladno. V ustih je imel okus po krvi in krpo čez oči, težko 
krpo, dišečo po neki maži. Vonj ga je spominjal na žbice. 
Dunk je zatipal po obrazu in odmaknil krpo. Nad njim je 
po visokem stropu poplesovala svetloba bakle. Po škar- 
nikih so se sprehajali krokarji, strmeli vanj z drobnimi 
črnimi očmi in mu kvorkali. Vsaj oslepel nisem. Bil je v 
moistrovem stolpu. Stene so bile obložene s policami, 
polnimi zeli in napojev v glinenih posodicah ter posodah 
iz zelenega stekla. Miza na kozah v bližini je bila prekrita 
s pergamenti, knjigami in nenavadnimi medeninastimi 
napravami, vse je bilo oškropljeno z iztrebki krokarjev 
med škarniki. Slišal jih je, kako mrmrajo drug drugemu. 

Skušal je sesti. Namera se je izkazala za hudo napako. 
Glava mu je zaplavala, njegova leva noga pa je zakričala 
od neznanske bolečine, ko je nanjo hotel prestaviti težo. 
Opazil je, da ima gleženj ovit v platno, platnene trakove 
pa je imel tudi okrog prsi in ramen. 

"Bodite pri miru." Nad njim se je pojavil obraz, mlad in 
upadel, s temnimi rjavimi očmi na obeh straneh kljuka- 
stega nosu. Dunk je poznal ta obraz. Mož, čigar last je bil, 
je bil ves odet v sivo, okrog vratu pa mu je visela verižna 
ovratnica, moistrovska ovratnica mnogoterih kovin. 
Dunk ga je zgrabil za zapestje. "Kje?" 

"V Mrzlem jarku," je rekel moister. "Bili ste prehudo 
poškodovani, da bi se vrnili v Utrdnik, tako da nam je gos- 
pa Rohanna ukazala, naj vas prinesemo sem. Spijte to." 
Privzdignil je čašo ... nečesa ... k Dunkovim ustnicam. 
Napitek je bil trpkega okusa, podobnega kisu, toda vsaj 
spral je okus po krvi. 

Dunk se je prisilil, da je spil vse. Zatem je sklenil in raz- 
klenil prste mečevalske roke, nato še druge. Vsaj moje 
dlani še delujejo in roke. "Kaj ... kaj sem si poškodoval?" 
"Česa si niste?" Moister je prhnil. "Zlomljen gleženj, zvito 
koleno, zlomljena ključnica, odrgnine ... zgornji del trupa 
imate pretežno zelen in rumen, desno roko pa vijoličasto 
črno. Mislil sem, da imate tudi počeno lobanjo, a je očit- 
no nimate. Potem je tu še zareza na licu, ser. Bojim se, da 
vam bo ostala brazgotina. Aha, in ko smo vas potegnili iz 
vode, ste se že utopili." 

"Utopil?" je vprašal Dunk. 

"Nikdar nisem mislil, da lahko kdo pogoltne toliko vode, 
niti če je velik kot vi, ser. Lahko ste srečni, da sem žele- 
zoroden. Svečeniki Utopljenega boga znajo utopiti moža 
in ga znova oživiti, jaz pa sem preučeval njihova verova- 
nja in šege." 

Utopil sem se. Dunk je znova skušal sesti, toda ni imel 
dovolj moči. Utopil sem se v vodi, ki mi ni segala niti do 
vratu. Zasmejal se je, potem pa zaječal od bolečine. "Ser 
Lucas?" 

"Mrtev. Ste dvomili?" 

Ne. Dunk je dvomil o veliko stvareh, a o tem ne. Spomi- 
njal se je, kako je moč obenem zapustila vse Velepednje- 
ve ude. 


George R. R. Martin 


Odlomek je iz povesti Zapriseženi meč, ki v prevodu 
Boštjana Gorenca prihodnji mesec izide v zbirki Vitez iz 
Sedmih kraljestev. Štorije o klativitezu Dunku in njego- 
vem oprodi Eggu se godijo kakih sto let pred dogajanjem 
v Igri prestolov. 

